legislatura stringclasses 4 values | id stringclasses 180 values | fecha stringdate 2012-11-20 00:00:00 2023-12-12 00:00:00 | speaker stringclasses 314 values | party stringclasses 11 values | topic stringlengths 0 767 | text stringlengths 3 64.2k | language stringclasses 1 value | url stringclasses 461 values | unique_id stringlengths 9 13 |
|---|---|---|---|---|---|---|---|---|---|
10 | 34 | 06.06.2013 | RAMÍREZ ESCUDERO ISUSI | Lehenbailehen eztabaidatzeko Euskal Legebiltzar Talde Popularrak egindako legez besteko proposamena, Radio Vitoriarako iragarritako berrantolatze-neurriei buruz. Eztabaida eta behin betiko ebazpena | Señora presidenta, señor lehendakari, señoras y señores consejeros, buenas tardes. EITB se ha comprometido a mantener tres cosas imprescindibles en la actual estructura: la marca de la emisora, la actual programación –sin reducir las horas de programación local para los oyentes alaveses– y la plantilla estructural. Al mismo tiempo, fomentará las sinergias entre Radio Euskadi y Radio Vitoria, para conseguir un funcionamiento adecuado de la radio pública. EITBren zuzendaritzaren arabera, Radio Vitoria marka mantendu egin behar da, Radio Vitoriaren egungo tokiko programazioa mantendu egin behar da, eta Radio Vitoriak gaur egun duen egiturazko lantaldea mantendu egin behar da. Ez dakit oraindik ere merezimendu-dominak eta antzeko kontu militar eta frankistak egiten jarraitzen duten, baina, oraindik ere egiten badira, Barrio jauna proposatuko nuke ausardiaren eta lotsagabekeriaren merezimendu-dominarako, zeren, uste baitut denetik pixka bat izan behar dela –ausart samarra eta lotsagabe samarra– gaur hona etortzeko Radio Vitorian aldi baterako eta behin-behineko lau kontratu berritu ez direlako kexaka, haren alderdia –guztiok dakigun moduan– informazio-arloko milaka lagun kalera botatzen ari denean beste autonomia-erkidego batzuetan. Eta milaka diodanean, ez dut esateagatik esaten, ez dut biribiltzeagatik esaten. Zehatz-mehatz esango dizut. PPk agintzen du Telemadriden..., alegia, Madrilen, eta Telemadriden 925 lagun bota dituzue kalera, lantaldearen % 77, ERE tamalgarri bat erabiliz, zeinaren aurkako helegitea aurkeztu baitzen eta, ondorioz, atzera egin behar izan baitzenuten. Valentziako Erkidegoan, Valentziako irrati-telebistan, 1.295 lagun geratu dira... beno, lantaldearen % 65 bota dute, hau da, 843 lagun. Alegia, guztira, matematikak ondo egin baditut, zuek gobernatzen duzuen lekuetan, 1.768 lagun bota dituzue irrati- eta telebistako hainbat erakunde autonomikotan. Eta hona zatozte protesta egitera Radio Vitoriak ez dituelako berritu behin-behineko eta aldi baterako sei kontratu. 1.762 laguneko aldea dago, Barrio jauna. Iruditzen zait... Horregatik nioen ausardiarena. Ni ez nintzatekeen ausartuko. Gaur zure larruan banengo, ez nintzatekeen etorriko hau defendatzera, zenbaki hauekin erantzungo genizula jakinik. Eta berriz esango ditut, ikaragarriak baitira: guztira, 1.768 lagun, Telemadriden eta Valentziako irrati autonomikoaren artean. Orduan, zer esan nahi du horrek? Gobernatzen duzuen lekuetan, telebista publikoko langile-zerrenda gutxitu egin behar dela ikusten duzuenez, horiek guztiak kalera botatzen dituzue, eta, gobernatzen ez duzuen lekuetan –hemen– ulertu beharrean, ikusi beharrean Radio Vitoriaren kasuan aldi baterako eta behinbehineko sei kontratu bakarrik direla –nahiz eta ez diren sei; gero esango dizut zergatik–, makila sartu nahi duzue gurpilean, eta badirudi, zuen ustez, Radio Vitoriarekin mundua amaituko dela. Azkeneko aldiz esango dizut, paretan idatzi beharreko zenbakiak iruditzen baitzaizkit: Telemadriden, 925 lagun, lantaldearen % 77; Valentziako irratitelebistan, 843 lagun, lantaldearen % 65. Guztira, 1.768 lagun, PPko gobernu autonomikoek denbora gutxian bota dituztenak haiek gobernatzen duten telebistetan. Justifikazioa, has gaitezen... Beno, lehenengo azaldu nahi dut, hemen oso zifra desberdinak entzun baititut, elkarrekin bat ez datozenak. EITBko zuzendaritzaren arabera, Radio Vitorian ez dira berritu aldi baterako eta behin-behineko sei kontratu, eta, hala eta guztiz ere, bi laguni alta eman zaie erredakzioan, soldatapean. Beraz, guztira, lau lagun gutxiago dira. Hiruri kontratua amaitzen zitzaien obra-amaieragatik –beraz, kontratu horiek amaitu egin behar ziren–; beste biri kontratua amaitzen zitzaien, lanak baliogabetu egin zirelako; eta beste batek praktika-kontrol bat zeukan, eta bi urte igaroak zirenez, irratia utzi beharra zeukan. Beraz, ez da inor ere kalera bota –ez finkorik ez bizi osoa han zeramanik–, baizik eta obra-kontratuak izan dira, zeinak, izenak adierazten duen moduan, amaitzen direnean, berritu egin behar baitira. Hori ez da jendea kalera botatzea; aldi baterako eta behinbehineko kontratu bat ez berritzea da. Eta, horrez gainera, bi erredaktore hartu dituzte; beraz, guztira, lau lagun dira, gutxi gorabehera Radio Vitorian. Legez besteko proposamenaren justifikazioan, Barrio jauna, esaten zenuten EITBren neurrien ondorioz, lantaldea gutxitu egin daitekeela. Nire ustez, legez besteko proposamen baten justifikazioa lehenaldian, orainaldian edo orainaldi burutugabean egin behar da. Esan zenezake egin dela, egiten dela edo egiten ari direla; baina, noski, kristalezko bola hartu, eta esaten baduzu gutxitu egin "daitekeela", bada, denborak esango du, eta guk ere esan genezake ez dela hala gertatuko. Halaber, zuen justifikazioan diozue Arabako iritzi publikoak ezinegona adierazi duela eta Arabako gizartean kezka handia dagoela. Ez naiz horretan sartuko, baina bakarrik esango dizut, Komunikabideen Azterketa Orokorraren, alegia, irratiaren neurgailurik fidagarrienaren arabera, 2012an, Radio Vitoriaren entzuleria metatua 25.000 lagun zirela 218.000tik, hau da, % 11. Hortaz, zuk diozunean Arabako iritzi publikoa kezkatuta dagoela, baliteke entzuleen % 11 hori egotea kezkatua; gainerako % 89ak, bistan denez, ez dauka kezkatzeko arrazoirik, ez baitu Radio Vitoria entzuteko ohiturarik. Begiratu Komunikabideen Azterketa Orokorraren datuak –gero emango dizkizut–, zeren ordu-tarte askotan liderra den kontu hori… Bada, nire kontuen arabera, entzuleriaren arabera, hirugarren irratia da une honetan, Arabako dialean. Beraz, berriz errepikatzen dut EITBk dioena: Radio Vitoria markak aurrera jarraitzen du, tokiko programazioak aurrera jarraitzen du, eta egiturazko lantaldeak ere aurrera jarraitzen du. Halaber, irratiari buruz gauza bat esan duzu, nire ustez, oso zuzena ez dena. Aitortzen dut, Barrio jauna, gauza askotan eman ahal izango dizkidazula irakaspenak; baina hogeita hamar urte egin ditut estatuko irrati-kate pribatu garrantzitsuak zuzentzen, eta uste dut irratiari buruz zuk baino zerbait gehiago badakidala; zuk baino zertxobait gehiago. Lantaldeari buruz hitz egin duzu, eta lantaldea gutxitzeak programazioan eragina duela esan duzu; baina ez dago erlazio zuzenik. Tokiko irrati oso ona egin daiteke hogei lagunekin, berrogeirekin edo ehun eta hogeirekin; baina ezin da esan Radio Vitorian, aldi baterako lau kontratu gutxiago daudelako, tokiko programazioak eragin zuzena izango duenik. Inolaz ere ez. Halaber, hasieran esan duzu Radio Euskadin txertatu nahi dutela. Inolaz ere ez. Berriz diot Radio Vitoria markak aurrera jarraitzeko konpromisoa hartu dela, bere ohiko programazioarekin eta egiturazko lantaldearekin. Nazionalismoari eta Arabari buruzko zerbait ere esan duzu. Bilduko ordezkariak ere esan du, alegia, Radio Euskadi bizkaitarra dela, Euskadi Irratia gipuzkoarra eta arabar gaixook ez daukagula irratirik. Tira, jakin behar da Araban 300.000 lagun bizi bagara eta Bizkaian milioi bat, bada, Radio Euskadiren egunerokotasuna, teorian, bizkaitarragoa izango dela arabarra baino; baina entzuleen proportzioagatik. Gehiago hitz egiten duela Athletici buruz? Jakina; hori baita logikoena. Nola hitz egingo du, bada, gehiago Alavési buruz! Nire ustez, kontuan izan behar dugu zer populazio dugun eta zer entzule-masa dugun lurralde historiko bakoitzean. Eta, amaitzeko, esan duzunaren aurkako zifra batzuk emango dizkizut. Ez dut epaituko zifra horiek onak ala txarrak diren, baina uste dut guztiok hausnartu beharko genukeela horiei buruz. Urkulluren gobernuak hasieratik esan zuen hiru marra gorri ditugula –osasungintza, hezkuntza eta gizarte-politikak–, eta, noski, horietan ahal den moduan mantendu behar da gastua eta inbertsioa; baina badaude beste sektore batzuk enpresa pribatuaren bidez babestuago daudenak, eta horietan baliabide batzuk gutxitu behar dira. Hiru zifra oso argi emango dizkizut: Araban entzule-kopuru handiena duen irratiarenak, zeina irrati pribatua baita, eta Radio Vitoriarenak. Irrati horretan, 17 lagunek egiten dute lan, soldatapean; Radio Vitoriak 48 ditu, hiru aldi gehiago. Irrati horrek 44.000 entzule ditu; Radio Vitoriak 25.000, ia erdia. Irrati horrek 200.000 euro positiborekin amaitu zuen 2012a; Radio Vitoriak 4 milioi euro galdu zituen 2012an. Nada más. La | eu | https://www.legebiltzarra.eus/ic2/restAPI/pvgune_descargar/default/4caababe-98be-4b73-a3af-96700962510a | parl_eu_1701 | |
10 | 34 | 06.06.2013 | BARRIO BAROJA | PV-ETP | Lehenbailehen eztabaidatzeko Euskal Legebiltzar Talde Popularrak egindako legez besteko proposamena, Radio Vitoriarako iragarritako berrantolatze-neurriei buruz. Eztabaida eta behin betiko ebazpena | Eskerrik asko, presidente andrea. Legebiltzarkideok. Harritu egin nau hitzaldiak..., modu ezatseginean harritu nau Ramírez-Escudero jaunaren hitzaldiak; izan ere, Radio Vitorian neurriak hartu behar direla justifikatu nahian ibili da, Legebiltzar honetan gehiengo handi bat eta Arabako gizartearen gehiengo handi bat horren aurka egon arren. Hala eta guztiz ere, hor dago EITBko zuzendaritzak egin duen planteamendua, eta ondo dago; baina ikusi dugu hemendik akats gisa ikusten dela planteamendu hori. Baina planteamendu hori egin egin behar da. Eta beste leku batzuetan gertatzen denari buruz hitz egin duzu. Bada, orduan, hemengoa, hemengo egoera guztiz bideragarria da. Ramírez-Escudero jauna, nahikoa duzu nik aurkeztutako ekimenaren aldeko botoa ematea. Ez nekien ados zeundenik Madrilen edo Valentzian egin denarekin, hemen egiten ari dena justifikatzeko erabili baituzu. Ez nekien horretan ari zinetetik. Begira, niri iruditu zait Euzko Alderdi Jeltzalea... Gaur goizean, Garoñako eztabaidan aipatu dut Euzko Alderdi Jeltzale ekonomiko hori, hainbeste denboraz Garoñari eta Nuclenorri eutsi ziena, eta bestea, pankartari eusten diona, politikoa, aldi baterakoa, Legebiltzarreko eztabaidetan hiru edo lau hilean behin agertzen dena. Hemen beste EAJ bat dago, RamírezEscudero jauna, hemen beste EAJ bat dago: hemengo EAJ eta hangoa. Eta zu hemengo EAJkoa zara. Ikusi besterik ez dago... Zure taldearen osoko zuzenketan, ez duzu nahikoa zentzu izan Gasteizko Udalak eta Arabako Batzar Nagusiek aho batez egindako adierazpen instituzionalak ekartzeko, zure aurkako botoarekin. Ez zarete hona etorri hori guztia ekimen gisa aurkeztera, akordio batera iritsi ahal izateko. Ez, ez! Berriz ere, erredukzionista bihurtu zarete gai honetan, eta, gainera, zoritxarrez, ikusi dugu Euzko Alderdi Jeltzaleak Radio Vitoriarekin amaitu nahi duela denbora batez... Ez, ez, utz iezadazu hitz egiten, UribeEtxebarria jauna. Horrela da; nik uste horrela dela. Nire ustez, norbaitek hartu du erabaki hori, lehenengo pausoak ematen ari dira, eta horrek atentzioa ematen digu. Eta horregatik ekarri dugu ekimen hau hona, aizu! arrisku hori geldiarazteko, arrisku hori geldiarazteko. Eta ikusi duzu, Ramírez-Escudero jauna... Gainera, kazetaria zara, eta, beraz, ezagutzen duzu giroa, ingurua; hitz egina izango duzu lankideekin, eta ikusiko zenuen Gasteizen eta Araban kezka handia dagoela –nahigabea nioen lehen– horren inguruan. Egia esan, ez daukat beste ezer esateko. Uste dut Ganberak esan duela. Gainerako taldeetako bozeramaileei eskerrak eman nahi dizkiet azkenean aurkezturiko ekimen honi babesa emateagatik, eta bozeramaile horiek agerian utzi dute auzia, Euzko Alderdi Jeltzaleak bere burua defendatzeko esaten duena alde batera utzita. Ulertzen dut ez dela erraza izango ikustea Radio Vitoria ahultzeko eta gauzak gaizki egiteko hartu den erabakia, horrek bere arriskua duela, eta edonola azaldu beharra dagoela. Edonola ere, Radio Vitoriako langileetan jarri nahi dugu arreta; irrati bateko langileak dira, tokiko irratigintza landua egiten dute, programazio propioa dute, eta, alde horretatik, irratia ahultzen bada, murrizketak egiten badira, langileak botatzen badira, kontratuak berritzen ez badira edo kontratuak baliogabetzen badira, bada programazio gutxiago izango da, eta herritarrekiko irrati hurbil bat egiteko gaitasun txikiagoa izango da. Alde horretatik, uste dut Legebiltzarreko gehiengoak egin duela bere aukera, eta, gainera, erresuminik gabe. Nire ustez, ona da gauza hauek horrela gertatzea, Jaurlaritzan dagoen alderdiak, eta inolaz ere ez Jaurlaritzan ez dagoen alderdiak –EITBk bere zuzendaritza duelako– egoera honi buruz hausnarketa egin dezan. Legebiltzarreko talde guztiek, zureak izan ezik, EITBko zuzendaritzaren erabakia baztertzen dute. Hori garrantzitsua da, eta kontuan izan beharko luke Eusko Jaurlaritzak. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/4caababe-98be-4b73-a3af-96700962510a | parl_eu_1702 |
10 | 34 | 06.06.2013 | BREÑAS GONZÁLEZ DE ZÁRATE | EH Bildu | Lehenbailehen eztabaidatzeko Euskal Legebiltzar Talde Popularrak egindako legez besteko proposamena, Radio Vitoriarako iragarritako berrantolatze-neurriei buruz. Eztabaida eta behin betiko ebazpena | Bai, eskerrik asko. Beno, hasteko, EAJren ordezkariari bakarrik esatea pixka bat justifikatzeko kaleratzeak eta zuen interesak defendatzeko eutsi diozula zifra-dantzari: hitz egin duzu lau kaleratzeez, gero seiz, eta nik interbentzioan azaldu dut zenbat kaleratze izango diren, orotara hamar dira, hamar langile joango dira kalera. Zuk deitu nahi bezala, fin de obra edo praktikak, baina horiek dira lanpostuak, dira pertsonak eta orotara dira plantillaren % 25. Eta gertatzen da –eta bada serioa– plantilla baten % 25 kaleratzen denean. Hori, batetik. Eta, gero, bestetik esatea gaur hemen EAJren partetik izan ezik, hitz politak entzun ditugula Radio Vitoriaren alde alderdi guztien eskutik, bat ez datozenak Parlamentu honetako talde politikoen ordezkariak benetako konpromisoak hartzeko tokia den EITBren Administrazio Kontseiluaren azken bileran izandako jarrerarekin. Informazio eta Komunikazio Zientzetan Euskal Herriko Unibertsitateko irakasle eta adituak diren EH Bilduren ordezkariek Radio Vitoriaren gaia gaizerrendan sartzeko eskatu zuten. EH Bilduren ordezkarien proposamena bozkatzea erabaki zen, eta bozketan PSEk, PPk eta PNVk aurka bozkatu zenuten, eta eragileak abstenitu ziren. Ondorioz, gaia galdera eta eskarien atalean baino ezin izan zen jorratu, bozkatzeko aukerarik gabe utziaz. Proposamenaren helburua zen EITBren Administrazio Kontseiluak Radio Vitoriaren murrizketarekiko jarrera hartzea, eta PNVk, PSEk eta PPk aukera demokratiko horrek aurrera egitea oztopatu zenuten. Honekin zer esan nahi dut? Bada, hemen esaten dela, adierazten dela gauza bat eta han egin zela beste bat, eta errepikatzen dut, eta orain gazteleraz egingo dut pixkat azpimarratzearren. En el consejo de administración, PNV, PSE y PP votasteis en contra de poder incluir en el orden del día el tema de Radio Vitoria a propuesta de las y los representantes de Euskal Herria Bildu. El objetivo de la propuesta era que el consejo de administración de EITB se posicionara en relación con los despidos de Radio Vitoria, y por los votos contrarios de las fuerzas nombradas no salió adelante, por lo que pedimos un compromiso real y claro de los diferentes grupos acorde con lo que hoy se va a pedir en esta Cámara. Besterik ez, eskerrik asko. | eu | https://www.legebiltzarra.eus/ic2/restAPI/pvgune_descargar/default/4caababe-98be-4b73-a3af-96700962510a | parl_eu_1703 |
10 | 34 | 06.06.2013 | UNZALU HERMOSA | SV-ES | Lehenbailehen eztabaidatzeko Euskal Legebiltzar Talde Popularrak egindako legez besteko proposamena, Radio Vitoriarako iragarritako berrantolatze-neurriei buruz. Eztabaida eta behin betiko ebazpena | Gracias. Ez neukan asmorik erantzunen txandan parte hartzeko, baina, Breñas andrearen hitzaldiaren ondoren, Administrazio Kontseiluan izandako jarrera argitu nahiko nuke. Hain zuzen ere, esan duzun bezala, hiru ordulaurden aritu ginen eztabaidatzen gai-zerrendan sartu ala ez; izan ere, EH Bildu taldearen proposamenez Legebiltzar honetan hautaturiko ordezkariek berandu egin zuten proposamena. Orduan, gehiengoz sartu behar zen, eta, gainera, salbuespen batekin: Administrazio Kontseilu hartan hartutako edozein erabakik aho batekoa izan behar zuen. Talde batzuek –tartean gurea– zer esan genuen esango dizut: ez genion uko egiten Radio Vitoriaren gaiari buruz hitz egiteari, baina ez zitzaigun egokia iruditzen erabakiak hartzea, argi baitzegoen Administrazio Kontseilu hartan ez zela erabakirik hartuko. Hori izan zen arrazoia. Ez genuen eztabaida eta jarrera saihestu, uste baikenuen jarrera hori, hemen, Legebiltzarrean adierazi behar genuela. Eta hori izan zen, besterik gabe, gure jarrera, eta hori izan da egin duguna. Administrazio Kontseiluan, berriro diot, ez... Zuen ordezkariek Administrazio Kontseiluan proposaturiko prozedurari jarraituz gero, aho batez hartu beharko genuen erabakia, eta, bistan denez, ezinezkoa zen hori. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/4caababe-98be-4b73-a3af-96700962510a | parl_eu_1704 |
10 | 34 | 06.06.2013 | RAMÍREZ ESCUDERO ISUSI | Lehenbailehen eztabaidatzeko Euskal Legebiltzar Talde Popularrak egindako legez besteko proposamena, Radio Vitoriarako iragarritako berrantolatze-neurriei buruz. Eztabaida eta behin betiko ebazpena | Barrio jaunak eskatzen zigun gure defentsa-neurriak esplikatzeko. Baina ez daukagu horrelakorik, guk beti erasoa jotzen dugulako eta arrazoiak ditugulako, eta, batez ere, argi eta garbi jarduten dugulako. Eta egia dena da inork ere ez duela amaituko Radio Vitoriarekin, Barrio jauna. Ez dakit nondik atera duzun norbaitek Radio Vitoriarekin amaitu nahi duen kontu hori. Inork ere ez du hori esan. Are gehiago, hiru aldiz errepikatu dut, eta orain laugarrenez diot EITBko zuzendaritzaren mezua dela programazioa mantentzea, marka mantentzea eta egiturazko lantaldea mantentzea. Lau aldiz hori entzun ondoren jarraitzen baduzu esaten norbaitek Radio Vitoriarekin amaitu nahi duela, fede-arazo bat duzu. Uste nuen fede gehixeago zenuela; niregan eta nire hitzean behintzat ez duzu batere, ikusten dudanez. Halaber, leporatu diguzu batzar nagusien eta Gasteizko Udalaren hitzarmena negoziatzen saiatu behar genuela. Saiatu gara zuekin, saiatu gara Sozialistak Taldearekin eta Bildurekin. Zuek, ordea, esaldi batean tematu zarete, zeinean esaten zenuten EITBko zuzendaritzaren erabakia baztertu behar genuela. Guk ez genuen hori esan nahi, baizik eta adierazpen instituzionaleko aditz bera erabili nahi genuen, non esaten baitzen erakunde publikoari hausnarketa egin zezan eskatzen geniola. Alde handia dago hausnartzearen eta... Bai, bai, hori da... Batzar nagusietan eta udalean esan zenuten "EITBren zuzendaritzari eskatzen diogu hausnarketa egin dezala", eta hemen, berriz, esaten duzue baztertu egiten duzuela. Guk ezin dugu hori baztertu, ez eta erakunde publikoa behartu ere, uste baitut ETBk nahikoa askatasun baduela bere lanpolitika zehazteko, Legebiltzarretik aldi baterako kontratuekin hartutako neurri txikiak baztertuz aritu beharrean. Eta hemen ikusten ari naiz mozioa, PSOEren emendakina... berrantolaketa-neurriak baztertu egiten dituela dioena. Ez dago-eta inolako berrantolaketarik! Imajina ezazue, udan, pentsatzen dut Radio Vitorian uztailean hasiko direla praktiketan; Kazetaritza Fakultateko sei, zazpi, zortzi, bederatzi lagun, pentsatzen dut. Jende hori uztailaren 1ean sartzen da, eta irailaren 30ean amaitzen du. Bada, urriaren 10ean mozio bat ekar dezakezue hona esanez: "Radio Vitoriatik hamar lagun bota dituzte". Eta hori ere gezurra izango da; hau bezala. Ez dute inor ere botako. Gertatzen dena da praktiketan daudenak uztailean sartu, eta kontratua irailaren 30ean amaitzen bazaie, bada irailaren 30ean joan egin beharko dute; baina inork ere ez ditu botatzen. Beren kontratua betetzen ari dira, hasiera eta amaiera duena. Orduan, kontua da nola hartzen ditugun lan-kontratuak. Eta dena argi uzteagatik, esan nahi dut behinbehineko sei kontratu amaitu direla, baina, aldi be- rean, bi erredaktore sartu direla; beraz, guztira, behinbehineko kontratuak zituzten lau lagun gutxiago daude Radio Vitorian. Eta berriz esango dizut, Barrio jauna: Radio Vitoria ere arrazionalizatu egin behar da, pixka bat. Inork ere ez du bukatu nahi Radio Vitoriarekin, bistan denez, baina uste dut buru pixka batekin jokatu behar dela; zeren, agian, urtean 4 milioi euro nahikoa dira tokiko irrati batentzat –galera gisa, esan nahi dut–, egitura, tokiko programazioa eta lantaldea galdu gabe, baina pentsatu behar da nola arrazionaliza daitekeen Radio Vitoriaren ustiapen-kontua. Nada más. Gracias. La | eu | https://www.legebiltzarra.eus/ic2/restAPI/pvgune_descargar/default/4caababe-98be-4b73-a3af-96700962510a | parl_eu_1705 | |
10 | 35 | 07.06.2013 | ARREGI ROMARATE | EA-NV | Galdera, Amaia Arregi Romarate Euzko Abertzaleak taldeko legebiltzarkideak Enplegu eta Gizarte Politiketako sailburuari egina, 2013-2016 etxebizitzak birgaitzeko Renove planari buruz | Eskerrik asko, legebiltzarburu andrea, eta zure baimenarekin eserlekutik. Euzko Abertzaleak taldeak jakin nahi du, aurretik onartutako antzeko beste plan batzuekin konparatuz, zein berritasun eta onura ekarriko dituen onartu berri den birgaitze-planak? | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1706 |
10 | 35 | 07.06.2013 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Amaia Arregi Romarate Euzko Abertzaleak taldeko legebiltzarkideak Enplegu eta Gizarte Politiketako sailburuari egina, 2013-2016 etxebizitzak birgaitzeko Renove planari buruz | Sí, señora presidenta. Señor lehendakari, señorías, buenos días a todos. Seguiremos hablando sobre el plan de rehabilitación, y en este pleno trataré de explicar las novedades que contiene. Planaren berritasun nagusia kontzeptu berriak sartzea da, eta baita Euskadin egiten diren birgaitzeetarako emango diren diru-laguntzen xede berriak ere, lehen gauzatzen ari zen planarekin jarraituz. Renove planei izaera integrala ematen dien kontzeptu eta xede berriak, birgaitzeko ematen diren laguntza tradizionalez gain, hiri-berroneratzeko laguntzak, energia aurrezteko eta CO -isuriak murrizteko 2 neurrietan inbertitzeko laguntzak eta etxebizitzetako irisgarritasuna hobetzeko laguntzak modu integratuan aurreikusten dituztelako. Helburu anizkoitza betetzen dute: milaka familiaren bizi-baldintzak hobetzea, gure eraikinen eta hiriinguruneen irisgarritasuna hobetzea mugikortasun murriztuko pertsonentzat, bizitza-eredu jasangarriagoa lortzen laguntzea eta krisiak gogor zigortu duen sektore batean jarduera ekonomikoa eta enplegua sortzea. Eta, horrekin batera, defizita murriztearen ondoriozko zuzkidura berezia, Renove planean sakontzeko baliabide gehiago erabiltzeko aukera emango diguna. Bizitegi-multzoak gabezia garrantzitsuak ditu energia-eraginkortasunaren arloan, batez ere 1979 baino lehenagoko etxebizitzetan. Urte askotan, esparru publikotik nahiz pribatutik ahalegin handiagoa egin da etxebizitza berriak egiteko lehengoak birgaitzeko baino, eta auzotar-erkidegoak ere ez dira oso sentsibilizatuta egon kontu horretan. 2020rako CO -isuriak % 20 murrizteko, ener2 gia-kontsumoa beste % 20 murrizteko eta energia berriztagarriak % 20 gehitzeko konpromisoak betetzeko, ezinbestekoa da Jaurlaritzak arlo horretan ere esku-hartze integrala egitea. Ikuspegi soziosanitariotik ere ezinbestekoa da esku-hartze hori egitea, irisgarritasuna, inguratzaile termikoa eta hiri-inguruneak hobetzeak mendekotasun-egoeran egon litezkeen pertsonen autonomia handiagoa eta haien arreta-premiak nabarmen murriztea eskatzen duelako. Eta ezaguna da Renove planek efektu biderkatzailea dutela inbertsio pribatuaren mugikortasunean, enpleguan, merkataritzan eta industrian. Renove planeko programen artean, bi berriak dira: udaletarako eta udalerria baino lurralde-eremu txikiagoko irisgarritasun arloko laguntza-programa eta ondare eraikian esku hartzeko proiektuak egiteko etxebizitza eta eraikinen birgaitze eraginkorrerako laguntza-programa. Plan horrekin 52.000 etxebizitzatara iristeko asmoa dugu aldi osoan; 12.400era iristekoa 2013an. Gainera, 2013-2016 aldian, 81,5 milioi euroko laguntzak emango ditugu, beste 859 milioi euro pribatu mugiaraziko dituztenak, 941 milioi euro osatuz. 13.700 enplegu sortuko dira, eta 282,3 milioi euroko zerga-itzulkina izango du 2013-2016 aldian. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1707 | |
10 | 35 | 07.06.2013 | ARREGI ROMARATE | EA-NV | Galdera, Amaia Arregi Romarate Euzko Abertzaleak taldeko legebiltzarkideak Enplegu eta Gizarte Politiketako sailburuari egina, 2013-2016 etxebizitzak birgaitzeko Renove planari buruz | Eskerrik asko berriro ere, legebiltzarburu andrea, eta eskerrik asko sailburu jauna zure azalpenengatik. Pasa den astean prentsan irakurri genuen Eusko Jaurlaritzak 2013-2016 aldirako Renove birgaitzeplana martxan jarri duela. Aurreko legegintzaldian Legebiltzar honetara hainbat Renove plan ekarri zirela kontuan hartuta, 2013-2016 aldirako iragarritako Renove birgaitzeplanak zer berritasun eta onura ekarriko dituen jakin nahi genuen. Sailburu jaunaren azalpenak oso argiak iruditu zaizkigu. Aburto jaunaren iritzi berekoak gara Renove birgaitze-planaren ildo nagusiei dagokienez, eta oso positibotzat jotzen ditugu plan horretan jasotako alderdi batzuk. Renove plana enplegua sustatzeko programaren barruan dago. Izan ere, programaren ardatzetako bat da. Gauza jakina da krisiaren ondorioak gehien jasan dituzten sektoreetako bat eraikuntza dela, 2008az geroztik hamar enplegutik hiru galdu baitira. Beraz, ongi etorriak horrenbeste zigor jasan duen sektore horretan enplegua sortzera zuzendutako neurri eta ahalegin guztiak. Bestalde aipagarria iruditzen zaigu dauden etxebizitza eta eraikinetan esfortzua egitea, beharrizan handiak baitituzte: egitura eta eraikuntza hobetzeko lanak, ezgaituentzako erraztasunak lortzeko indarrean dagoen araudiari egokituz, energia aurrezteko… Orain arte laguntzak, zuk zeuk esan duzun moduan, batik bat etxebizitza berrientzat izan dira. Beraz, zaharren berrikuntza sustatzeak onura nabarmenak ekarriko dizkie bizilagunei eta gizarteari oro har. Guk uste dugu jarduketa-aukera handia dagoela etxebizitzak birgaitu eta berritzearen arloan, zeren eta, enplegua sortzeaz gain, etorkizuneko bermea direnak ingurumena gehiago errespetatuko baitute. Irisgarritasuna errazteko neurriek ere pertsona ahulenen ongizatea hobetzen dute; esaterako, adin nagusikoena eta desgaitasunen bat duten pertsonena. Etxebizitzen eraginkortasun energetikoa bultzatzen da, ingurumena babestu nahian, energia gutxiago kontsumitzeko eta CO gutxiago isurtzeko ahaleginak 2 eginez, eta hartara, Europa 2020 estrategiaren helburuekin bat eginez. Behin eta berriz entzun diguzue esaten enplegua ez dela dekretu bidez sortzen, baina erakundeek lan egin behar dutela egoera eta baldintza egokiak ezartzen enplegua sor dadin. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1708 |
10 | 35 | 07.06.2013 | MINTEGI LAKARRA | EH Bildu | Galdera, Laura Mintegi Lakarra EH Bildu taldeko legebiltzarkideak lehendakariari egina, Europako Batzordeak Espainiako Estatuari ezarritako agindu berriak aplikatzeari buruz | Egun on. Legebiltzarburu andrea, lehendakari jauna. Defizita malgutzearen truke Europako Batzordeak Espainiako Estatuari agindu berriak ezarri dizkio austeritate politikoaren ildotik. Neurri aipagarrienak dira, esate baterako, defizit-mugaren inguruan, pentsioen inguruan, zerga-politika berrikustea, lan-erreformari beste koska bat gehiago egitea eta osasungintzan gastu-efikazia ekuazioan areagotzea. Egoera hori ikusita, zein da Jaurlaritzaren jarrera? Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1709 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Laura Mintegi Lakarra EH Bildu taldeko legebiltzarkideak lehendakariari egina, Europako Batzordeak Espainiako Estatuari ezarritako agindu berriak aplikatzeari buruz | Legebiltzarburu anderea, legebiltzarkideok, egun on guztioi. Mintegi anderea, Eusko Jaurlaritzaren jarrerari buruz galdetzen didazu eta Eusko Jaurlaritzaren jarrerari buruz arituko naiz. Argi eta garbi esango dizut gainera. Defizita malgutzea aukera bat da. Jaurlaritzaren erabakia da aukera hori ahal den ondoen erabiltzea. Zertarako? Ekonomia suspertzeko eta enpleguaukera berriak sortzeko. Aukera bat dugu eta horretan jarriko dugu gure arreta guztia. La actitud del Gobierno Vasco ante la flexibilización –no ante las condiciones que se hayan podido plantear al Gobierno español, sino ante la flexibilización– es aprovechar esta oportunidad de la flexibilización. Lo vamos a hacer para impulsar las políticas de estímulo a la actividad económica, para favorecer inversiones que generen oportunidades de empleo desde la concertación. Señora Mintegi, esta es una oportunidad, y es una oportunidad para que el Gobierno, pero también las diputaciones forales y Eudel, pongamos en marcha nuevos proyectos que generen actividad y empleo. El Gobierno ha puesto sobre la mesa 245 millones de euros. Esto significa poder incrementar más de un 20 % la inversión y estímulo a la economía vasca de este año. Hau da guk egin behar duguna. Momentu honetan ez dakigu Espainiako Gobernuak zer egin behar duen. Jakingo dezagunean, gure jarrera azalduko dugu, baina bitartean, gu geurera. Nahikoa lan dugu gure proiektuak adosteko eta martxan jartzeko. Hori da guk Eusko Jaurlaritzatik egin behar duguna. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1710 |
10 | 35 | 07.06.2013 | MINTEGI LAKARRA | EH Bildu | Galdera, Laura Mintegi Lakarra EH Bildu taldeko legebiltzarkideak lehendakariari egina, Europako Batzordeak Espainiako Estatuari ezarritako agindu berriak aplikatzeari buruz | Bai, egun on berriz ere. Bueno, entzun duguna ezagutzen genuen. Egia esan, orain bi aste honen gainean ere galdetu nuen. Le dirigí una pregunta al lehendakari sobre el déficit, con objeto de saber qué límite de déficit iba a proponer, para qué lo utilizaría, dónde se tomaría la decisión definitiva, y sobre todo con quién iba a contar para tomar esa decisión. Y la respuesta del lehendakari fue que desde el primer día de su mandato ha estado recogiendo aportaciones y propuestas. Y seguidamente espetaba que en treinta años aquí ha habido dos modelos: un modelo que hace y otro que deshace; un modelo que construye y otro que destruye. Una respuesta que se salía un poco de la pregunta que yo hacía, pero realmente tengo que reconocer que sí, que aquí hay dos modelos: un modelo de corte liberal, que es el que se ha estado aplicando durante treinta años por el Partido Nacionalista Vasco, y un modelo de corte social, que es el que propugna Euskal Herria Bildu. Y los voy a contrastar. En el modelo de corte liberal, la sociedad es jerarquizada y es vertical, frente a un modelo de corte horizontal e igualitario que tiene la ideología social. En el modelo de corte liberal no existen canales de participación, frente al otro modelo, que tiene como prioridad establecer la participación ciudadana. Hay un modelo donde predomina la ley del más fuerte, frente a otro modelo que está planteando que hay que proteger al débil. Un modelo que tiene como referente principal único la sociedad liberal, el poder, y el otro modelo, sin embargo, que tiene como referente principal la solidaridad. Benetako gakoa, eta hona dator galdera, zera da: bi modelo horien aurrean, zergatik Jaurlaritzak hartzen dituen bere gain Bruselatik Madrilen bidez datozen neurri liberalak. Eta bi erantzun posible daude. Erantzun bat da izan daiteke bere gain hartzen dituela neurri horiek ados dagoelako politika ekonomiko horiekin, hau da, modelo liberal horrekin bat datorrelako. Edo bere gain hartzen ditu neurriak, ez daukalako autonomía edo soberania nahikorik besterik egiteko. Eta erantzuna garrantzitsua da. Erantzuna garrantzitsua da, zeren baldin bada ez datorrela bat neurri horiekin baina arazoa dela soberania, orduan planteatu daiteke bitartean neurri batzuk hartu daitezkeela, baina badagoela objektibo bat, badagoela helburu bat, badakigula nora goazen. Baina erantzuna baldin bada bere gain hartzen dituela neurri liberal horiek fondoan bat datorrelako, orduan beste panorama politiko baten aurrean gaude. Eta erabaki bat hartu behar da, eta erabakirik hartzea, ba da erabaki mota bat. Eta funtsean hori da gure galdera: zergatik hartzen dira gain, Bruselatik Madrilen bidez datozen neu- rriak, ados zaudetelako politika ekonomiko horiekin edo soberania nahikorik ez duzuelako? Eta erantzutea interesgarria litzateke. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1711 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Laura Mintegi Lakarra EH Bildu taldeko legebiltzarkideak lehendakariari egina, Europako Batzordeak Espainiako Estatuari ezarritako agindu berriak aplikatzeari buruz | Mintegi andrea, lehenengo txandan erantzun egin dizut. Niri galdetu egin didazu ea Jaurlaritza honek zer egin behar duen eta esan egin dizut. Defizitaren malgutasuna zertan erabili nahi dugun eta zertarako erabili nahi dugun. Ekonomia suspertzeko eta enplegu aukera berriak sortzeko. Baita giza zerbitzu publikoak bere oinarrian mantendu egin ahal izateko. Gauza biak orekatuz. Eta inor kritikoa izan nahi baldin bada, modeloez eztabaidatu behar baldin badugu, baina inor kritikoa izan nahi baldin bada, Europatik ezarri egin den politikez, Euzko Alderdi Jeltzalea izan da eta Eusko Jaurlaritza hau ere izan egin da. Izan ere, nik neronek ere, Espainiako presidenteari urtarrilaren 31n edo 30ean izandako bileran, nik ere planteatu egin nion non egin behar zuen indarra Espainiako presidenteak edo Espainiako Gobernuaren presidenteak Europar Batasunaren aurrean. Señora Mintegi, está muy bien, podemos debatir sobre conceptos teóricos, sobre el modelo liberal, sobre el modelo social, sobre el modelo socialdemócrata, sobre el modelo socialista… En todo caso, más allá de lo que es el debate teórico, yo creo que lo importante para los ciudadanos y ciudadanas vascas es la práctica. Y la práctica que se ha seguido desde las instituciones vascas lideradas por el Partido Nacionalista Vasco, en concurso también con otras formaciones políticas, en coaliciones de gobierno que hemos tenido también desde el Partido Nacionalista Vasco con otras formaciones políticas, ya las que quiero también tener presentes en lo que ha sido el modelo de construcción social que se ha caracterizado también en la Comunidad Autónoma del País Vasco, frente a lo que usted plantea de modelos teóricos en cuanto a lo que es el modelo liberal. Y si alguien ha sido crítico con el modelo hasta ahora seguido desde las instituciones europeas ha sido también el Partido Nacionalista Vasco, en la reivindicación de la necesidad de compensar el cumplimiento con el objetivo de déficit con políticas de estímulo para la reactivación de la economía. Señora Mintegi, podemos debatir sobre lo que es Europa. Yo insisto, creo que el Partido Nacionalista Vasco y el Gobierno Vasco se caracterizan por una reivindicación de más Europa, porque fuera de Europa hace mucho frío, y de más Europa y de una Europa de las personas. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1712 |
10 | 35 | 07.06.2013 | CORCUERA LEUNDA | SV-ES | Galdera, Susana Corcuera Leunda Euskal Sozialistak taldeko legebiltzarkideak Ekonomiaren Garapen eta Lehiakortasuneko sailburuari egina, turismo-tasari buruz | Eskerrik asko, presidente andrea. Lehendakari jauna, sailburu andreak, sailburu jaunak, legebiltzarkideok, egun on denoi. Duela pare bat aste Ekonomiaren Garapen eta Lehiakortasuneko sailburuak ukatu egin zuen turismotasa Eusko Jaurlaritzaren agendan zegoenik eta, bestalde, Gipuzkoako diputatu nagusiak jendaurrean adierazi zuen ez zuela baztertzen tasa hori Gipuzkoako Lurralde Historikoan ezartzea, asko landutako gaia zelako. Adierazpen horiek, gero, bere foru-gobernuak gezurtatu ditu, gaia berde samar zegoela adieraziz. Beraz, bi bertsio daude. Erantzukizun desberdinak dituzten eta beren eskumenak garatzeko orduan turismo-tasa ezartzeari buruz asmo desberdinak dituzten bi instituzioren bertsioak. Beraz, nahasketaren ospakizun baten aurrean gaude, legebiltzarkideok, oro har turismo-sektoreari eta, bereziki, ostalaritzari eragiten dioten erabaki kontrajarriak hartzen direlako instituzioetan. Aisialdiko kontsumoaren eta gastuaren murrizketagatik gordintasun eta gogortasun bereziarekin eragiten dion krisia saihesten ahalegintzen ari den sektorea da, instituzioak sektorearen garapena modu erabakigarrian sustatu eta bideratuko duten jarduketak gauzatzeko gai ez direla ez ezik, ziurgabetasuna eta urduritasuna sortzen dutela ikusten duen sektorea. Beste modu batean esanda, alde batetik, Jaurlaritzak turismo-antolaketa finkatu behar duela ikusten dugu eta, bestetik, foru-aldundi batek bere zergaeskumena baliatu nahi duela. Eta bien erdian, Jaurlaritzaren eta foru-aldundiaren erdian, pertsonak, langileak eta enpresariak instituzioen zehaztugabetasunean harrapatuta. Sozialistoi egoera hau zentzugabekeria hutsa iruditzen zaigu. Guk uste dugu Jaurlaritzak alde batera utzi behar duela zehaztugabetasuna eta argi eta garbi azaldu behar duela zer asmo duen gai horren inguruan. Horregatik, argi pixka bat egiteko asmoz eta turismo- eta ostalaritza-sektoreak etorkizun hurbilean zer egoerari aurre egin beharko dion jakin dezan, Eusko Jaurlaritzaren iritziz turismo-tasa ezartzeak lurralde batzuetan, baina ez beste batzuetan, zer ondorio izan ditzakeen galdetu nahi diogu Ekonomiaren Garapen eta Lehiakortasuneko sailburu andreari. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1713 |
10 | 35 | 07.06.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, Susana Corcuera Leunda Euskal Sozialistak taldeko legebiltzarkideak Ekonomiaren Garapen eta Lehiakortasuneko sailburuari egina, turismo-tasari buruz | Gracias, señora presidenta. Señor lehendakari, consejeros, señorías. En primer lugar quisiera decirle, señora Corcuera, que yo no veo indefinición alguna, pero volveré a repetir lo que ya dije anteriormente, que este Gobierno no tiene en su agenda dicha aplicación, ni tiene previsto tenerla. Lo puedo decir más alto, pero no más claro. Lehenik eta behin, Corcuera andrea, ez dakit non ikusten duzun Jaurlaritzaren zehaztugabetasuna; izan ere, Eusko Jaurlaritzaren izenean egindako adierazpenetan azaldu nuen ez dagoela ez bere agendan eta ez bere egutegian Euskadiko turismo-establezimenduetako egonaldien gaineko zergarik. Altuago esan dezaket, argiago ez dut uste. Beraz, jarrera argi horrekin hasiko dugu erantzuna. Bestalde, argi utzi nahiko nuke mota horretako zerga bat ez litzatekeela inolaz ere foru-eskumenekoa izango. Turismo-eskumena Eusko Jaurlaritzarena da, zuk ondo dakizun bezala. Foru-eskumenak LHLak xedatutakoak dira. Halaber, gai bat legean bertan jasota ez badago, erakunde erkide bati, kasu honetan Eusko Jaurlaritzari dagokiola ere xedatzen du. Foru-ogasunak Kontzertu Ekonomikotik sortutakoak dira, eta foru-aldundiek kontzertu hori dagoelako biltzen dituzte zergak. Gisa horretako zerga hipotetiko bat, turismo-zerga bat, berria izango litzateke eta ez litzateke kontzertuaren pean egongo. Beraz, Eusko Jaurlaritza eskuduna da turismoarloan. Zerga hori ez litzateke izango zerga kontzertatua eta inoiz ez foru-aldundiei dagokiena. Beraz, ez zehaztugabetasunik eta ez ziurgabetasunik sektorerako. Izatekotan ere, Euskadiko Ogasun Nagusiaren zerga izango litzateke, hau da, Eusko Jaurlaritzaren zerga. Beraz, komunikabideetan esaten dena esaten dela, ez dirudi oinarri handirik duenik lurralde bakar batean turismo-zerga ezartzeko ideiak. Azkenik, kasu hipotetiko horretara iritsiko bagina –berriro diot une honetan ez dagoela Jaurlaritzaren agendan–, Jaurlaritzaren jarrera argia da bi gairen inguruan: batetik, zerga lurralde bakar batean ezartzeak erabateko itxuraldatze-eragina izango lukeela eta, bestetik, guk uste dugula, beste zerga batzuetan bezala, homogeneizatzeko joera izan behar dela hiru lurraldeetan. Beraz, lurraldeen artean desberdintasunak eta tratu diskriminatzaileak sortzearen aurka egongo gara. Ez dago eskumen-oinarririk lurralde bateko aldebakarreko aplikaziorako eta, gainera, hutsegite kaltegarria izango litzateke gure turismo-sektorearen lehiakortasunerako eta erakargarritasunerako. Por lo tanto, El Gobierno no tiene previsto en su agenda establecerlo en este momento, y puesto que se trata de un impuesto, en este momento no se puede establecer en un único territorio porque las diputaciones forales no tienen ninguna competencia, ni ninguna indefinición ni nada en particular que diga que se puede hacer eso. Gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1714 | |
10 | 35 | 07.06.2013 | CORCUERA LEUNDA | SV-ES | Galdera, Susana Corcuera Leunda Euskal Sozialistak taldeko legebiltzarkideak Ekonomiaren Garapen eta Lehiakortasuneko sailburuari egina, turismo-tasari buruz | Eskerrik asko, presidente andrea. Ongi, sailburu andrea. Poz ematen digu sozialisten galderari emandako erantzunak panorama argitu izanak, sailburu andrea. Batik bat urte honetako lehen lau hilabeteetan Euskadi bisitatzen dutenen kopurua % 5,7 murriztu delako eta urte arteko tasa % 20 murriztu delako. Hori dela eta, turismo- eta ostalaritzasektorean lan egiten dutenak ahalegin handiak ari dira egiten datu horien aurka borrokatzeko. Horregatik ez zen onargarria, testuinguru horretan, instituzioetatik mezu guztiz kontrajarriak ematea. Bestalde, ez zen oso argia eta ez zituen zalantzak argitzen nik egindako beste galdera bati eman zenion erantzunak, zure iritziz pizgarria kentzen zuen tasa bati buruzko informazioa biltzen ari zinela esan zenidanean. Tasak ez bazizun balio, zergatik sorten zizun jakin-mina? Eta jakin-mina sortzen bazizun, nolatan ez zegoen Gobernuaren agendan? Egoera argitu eta konpondu ondoren, espero dugu foru-aldundiei ere azalduko diezula zein zen Jaurlaritzaren jarrera argia eta garbia, hau da, tasarik ez ezartzea eta Eusko Jaurlaritzak dituen eskumenak erabiltzea. Sailburu andrea, nahikoa dute turismo- eta ostalaritza-sektoreko profesionalek jasaten ari garen krisi ekonomikoa saihestearekin eta horri aurre egitearekin, orain instituzioen zehaztugabetasun horretan harrapatu gabe. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1715 |
10 | 35 | 07.06.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, Susana Corcuera Leunda Euskal Sozialistak taldeko legebiltzarkideak Ekonomiaren Garapen eta Lehiakortasuneko sailburuari egina, turismo-tasari buruz | Eskerrik asko, presidente andrea. Bakarrik gauza bat argitzeko, Corcuera andrea. Aipatzen zenuen idatziz jarri nizula Kataluniako informazioa jasotzen ari garela, eta egia da. Zeren azken finean, Gobernu baten zeregina da jakitea bere eskumenen artean gertatzen diren gauzak beste instituzioetan, eta nola aplikatzen diren. Zentzu honetan, bai, egia da, Kataluniarekin ari gara harremanetan eta ikusten zer gertatzen den bere turismoan eta nola ezartzen duten ez tasa, baizik eta zerga hau. Es obligación del Gobierno conocer qué ocurre con sus competencias en otros lugares, y entre todas las reuniones que estamos manteniendo, evidentemente, también lo hemos hecho con Cataluña. Las realidades son bien diferentes, y, como usted bien dice, en este momento consideramos que este tipo de impuesto es realmente desincentivador en nuestro caso. Y nunca haremos nada –también lo dije– en contra del sector, ni haremos algo que vaya en contra de su actividad y de su competitividad. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1716 | |
10 | 35 | 07.06.2013 | QUIROGA CIA | PV-ETP | Galdera, Arantza Quiroga Cia Euskal Talde Popularreko legebiltzarkideak lehendakariari egina, gobernantza eraginkor baterako itun eta adostasuneko politikei buruz | Eskerrik asko, presidente andrea. Lehendakari jauna, langileek, enpresek, gizarteeragileek, alderdi politikoek, oro har, herritarrek eta, bereziki, agintariek, errealitate konplexu eta zorrotz bati egin behar diote aurre. Egoera horrek gizarteeragileak eta eragile ekonomiko eta politikoak behartzen ditu beren ohiko jokabideak birplanteatzera egoera berri eta konplexuei aurre egiteko. Une gogor hauetan, ekintza publikoak sortzen diren erronken parean egon beharko luke, eta, ondorioz, bere egitekoa funtsezkoa dela eta gizarte sendoa ehuntzeko balio duela frogatu beharko luke, gobernu lehiakorra duena, Euskadi ekonomia-ikuspegitik gaur egun den baino leku erakargarriagoa bihurtzeko behar diren baldintzak sortzeko gai dena, gure gizartearen hazkunderako eta garapenerako baldintzak sortuz eta errealitate berrien arabera lan eginez. Politikak ere balio erantsia sortu beharko luke. Horretarako, irismen laburreko miopiak gainditu behar ditugu eta balio duen, eraginkorra den eta Euskadi lehiakorrago baten errealitatean jarriko gaituen ekintza erkide bat proiektatu behar dugu. Itunaren eta adostasunaren politikak inoiz baino zentzu handiagoa du gaur egun. Etorkizunera begiratu beharko genuke eta ez orainean soilik adabakiak jarri. Horretarako, ordea, krisi-egoera larriaren, desilusio sozialaren eta etorkizun konplexu eta orain artekoa ez bezalako baten handitasunaren aurrean ulermena sustatu beharko genuke. Hori dela eta, lehendakari jauna, zuk uste duzu zure gutxiengoko Jaurlaritzak krisi ekonomiko honen kudeaketa eta Euskadiren oraingo eta etorkizuneko erronkak berma ditzakeela? Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1717 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Arantza Quiroga Cia Euskal Talde Popularreko legebiltzarkideak lehendakariari egina, gobernantza eraginkor baterako itun eta adostasuneko politikei buruz | Eskerrik asko, legebiltzarburu andrea. Quiroga andrea, aurreneko egunetik ateak irekita daude zure galderan planteatzen dituzun helburu guztiei elkarrekin erantzuteko, elkarrekin, ez Eusko Jaurlaritza honek bakarrik. Aurreneko egunetik ate guztiak irekita akordioak lortzeko, Quiroga andrea. Ondo dakizu hori. Hiru aste daramazu karguan eta astelehen honetan, hurrengo astelehen honetan, bigarren aldiz elkartuko gara bilera batean. Quiroga andrea, atea zabalik dago herrialde honen etorkizuneko hiru ardatzak adosteko, orainekoak eta etorkizunekoak: ekonomia eta enplegua suspertzea, bakea eta bizikidetza eta autogobernusistema. Apirilaren 15eko astean aurrekontu-akordio baterako proposamena igorri nien edo eskura eman nien legebiltzarreko taldeen buruzagiei, legebiltzartaldeak dituzten alderdi politikoen buruzagiei. Beraz, zure aurrekoari ere eman nion, Basagoiti jaunari. Ba al dakizu zer esan zuen Basagoiti jaunak proposamena eskura eman nionean? Basagoiti jaunak berehala esan zuen –jendaurrean esan zuen, gainera–…, alderdi guztientzat onargarria zela. Asumible. Onar ezazu, Quiroga andrea. Atea zabalik dago. Baina zuk sartuko zaren, eseriko zaren, proposamenak entzun edo aztertuko dituzun edo alternatibak planteatu, negoziatu edo adostuko dituzun erabakitzen duzun bitartean, Jaurlaritza honek, gutxiengoan dagoen Eusko Jaurlaritza honek, lanean jarraituko du, eta guk herrialde honen erronkei erantzuten jarraituko dugu. Jaurlaritza honek hitz eman du 245 milioi euro jarriko dituela ekonomia suspertzeko. Eta ez naiz ari finantza-erakundeekin edo beste enpresa, erakunde edo instituzio batzuekin sinatutako programei buruz. No. Jaurlaritzak berak egin duenaz baizik. Eta Jaurlaritzak berak egin duena izan da: 42 milioi euro eman ditu enpresa ertain eta txikiei merkatu berrietara hedatzen laguntzeko; 81 milioi euro eman ditu eraikinak zaharberritzeko sektorea suspertzeko; 22 milioi euro eman ditu Energiaren Renove planerako. Jaurlaritza honek 20 milioi jarri ditu mahai gainean inbertsiotarako! Neurri horiekin eta beste batzuekin, Jaurlaritza honek krisiari erantzun dio, gutxiengoan dagoen Jaurlaritza honek erabilgarri dituen baliabideak aktibatu ditu oraingo urgentziei eta etorkizuneko premiei erantzuteko… Zenbat eta babes gehiago izan herrialderako, Quiroga andrea, Jaurlaritzak batzen jarraituko du. Nolanahi ere, guk batzen jarraituko dugu: 245, gehi 42, gehi 81, gehi 22, gehi 20. Azken hilabete honetan 410 milioi euro, gutxi gorabehera, gutxiengoan dagoen Jaurlaritza honek jarritakoak. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1718 |
10 | 35 | 07.06.2013 | QUIROGA CIA | PV-ETP | Galdera, Arantza Quiroga Cia Euskal Talde Popularreko legebiltzarkideak lehendakariari egina, gobernantza eraginkor baterako itun eta adostasuneko politikei buruz | Azken aste hauetan, lehendakari jauna, zure Jaurlaritzak nolabaiteko presa izan du guk aipatu dizugun eta euskaldunon gobernagarritasunari eragiten dion arazo garrantzitsu bati aurre egiteko. Beraz, gutxiengoan dagoen zure Jaurlaritza ez da gai legegintzaldi konplexu bati aurre egiteko behar den egonkortasuna bermatzeko. Eta gobernatzeko aukera emango dizuen boto-kopuru jakin bat lortzeko premia horren ondorioz, negoziazio-prozesu bat jarri duzue martxan Euskadiko Alderdi Sozialistarekin. Bilera horietatik ezagutzera eman dena da, zuk hemen zifra batzuk eman dituzun arren, diru gehiago bildu beharra daukazuela. Eta, antza denez, ados jartzen ari zarete herritarrengandik diru gehiago biltzeko moduari buruz. Beraz, ikusten ari garena politikarien arteko eta politikarientzako akordio bat da, zuk beharrezkoa dela badakizun Administrazioaren doikuntza batean sartu beharrik ez izateko. Nire iritziz, hori ez da Jaurlaritzaren egitekoa hau bezalako une batean. Jaurlaritza haratago joateko unerik egokiena da hau. Orain, mundu berri baten errealitateari aurre egin diezaiokegunean eta aurre egin behar diogunean, Euskadiren hazkunde ekonomikorako baldintzak sortzea eta Euskadi lehiakorrago bat diseinatu eta burutzea da zuen erronka nagusia, izan ere, nazionalisten eta sozialisten arteko akordio haiek ehuntzen zituen mundu hura ez da gaurko mundua. Joan egin den eta itzuliko ez den ordena zaharra da hori. Hori da Eusko Alderdi Popularretik egiten dizugun proposamena: akordio global, zabal eta landua lortzea, Euskadik etorkizun desberdin bati berme handiagoekin aurre egiteko diseinatutako akordioa, eta akordio horri Euskadiri buruz daukagun ikuspegia gehitzen diogu, gure eragiteko ahalmena gehitzen diogu. Urkullu jauna, hainbat mendez Espainiaren parte izanez garatu gara, desadostasunekin baina, aldi berean, aberastu egin gaituzten eta garapen komuna lortzen lagundu duten akordio handiekin, proiektu erkideekin, enpresa sozialekin, kulturalekin eta ekonomikoekin. Hori da guk proposatzen dizuguna euskaldun guztiontzako proposamen serio, zorrotz eta onuragarria gauzatzeko. Pentsa ezazu, lehendakari jauna. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1719 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Arantza Quiroga Cia Euskal Talde Popularreko legebiltzarkideak lehendakariari egina, gobernantza eraginkor baterako itun eta adostasuneko politikei buruz | Gracias, señora presidenta. Le vuelvo a repetir, señora Quiroga: la puerta está abierta para todo tipo de acuerdos. El próximo lunes se lo volveré a demostrar. Krisiari erantzuna emateko, Quiroga andrea, akordioak behar dira, dudarik gabe, baina batez ere ekintza behar da. Hainbat eta hainbat bilkuratan ekintzarik ez egitea leporatzen zenidan eta, orain, aldiz, gutxiengoan dagoen Jaurlaritza honetatik burutzen ditugun ekintza guztien inguruan dugun urgentzia edo presa leporatzen didazu. Jaurlaritza honek inbertitzen jarraituko du, erabakiak hartzen jarraituko du eta, beste askoren artean, azken hilabete honetan gauzatutako bost ekimenak aipatu dizkizut. Gutxiengoan dagoen Jaurlaritzak Euskadiren onari begiratzen dio. Mendetan egindako itunak ere aipatu dizkidazu. Lan handia daukazu gehiengoa duen Espainiako gobernuari gauza bera egiten laguntzeko. Rajoy presidenteari egindako proposamenen adibide batzuk emango dizkizut: abiadura handiko trena, Kon- tzertu Ekonomikoa, kupoa, Foronda, Donostia 2016, bizikidetza, hezkuntza… Eta jarrai nezake. Sustatu han ere hemen aldezten duzun adostasun- eta ulermenizaera hori. Gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1720 |
10 | 35 | 07.06.2013 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, urriaren 25eko jaiegunari buruz | Eskerrik asko, presidente andrea. Egun on, denoi. Lehendakari jauna, atzo EH Biduk eta Euzko Alderdi Jeltzaleak euren botoak batu zituzten urriaren 25a Euskadiko Egun gisa indargabetzea sustatzeko. Zure Jaurlaritzak gai honi buruz gaur zer iritzi duen galdetu nahi dizut; izan ere, badakigu zure Jaurlaritzak zer iritzi zuen duela bi aste. Aburto jaunak honako hau esan zuen Eusko Jaurlaritzaren izenean: "Hura indargabetzea sustatuko balitz, zatiketa egongo litzateke"; "Eztabaida honek zatiketa eragingo du berriz ere, gatazka-mezua igortzen dio gizarteari"; "Badirudi herritarrei arazoak konpondu beharrean sortu egiten dizkiegula"; "Ez dugu uste 2014ra begira une honetan gizarteak dituen premiekin lotura zuzenik ez duen beste eztabaida bat hasteko unea denik" –adierazi zuen–; "izan ere, lege hori indargabetzeko eztabaida publiko bat egiteak desberdintasunak era desadostasunak agerian uztera soilik eramango luke". Hori zioen Jaurlaritzak duela bi aste. Atzo, ordea, Euskadiren Eguna kentzea sustatzean, zure legebiltzar-taldeak zatiketa eragin zuen, gizarteari gatazka-mezua igorri zion eta gizartearen premiekin bat egiten ez duen eztabaida sortu zuen. Desberdintasuna eta desadostasuna sustatu zituen. Beraz, lehendakari jauna, ados zaude zure Jaurlaritzak duela hamabost egun esan zuenarekin ala ados zaude zure legebiltzar-taldeak atzo esan zuenarekin? | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1721 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, urriaren 25eko jaiegunari buruz | Eskerrik asko, legebiltzarburu andrea. Maneiro jauna, zuk aipatu dituzu maiatzaren 24ean Gobernuak eta Gobernuaren izenean Aburto sailburuak hemen esandako gauza batzuk. Nik ere berak esandakoei ekingo diet. Beraz, maiatzaren 24ean Gobernuak Legebiltzar honetan esan zuena gaur ekainaren 7an berretsi egiten dut. Hitzez hitz. Juan Mari Aburto sailburuak Ganbera honetan bertan duela bi aste azaldutako irizpidea errepikatzera mugatuko naiz. Jaurlaritzaren jarrera nire ustez haren interbentzioko hiru gako-hitzak direnetan laburbiltzen da: lehentasunik eza, adostasuna eta errespetua. Jaurlaritzak esan zuen eta esaten jarraitzen du hau ez dela lehentasunezko kontua Jaurlaritzarentzat. Jaurlaritzak esan zuen eta esaten jarraitzen du adostasunaren aldekoa dela gai horren inguruan. Eta Jaurlaritzak esan zuen eta esaten jarraitzen du Ganbera honetako erabakiak errespetatzen dituela eta errespetatuko dituela. Hori da sailburuaren jarrera, eta hori da Jaurlaritzaren jarrera. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1722 |
10 | 35 | 07.06.2013 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, urriaren 25eko jaiegunari buruz | Eskerrik asko, lehendakari jauna. Beraz, ez zaude ados atzo zure legebiltzartaldeak planteatu eta aldeztu zuenarekin. Ez zaude ados atzo zure legebiltzar-taldeak sustatu zuenarekin; izan ere, atzo zure legebiltzar-taldeak, Aburto sailburuak esan zuen bezala, zatiketa sustatu zuen, eta sumina eta gatazka sortu zituen. Kontua da, lehendakari jauna, zuek, zure legebiltzar-taldeak, Euzko Alderdi Jeltzaleak, berriz ere amore eman diozuela EH Bilduren presioaren. Ezin izan diozue aurre egin haren presioari eta, horregatik, irizpidea aldatu duzue, eta korrika eta presaka legeproposamen hori aurkeztu duzue EH Bildurekin bat egiteko. Hori da errealitatea. Lehendakari jauna, zer arazo ikusten diozu zuk euskaldunok Euskadiren Eguna Gernikako Estatutua onartutako egunean ospatzeari? Zer arazo ikusten duzu horretan? Gure bizikidetza-esparrua da, elkarrekin bizitzeko aukera ematen diguna eta, Espainiako Konstituzioarekin batera, Espainiako gainerako herritarrekin lotzen gaituena. Euskaldunok batzen gaituena da, ideologia desberdineko euskaldun desberdinak batzen gaituena. Zein da horrek indarrean jarraitzea aldeztearen eta jaiegun horrek indarrean jarraitzea aldeztearen arazoa? Ez dugu ulertzen. Kontua da, zuen jarrerarekin, Euzko Alderdi Jeltzalearen jarrera politikoarekin, Euzko Abertzaleak taldearen jarrera politikoarekin Gernikako Estatutua iraintzen duzuela, eta Gernikako Estatutuari esker go- bernatu izan duzue zuek ia beti, Gernikako Estatutuari esker dago Legebiltzar hau eta Gernikako Estatutuari esker zara zu gaur egun lehendakari. Beraz, borrokaren eta desadostasunaren alde zaudete. Guri hutsegite larria iruditzen zaigu, eta esan egin behar dugu. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1723 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, urriaren 25eko jaiegunari buruz | Eskerrik asko, legebiltzarburu andrea. Hara, Maneiro jauna, nik uste dut gai honen inguruan bi kontu desberdin eztabaidatzen direla. Lehenengoa Gernikako Estatutuari buruz. Maneiro jauna, zuk errespetatzen al duzu Gernikako Estatutua? Bai? Benetan? Kontzertu Ekonomikoa kentzea, lurralde historikoak kentzea eta beste hainbat gauza planteatzen duzunean, errespetatzen al duzu Gernikako Estatutua? Eta bigarrena Euskadiren egun bat izendatzea da. Eta sailburuak esandakoa hitzez hitz aipatu duzunez, Aburto jaunak esandakoa gogoraraziko dizut: "Guk uste dugu Gernikako Estatutua garapenerako, ongizaterako eta hazkunderako tresna bat izan dela eta dela, herri eta gizarte gisa". Hori esan nahi du Estatutua errespetatzeak, Maneiro jauna. Euskadiren Eguna izendatzeari dagokionez, honako hau esan zuen sailburuak: "Jaiegun bat izendatuz baino askoz modu hobeak daude Estatutuarekiko errespetua erakusteko. Hura betetzearekin edo Estatuak bete dezan ahalegintzearekin, nahikoa eta gehiago izango litzateke". Hori Euskadiren eta Euskadiko erabakiak ere errespetatzea da. Ez dut ulertzen non ikusten duzun Jaurlaritzaren irizpide-aldaketa, ez dago eta aldaketarik. Legebiltzar honek lege-proposamen bat onartu zuen, eta baliteke orain legebiltzar-talde batek aurkeztutako beste legeproposamen bat eztabaidatzea. Legebiltzar-talde batzuk prest badaude Legebiltzarrean aldaketa bat sustatzeko, Jaurlaritzak ez du ezer horri buruz esateko. Lege-proposamen hori Legebiltzarretik bertatik sortu zen eta ez Jaurlaritzatik, hain zuzen ere, urriaren 25a jaiegun izatea eragin zuena. Ez zen sortu aurreko Jaurlaritzatik, lege-proposamen batetik baizik. Beraz, logikoa da, Legebiltzarrak sustatzea egokiak iruditzen zaizkion aldaketak. Talde horiek legea indargabetzeko edo aldatzeko behar adinako adostasuna lortzen badute, Jaurlaritzak aplikatu egingo du. Zatiketa, arazoak sortzea eta gatazka aipatu dituzu, Maneiro jauna. Gogora ekarri nahi dizut eztabaida hau ez zela hasi ez atzo eta ez 2010eko apirilaren 22an. Aurreko legegintzaldietatik dator, aurreko legegintzaldietan ere egon da gauza bera egiteko asmoa. Gaur aipatzen dizkiguzun zatiketa hori, arazo horiek edo gatazka hori zuri ere zor dizkizugu, eta 2010eko apirilaren 22an proposamen hura aurkeztu zutenei. Hemen norbaitek irizpidea aldatu badu, zu izan zara. 2010ean zoriontasunaren zeruan kokatzen zenuen kontu bera zorigaitzaren infernura bidali nahi duzu gaur. Kontu bera, Maneiro jauna, proposamen bera. Zuri, Maneiro jauna, gehiago gustatzen zaizu Estatutuaren jaia Estatutua bera baino. Ez dut esaten ez duzunik errespetatzen, nik esaten dut zure esku balego edukirik gabe utziko zenukeela. Zure alderdiak argi eta garbi aldezten duen legezko jarrera da. Zuk eta Ganbera honetako talde guztiok Estatutua betetzea Madrilen aldeztea izango litzateke baliagarria, eta ez Euskadin jaiegun bat egitea. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1724 |
10 | 35 | 07.06.2013 | BARRIO BAROJA | PV-ETP | Interpelazioa, Carmelo Barrio Baroja Euskal Talde Popularreko legebiltzarkideak lehendakariari egina, garapenerako lankidetzari eta EAEko aurrekontuei buruz | Eskerrik asko, presidente andrea. Legebiltzarkideok, lehendakari jauna eta Gobernuko kideok. Urkullu jauna, konstruktiboak izateko premiarik zorrotzenetik planteatu nahi dut ekimen hau. Nik ez dut nahi, inolaz ere, zurekin harreman liskartsua izatea kasu honetan, jorratu behar dugun gaiaren inguruan bidea argitzea baizik. Garapenerako lankidetzaz ari gara eta, garapenerako lankidetzaz hitz egitean, geure aukerez ere ari gara, herrialde gisa ditugun lehentasunez. Gauza etiko edo garrantzitsuetan sartuta, mamian sartuta, ezta? Hurrengo edozein bilkuratan izango dugu aukera ekimenak eztabaidatzeko, mahai gainean jar daitezkeen solidaritateari buruzko legez besteko proposamenak edo mozioak eztabaidatzeko, beste herri batzuekiko lankidetzaz edo lankidetza-politikaz eztabaidatzeko…, baina guk uste dugu gaur beharrezkoa dela lehendakariak gai horren inguruko zalantzak argitzea eta konpromisoak edo lehentasunak ezartzea, bere agindupean mugitzen baitira garapenerako lankidetzaren zuzendaritza eta politika. Urte hasieratik, legegintzaldiaren hasieratik, guk bisita asko izan ditugu, lehendakari jauna. Bilera asko egin ditugu eta batzorde asko eratu –esaterako, Legebiltzar honetako Giza Eskubideen Batzordea eta Kanpo Ekintzarako Batzordea–, eta bilera horietan eta hiru adierazpen horietan adierazi da garapenerako euskal lankidetzaren inguruan dagoen kezka. Guk aspaldi aurkeztu genuen ekimen hori, otsailean aurkeztu genuen, baina indarrean jarraitzen du oraindik. Ekimena aurkeztu genuenean, kezkatuta ari ginen ikusten garapenerako euskal lankidetzara bideratutako aurrekontuko partidaren murrizketa latzaren iragarpena. Beste erakunde batzuen artean, harremanak izan genituen Euskadiko GKEen Koordinakundearekin, eta orduan eman zigun aditzera Lehendakaritzak eta Lankidetzaren Euskal Agentziak une hartan iragarritako murrizketa; erabateko murrizketa, GLSFren deialdiei eta lankidetza-proiektuei gogor eragiten ziena. Gero, aurrekontu-proiektuan islatuta ikusi genuen hori. Egoera horrek krisi-panorama eta arazo larriak zekartzan gobernuz kanpoko erakunde gehienentzat, eta bakarren batek desagertu egin zitekeela ere adierazi zuen planteatzen ziren eszenategia eta panorama kontuan hartuta. Gogoan izan behar da euskal lankidetzak ibilbide oso luzea eta merezitako aitorpena dituela, eta une horretan bazirudien dena pikutara joateko arriskuan zegoela. Badira gaur aldatu egin diren gauza batzuk, baina arazo nagusiak hor jarraitzen du, eta guk horregatik eutsi diogu ekimenari; nire ustez indarrean dago, eta interesgarria iruditzen zait, aurki gaiari buruzko eztabaidak izango ditugulako. Zuk agian esango didazu, eta gainera egia da, Polo Ortega jaunak, Garapenerako Lankidetzaren Euskal Agentziako zuzendariak, agerraldia egin zuela 2013ko martxoaren 6an, eta agerraldi interesgarria izan zen, baina batik bat Legebiltzarraren aurrean aurkezteko agerraldia izan zen, gaiaren mamian sartzea baino gehiago formala izan zen. Harrezkero, hainbat gauza gertatu dira eta batzuk garrantzitsuak, esaterako, 2013ko aurrekontuproiektuaren aurkezpena, garapen-lankidetzaren gastuetan murrizketa handia zekarrena, garapen-arloko euskal GKE asko eta lankidetzan aritzen diren beste agente asko hondoratzeko zorian utziz. Izan ere, GKEz gain badira lankidetzan aritzen diren beste hainbat agente ere. Ondoren, 2013rako kontuen proiektua atzera bota izanak sailetako atal eta egituretarako diruekarpenei buruzko kontuak 2012ko aurrekontu luzatuetan kokatzea eragin zuen. Horrek, logikoki, azalpenak beharko ditu, hori azaldu egin behar da, eta hori eskatuko diogu eta eskatzen joango gara Jaurlaritzari, eta ez garapenerako lankidetzaren kontu honetan soilik, baita aurrekontua luzatzeak gauza asko azaltzeko premia ezartzen duen beste hainbat kontutan ere. Eusko Jaurlaritzak eta lehendakariak garapenerako lankidetzari buruz une honetan duten iritziak kezkatzen gaitu gu. Euskadi erreferentzia izan da garapenerako lankidetzarako, bai Espainian eta bai Espainiatik kanpo. Euskadin garapenerako lankidetzaren kultura interesgarria gauzatu da, Legebiltzar honek egiaztatu duena eta ezagutzen duena. Badira gobernuz kanpoko erakundeak eta beste agente batzuk, esperientzian oinarrituta, espezializatu egin direnak eta garapenerako lankidetzarekin zerikusia duten eredu baliagarria eta praktikoa esportatzeko gai direnak. Instituzioek (Jaurlaritzak, beste foru- eta tokierakunde batzuek) ahalegin eta ekarpen garrantzitsuak egin dituzte horretan. Beste batzuen artean, herri sahararrari edo Latinoamerikako komunitateei zuzendutako lankidetzak erreferentzia izaten jarraitzen du. Hori horrela da, eta guk uste dugu ezinbestekoa dela ahalegina egiten jarraitzea, eta horregatik nahi dugu Jaurlaritzak azaltzea zer asmo dituen gai horren inguruan. Luzapenak erakusten du jarduketa-esparru bat dagoela, baina zure kudeaketa askotan mugitzen da zehaztugabetasun eta zehaztasun gabezia horretan eta, horregatik, zuk garapenerako lankidetzako lehentasunei buruz hitz egitea garrantzitsua da guretzat. Ekimena indarrean dago, ekainean kontu horri buruzko eztabaida izango dugu Legebiltzarrean eta, zentzu horretan, beharrezkoa eta egokia da zalantzak argitzea eta zuk gai honen inguruan dituzun lehentasunak ezagutzea. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1725 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Carmelo Barrio Baroja Euskal Talde Popularreko legebiltzarkideak lehendakariari egina, garapenerako lankidetzari eta EAEko aurrekontuei buruz | Gracias, señora presidenta. Señor Barrio, en dos palabras, este es el objetivo del Gobierno: recuperar el presupuesto de ayudas a la cooperación al final de esta legislatura. Por tanto, este es nuestro objetivo y nuestro compromiso. Conseguir todo eso para el final de esta legislatura, teniendo en cuenta las condiciones actuales. Con la perspectiva de la legislatura completa. También me ha preguntado o ha hablado acerca de la situación de este año. Debemos admitir que no disponemos de presupuesto del año pasado; aunque se hayan prorrogado los presupuestos, no tenemos los presupuestos del año pasado. Pero mantendremos en marcha todos los proyectos del año pasado. Como bien saben, la situación no es sencilla, ni aquí ni en ningún otro lugar. Nuestro Gobierno presentó con total claridad las prioridades de este primer año. Pedir aumentos de presupuesto está bien, pero de vez en cuando también estaría bien saber de dónde hay que quitar para poner aquí, también en el campo de la colaboración y la cooperación. Barrio jauna, egia da Lankidetzaren Euskal Agentziako zuzendariaren agerraldia aipatu duzula, eta egia da zuzendariak berak agerraldia egin zuela martxoaren 6an Legebiltzarreko zuzendariaren aurrean legegintzaldi honetarako jarduketa-ildo estrategikoen berri emateko. Ez dugu inoiz egoera ezkutatu. Alderantziz. Argi eta garbi aurre egin diogu, gardentasunez aurre egin diogu. Zuk oso ondo dakizu zer muga ekonomikorekin egin behar izan zaion aurre aurrekontu-ekitaldi honi, aurreko ekitaldiko aurrekontu luzatua bada ere. Daukaguna baino gehiago ez dugula gastatuko esan dugu. Baina aurtengo aurrekontu-ekitaldian eragiten ari zaizkigun gorabeherak izanda ere, zuk badakizu zer konpromiso hartu dituen bere gain Jaurlaritza honek. Legegintzaldi osoaren ikuspegitik hasiko naiz, hori izan baita zure interpelazioaren hasierako zioa, Barrio jauna. Eusko Jaurlaritzak konpromisoa hartu du lankidetzarako finantza-neurriak lehengoratzeko. Konpromisoa da, Barrio jauna, zin egiten dizut: legegintzaldi honen amaieran garapenerako lankidetzak aurreko legegintzaldietako aurrekontu-mailak izango ditu. Utziko didazu gogoratzen, Barrio jauna, aurreko ekitaldi horietan aurrekontu defizitarioak onartu zirela, eta Jaurlaritzak zeukana baino gehiago gastatzen amaitu zuela. Orain ez da hori gertatuko, baina berriro diot legegintzaldi honen amaierarako diru-laguntzen lehengo mailak berreskuratuko ditugula. Aurrekontu zorrotzarekin berreskuratuko ditugula da dagoen alde bakarra. Aurtengo urteari buruz ere galdetu didazu. Legebiltzar honetan lehen aipaturiko martxoaren 6an Lankidetzaren Euskal Agentziako zuzendariak emandako datu bera emango dizut: iaz indarrean zeuden lankidetza-proiektu guzti-guztiak indarrean daude aurten ere. Guztiak. Diru-zuzkidura ez da iazko bera, baina argi dago aurrekontuaren kudeaketak zorrotzagoa izan beharko duela bi aldeetatik. Bi aldeetatik. Baina berriro diot, iazko proiektu guztiek martxan jarraitzen dute aurten ere. 2013ri buruz, azken datu garrantzitsu bat: Jaurlaritza honek aurreko aurrekontu-ekitaldietan emandako laguntzak finantzatzeko hartutako konpromiso guztiak beteko ditu. Por lo tanto, señor Barrio, hemos expuesto claramente cuál es el compromiso del Gobierno Vasco. Hemos tomado el compromiso de mantener todos los proyectos que estaban vigentes el año pasado. Hemos tomado el compromiso de recuperar durante esta legislatura los montantes económicos utilizados en anteriores legislaturas para la cooperación al desarrollo. Errealitatea den bezala aurkeztu dugu, ez dugu ezer ezkutatu. Gardentasun osoz jokatu dugu, eta gure konpromisoak beteko ditugu. Gai honi errealismoz egin diogu aurre, eta Jaurlaritzak informazio guztia eskaini du, Legebiltzar honetan nahiz garapenaren lankidetzako agenteei zuzenean. Ez dugu saihestu eraginpekoekiko harremana. Alderantziz. Egin dituzuen bilera guztiak ere aipatu dituzu, Barrio jauna. Lankidetzaren Euskal Agentziako zuzendaria berrogei GGKE baino gehiagorekin bildu da, ehundik gora bilera tekniko egiteko. Berriro diot, errealismo eta gardentasun osoz planteatu diogu egoera Euskadiko GGKEen Koordinakundeari. Etengabe gaude harremanetan lehenengo egunetik, eta sei informazio- eta lan-bilera egin ditugu. Hiru lurralde historikoetan bilera bana antolatu dugu 2013ko aurrekontu-ekitaldiaren benetako egoera azaltzeko. Bilera horietan 92 erakundek hartu dute parte, eta 15en ekarpenak jaso ditugu. Beraz, Jaurlaritzak etengabe hitz egin du sektorearekin eta etengabe eman dio informazioa. Bestalde, gogorarazi nahi dizut legegintzaldi honetako lehen astean, hain zuzen ere, iazko abenduan, Jaurlaritza honek urte anitzeko hitzarmena sinatu zuela GGKEen Koordinakundearekin, 609.000 euroko zenbatekoarekin. Zenbateko hori elkarteak eraldaketaagente gisa eta sentsibilizazio sozialeko agente gisa egiten dituen jarduerak finantzatzeko erabiliko da. Por tanto, esta es la realidad, señor Barrio, la realidad aceptada y expuesta con claridad. He mencionado la comparecencia del 6 de marzo, pero no ha sido sólo eso. El Gobierno ha estado con todas las ONGs; el Gobierno ha dado cuenta de la situación y de nuestros proyectos, y también hemos expuesto nuestros compromisos. Puedo asegurar una cosa: en todas esas reuniones se ha agradecido la información directa del Gobierno. Esto no resuelve los problemas. Ya lo sé. No resuelve los problemas, pero con esto y con unos compromisos concretos, durante los próximos años recuperaremos la fuerza de la cooperación. Zuk ezagutzen duzu errealitatea, oso ondo dakizu Jaurlaritzak iaz 10.400 milioi euro zituela eta, aurten, daukaguna baino gehiago gastatzen ez badugu, 9.300 milioi euro dituela. Jaurlaritza honek errealismoarekin eta egiarekin egin dio aurre egoera honi. Lehenespen-ariketa bat egin dugu; denoi eragiten digun egoera honetan sektore guztiek egin beharko duten lehenespen-ariketa. Bere garaian hartu ez ziren erabakiak hartu behar izan ditugu, eta zuk ondo dakizu hori. Beraz, badakizu zer den jarrera; badakizu zer den Jaurlaritza honen konpromisoa eta, ildo horretan eskatzen dizut ohartzeko garapenerako lankidetzan erabilitako zenbatekoak legegintzaldi honen amaierarako berreskuratzeko konpromiso horrekin, Jaurlaritza honek bere zereginen eta jarduketen lehen ilaran duen konpromisoarekin oraingoz egin behar dugun lehenespen-ahaleginaz. Gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1726 |
10 | 35 | 07.06.2013 | BARRIO BAROJA | PV-ETP | Interpelazioa, Carmelo Barrio Baroja Euskal Talde Popularreko legebiltzarkideak lehendakariari egina, garapenerako lankidetzari eta EAEko aurrekontuei buruz | Eskerrik asko, presidente andrea. Bai, eskerrik asko, lehendakari jauna. Nire interbentzioaren hasieran esan dizudan bezala, nik ez nuen nahi eta ez dut nahi honako hau ekimen liskartsua izan dadin. Ildo horretan, zure azalpenak ez ditut joko egokitzat edo desegokitzat. Nik uste dut ikusten joan beharko dugula eta aurrera goazen heinean erabakitzen. Esan nahi dizudana da balitekeela zenbait gaitan iritzi desberdina izatea, baita guztiz kontrakoa ere, baina gai honetan nire taldeak esan nahi dizuna da Jaurlaritzari lagundu nahi diogula. Eta gai hau oso garrantzitsua da. Eta legegintzaldi-amaieran konponbidea izan dezakeen murrizketa-egoera honetan, galdera bat dago: Eta bitartean? Bitartean, zer? Hiru urtetik gora gera daitezke legegintzaldi-amaiera arte, gaur daukagunari finantzaketa-maila edo aurrekontu-babesaren maila berriro aurkitzeko. Beraz, bitartean kezka bat egongo da garapenerako lankidetzan eragiten duten eta lan egiten duten era guztietako agenteen jarrerari buruz, aukerei buruz eta lanari buruz. Zuk esan duzu aurreko urteetako konpromisoei eutsi egingo diezula, baina, logikoa denez, hemendik eta legegintzaldia amaitu arte, badirudi une zail samarra gainditu beharko dugula. Zentzu horretan, eskertu egin nahi dizut etorkizunean hobetzeko asmoa, baina legegintzaldia amaitu baino lehen gai honen inguruan, agian, planteamenduren bat egin beharko dela ere esan nahi dizut. Guk ekarpenak egingo ditugula eta hori horrela izan dadin lagunduko dugula esan nahi dizugu. Ez gara ari erreferentzia politikoez hitz egiten, erreferentzia etikoez eta solidaritate-erreferentziez baizik. Zuk zeuk, Maneiro jaunari garapenerako lankidetzari buruz emandako erantzun batean, esan zenuen "giza eskubideei eustea eta horiek sustatzea garapenerako lankidetzaren eraikin ideologiko eta instrumentalaren bizkarrezurra dira". Berriz ere solidaritateaz eta giza eskubideez ari gara hitz egiten, eta hori da garrantzitsuena. Eta gure zereginari dagokionez, euskal eragilea gara kontu honen inguruan, beraz, hobetzeko lagunduko dugu. Ekarpenak ere egingo ditugu. Logikoki, interpelazio horren ondorioz, seguruenik mozioren bat ere aterako da, dagoeneko aurkeztuta eta izapidetuta dauden Legebiltzarreko beste ekimen batzuetan kokatuko dena, baina edozein kasutan, horixe nahi dugu: Jaurlaritzari laguntzea egoeraren ikuspegi errealista egiten. Gobernuz kanpoko erakundeetan eta horien koordinakundeetan ere ikusi dugu kezka. Urte anitzeko akordio baten sinadura aipatu duzu zuk, baina koordinakunde horretan ere kezka ikusi dugu guk. Koordinakunde horrek berak gutun bat idatzi zuen eta lehendakariari igorri zion. Gutunean murrizketagatiko kezka adierazten zuen, Jaurlaritzari zuzenketa batzuk eta birplanteamendu batzuk egitea eskatzen zion eta gobernuz kanpoko erakunde askok izan zezaketen egoera aztertzen zuen. Eta horrek, kezkaren planteamenduak, badirudi orain hasi eta garapenerako gure lankidetzari berriro osotasunean heldu arte iraungo duela, hau da, legegintzaldiaren amaiera arte. Garapenerako lankidetzaren sektoreko langile-batzarren beste adierazpenen bat ere ikusi dugu kezka hori azalduz. Nolanahi ere, nik uste dut hitz egingo dugula horretaz, lehendakari jauna, baina legegintzaldiaren amaiera arte itxarotea epe luzeegia izan liteke garapenerako lankidetza berrorekatzearen helburua hori dela ulertzeko. Nik uste dut lehenago egin beharko dugula eta horregatik esan dizut gure laguntza izango duzula kontu horretan, herrialde kontua ere badelako, kanpoko harremanei buruz hitz egiten ari garen arren. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1727 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Carmelo Barrio Baroja Euskal Talde Popularreko legebiltzarkideak lehendakariari egina, garapenerako lankidetzari eta EAEko aurrekontuei buruz | Gracias, señora presidenta. Eskertzen dizut zure agerraldiaren tonua, eta baita garapenerako lankidetzan Jaurlaritza honek duen konpromisoan ekarpenak egiteko eta laguntzeko prest egotea ere. Nik uste dut gai delikatua dela hau, garapenerako lankidetzaren prestazioaz hitz egiten dugun heinean. Gai delikatua da eta ez nuke sartu nahiko erakunde jakin batzuetako langileei buruz zuk aipatu duzun kontuan, GGKEetako boluntarioen izaera ulertzeko moduari buruz eta erakunde jakin batzuen barruko proiektu edo egitura batzuen barruko lehenespenaz eztabaidatzera eramango nindukeelako, eta ez dut gai horretan sartu nahi. Baietz esan didazu Jaurlaritza honen konpromisoa legegintzaldi honen amaierarako izateari buruz, eta bitartean zer? Bitartean, orain arte genuen baino baliabide gutxiagorekin eta zorpetzeko ahalmen txikiagoarekin ezarri behar ditugun lehentasunen ordena horren barruan, Barrio jauna, ulertuko duzu Jaurlaritza honentzako garrantzitsuena euskaldunen ongizaterako eta garapenerako oinarrizko zerbitzuak bermatzea dela, hain zuzen ere, garapenerako lankidetza handiago baten berme gisa. Hori da une honetan dugun egoeraren aurrean egin behar dugun lehenespena, eta mota guztietako sektoreek ere egin beharko duten lehenespena. Esta es, por tanto, la postura del Gobierno Vasco: desde el principio nos hemos enfrentado a este tema con realismo; las líneas generales se presentaron ante la Comisión de Derechos Humanos y Participación Ciudadana el 6 de marzo; no nos hemos escondido; hemos dicho la verdad; hemos mantenido un contacto permanente con las instituciones; hemos dado cuenta de los planes para toda la legislatura, y hemos asumido los compromisos que vamos a cumplir. Nabarmendu nahi dudan bigarren planteamendua da Jaurlaritzaren konpromisoa –horren aurrean, zure prestasuna erakutsiz, hura eskatzen duzu berriro– garapenerako lankidetzarena dela, eta Eusko Jaurlaritzak eutsi egiten dio konpromiso horri. Legegintzaldi osorako lankidetzaren ildo estrategikoen aurkezpenean frogatu dugu, Legebiltzar honetan bertan aurkeztu direnetan. Erabakiak hartuko ditugu lankidetzarekin dugun konpromisoari eutsi ahal izateko legegintzaldi osoan. Y todo esto, aunque todos sepamos cuál es la realidad de la economía y de los presupuestos. E insisto: tanto la realidad actual como la del próximo año. Debemos adoptar decisiones para mantener los compromisos con la cooperación para el conjunto de la legislatura. Azkenik, egoera ekonomikoa, nabarmentzearren, zaila da denontzat, eta baita etapa berri horri aurre egiteko neurriak hartu dituen Garapenerako Lankidetza Agentziarentzat ere. Eta interbentzio honetan seinale hau utzi nahi nuen Lankidetza Agentziak berak hartutako neurriei dagokienez. Lankidetza Agentziaren helburua bere buruarekin erakunde kolaboratzaileekin bezain zorrotza izatea da. Agentziak honako helburu hauek finkatu ditu bere kudeaketarako: barneko kudeaketa ekonomikoko protokoloak hobetzea, lankidetza-tresnak berrikusteko prozesua abian jartzea eta proiektuen jarraipena egiteko eta ebaluatzeko sistema berri bat planteatzea. Beraz, efizientzia eta efikazia gehiagorekin kudeatuko dugu, Barrio jauna. Halaber, agentziak konpromisoa hartu du kudeaketak hobetzeko gainerako instituzio publikoekin, Europar Batasunarekin eta Eskualdeetako Lantaldearekin egin beharreko jarduketetan koordinazio hobea lortzeko xedez. Barrio jauna, bigarren interbentzio honen hasieran esandakoa errepikatuko dut: tonua eskertuz, onartzen dut zure laguntzeko joera, eta aitortzen dut garapenerako lankidetzan duzun sentsibilitatea. Baina zeure alderdian eta Espainiako beste hainbat esparrutan sentsibilitate horren falta sumatu zenuen Euskal Alderdi Popularretik Eusko Jaurlaritzari egiten zaion apelaziorako. Iradokiko nizuke zuek gobernatzen duzuen erkidegoetan proposatzeko, eta Espainiako presidenteari ere bai, garapenerako lankidetza-arloan dagokien konpromisoa berreskuratzea. Beste hitz batzuekin esanda, ez gaitezela erori besteren begian edozein samar ikusteko eta norberarenean habea ezkutatzeko tentaldian –atzo bertan tribuna honetan bertan egindako interbentzio batean esan zitzaigun bezala–, Eusko Jaurlaritzak adierazi duenean zein diren legegintzaldi osorako dituen konpromisoak. Gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1728 |
10 | 35 | 07.06.2013 | BREÑAS GONZÁLEZ DE ZÁRATE | EH Bildu | Interpelazioa, Estitxu Breñas EH Bildu taldeko legebiltzarkideak lehendakariari egina, Radio Vitoriaren egoerari buruz | Eskerrik asko. Egun on, Urkullu lehendakaria. Atzo luze hitz egin genuen Radio Vitoriaz eta bere gaurko egoeraz, laburbilduz, ondorengoa dena: EITBko Zuzendaritzak pertsonal-atalean murrizteko apustuari eutsi eta Radio Vitoriako langileen % 25 inguru kaleratzeko asmoa salatu dute bertako sindikatuek. Erabaki horrek aipatutako irratia, Arabako zaharrena, kolokan utziko luke eta, etorkizunari begira, bere biziraupena bera ere arriskuan legoke, bertako langileen eskubideak eta informazio-askatasuna larriki mugatzeaz gain. EITBren erabakiak kezkatuta legebiltzar-talde honek, EH Bilduk, ondorengo interpelazioa egiten dizu, azal diezaguzun ea zer asmo duen Jaurlaritzak Radio Vitoriaren biziraupena bermatzeko, bere plantillaren laurden bat kaleratzea horren kontra doala kontuan hartuta. Horren aurrean, gure taldeak honako irizpideak nabarmentzen ditu: Batetik, Radio Vitoriaren indarra eta prestigioa Gasteiz eta Arabako gizartean. Hau ez da kasualitatea, baizik eta langile talde batek urtetan egindako lanaren ondorio. Pertsonek egiten baitute kalitatezko zerbitzu bat. Bestetik, hiriko eta herrialdeko erreferentziazko ia irrati bakarra da, Hala Bedi Irrati librearekin batera. Hirugarrenik, 10 langile kaleratuko dira ekainaren 30etik urtarrilaren 31 bitartera. Eta datu zehatz honen aurrean, zifra-dantza eta irakurketa interesatua egiten da zuzendaritza eta EAJren partetik. Atzo Ramírez-Escudero jaunak aipatutako bi kontratu berri horiek ez dute ordezkatzen 10 lagunen talde hori, baizik eta erredakzio-taldetik zuzendaritzara pasa diren bi langileren lanpostua. Beraz, zuzendaritzak bere interesen arabera baliatzen ditu datuok iritzi publikoa nahastu nahian. Eta hori engainatzea da. Egoera larri honen aurrean Radio Vitoriak asteotan babes eta atxikimendu handia jaso du: herritarrena, kolektiboena, pertsona esanguratsuena, hiritarrena eta erakunde publikoena (Udala, Biltzar Nagusiak eta Parlamentua). Kalean geratuko diren langileak gainera, euren lanagatik ezagunak dira Araban. Kontratu ebentualak eta formakuntzakoak dira bertan behera utziko direnak, eta horren aurrean, zuzendariak dio behin-behineko kontratu hauek egoeraren araberakoak direla, eta ez egiturazkoak, eta beraz, egiturazko plantillari eutsiko zaiola. Baina esan beharra dago behin-behineko kontratu hauetako batzuk 10 urte baino gehiago luzatu direla. Eta horrek esan nahi du langile horiek lan eta funtzio estrukturala bete dutela urte hauetan guztietan zehar, eta ildo horretatik egiturazko lanpostuak direla. Formakuntzako kontratuak gazte-enpleguak dira, eta hiru gazte kalean geratuko dira. Nola uler daiteke atzo bertan agertutako berria kasu honetan? "El lehendakari se marca como primera prioridad el impulso al empleo juvenil". Ba, kasu honetan aukera izanda enplegu horiek aurrera ateratzeko, bertan behera geratuko dira. Hau ez da pertsonengan pentsatutako politika. Hau enplegu publikoa eta enplegu gaztearen suntsiketa da argi eta garbi. Eta zuzendaritzaren arabera, atzo EAJko ordezkariak behin eta berriro errepikatu zuen bezala, kaleratzeak hainbeste ez badira, eta ez badute apenas irratia kaltetuko, zertara dator zuzendariak mina eta kaltea iragartzea? Nola egingo zaio aurre EITBren ebentualitateari, bestetik? Guztiak kalera botata? Zenbat izango dira Radio Euskadirekin egingo diren konexioak? Radio Vitoria zurgatzeraino? Zelan eutsiko zaio orain arteko informazio lokalari eta Radio Vitoriak dakarren gertutasunari 10 langile gutxiagorekin? Izan ere, irratiak zentzua eta etorkizuna baldin badu, tokiko informazioari esker da. Zer egingo da 1/10eko gestore ratioarekin? Atzo ikusi genuen gainera BBCren eredua, prestigiozkoa izanda, zelan igo duen ratio hori. Nola abiatu daiteke halako prozesu bat plan estrategikoa aurkeztu gabe eta adostasunak bilatu gabe? Zuzendaritzak, bestetik, bidalitako ohar batean honela dio: "Radio Vitoria, EITB familiako kide eta parte dela, EITBko proiektu bat. Ondorioz, Radio Vitoriak EITBrekiko solidarioa eta partaidea da –horrela dio oharra–; EITB Radio Vitoriarekiko solidarioa eta partaidea den bezala. hala izan da EITBk bete dituen 30 urteetan. Enpresa barruko elkartasunaren ebidentzia asko daude. Krisi garaietan, elkartasuna inoiz baino beharrezkoagoa da... Aurrekoa azaldu ondoren, EITBko Zuzendaritzak Radio Vitoriako taldeari hausnarketa arretatsua egiteko deia luzatzen dio. Zailtasungaraietan gure ekintzek arrazionalak eta hotzak, eta hotzak izan behar dute, baina baita solidarioak ere". Solidarioak. Ze eskatzen zaie langileei kaleratzeekin solidarioak izatea? "Zuzendaritza prest dago –jarraitzen du oharrak–, zuzendaritza prest dago neurriak langileen batzarrari azaltzeko, informazio kontrastatua jasotzeko eskubidea baitauka". Ba hori gutxiengoa litzateke, falta zena informazio hori zuzenki ez ematea. Gure ustez baliabideak hobeto banatu daitezke, kaleratzeak saihestuz eta enplegu publikoa babestuz. Atzo etxe honek erabaki irmoa hartu zuen Radio Vitoriarekiko murrizketak errefusatuz, eta espero dugu Gobernuak honen aurrean arduraz jokatzea eta atzo hemen erabakitakoari eustea. Gainera, amaitzeko jada, neurri honekin denok galtzen dugu. Atzo nahiko garbi geratu zen, batetik langileek; bestetik Gasteizek; bestetik Arabak, eta azkenik EITBk. Besterik ez. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1729 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Estitxu Breñas EH Bildu taldeko legebiltzarkideak lehendakariari egina, Radio Vitoriaren egoerari buruz | Eskerrik asko, legebiltzarburu andrea. Urruzuno jaunari erantzungo niola pentsatzen nuen, baina... Breñas andrea, Radio Vitoria ez da itxiko, ez da itxiko. Radio Vitoriak Euskal Irrati eta Telebistaren barruan jarraituko du, bere zerbitzu publikoa eskaintzen azkeneko 30 urteetan bezala. Horrela adierazi zuen EITBko zuzendari nagusiak Legebiltzar honetan bertan legealdi honetarako proiektua aurkeztu zuenean duela hilabete bat, maiatzaren 13an, hain zuzen. Horrela adierazi du baita ere EITBko administrazio-kontseiluan. Hau da EITBren proiektua, eta argi eta garbi esango dizut, hau da baita ere Eusko Jaurlaritzaren helburua. Radio Vitoria EITB taldeko irrati bat da, zerbitzu publiko bat eskaintzen du eta bide horretan jarraitu behar du. EITB eta Jaurlaritzaren arteko harremanak kontratu-programaren bidez kudeatzen dira, Breñas anderea. Gaur egun indarrean dagoen kontratu-programak Radio Vitoriaren jarraipena bermatzen du. EITB eta Eusko Jaurlaritzaren helburua hau delarik, gaur ziurtatu dezaket datorren kontratu-programan ere helburu hau mantendu egingo dela. Breñas anderea, arduratsuak eta zehatzak izatea tokatzen zaigu edo dagokigu, ez da egia, ez da egia, Radio Vitoriak bere langileen % 25 kaleratzeko asmoa duenik. Ez da egia. Ez da egia, beraz, ezin dugu egia ez dena oinarri bezala hartu, eta ondoren Radio Vitoriaren biziraupena kolokan jarri. Breñas andrea, ez da egia, zure interpelazioan (edo Urruzuno jaunarenean) adierazten duzun bezala, EITBk Radio Vitoriako langileen % 25 inguru kaleratzeko asmoa duenik. Ez da egia. Eta ez da egia, Radio Vitoriak, atzo Ramírez-Escudero jaunak azaldu zuenez, 48 langile dituelako, eta 48 langile izaten jarraituko du. Horrela jarraituko du. Ez da egia, eta oinarri makal horren gainean eraiki duzu edo eraiki duzue interpelazio hau. Maiatzaren 13an, EITBko zuzendari nagusiak agerraldia egin zuen Ganbera honetan, eta legealdi honetarako duen proiektua aurkeztu zuen. Legebiltzartalde guztiekin bildu da, EITBren administraziokontseiluan ere planteatu ditu bere proposamenak, eta, atzo esan zen bezala, EITBrako plan estrategiko bat ari da egiten. Inola ere ez da zalantzan jarri Radio Vitoriak EITBren proiektuan jarraituko duela. Zure interpelazioan galdetzen duzu ea zer egingo duen Jaurlaritzak Radio Vitoriaren biziraupena bermatzeko. Jakin behar zenukeen gauza bat esango dizut, Breñas andrea: EITB organismo autonomo bat da, eta haren zuzendari nagusia Ganbera honek izendatu du, eta EITBren eta Eusko Jaurlaritzaren arteko harremanak programa-kontratu baten bidez finkatzen dira. Dokumentu horretan, EITBk zerbitzu publikoa emateko dituen konpromisoak jasotzen dira, eta, dokumentu horretara jotzen baduzu, ikusiko duzu Radio Vitoria dagoela hor; ikusiko duzu eutsi egiten zaiola Radio Vitoria markari beraren eskaintza bereizi batekin, eutsi egiten zaiola Radio Vitoria beraren programazioaren ordu-kopuruari, eta eskaintzen diren informazio- eta entretenimendu-edukien kalitate-maila berari eusten zaiola. Datu bat ere ez dago Radio Vitoria irratiaren eta hark eskaintzen duen zerbitzu publikoaren jarraipena arriskuan dagoela adierazten duenik. Ez dago, EITB zein Eusko Jaurlaritza Radio Vitoriak jarraitzearen aldekoak baitira. Horrela dago sinatuta programa-kontratuan. Zehatza eta arduratsua izatea eskatu dizut. EITBk ia mila langile ditu eta ikus-entzunezko sektorean beste hainbeste pertsona egiten du lan. Urtean zehar kontratu asko egiten eta desegiten dira, beste edozein sektoretan bezala, Breñas andrea. Gertatu da eta gertatuko da, baina eguneroko kudeaketaren erabaki horiek ezin dira erabili proiektu oso bat kolokan jartzeko. Radio Vitoria taldeko irrati garrantzitsu bat da eta izango da. Bere programazioa dauka eta edukiko du. Radio Vitoria EITBren zati bat da eta izango da. Horrela nahi du EITBk, baita Eusko Jaurlaritzak ere. Bizi dugun egoera ekonomikoan, Breñas andrea, logikoa da EITBk, erakunde publiko orok bezala, neurriak hartzea bere kontuen aurrekontu-oreka bermatzeko. Ala ez dira hori egiten ari erakunde publiko guztiak? Ala ez dira hori egiten ari erakunde eta organismo autonomo guztiak? Gaur, gai hau, kudeaketa zorrotz hau, eskatu behar da euskal irrati-telebistaren etorkizuneko bideragarritasuna arriskuan ez jartzeko; horrexegatik, hain zuzen, etorkizuneko bideragarritasuna arriskuan ez jartzeko. Gaur, kudeaketa zuhur eta arduratsu hau etorkizuneko bermea izango da EITBren eta Radio Vitoriaren proiekturako. Gure inguruan, beren etorkizuneko bideragarritasuna bermatzeko gaitasuna galdu duten irrati-telebistako proiektu publikoen kasuak ari gara ezagutzen. Ezagutu eta gertu-gertutik bizi izan ditugu Espainiako Irrati Telebistako arazoak, Valentziako Irrati Telebistakoak edo Telemadridekoak. EITBren eta Radio Vitoriaren erronka beren baliabideak optimizatzea da, eta eraginkortasuna irabaztea etorkizuneko jasangarritasuna bermatzeko. Beraz, EITBk optimizazio- eta eraginkortasunildoari jarraitu dio bere baliabide publikoak erabiltzean. Jarrera hori zuhurra da, eta, horrekin batera, zerbitzu publikoarekiko eta kalitatearekiko dituen konpromisoei eusteko berariazko bermea eskaintzen du. Radio Vitoria EITBren konpromiso horien zati da, argi eta garbi. Bukatzeko. Adierazi nahi dut EITBren kudeaketa gardentasun osoz eramaten dela. Gobernuak, administrazio-kontseiluak eta legebiltzar honek kudeaketa horren jarraipen eta kontrol osoa egiteko aukera daukate. Emandako pausuak eta hartutako erabakiak ezagunak dira eta ezagutuko ditugu hurrengoak ere. EITBk ematen duen zerbitzu publikoaren maila bermatzeko behar diren segimendu- eta kontrol-tresna guztiak ditugu erakunde publikook. Legebiltzar honek berak berariazko batzorde bat du EITBren segimendua eta kontrola egiteko. Azkenik, bere administraziokontseiluari ere zor zaio EITB, eta hor ordezkaritza dute Ganbera honetako taldeek ere. Beraz, beharrezko tresnak dauzkagu EITBk eta Radio Vitoriak zerbitzu publiko gisa biziraun dezaten bermatzeko, eta horixe nahi dute Legebiltzarrak, Eusko Jaurlaritzak eta EITBk berak. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1730 |
10 | 35 | 07.06.2013 | BREÑAS GONZÁLEZ DE ZÁRATE | EH Bildu | Interpelazioa, Estitxu Breñas EH Bildu taldeko legebiltzarkideak lehendakariari egina, Radio Vitoriaren egoerari buruz | Bueno, eman duzun erantzunaren aurrean gauza ezberdinak apuntatu ditut eta saiatuko naiz modu ordenatuan azaltzen. Batetik, aipatu duzu ezinbestekoa dela, aurrekontu gutxiago dagoenez ezinbestekoa dela, beste modu batez izendatu duzu, baina ezinbestekoak direla kaleratzeak. Zuk deitu diozu "línea de optimización de recursos". Guk jarraitzen dugu pentsatzen posible dela beste kudeaketa-eredu bat eta beste kudeaketa-eredu horretan oinarrituta lanpostuei eustea. Ez duzu ezer aipatu gestoreen erratioaren inguruan. Itzelezkoa da eta horrekiko logikak dio zer edo zer egin beharko litzatekeela gutxienez lanpostuak babesten saiatzeko. Hori batetik. Gero esan duzu, atzo bezala, gaur berriro ere ibili behar izango gara zifra-dantza horrekin, ez dela egia 10 langile kaleratuko direla, baina nik dauzkadan datuek, eta orain azalduko ditudanek, ez dute hori horrela adierazten. Aipatu duzu Radio Vitoria markari eutsiko zaiola. Baina gauza ez da bakarrik eutsiko zaiola gauza bati, baizik eta nola? Zein baldintzatan? Eta horretaz ere ez duzu hitz egin. Ez dakit besterik ahaztu egiten zaidan, apuntatu dudan gauzekin. Bueno, ba batez ere hori. Orduan, kaleratzearen harira joango naiz azaltzen zeintzuk izango diren eta gero egingo dugu matematika-eragiketa jakiteko benetan diren 4 edo 6 edo 10 azkenean. Batetik, zuzendaritzak dio "2013ko ekainean –nik dauzkadan datuen arabera uztailean izango dira, baina bueno berdin dio, gauza da kaleratzeak egongo direla–, Radio Vitoriako programazioaren denboraldia bukatzen denean, denboraldiko programa horiekin lotutako obra-amaierako –nire ustez, edo nik dauzkadan datuen arabera, merkantilak dira–, hiru kontratu bukatuko dira". Hauek izango dira, bueno, programak dira Plaza nueva eta Más vale tarde. Horiek dira oso erreferentziazko saioak, goizekoa eta arratsaldekoa, oso ezagunak Arabako gizartean. Uztailaren 31n, esan bezala, amaituko dira kontratu hauek. Hiru artista dira, urteak daramatzatenak. Urtero egiten da, abuztuarekin batera programazioaren aldaketa, ohiko programazioaren etenaldia, eta irailarekin batera berriro heltzen zaio ohiko programazioari. Saio hauek, goizeko eta arratsaldeko magazinak dira, oso egonkortuak daudenak jada, desagertzea erabaki da. Eta zertan oinarritzen da hori? Gure ustez, baliorik ez zaiolako ematen zuzendaritzatik Radio Vitoriari. Ekainaren 30ean, zereginen metaketagatiko bi kontratu horiek bukatuko dira. Hauek izango dira ekainaren 30ean, orain arte iraupen luzekoak izan dira, lau urtekoak, esan bezala, ezagunak, jada pertsona ezagunak Araban. Beste kazetari bat kontratatuko da Radio Vitoriako arduradun bat ordezkatzeko. Lehen esan dudan bezala, horiek dira zuzendaritzara pasatu direnen hutsuneak. Praktikako kontratu bat bukatuko da bi urteko gehienezko muga beteko duelako. Esan dut, bueno, hau ere, ekainaren 30ean ere, eta ez dago aukerarik langile horrekin kontratatzeko, era horretan gazte enplegua sortuz? Orain azalduko dut zein izango den kontratu berri horietako bat. Gasteizen bizi den Euskadi Irratiko kazetari bat Radio Vitoriara joango da, tokiko informazioa lantzeko. Gainera, kazetari hori informazio horiek Euskadi Irratiari eta Radio Euskadiri emateaz arduratuko da, Arabako gaien presentzia hobetzea ekarriko duela honek, dio zuzendaritzak. Hau da, hutsune guztiak kubrituko dituen kazetaria, eroaren pare ibiliko dena, denetara heldu nahian eta ezin, hau da, zukututa. Horrela eutsiko zaio orain arteko kalitateari? Eta gero, datuak dauzkat, Plaza nueva eta Más vale tarde, horiek amaituko dira eta sortuko dira beste hiru saio berri. Zelan egingo da hau 10 langile gutxiagorekin? Nola eutsiko zaio oso antzeko baliabide mailari? Gero… | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1731 |
10 | 35 | 07.06.2013 | AGIRREZABALA MANTXOLA | EH Bildu | Interpelazioa, Juanjo Agirrezabala Mantxola EH Bildu taldeko legebiltzarkideak lehendakariari egina, LOMCE hezkuntza-erreformari buruz | Eskerrik asko, presidente anderea. Lehendakaria, egun on. José Ignacio Wert espainiar ministroak aurkeztutako hezkuntzaren kalitatea hobetzeko lege-aurreproiektua euskararen, euskal curriculumaren, euskal hezkuntza-sistemaren eta Euskal Herriaren aurkako erasorik larri eta handiena da. El proyecto de ley de mejora de calidad educativa (LOMCE) del Gobierno del Estado español es el mayor ataque y la mayor agresión contra el euskera, contra el currículum vasco, contra el sistema educativo vasco y contra Euskal Herria. Hauxe da interpelazioa aurkeztearen arrazoi nagusia. Egia da ez dela aurreneko aldia gai hau aztertzen denik Legebiltzar honetan, eta seguruenik ez dela azkeneko aldia ere izango. Dakizuen bezala, joan den maiatzaren 17an Espainiako Ministroen Kontseiluak Espainiako hezkuntza-erreforma onartu zuen, LOMCE delakoa. Aste honetan bertan, Wert ministroak argi eta garbi adierazi du: "Los alumnos del País Vasco sabrán quién era Agustina de Aragón, porque la historia de España será una asignatura troncal con unos contenidos establecidos por el Ministerio de Educación". Hauxe da erreforma horretan dagoen fondoko ezaugarrienetako bat: Espainia gehiago, Euskal Herria gutxiago. Beste adibide argi bat ere utzi zigun Wert jaunak bere eperren artean: "Queremos españolizar Cataluña". Honekin adieraziz doktrinamendu ideologikoan oinarrituta dagoen lege bat besterik ez dela. Wertek kutsu ideologiko nabarmena duen erreforma jarri du mahai gainean. Espainiar Gobernuaren proposamenak, martxan dauden murrizketekin bat egiteaz gain, inboluzioa dakar, birzentralizazioaren eta uniformetasunaren aldeko apustua, alegia. Hizkuntza zein hezkuntzaren aldetik atzerapauso den neurrian, aipatutako lege-proiektua euskal herritarron hizkuntzaeta hezkuntza-eskubideen kontrako eraso zuzena da eta berriz ere, agerian uzten du Euskal Herriak burujabetza osoa behar duela hezkuntza arloan ere, berezko erabakiak, euskal jendartearen beharren araberakoak, hartu ahal izateko. Lezio argi bat ikasi beharrean gaude, lehendakari jauna, Madrilen eta Madrilekin ez dago ezer egiterik eta bidea hemen egin beharra daukagu. Eta hau ez du EH Bilduk bakarrik esaten, hezkuntza-agente eta gizarte-agente gehienek diote hau. Werten aurreproiektu hau onartezina da EH Bildurentzat, onartezina da Euskal Herriarentzat eta onartezina da euskal hezkuntza-sistemarentzat. Izan ere, proiektu hau gure eskumenei egiten zaien beste eraso larri bat da. Gure beharretatik, gure errealitate sozial eta linguistikotik erabat urrun dagoen proiektua da. Denontzako kafea ezarri nahi du Estatuak ikuspegi erabat uniformizatzailez, gure errealitatea eta beharrak inolaz ere aintzat hartu gabe. Ildo horretatik, eskola-porrotari aurre egiteko eta itxuraz hezkuntzaren kalitatea hobetzeko aitzakia darabil, eskuduntza-murrizketa eta zentralismoan areagotzeko asmoarekin. Ikusi besterik ez dago curriculumaren izaera zentralizatzailean sakontzeko planteamendua: eskoletan landu beharreko derrigorrezko etapetako eta Batxilergoko irakasgai-ardatzen edukiaren % 55 Estatuak ezartzen du berriro ere, baina horretaz gain, etapa-amaieretan egin beharreko ebaluazio frogak ezartzen ditu. Curriculuma erabat baldintzatzeko asmoa duten frogak dira, Estatuak diseinatutakoak erkidego guztietarako berdinak eta kanpoko irakasleek zuzenduta. Errealitatean, beraz, dena dago Estatuaren esku, erkidego hau delegazio huts bihurtu nahi dutelarik. Proba hauek ikasleen bereizkeria goiztiarra eta oztopo-lasterketa sustatzen dute, eta bestetik, hezkuntzaren kontzepzioan, ideologikoki atzerakada sakona planteatzen da. Irizpide pedagogiko eta integratzaileak alde batera uzten ditu. Ekitatearen aurkako proiektua da zalantzarik gabe eta ikasleen aniztasuna ez du inolaz ere aintzat hartzen. Aitzitik, hezkuntzaren merkantilizazioa bultzatzen du. Izan ere, erreforma honen helburua hezkuntza eta ikasleak ekonomiaren, enpresen eta merkatuen beharren baitara moldatzea da. Enpleagarritasuna hobetzeko aitzakiaz, ikasleen aukera-berdintasuna mugatzen du ikasleen bereizkeria goiztiarra sustatuz eta lehen mailako eta bigarren mailako ikasleak sortzeko arriskua areagotuz. Horren baitan, aldatzen da DBHko 4. ikasturtea, moldatzen da Lanbide Heziketa eta sortzen da prestakuntza- eta ikasketakontratua. Edukiei dagokienez, esan dudan bezala, adoktrinamendu-kutsu sakona dauka proiektuak, erabat ideologizantea izanik. Azkenik, benetan larria iruditzen zaigun beste eraso bat bertako hizkuntzari, euskarari emandako trataera. Proiektua duen helburua irakaskuntzan gaztelania zabaltzea eta hizkuntza propioen garrantzia eta presentzia murriztea da, eta, zalantzarik gabe, murgiltze-eredua kolokan jartzen du. Estas son las consecuencias de la ley Wert: recentralización del Estado y limitar nuestra capacidad para decidir en Euskal Herria nuestra propia educación; un ataque en toda regla al euskera; atenta contra nuestros derechos lingüísticos, no garantizando su conocimiento ni uso, y pone el camino a su desaparición; abre el camino para el adoctrinamiento ideológico, político y religioso; la españolización y la uniformización del Estado español. En definitiva, busca borrar más de treinta años de escuela democrática vasca para llevarnos a otros tiempos. La gravedad del momento, señor lehendakari, es máxima desde nuestro punto de vista. Zure Gobernuak joan-etorri asko izan ditu ia sei hilabete beteko diren hauetan. Oso epela eta txepela hasieran erantzuna, Wertekin elkarrizketa-bidea erabili nahi zuela esan zuen sailburuak. Wert jaunak argi zuenean aurrera egingo zuela bai ala bai, kosta ahala kosta. Nik uste dut argi esan beharra dagoela herri honek behar zuen lidergoak ez duela zure Gobernuak bermatu. Aurreko maiatzaren 26an Portugaleten zuk zeuk bai edukiak eta bai formak zorrotz kritikatu zenituen. Joan den igandean euskal eskola publikoaren jaian sailburuak ere lege honi aurre egingo diola tresna legal guztiekin esan zuen. Zure Gobernuak kritikoa dela lege-proiektuarekin esan du azken egunotan. Baina ez du argi utzi erreformari nola aurre egingo dion, zein urrats eman behar dituen lege-proiektua ez aplikatzeko eta gure hezkuntza-sistema propioa garatzeko. Gakoa ez dago irakurketa kritikoa egitean, baizik eta bere aplikazioa saihesteko hartuko duen estrategia zehatz eta efikaza garatzean. Hortxe dago, gure ikuspuntutik, gakoa. EH Bilduk bat egiten du hezkuntza-agenteek eskatu dutenarekin: desobedientzia da bidea, ez aplikatzea, eta horrekin batera gure hezkuntza-sistema propioa garatzea. Ezin dugu inolaz ere onartu lege honen inposaketa erkidego honetan. Gaur euskal gizarteak eta hezkuntza-eragile guztiek zure ahotik gauza bat bakarrik entzun nahi dute: lege hau ez dela Euskal Autonomia Erkidego honetan aplikatuko. Horixe da, izan ere, hezkuntzaagente guztiek eskatzen dutena, horixe da hezkuntzaagente guztiek zuregandik espero dutena. Eso es lo que quiere escuchar la sociedad vasca, señor lehendakari, los agentes educativos: que este Gobierno no va a aplicar la ley. ¿Va a responder hoy a sus expectativas? Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1732 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Juanjo Agirrezabala Mantxola EH Bildu taldeko legebiltzarkideak lehendakariari egina, LOMCE hezkuntza-erreformari buruz | Eskerrik asko, legebiltzarburu andrea. Agirrezabala jauna, ondorioez, egoeraren larritasunaz... gogoetak egin dituzu eta erreformari nola aurre egingo diogun galdetu. LOMCEren aurrean, azken batean, zein izango ote den gure jarrera galdetzen duzu. Aipatu egin duzu, eta nik esango nuke nahikoa ezaguna dela, azkeneko sei hilabeteetan, zuk esan bezala, behin eta berriz errepikatu egin baitugu hemen Legebiltzar areto honetan. Ez hori bakarrik, eta gaztelaniaz esaten den bezala Agirrezabala jauna, "por los hechos os reconocerán" esaten den bezala, eta hilabete hauetan bai Jaurlaritzaren ekimen guztiak bide beretik joan dira. Ez gatoz bat LOMCErekin. Inolaz ere! Gure esku dauden bide guztiak erabili ditugu eta aurrerantzean ere erabili egingo ditugu LOMCEren aurkako jarrera azaltzeko. Jaurlaritza honen aurrenetako ekimena Hezkuntza Ministroari bilera bat eskatzea izan zen, zuk aipatu bezala. Gure sailburuak bilera hori eskatu egin zuen negoziazio-bide bat jorratzeko. Ezinezkoa izan zen eta handik aurrera emandako urratsak ezagunak dira. Azkenekoak, adierazgarrienak direlarik, hezkuntza-komunitate guztiarekin lan-bilera bat antolatu egin dugu eta beste bat hezkuntza arloko sindikatuekin, dakizun bezala, LOMCEren aurkako jarrera hori azaltzeko. Konpartitzeko, esan dezakegu. Bidea, beraz, markatu egin dugu eta bide horretan jarraitu egingo dugu. Gure esku dagoen guztia egingo dugu euskal hezkuntza-sistema defenditzeko eta sistema honekin aurrera jarraitzeko. Hau ez da bakarrik Gobernuaren bidea izan behar, Agirrezabala jauna, zenbat eta bidelagun gehiago, errazago lortuko dugu helburua. Hain zuzen ere, orain arte gertatu egin den bezala. Esto no debemos hacerlo solos. Hau ez dugu bakarrik egin behar. Hau ez da Gobernuaren edo alderdi politiko baten, edo eskola baten, edo besteren egitasmoa izan behar. Nuestro modelo funciona bien. Gure ereduak ondo funtzionatzen du. Urte asko eta pertsona askoren lanari esker, euskal hezkuntzasistema eredugarria da eta emaitza onak ematen ditu. Horregatik defenditzen dugu, ez bakarrik LOMCEren aurka gaudelako. Ez gaude prest funtzionatzen duen zerbait aldatzeko, are gutxiago lege honek inolako bermerik eskaintzen duenean. Gure erabakia –hala adierazi du biribil-biribil Cristina Uriarte sailburuak berak, baita neuk ere duela gutxi–, gogorarazi duzunez, Agirrezabala jauna, irmoa da. Baina ez dugu garrasika ez urduri jokatuko, ez baita gure estiloa. Adostasunez jokatzen saiatuko gara. Hezkuntza-komunitateari lasaitasuna ematen saiatuko gara; gure jokabidea ahalik eta inteligentzia, adostasun eta irmotasun handienarekin bermatzen saiatuko gara. Un paso importante en este camino es promover el acuerdo entre los diferentes partidos. Bide honetan pausu garrantzitsu bat alderdien arteko akordioa sustatzea da. Gu guztioi dagokigu errealitate honen berri ematea eta eredugarria izatea. Gai izan behar dugu LOMCEk euskal hezkuntza-ereduarentzat dituen alderdi negatiboei buruzko diagnostiko bat adosteko. Yo recalcaría hoy estos diez puntos, que recogen, en mi opinión, las consecuencias de las reuniones de trabajo que hemos tenido hasta ahora. Nik gaur hamar puntu hauek azpimarratuko nituzke, orain arte izandako lan-bileren ondorioak biltzen dituztenak, nire ustez. Hau da, beraz, LOMCEren aurkako dekalogoa, nire aldetik behintzat: Bat. Gure partaidetzarik gabe garatutako proiektu bat da. Proiektu hau Alderdi Popularraren babes bakarrarekin onartu da Espainiako Gobernu Kontseiluan. Egile-proiektu bat da, hilda jaio den proiektu bat, adostasunik gabe jaio baita. Bigarrenik, aurreproiektuak argi eta garbi inbaditzen ditu Euskadik hizkuntza ofizialen erabilerari buruz erabakitzeko dituen eskumenak. Hierarkia-tratamendu bat ezartzen du hizkuntza ofizialentzat. Izan ere, Estatuak lehentasuna ematen dio gaztelaniari enborreko hizkuntza gisa euskal hizkuntzaren aldean; eraso zuzena egiten dio gure hezkuntza-sistemaren eta gure kultur identitatearen flotazio-marrari. Gure sistemak urte guzti hauetan eredugarria dela erakutsi egin du, hizkuntza arloan proiektu honek atzerapauso izugarria suposatzen duelarik. Hirugarrenik, planteatzen duen ebaluaziosistemak erabat kontrolatuko du enborreko ikasgaien curriculuma, eta edukiz husten du Euskadiko erkidegoaren berezko esparrua. Estatuak bere gain hartzen ditu erabat ebaluazio-irizpideak, eta erkidegoetako administrazioak, zuk esan duzunez, delegazio huts bihurtzen dira. Ikastetxeek eskuduntzak galtzen dituzte ebaluazio-arloan ikasleen titulazioei buruz erabakitzeko gaitasunari dagokionez. Eskolak urteetan irabazitako esparrua galdu egiten du eta horrekin batera Estatuak kontrol osoa ezarri nahi du ebaluaziokriterioetan. Laugarrena. LOMCE Europan hartzen ari diren bideen kontra abiatzen da. Adibiderik nabarmenena hainbat aldiz aipatzen den Finlandiaren adibidean aurkitzen dugu. Estatuak curriculuma definitzeko eskuduntza guztiak monopolizatzen ditu; Europan, ordea, frogatu da eraginkorragoa dela eskuduntza gehiago ematea herritarrengandik gertuen dauden administrazioei. Kasualitatez, hezkuntzan emaitza onenak lortzen dituzten herrialdeek –adibidez, Finlandiak– ahalmen handia ematen diete beren tokiko erakundeei –% 90ekoa, gutxi gorabehera– beren hezkuntza-curriculuma finkatzeko. Hau da Euskadik defenditzen duen eredua eta Estatuak alderantzizko bidea proposatzen du. Ez dauka zentzurik, ez hanka ez bururik. Bosgarrena. Nazioarte-ereduarekin jarraituz, bosgarren puntua. Esaten zenuenez, hezkuntza-ibilbideetan ikasleak goiz bereiztea, DBHko 3. mailatik aurrera, nazioarteko gomendioen aurkakoa da. Seigarrenik, euskal lanbide-heziketan atzera egiteko arrisku bizia dakar. LOMCEk planteatzen duen bezala oinarrizko lanbide-heziketa sartzeak ez du hobetzen gure lanbide-kualifikaziorako programen egungo funtzionamendua; horiek bi ikasturteko iraupena dute, eta ikasleek ikasten jarraitzea erraztera bideratuta daude, ez hasierako titulu huts bat lortzera. Zazpigarrenik, irakaskuntza-zentroaren funtzionamendua desarautzea sustatzen da, eta eskolakontseiluak hezkuntza-sistemako partaidetza-organo gisa dituen erabaki-ahalmenak kentzen dira. Hezkuntza-zentroetako zuzendariek erabaki-gaitasuna galtzen dute hezkuntza-administrazioaren mesedetan. Zortzigarrenik, aurreproiektua ez dator bat euskal hezkuntza-sistemaren errealitatearekin. Euskal hezkuntza-sistemak egindako lana ez du kontuan hartzen, nahiz eta, lehen esan dudan bezala, hemen lortutako emaitzak hobeagoak izan. Bederatzigarrenik, legeak hezkuntza-sistema bereizle bat sustatzen du, hau da, aukera-berdintasunean, ekitatean eta kalitatean oinarritutako euskal eredu barneratzaile eta integratzailearen kontrakoa. Eta, azkenik, laburpen gisa, LOMCEren aurreproiektuak hogei urte baino gehiago garamatza atzera gure hezkuntza-sistemari esker lortutako garapenean. Europako baldarrenen pelotoian kokatuko gintuzke. Eta hori ez dugu onartuko, Euskadiren etorkizuna baitugu jokoan. Zuen baimenarekin, dekalogoa zein den gogorarazi dut, Jaurlaritza honek LOMCE proiektuaren ondorioei buruz duen gogoeta gisa. Hala ere, LOMCErekin aurrera egiten jarraitu beharrean, atzera egingo dugu. Eta hori ez dugu onartzen, ez dugu onartuko. Euskal hezkuntza-sistemak ez duelako onartuko. Hamar puntu hauek oinarri bat dira, bederatzi edo hamaika izan beharko dira, baina adostasun bat eraiki behar dugu orain arte lortutakoa bermatzeko eta aurrera egiten jarraitu ahal izateko. Hau da gure proposamena, adostasunarena. Hau da gure bidea. Horiek dira, Agirrezabala jauna, Eusko Jaurlaritzaren asmoak, partekatu nahi ditugun asmoak, LOMCE Euskal Autonomia Erkidegoan ez aplikatzeko. Akordioa, adostasun zabalaren bidea ireki nahi dugu, urteetan lan askorekin lortutakoa mantentzeko eta hobetzen jarraitzeko. Eta bide horretan, akordio horren bila arituko gara buru-belarri hurrengo egunak eta asteetan ere. Zalantzarik gabe. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1733 |
10 | 35 | 07.06.2013 | AGIRREZABALA MANTXOLA | EH Bildu | Interpelazioa, Juanjo Agirrezabala Mantxola EH Bildu taldeko legebiltzarkideak lehendakariari egina, LOMCE hezkuntza-erreformari buruz | Bai, eskerrik asko mahaiburu andrea, eta eskerrik asko baita ere lehendakari jaunari emandako erantzunagatik. Baina zure interbentzio eta nire interbentzioaren artean diferentzia bat egon badago. Diagnosian koinziditu dezakegu, hain zuzen LOMCEk zer ondorio txar, oker ekartzen dituen euskal hezkuntza-sistemarako. Hain zuzen, guk ez genuke inongo arazorik izango zuk egin duzun dekalogo deitu diozun diagnosi hori sinatzeko eta bat etortzeko. Hor ez daukagu inongo problemarik. Baina kontua da, nik uste dut hemen galdera dela, nik nire lehenengo interbentzioan bukaeran egiten nizuna, hau da: Aplikatuko da ala ez da aplikatuko? Zure Gobernuak konpromisoa hartzen du ez aplikatzearena Euskal Autonomi Erkidego honetan? Bai ala ez? Horixe da mahai gainean momentu honetan dagoena. Zeren eta zuk gaur egin duzun ariketa da azken egunetan egiten ari zaretena, eta bai sindikatuekin eta baita ere hezkuntza-agenteekin bilerak izan dituzuenean, irakurketa kritiko hori plazaratu duzu gaur hemen ere. Baina kontua da harago joatea. Irakurketa kritiko horretaz aparte, nola egingo dio aurre Gobernu honek eraso bortitz eta larri honi? Horixe da galdera. Eta horregatik esaten nizun nik, nire interbentzioaren azkeneko momentuan, zure ahotik entzun nahi zuela euskal gizarteak Euskal Autonomia Erkidego honetan ez dela aplikatuko. Eta hori ez zait garbi gelditu. Hori zure erantzunean ez zait garbi inolaz ere gelditu. Beraz hori da gakoa guretzat. Nik ez dut esaten. Nik bakarrik esaten dudana da ea konpromisorik hartzen duen Gobernu honek ez aplikatzean Euskal Autonomia Erkidegoan, zeren eta badira beste gobernu batzuk: La consejera catalana de Educación contempla la insumisión a la LOMCE. Argi eta garbi esan zuen maiatzaren 29an ez duela deskartatzen intsumisioa. Guk eskatzen dizuguna da hain zuzen: zure gobernua prest dago konpromisoa hartzeko –eta uste dut zure ahotik atera behar duela, hizkuntza-agentek eta euskal herritarrek hori espero dutelako–, ez dela LOMCE aplikatuko hemen? Horixe da, hain zuzen, zure erantzunetik nik ondorioztatu ez dudan erantzuna. Eta bai horri erantzutea eskatuko nizukeela edo gustatuko litzaidakeela. Bestalde, aipatu duzu bidelagun gehiago izatearen inportantzia, "un amplio movimiento". Eta honekin esan behar dizut bat natorrela, bat natorrela. Eta iradoki nahiko nizuke momentu honetan hezkuntzaeragileak eta sindikatuak egiten ari diren bidea hor daukazula. Hor dago. Hain zuzen guztiak daude LOMCEaren kontra eta guztiek eskatzen ari dira ez aplikatzearena eta ez aplikatzearen bidea planteatzen ari dira eta da desobedientziarena. Eta hori lantzen ari da. Nik uste dut herri honek ez lukeela barkatuko hezkuntza-eragile hauek guztiak, sindikatu guztiak bat etorrita bidea zein izan behar duen, Gobernu honek bide horri ez erreparatzearena. Zeren eta gu ere bidelagun izango gaituzu baldin eta konpromiso hori hartzen baldin baduzu. Gu ere bidelagun izango gaituzu. Zeren behin eta berriro adierazi dugu gure taldeak ez duela inolaz ere onartuko hau aplikatzea hemen. Eta bukatze aldera, bai erreflexio bat ere egin nahiko nukeela. Esan duzunean Jaurlaritza honek saihestu egingo duela, ez duela garrasika jokatuko… Nik ez dizut hori eskatzen. Euskal Herria Bildu taldeak eskatzen dizu ez dezazula hemen Wert legea aplikatu. Horixe eskatzen dizugu, eta hori eskatzen dute, azken batean, euskal gizarteak eta hezkuntza-eragileek. Lehen esan dut gaur goizean zure ahotik entzun nahi dudala Jaurlaritza honek konpromisoa hartzen duela legea ez aplikatzeko, eta gustatuko litzaidake hori zuregandik entzutea. Nada más. Besterik ez, eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1734 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Juanjo Agirrezabala Mantxola EH Bildu taldeko legebiltzarkideak lehendakariari egina, LOMCE hezkuntza-erreformari buruz | Eskerrik asko, legebiltzarburu andrea. Agirrezabala jauna, ondo baino hobeto dakit hezkuntza-erkidegoan, hezkuntza-komunitatean edo komunitatearen baitan baten batzuek planteatzen dutena, baina ez nuke esango nik hezkuntza-komunitateak oro har gauza bera planteatu egiten duenik. Horrexegatik ari naiz esaten elkarlana egiteko proposamena egiten dudala, elkarlanean sinestu egiten dudalako, baina batez ere gure hezkuntza-sistemaren historiak bide hori erakusten digulako. Bide hori eraginkorra dela erakutsi egin digu, emaitzak lortzen duen bidea da eta hor datza gaur ere gure helburua, Jaurlaritza honen helburua. Begira, Agirrezabala jauna, maila jakin bateko erantzukizun politiko eta instituzionala dugunok egin dezakegun gauzarik okerrena da… Eta aurreko legealdietan zuk izan duzu erantzukizuna hezkuntza-arloan ere, eta ez dut uste, mehatxu jakin batzuen aurrean, aurreko legealdietan zuregandik entzun dudanik une honetan defendatzen ari zaren bezalako planteamendurik. Baina, dena den, uste dut maila jakin bateko erantzukizuna dugunoi elkarrekin lan egitea dagokigula, desberdintasun legitimoen gainetik baina ahalik eta lasaitasun, baretasun, sosegu… handiena sortzen saiatuz, batez ere arlo honetan, hezkuntza-komunitatean. Ez geldirik egoteko, Agirrezabala jauna. Justu kontrakoa da gure jarrera. Lasaitasuna behar dugu lanerako eta elkarlanerako. Hezkuntza-ituna urte askotako lana izan da. Hori da gaur daukagun ondarea, berritu eta hobetu egin behar duguna, betiere elkarrekin eta hau da gure asmoa. Eta nik uste dut hau orain esango dudana dela gairik eta garrantzitsuenetariko bat. Gure hezkuntza-sistema akordioan eta hezkuntza-itunean eraiki da; horregatik, eta lehen esan dudanez, araudiak ematen digun gaitasun osoa erabiliko dugu gure hezkuntza-eredua babesteko, nahiz eta horretarako, hala behar izanez gero, LOMCE aplikatzea saihestu gure sistemarentzat kaltegarria den guztian, betiere Legebiltzar honen eta hezkuntza-komunitatearen gehiengoaren babesa baldin badugu. LOMCE ahal dugun neurrian ekidin egin behar, horretarako hiru baldintza behar ditugu. Aurrenekoa, diagnosi partekatu bat, oinarrizko adostasun bat; bigarrena, hezkuntza-komunitatearen inplikazioa, komunitate osoaren inplikazioa, eta hirugarrena, gure sistema elikatzen jarraitzea, gure bidea egiten jarraitzea. Eta bide hori elkarrekin egiten dugu edo ez dugu egingo. Bide luzea dugu aurretik, orain arte egin duguna bezain luzea. Zentzuzkoena lanean jarraitzea da, eta hala jarraituko dugu. Lasaitasunez, irmotasunez eta ahalik eta inteligentzia handienarekin jokatu behar da, lehen esan dudan moduan. Gaur egun, Espainiako Gobernuaren proiektu bat da hau (ez gutxiago, baina ezta gehiago ere); legea onartu arte itxaron behar dugu, eta ikusi zer baldintzatan onartzen den, eta, ordutik aurrera, ordura arte egindako lan guztiaz gain, ordutik aurrera, berriro diot, araudiak ematen digun gaitasun osoa erabiliko dugu geure burua defendatzeko, baita haren aplikazioa saihesteko ere. Akordioa, kalitatea eta egonkortasuna. Hauek dira gure sistemaren ardatzak, orain arte landu ditugunak, hemendik aurrera jorratu beharrekoak. Akordioa, kalitatea eta egonkortasuna; hiru zutabe horien gainean eraikiko dugu gure hezkuntza-sistemaren hobekuntza. Onartezina da –eta ados nago zurekin, Agirrezabala jauna– Wert jaunak esatea LOMCE oso ondo etorriko zaigula Euskadi espainoltzeko edo Agustina Aragoikoa nor den edo nor zen ikasteko, zuk esan duzun bezala. Berriro diot, adierazpen horiek berretsi egiten dute nire iritzia: lege birzentralizatzailea dela, egile-legea dela, eta konnotazio ideologiko eta politiko argiak dituela. Azkenik, lasaitasun- eta sosegu-mezu bat bidali nahi diot hezkuntza-komunitate osoari, ziur bainago Jaurlaritza honek lanean jarraituko duela eta eskura dituen lege-baliabide guztiak erabiliko dituela geure euskal hezkuntza-sistemaren kalitatea eta maila ona babesteko. Hezkuntza-sistema horren zutabe nagusia desberdinen arteko ituna da, eta hori da egungo sistemaren egonkortasunaren oinarria. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1735 |
10 | 35 | 07.06.2013 | SÁNCHEZ MARTÍN | SV-ES | Interpelazioa, Gloria Sánchez Martín Euskal Sozialistak taldeko legebiltzarkideak lehendakariari egina, genero-indarkeriaren alorreko kudeaketa-funtzioak Emakundeko Zuzendaritzari esleitzeari buruz | Eskerrik asko, presidente andrea. Lehendakari jauna, utz iezadazu tribuna honetan txanda hau hasten etxean, lanean edo gizartean gizonen eraso fisikoak edo psikikoak jasaten dituzten emakume guztiei dei egiteko laguntza bilatu dezaten, atera baitaitezke egoera horretatik. Horrelako deialdi guztiak ez dira inoiz nahikoak izango. Azken asteak bereziki tragikoak ari dira izaten, eta erakundeok ezin dugu mezu hau errepikatzeko aukera bakar bat ere pasatzen utzi. Gure taldeak ez ditu begi-bistatik galdu nahi indarkeria-egoera horiek gertatzen diren testuinguruak. Badakigu mota guztietako emakumeei eragiten dietela, edozein arraza, jatorri edo egoera ekonomiko, ideologiko edo erlijio dutela ere. Badakigu, halaber, kasu batzuk bereziki zaurgarriak direla gizarte-testuinguruagatik, mendekotasun ekonomikoagatik edo gizarte-ikusezintasuna delakoagatik (gizarteak begiak ixtea errealitate jakin batzuen aurrean). Baina indarkeria hau barruraino sartuta dago, ez du etenik, eta, haren aurrean, urrats handiak eman ditugu, egia, gure agenda politikoan sartu baitugu eta gizarte-kontzientziazioan eta biktimak babestean aurrera egiteko urratsak eman baititugu. Hala eta guztiz ere, bistakoa da ez dela nahikoa. Lehendakari jauna, gure taldeak uste osoa du zu eta Ganberako gainerakook konpromisoa hartua dugula prebentzioko eta emakumeen aurkako indarkeriaren biktimei babesa eta arreta emateko ekintza publikoa hobetzeko, baina interpelazio honen arrazoia da zure Jaurlaritzak ez dituela hartu, gure ustez, neurri egokiak. Dakizunez, azalpenak eskatu ditugu etorkizunean Ertzaintzaren Laguntza Unitatea desagertu egingo delako. Zure Jaurlaritzak desagerpen hori justifikatzen du gizarte honi arlo guztietan horrenbeste ahalegin lapurtu dizkion mehatxu terrorista amaitu egin delako, baina uste dugu, hain justu, ETAk mehatxatutakoak babesteko unitate horretako profesionalak libre geratu izanak aukera ematen duela ezagutza espezializatu horiek erabiltzeko indarkeria matxista jasaten duten emakumeei arreta emateko, eta horixe egin da azken urteetan. Arriskuak hautemateko, ebaluatzeko eta egoera bakoitzera egokitutako babes-neurriak ezartzeko daude prestatuta profesional horiek. Terrorismoaren kasuan, frogatuta geratu da prozedura hori erabilgarria dela, eta, eraso egin zaien emakumeen kasuan ere, erabilgarria dela frogatu da, batez ere jakinik Espainiako Gobernuak emakumeen aurkako indarkeriari buruzko azken plana iragarri zuenetik hausnartzen ari dela tratu txarrak ematen dituztenak aske utzi ondoren ere poliziaren zaintzapean jarraitzea; hala, kolektibo horri orain arte esleitu zaizkion zereginak areagotu egingo lirateke. Baina Genero Indarkeriaren Biktimei Arreta Emateko Zuzendaritza Emakunderen Zuzendaritzan txertatzeko erabakia ere okerra iruditzen zaigu. Babeseta arreta-zereginen arteko hurbiltasuna eraginkorra dela frogatu da terrorismoaren arloan, eta iruditzen zaigu esperientzia hori hedatu egin behar dela azkenaldian bereziki gogor jotzen gaituen beste indarkeria honetara. Patxi López lehendakaria buru zuen aurreko Jaurlaritzak erabaki zuen arazo honek kudeaketa publiko bateratua izan behar zuela Genero Indarkeriaren Biktimei Arreta Emateko Zuzendaritzaren bidez. Hala, Euskadin lehenengo aldiz sortu zen arauak eta baliabideak bateratu zituen organo bat, eta hauek kudeatzen zituen: laguntza ekonomikoak, emakume biktimei aurrez aurre emandako laguntza, hogeita lau orduko telefono bidezko arreta, prebentzioko eta babeseko polizia-politikak eta Hezkuntzan zein Lanbiden esku hartu behar zuten gainerako zerbitzu publikoekiko espedienteak. Beraz, leihatila bakar moduko bat sortu zen, eta hara jo zezaketen erasoa jasandako emakumeek haien arazo guztiak konpontzeko. Zuk, ordea, erabaki duzu Biktimei Arreta Emateko Zuzendaritza Emakunderi esleitzea. Gure ikuspuntutik, Emakumearen Erakundeari alor honetan dagokio zeharkako berdintasun-politikak planifikatzea, erakunde-, hezkuntza-, osasun- edo gizarte-arlo guztietara sexuagatiko menderapen-egoerak ezinezko bihurtuko dituzten lerroak eramango dituzten politikak. Baina ez dugu uste Emakunde denik gertatzen ari diren indarkeria-egoerei ekiteko tresna. Eta hori uste dute beste autonomia-erkidego batzuek ere, non zeharkako berdintasun-politikak eta biktimei arreta osoa ematea bereizi egiten baitira. Gure iritziz, aurreko legealdian martxan jarri zen ereduak jarraipena izan behar du, epe ertainera eraginkorra dela frogatzeko; horretarako, baliabideak hobetu behar dira, baina arreta osoa eman behar da, terrorismoaren biktimei eman zitzaien bezala. Giza Eskubideen, Berdintasunaren eta Herritarren Partaidetzaren Batzordean egindako zenbait agerralditan, sailburuak zein Emakundeko zuzendariak argi utzi dute Genero Indarkeriaren Biktimei Arreta Emateko Zuzendaritzak egiten zituen zeregin berak hartzen zirela, eta gero baieztatu zuten abian den lanprozesuari esker erabat antolatuko direla eta Eusko Jaurlaritzaren sail eskudunetan berrezarriko direla zeregin horiek. Hala, Emakundek idatziz jaso du –eta Emakunderen Zuzendaritza Kontseiluari eman dio– Emakundek egingo duen zeregin nagusia izango dela berdintasuna alor guztietan bultzatzea eta politika guztietan sartzea, eta adierazi du egokitu egin behar dela eskumenbanaketa, eta pertsonak gaitu egin behar direla zerbitzuak emateko. Beraz, uste du prestakuntza egokia duten eta ingurune hurbilenetakoak diren profesionalek –hau da, toki- eta foru-administrazioetakoek– jarraitu behar dutela emakumeei aurrez aurreko arreta ematen. Adierazten du, orobat, beste baliabide eta zerbitzu batzuk berrezarri behar direla, hala nola ordainketa bakarreko laguntza ekonomikoak, hogeita lau orduko telefono bidezko arreta (BITEAZ) edo biktimari laguntzeko zerbitzua (BLZ), Genero Indarkeriaren Biktimei Arreta Emateko Zuzendaritza sortu baino lehenago ematen ziren sailetan. Hau da, gizarte-zerbitzuen arloan eskumenak dituzten Jaurlaritzako sailetan ordainketa bakarreko laguntza ekonomikoak eta BITEAZ sartuko lirateke, eta, Justizia Sailean, berriz, BLZ. Era berean, aurrera egin nahi du Eusko Jaurlaritzak indarkeriaren biktima diren emakumeentzat dituen laguntzen, baliabideen eta prestazioen kudeaketa integraturantz, baina uste da kudeaketa integratu hori Jaurlaritzaren zerbitzu bakar batek egin beharko duela, emakumeei modu orokorrean eman gabe aurrez aurreko arreta, baizik eta lankidetza, aholkua edo arreta emanez gizarte-langileei, tartean sartutako sail guztiekiko kudeaketak errazago egin ditzaten. Hau da, Emakunderen proposamenak gizarte-zerbitzuen arloan eskuduna den sailean kokatzen du zerbitzu hori. Horrek argi uzten du asmoa ez dela Emakunderen Zuzendaritzak egitea lehen Genero Indarkeriaren Biktimei Arreta Emateko Zuzendaritzak egiten zituen zeregin guztiak, baizik eta asmoa dela zeregin horiek Eusko Jaurlaritzako sailen artean banatzea. Eta ez dut nik esaten. Emakunderen Zuzendaritzak berak jaso du idatziz Emakunderen azken Zuzendaritza Kontseiluan banatu zen emakumeen aurkako indarkeriaren arloko lanerako proposamenean. Eta harago joango naiz: idatzi hartan adierazi zuen horiek guztiak koordinatzeko ad hoc organo bat sortuko dela. Hori dela eta, erakunde hau birpentsatu egin behar dela errepikatzen dugu, beste sail batzuetan egitura-aldaketaren bat egin den bezala. Eta galdetzen dizugu zer asmo dituen zure Jaurlaritzak emakumeenganako indarkeriaren aurka modu integralean borrokatzeko neurriei buruz. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1736 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Gloria Sánchez Martín Euskal Sozialistak taldeko legebiltzarkideak lehendakariari egina, genero-indarkeriaren alorreko kudeaketa-funtzioak Emakundeko Zuzendaritzari esleitzeari buruz | Gracias, señora presidenta. Sánchez andrea, hala badagokio, aurrerago erantzungo dizut indarkeria desagerrarazteko politiketan aurrera egiteko zerbitzu eta baliabideei buruz, baita aipatu dituzun babes-zerbitzuei (bizkartzainei) buruz ere. Baina zure azken hitzaldian adierazi berri duzun formulazioan planteatzen duzu zer asmo dituen Eusko Jaurlaritzak indarkeria matxistaren aurka modu integralean borrokatzeko neurriei buruz. Beraz, utz iezadazu hasierako hitzaldi honetan ikuspegi integral hori jorratzen, eta neure egingo ditut zure hitzaldiaren hasieran esan dituzun hitz batzuk, alegia, emakumeenganako indarkeriaren aurka borrokatzea Jaurlaritza honen lehentasunetako bat dela, zalantzarik gabe. Garrantzi handiko arazo bat ez ezik, arazo zaila da emakumeen aurkako indarkeriarena, eta erantzun integral bat behar du, zure interpelazioan edo zure galdera zehatzean planteatzen duzun bezala. Joan den astean, aztoratu egin gaitu beste kasu batek, edo beste kasu batzuek. Kasu bakoitza tragedia bat da, eta heriotza bakoitzak alor honetan izan behar dugun erabakitasuna indartzen du. Erantzuna ez da abian jarri behar emakume bati eraso egiten diotenean edo hiltzen dutenean; etengabea izan behar du, eta indarkeriaren jatorriari berari ekin behar dio. Beraz, prebentzioa, adin txikikoak sentsibilizatzea eta hezkuntza nahitaezkoak dira emakumeen aurkako indarkeria desagerrarazteko. Eta emakumeen aurkako indarkeria emakumeen eta gizonen berdintasunik ezaren adierazpen larriena delako diagnostikoa dugu abiapuntu Jaurlaritzan. Aurten egiten ari diren kanpainetan ere esan dugu. Beraz, indarkeria desager dadin berdintasunik ezaren aurka jokatzeko, prebentzio-estrategia bat hartu behar da, orain arte hartu den bezala, eta etengabea izan behar du, epe ertainera eragina izango duena. Gobernantza hobetzeari, politika publikoen eraginkortasunari, balioak aldatzean aurrera egiteari, emakumeen autonomia eta ahalduntzea areagotzeari eta giza eskubide oinarrizkoenei eraso egiten dion gaitz hau desagertzeko gizarte-sentsibilizazioa sustatzeari lotutako lan-ildo estrategikoei buruzkoa izan behar du estrategia horrek. Jakitun gara ezen, epe ertaineko eraginak dituen estrategia horrekin batera, ezinbestekoa dela epe laburrean jardutea, biktimak babesteko eta haiei arreta integrala emateko neurriak eta baliabideak antolatuz, eta horri ere lehentasuna ematen dio Jaurlaritzak. Ildo horretatik, Sánchez andrea, zure interpelazioari berariaz erantzunez, Jaurlaritza bi ekintza-alor nagusitan ari da lanean; zuk eskatzen duzun erantzun integralari dagokionez, bi ekintza-alor nagusi ditugu: bata, sentsibilizazioa eta prebentzioa, eta, bestea, emakume biktimei babesa eta arreta ematea. Has gaitezen sentsibilizazioarekin eta prebentzioarekin. Sentsibilizaziora eta prebentziora bideratutako lan osagarri bat garatu gabe egingo bagenio aurre emakumeen aurkako indarkeriari, haren eraginei bakarrik ekingo genieke, baina ez arrazoiei. Prebentzioa eta sentsibilizazioa beharrezkoak dira indarkeriarik gerta ez dadin. Jaurlaritza honentzat lehentasunezko lan-ildo bat da emakumeen aurkako edozein motatako indarkeria bistaratzean aurrera egitea eta jokabide-mota hori emakumeek bizitzako arlo guztietan jasaten duten berdintasunik ezaren eta bazterkeriaren ondorio delako ikuspegia areagotzea. Hori dela eta, Jaurlaritza hau aspalditik ari da Jaurlaritza honen gizarte-sentsibilizazioan ahalegina egiten, aurreko jaurlaritzek egin duten bezala. Egungo gizarteak kontzientzia eta konpromiso handiagoa du emakumeenganako indarkeriaren aurka, Jaurlaritza honek ez ezik –behin eta berriz diotsut– aurreko jaurlaritzek ere arlo honetan bultzatu duten gizarte-sentsibilizazioari esker. Ildo horretatik, urteak dira lehen hezkuntzarako berariazko programak lantzen ari direla, hala nola Nahiko. Beldur Barik programak, berriz, nerabeak sentsibilizatzen dihardu. Aste honetan bertan, Begira Batzordea zentzu horretan aldatzeko dekretua onartu da. Programa eta ekimen horiek beren fruituak ematen ari dira, eta eraginkorrak direla erakutsiko dute belaunaldi berrien etorkizunean. Baina ez diogu utziko urratsak emateari eta aurrera egiteari. Gai honetan, inoiz ez da lortzen helburua. Helburua da, berriro diot, egunero lan egitea, martxan dauden ekintzak ebaluatuz eta bultzatuz eta ekimen berriak garatuz. Horren harira, eta erantzun integrala emateari buruz galdetu duzunari dagokionez, iragartzen dizut erabakitasunez egingo dugula aurrera emakumeen aurkako indarkeriaren arloko datuerregistro integral eta bakar bat eraikitzen. Baina, bereziki, orain arte esan dudanez, hezkuntza-arloa dugu esku artean. Genero-ikuspegiko prestakuntza funtsezkoa da ulertzen laguntzeko emakumeen aurkako indarkeria ez dela ezerezean edo kasualitatez gertatzen. Prestakuntza horrek gaitasuna emango du gizarte-zerbitzuetara hurbiltzen diren emakume guztiak ulertzeko eta haiei arreta emateko, eta prozesu horretan haiek ahalduntzen laguntzeko. Gakoa, beraz, hezkuntza da; hori dela eta, baterako hezkuntzako eta eskolan emakumeen aurkako indarkeria prebenitzeko plan bat egiten ari da Hezkuntza, Hizkuntza Politika eta Kultura Saila, eta lan horiek oso aurreratuta daude. Horregatik iragartzen dut, ekintza integral batekin erantzuteari buruz egin duzun galderari dagokionez, lehen aldiz iragartzen dut Legebiltzar honetan datorren ekainaren 21ean, Hezkuntza Ez Sexistaren Nazioarteko Egunean, baterako hezkuntzako eta eskolan emakumeen aurkako indarkeria prebenitzeko programa bat aurkeztuko dela, eta hezkuntza-zentroen eta gizarte-eragileen ekarpenak jasotzeko prest egongo den lan-dokumentu bat izango da. Erantzun integralaren planteamendu horren barruko arreta- eta babes-esparruari dagokionez, gure lehentasuna da erantzun integrala ematea indarkeriaegoeran dauden emakumeei, baita haien mende dauden adingabeei eta mendeko senideei ere. Beraz, Sánchez andrea, erantzun integralak koordinazio-maila altu bat eskatzen du, eta horrek barnean hartzen ditu zure hitzaldian planteatu dituzunak (polizia-babesa, aholku juridikoa, laguntza psikologikoa, laguntza ekonomikoak, hezkuntza-erantzuna, lan-munduan sartzea eta etxebizitzarako sarbidea), eta horretan ari gara, Sánchez andrea. Euskadi aitzindari izan da instantziek eta erakundeek elkarrekin lan egitean emakumeenganako indarkeriaren aurkako defentsaren baterako helburuaren alde. Ildo horretatik, gogorarazi nahi dut gu izan ginela lehenak etxeko tratu txarren eta sexu-indarkeriaren biktima diren emakumeei arreta hobea emateko erakundeen arteko akordio bat martxan jartzen. Eta erakundeen arteko akordio horrek eraginkortasunez funtzionatu du, haren jarraipena egiteko batzorde bat martxan jartzeari esker. Beraz, erantzun integrala, sentsibilizazioa, prebentzioa eta emakume biktimei arreta eta babesa ematea dira Jaurlaritza honen lan-ildoak. Zure kezka nagusia, Sánchez andrea, babesa bada, eta gai horri buruz erantzun zehatzago bat nahi baduzu, ez dut inongo arazorik bigarren hitzaldian emateko. Muchas gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1737 |
10 | 35 | 07.06.2013 | SÁNCHEZ MARTÍN | SV-ES | Interpelazioa, Gloria Sánchez Martín Euskal Sozialistak taldeko legebiltzarkideak lehendakariari egina, genero-indarkeriaren alorreko kudeaketa-funtzioak Emakundeko Zuzendaritzari esleitzeari buruz | Bueno, lehendakari jauna, errespetu osoz, asko eskertzen dizkizut zure azalpenak, baina oraindik ez dut oso argi ikusten zer antolaketa eramango den etorkizunean emakumeen aurkako indarkeriaren biktimei arreta emateari buruzko guztiari dagokionez. Oso argi ikusten dut, ordea, Genero Indarkeriaren Biktimei Arreta Emateko Zuzendaritzak aipatu ditugun zerbitzu guztien koordinazio nabarmena zeramala, horiek guztiak modu bateratuan kudeatzen zituela, eta ez dut ikusten orain Emakunderen zuzendaritzak gauza bera egiteko asmorik duenik. Eskertzen dizut, lehendakari jauna, Genero Indarkeriaren Biktimei Arreta Emateko Zuzendaritzak aurreko legealdian lan ona egin zuela aitortu izana, baina uste dut kontraesankorra dela esatea lan ona egin duela, eta gero Biktimei Arreta Emateko Zuzendaritza hori desagerraraztea, argi ikusi gabe zuzendaritza hark egiten zituen zeregin guztiak Emakunderen zuzendaritzak hartu dituela edo hartuko dituela bere gain argi eta garbi. Eta Emakunderen zuzendaritzak berak jada nabarmendu du hori Zuzendaritza Batzordeari eman dizkion idazkietan bertan, lehen esan dudanez, eta hor esaten du ezen, zerbitzu guztiak hobeto koordinatzeko, beharrezkoa iruditzen zaiola ad hoc organo bat sortzea. Ni ere ados nago, baita gure legebiltzar-taldea ere, oso garrantzitsua dela sentsibilizazioa eta emakumeen aurkako indarkeriaren biktimak babestea. Emakundek itxuraz egingo duen zeregina izango da planak eta ekintzak koordinatzea, eta horretarako eskumena du gaur egun zuzendaritza honek, baina ez dut inola ere uste bere gain hartu dituenik lehen Biktimei Arreta Emateko Zuzendaritzak egiten zituen zereginak. Hori, gure iritziz, atzerapauso bat izan daiteke gure autonomia-erkidegoan emakumeen aurkako indarkeriaren biktimak babestean egin den bidean. Horri gehitu behar zaio, bestalde, desagertu egin dela Ertzaintzaren Laguntza Unitatea, zeinak kon- trazaintzak ematen baitzituen, eta zeregin horiek komisarietara pasatuko direla, biktimaren ingurunea hobeto ezagutzen dutela argudiatuz. Laguntza Unitateak berariazko prestakuntza du zeregin horietan guztietan eta emakumeen aurkako indarkerian. Eta Segurtasuneko sailburuak Giza Eskubideen, Berdintasunaren eta Herritarren Partaidetzaren Batzordean esan du ertzain guztiak prestatuta daudela komisarietan lan hori bera egiteko, eta horrek Laguntza Unitateko kideen haserrea eragin zuen –eta komunikabideetan agertu zuten beren haserrea–, sailburuak ez baitzuen aitortu Eusko Jaurlaritzak agente horiek gai honetan espezializatzeko eman duen denbora eta ahalegina. Aurrerantzean, komisariei esleituko zaizkie zerbitzu horiek guztiak, eta komisarian txanda duen ertzainak hartuko ditu bere gain, espediente guztiak ezagutzen ez dituen arren. Eta biktima horiek ohikoa ez duten komisarietara jotzen dutenean –adibidez, asteburua pasatzen ari diren edo oporretan dauden lekuko komisariara–, komisaria horietan ez dute ezagutuko biktima horren espedientea. Beraz, uste dut hori eraginkortasuna galtzea dela geneukan eta gaur egun daukagun ereduari dagokionez. Ez da erraz lortzen polizia-esparruan emakumeen aurkako indarkeria benetako lehentasuna izatea uneoro, ez forma-kontu hutsa. Eta hori lortua genuen. Gainera, Genero Indarkeriaren Biktimei Arreta Emateko Zuzendaritza Herrizaingo Sailaren barruan esleitzea eta Ertzaintzaren politikak zuzenean ezartzeko aukera inflexio-puntu bat izan dira, bai segurtasun-arloan, bai gainerako arloekiko –baita justizia-arloarekiko ere– koordinazio-harremanen eta akordioen arloan. Horrek guztiak ikusarazten digu desagertu egingo dela Biktimei Arreta Emateko Zuzendaritza, baita Laguntza Unitatea ere, eta argi jaso gabe dago zer antolaketa izango dugun etorkizunean emakumeen aurkako indarkeriaren biktimei dagokienez. Eta nik uste dut, azkenaldian ezagutu dugun kasu-kopuru kezkagarriaren ondoren, oso argi izan behar dugula emakumeen aurkako indarkeriari buruzko guztiak garrantzi handia izan behar duela erakunde publikoentzat. Euskal sozialistoi berdin zaigu Biktimei Arreta Emateko Zuzendaritzak betetzen zituen zereginak beste sail batek egitea, baina bateratu dadila zerbitzu horien kudeaketa osoa. Hori dela eta, berriro errepikatzen dizugu birpentsa dadila erakunde hau, beste sail batzuetan egitura-aldaketaren bat egin den bezala. Besterik ez. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1738 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Gloria Sánchez Martín Euskal Sozialistak taldeko legebiltzarkideak lehendakariari egina, genero-indarkeriaren alorreko kudeaketa-funtzioak Emakundeko Zuzendaritzari esleitzeari buruz | Eskerrik asko, legebiltzarburu andrea. Sánchez andrea, nik ez dut lehen Biktimen Zuzendaritzaz hitz egin, zure bigarren hitzaldian esaten saiatu zaren bezala. Ez dut Biktimen Zuzendaritzaz hitz egin. Galdetu didazu zer erantzun integral emango duen Jaurlaritza honek, eta nik nabarmendu dizut erantzun integralak koordinazio-maila altu bat eskatzen duela, eta horrek barne hartzen dituela poliziababesa, aholku juridikoa, laguntza psikologikoa, laguntza ekonomikoak, hezkuntza-erantzuna, lanmunduan sartzea, etxebizitzarako sarbidea… Eta ez dut Biktimei Arreta Emateko Zuzendaritzaz hitz egin, baizik eta aurreko jaurlaritzek egin duten lana aitortu dut, eta ez bakarrik aurreko Jaurlaritzak, baizik eta aurreko jaurlaritzek, gai honi buruzko kontzientziazioari, sentsibilizazioari eta ekintzari dagokienez. Dena den, esan nahi dizut zuk aipatu duzun Biktimen Zuzendaritzak, Biktimen Zuzendaritzak berak, nire ustez ez zuela babesa kudeatzen. Hori poliziakontua da! Babesa ez zuen zuzendaritzak kudeatzen. Zuk, ordea, antolaketagatik galdetu didazu, ea zer eredu duen Jaurlaritza honek berdintasunpolitiketan aurrera egiteko eta indarkeria desagerrarazteko. Begira, Jaurlaritza honek hartu zuen lehenengo erabakia izan zen, hain zuzen, Emakunden bateratzea berdintasun-politikei lotutako zeregin guztiak eta emakumeen aurkako indarkeria desagerrarazteko ekimen eta politika guztien koordinazioa, eta Euskadin azken hamarkadetan funtzionatu duen eredura itzultzea erabaki dugu. Eredu horrek eraginkorra zela erakutsi zuen emakumeen kolektibo guztien laguntza eta konpromisoarekin. Emakumeen aurkako indarkeriak berdintasunik eza islatzen duten jarrera eta ekintzetan du jatorria, eta horregatik uste dugu politika bakar batek hartu behar dituela bere gain bi alderdiak. Politika bakar hori Lehendakaritzari atxikitako zeharkako organo bakar batek ezarri behar du; alegia, Emakundek. Azken helburua berdintasun-politikak indartzea da, hala indarkeria desagerrarazten lagunduko baitugu. Eta indarkeria hori gertatzen denean, Sánchez andrea, horretarako eskumena duten erakundeek hartu behar dute beren gain, emakumeen bizitzako gainerako egoeretan gertatzen den bezala, baita beren egoeraren arrazoia berdintasunik eza denean ere. Horren harira, adierazi nahi dizut eutsi egiten zaiela emakumeei arreta eta babesa emateko zerbitzu guztiei, eta, gainera, haien eraginkortasuna hobetu egin da. Ertzaintzak ematen dituen babes-zerbitzuak ez dira aldatu, ezta gutxituko ere. Prebentziozko zaintzako eta kontrazaintzako bizkartzainen babesa ematen jarraitzen dugu, arrisku-mailaren arabera. Horrez gain, adierazi nahi dizut baliabide guztiek indarrean jarraitzen dutela. Jaurlaritza honen lehentasuna ez da baliabideak zentralizatzea, baizik eta haien kalitatea hobetzea, hain justu, pertsonei arreta ematen zaien lekuetan. Arreta integrala ematera bideratutako baliabideak hobetzea da gure kezka. Emakume biktimei arreta emateko dugun proposamenaren oinarria da baliabideak ematea eskumen-banaketara eta lanbide-trebakuntzara egokitu behar dela. Horrek esan nahi du uste dugula laguntza eraginkortasun handiagoz ematen dela, hain justu, baliabideak eta zerbitzuak –besteak beste, ordainketa bakarreko laguntza ekonomikoak, hogeita lau orduko telefono bidezko arreta-zerbitzua edo biktimari arreta emateko zerbitzua (zuk aipatu duzuna zure aurreko hitzaldian)– Genero Indarkeriaren Biktimei Arreta Emateko Zuzendaritza sortu baino lehen ematen zituzten sailetan berrezarriz. Azkenik, apustu honek aurrera garamatza Eusko Jaurlaritzak indarkeriaren biktima diren emakumeentzat dituen laguntza, baliabide eta prestazioen kudeaketa integratuan. Bizitzen ari garenagatik sentikorra den gai bat ere azpimarratu nahi dut, hots, Ertzaintzaren berregituraketa-planek babes-zerbitzuak bermatzen dizkiela, hala behar izanez gero, indarkeria matxistaren eta etxeko indarkeriaren emakume biktima guztiei. Berregituraketa-plan horietan sartzen da Laguntza Unitateak ematen duen kontrazaintza-zerbitzua ertzain-etxeekin koordinatuz ematen jarraitzeko proposamena. Bai, emakumeen aurkako indarkeriaren eta etxeko indarkeriaren biktimen babesa komisaria bakoitzean dauden talde espezializatuek emango dute osoki, eta, hala, babes-zerbitzu hobea emango da, neurri horrek emakumeen aurkako indarkeriaren biktimei ematen zaien segurtasuna areagotu nahi baitu. Neurri horren abantaila da ertzain-etxeek hobeto ezagutzen dutela biktimen, haien seme-alaben eta erasotzaileen ingurune fisikoa, laneko ingurunea eta ingurune pertsonala, eta horrek erraztu egiten du emakumea babesten duten kontrazaintzak ematea. Muchas gracias. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1739 |
10 | 35 | 07.06.2013 | PRIETO SAN VICENTE | SV-ES | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, defizitaren helburuei buruz | Lehendakari andrea, legebiltzarkideok. Lehendakari jauna, badakizu legegintzaldiaren hasieratik oso interes eta kezka handia izan dugula zure Jaurlaritzaren defizit-helburua zein den jakiteko. Ekimenen bat egin genuen duela denbora asko, eta mantendu egin dugu gerora. Azken egunetan –asteetan–, berriz, gertaera batzuk izan dira, eta, bistan denez, kontuan izan behar ditugu euskal sozialistok kezkatzen gaituen gai hau lantzen jarraitzeko. Kontua da 2013ko defizit-helburua 2012koaren antzekoa izatea lortzea, eta, dakizun moduan, % 1,5ekoa izan zen. Badakigu, bere garaian adierazi genuen moduan, aurtengo urterako Espainiako Gobernuak proposatu zuena, % 0,7koa, ez zela bi aldeek, Espainiako Gobernuak eta Eusko Jaurlaritzak, adostua izan, baizik eta Espainiako Gobernuaren beraren erreferentziazko zifra soilik. Horretaz gain, Europako Batzordeak malgutu egin du egun defizita. Espainiako Gobernua bera ere harritu da. % 6,3ko aurreikuspena zuen, edo hori eskatzen zuen, baina Europako Batzordeak % 6,5ekoa izatea baimendu dio, bi dezimal gehiagokoa. Badakizu gai horretan ere sozialistok, orokorrean, jarrera bat hartu dugula, Espainiako Gobernuari defizita malgutzea proposatu baitiogu: 2014an % 3arekin betetzeko helburua Espainiako Gobernuaren eta administrazio autonomikoen artean % 50ean banatzea. Bada, hor gaude, eztabaida batean, eta bistan denez, bizirik, irekita eta amaitu gabe dago oraindik. Izan ere, beste zerbait gehitu zaio horri, nik lotsagarritzat joko nukeena, eta da Espainiako Gobernuak Alderdi Popularrak gobernatutako autonomia-erkidegoekin eman duen ikuskizuna, defizita banatzeko sistema asimetrikoa proposatu baitute. Asimetrikoa, eta, gainera, ez dakigu zer irizpide izango den kontuan: zerga-ahalegina; arlo ekonomikoaren lehiakortasuna; industriaren lehiakortasuna, etab. Bada, ez dakigu zer irizpideren arabera. Baina are lotsagarriagoa da kontua, gaizki bukatu baitzen: han ez zen inor ados Gobernuaren proposamenarekin, eta liskarrak ere izan ziren Alderdi Popularreko autonomia-erkidegoen artean. Bada, nahaspila horretan, eta Euskadirako adostasun batzuk bilatzeko Euzko Alderdi Jeltzalearen eta Alderdi Sozialistaren artean negoziazio batzuei ekiteko unean, zuk badakizu diru-sarrerak funtsezkoak direla enplegu-planak, ekonomia berpizteko planak, zerbitzu publikoak mantentzeko planak eta beste zenbait arlotako gastu-politika egin ahal izateko. Bada, krisiari aurre egiteko behar ditugun politika horiek guztiak. Hain zuzen, une garrantzitsu honetan duen garrantzi erantsia dela eta, bi alderdi politikoen arteko negoziazioak abian direla, erabakigarria da jakitea zer defizit-helburu duen zure Jaurlaritzak, defizit-helburu horren kopurua esatea, eta jakitea parteka dezakegun, edo zuk partekatu egin nahi duzun, zifra hori zein den Ganbera honetan esanda. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1740 |
10 | 35 | 07.06.2013 | PRIETO SAN VICENTE | SV-ES | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, defizitaren helburuei buruz | Lehendakari, esan duzu ez dakizula zer zifra defendatuko duzun. Nik zifra bat eskaintzen dizut: % 1,5. Zure sailburuak % 1,2ko kopuruari buruz hitz egin du, dezimal bat gorabehera. Nire ustez, % 1,5. Kontuan izanik dezimal bakoitza 65 milioi euro direla, eta kontuan izanik baliabideak behar ditugula plan garrantzitsu batzuk egiteko, data bat zehaztu beharko litzateke, zu ez baitzara esaten ausartzen, eta, nire ustez, adostasuna lor dezakegu % 1,5eko kopuruaren inguruan. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1741 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, defizitaren helburuei buruz | Prieto jauna, jasotzen dut zure proposamena, % 1,5ekoa. Eta, berriro diot, nahiago dut alde biko bilera hori Espainiako Gobernuarekin negoziatuz egitea, helburuak betetzen dituzten autonomia-erkidegoak zer diren ongi ulertuz; Euskal Autonomia Erkidegoa, adibidez, defizit-helburua betetzeari dagokionez. Eta Jaurlaritzak ez dezala alferrik galdu aukera hau, duen gaitasun handienarekin, alde biko negoziazio hori Kontzertuaren Batzorde Mistoaren esparruan gauzatzeari dagokionez. Eta, Prieto jauna, eskertuko nizuke, Euskadiko Alderdi Sozialistaren aldetik datorren laguntza guztia eskertuko dizudan moduan, eskertuko nizuke adibidez Kataluniako kide sozialistek hainbeste kritikatzen duten kontzertu hori eta beste autonomia-erkidego batzuek ere gaitzesten dutena, eta pribilegiotzat jotzen dutena, bada, Euskadiko Alderdi Sozialistak ere defendatzea, eta hori entzun dizuet zuei. Ulertuko nuke, halaber, kontzeptu horretan Euskadiko Autonomia Erkidegoak kupoan egin behar duen ekarpenaren planteamendu argia izatea, Estatuko beste autonomia-erkidego batzuekiko elkartasunaren interpretazio horretan. Euskal Autonomia Erkidegoa esku-hartze guztia erabat elkartasunez zehazten ari da Espainiako estatuan duen jarduerarekin. Gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1742 |
10 | 35 | 07.06.2013 | URREA HERRERA | EH Bildu | Galdera, Diana Carolina Urrea Herrera, EH Bildu taldeko legebiltzarkideak lehendakariari egina, Eusko Jaurlaritzak emakumeen aurkako indarkeriari aurre egiteko neurriak finkatzeko irizpideei buruz | Presidente andrea, galdera egintzat ematen dut. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1743 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Diana Carolina Urrea Herrera, EH Bildu taldeko legebiltzarkideak lehendakariari egina, Eusko Jaurlaritzak emakumeen aurkako indarkeriari aurre egiteko neurriak finkatzeko irizpideei buruz | Bai, zure baimenarekin, legebiltzarburu andrea. Eta lehen honetaz hitz egin dugunez, galdera hau erantzuntzat ematen dut. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1744 |
10 | 35 | 07.06.2013 | URREA HERRERA | EH Bildu | Galdera, Diana Carolina Urrea Herrera, EH Bildu taldeko legebiltzarkideak lehendakariari egina, Eusko Jaurlaritzak emakumeen aurkako indarkeriari aurre egiteko neurriak finkatzeko irizpideei buruz | Eskerrik asko, mahaiburu andrea. Egun on guztioi. Zuzen hitz egin behar dugu, indarkeria matxistaz hitz egin behar dugu, eta, ikuspegi horretatik, gure bizitzetatik erauzteko politikak proposatu. Gizartean nagusi den sistema heteropatriarkal horren aurka aurkezten gara nabarmen, emakumeon aurka egiten baitu. Zuek, ordea, ez duzue sistema hori ikusten emakumeen zapalkuntzaren erantzuletzat, eta berdintasun-politikak egin arren, oinarri okerretik abiatzen zarete. Ez dut zalantzan jartzen gaitz hau erauzteko egiten duzuen ahalegina, baina argi geratu da ez direla nahikoak sustatzen ari zareten politikak emakume izate hutsagatik gure eskubideak sistematikoki urratzen dituen terrorismo patriarkal honi aurre egiteko. Politika horien noranzkoa aldatu behar da, indarkeria matxistaren arazoa errotik erauzi behar baitugu, eta ez zoritxarren ondoren ekintzak egin, lehengo astean edo aste honetan ikusi behar izan dugun moduan. Zerbaitek huts egiten du, bistan denez, Urkullu jauna, eta gaitz horren aurrean, aurrera eramaten ari zaren politikak berrikusi behar dituzue. Duela egun gutxi, sastakatuta hil zen emakume bat Laudion, eta beste bi emakume hil dituzte aste honetan Bilbon, urtean zehar hil dituzten guztiak kontuan izan gabe. Aste honetan, etengabe aipatu dira komunikabideetan hildakoen herritartasuna eta, bereziki, lanbidea; itxuraz, prostitutak. Bada, morboagatik publikatzen dena dela eta, funtsezkoa da tratu egokia ematea, eta prostituzioan aritzen diren emakumeek jasaten duten urratze bikoitza kontuan hartzea. Guztiaren gainetik, mahai gainean jarri behar dira egoerak, emakume horien aurkako indarkeria egiturazko gizarte-arazo bat baita, eta emakumea, etorkina eta gainera prostituta bazara, aukera handiagoak baitituzu indarkeria jasateko. Izan ere, botereharreman ugari nahasten dira hemen –etnia, sexua, gizarte-klasea–, eta aztertu egin behar dira, eta haietan jardun. Elementu batzuek, hala nola jatorriak eta azalaren koloreak, ahultasun eta babes-gabezia handiagoa adierazten dute. Gure helburuetako bat izan behar du prostituzioan aritzen diren emakumeen lan-baldintzak hobetzea, haien gizarte-estigmatizazioaren aurka borroka eginez, baina ahotsa eta protagonismoa emanez prostitutei eta haiek ordezkatzen dituzten erakundeei, haiek gidatu ditzaten, erakunde publikoek lagunduta, egin beharreko bidea eta urratsak. Giltzarria da nabarmentzea emakume horien aurkako indarkeria sexista erabat ezkutatuta dagoela. Hala, indarkeria matxistaren estatistikek ez dituzte jasotzen bezeroek hildako emakume prostituten heriotzak, eta arrazoi barregarri hau ematen da horretarako: ez dela afektu-harremanik haien artean. Emakumeek jasaten duten indarkeria-mota hori indarkeria matxistaren izozmendiaren puntatzat hartzen dugu. Gure ustez, askotariko adierazpenak ditu emakumeen aurkako indarkeriak, eta, ikuspegi horretatik begiratzen ez bazaie, emakume gutxi batzuei eragiten dieten gertaera bakan bihurtzen dira hala indarkeria matxistaren kasuak. Euskal Herria Bilduk Eusko Jaurlaritzari eskatzen dio berehala diseinatzeko prebentzio-politikak sustatuko dituen indarkeria matxistaren osoko plan bat, nagusiki baterako hezkuntza sustatuko duena, erakunde bakoitzaren eskumenak zehaztu eta indarkeria matxistaren biktimak diren emakumeen arretari erantzun koordinatua emango diona, aurretiaz salaketa jarri behar izatearen mende utzi gabe, eta indarkeria matxistaren egoerak jasan dituzten emakumeen indartze eta ahalduntze indibidual eta kolektiboa sustatzeko. Eta, noski, plan hori diseinatzen parte hartu behar du mugimendu feministak. Europako politikek eta zuek hemen aplikatzen dituzuenek babesik gabe uzten dituzte herri-klaseak, gizarte-prestazioak eta zainketa-zerbitzuak murriztuz, lan-merkatua araurik gabe utziz, lanaldiak luzatuz, eta, azken batean, emakumeen aurkako egiturazko indarkeria hori larriagotzen dute. Indarkeria matxistarik gabeko bizimodu askeak behar ditugu. Arretaz jarraituko diogu hilaren 21ean aurkeztuko duzuela iragarri duzuen hezkuntzaprogramari. Zuen Gobernuaren lehentasuna berdintasuna bada, jardun, baina jardun jadanik, eman bira bat zuen berdintasun-politikei, izan arduratsuak herritarrekin. Ulertu ez direla behar bestekoak. Bien bitartean, hiltzen jarraituko dute patriarkatuaren seme osasuntsuek. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1745 |
10 | 35 | 07.06.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Diana Carolina Urrea Herrera, EH Bildu taldeko legebiltzarkideak lehendakariari egina, Eusko Jaurlaritzak emakumeen aurkako indarkeriari aurre egiteko neurriak finkatzeko irizpideei buruz | Gracias, señora presidenta. Señora Urrea, he hablado largo y tendido sobre el tema en una interpelación anterior. Es una prioridad para este Gobierno luchar contra la violencia ejercida sobre las mujeres, puesto que además de un problema de primer nivel, la violencia ejercida sobre las mujeres es también un tema complejo, y necesita una respuesta integral, tal y como he citado en mi anterior intervención. No se debe responder solo cuando agreden o matan a una mujer; la respuesta debe perdurar en el tiempo, e influir en la propia raíz de la violencia. ¡Claro! El Gobierno plantea dos amplias áreas, la sensibilización y la prevención, tal como se ha citado, y, además, la ayuda y la defensa para las mujeres víctimas. Por lo tanto, los marcos de trabajo del Gobierno son la sensibilización, la prevención y el apoyo y la defensa de las mujeres víctimas. En ese esfuerzo, señora Urrea, necesitamos la ayuda y el apoyo de todos, un compromiso verdadero. Urrea andrea, sentitzen dut esatea ez dudala espiritu hori aurkitu gaurko mintzaldian, ez baituzu ñabardura hori egin, baina ez dut espiritu hori aurkitu atzo esan eta komunikabideek jaso zituzten zure hitzetan ere. Halako aste mingarri batean, lekuz kanpo dago, Urrea andrea, Legebiltzar honetako ordezkari batek esatea Eusko Jaurlaritza emakumeen aurkako egiturazko indarkeria areagotzen ari dela. Ez da onargarria, ez delako egia eta hori ordezkari politikotzat egitea dagokigunaren justu kontrakoa delako. Demagogia interesatu eta oportunista hutsa da, sustatzen dugun sentsibilizazioaren antitesia, eta emakumeen aurkako indarkeria erauzteko sustatzea dagokigun jarduera oso, egiturazko, baterako eta solidarioaren aurkako noranzkoan doa. Politikan, Urrea andrea, ez du denak balio, zuk tribunan egiten dituzun mintzaldi guztietan zuri guztia onargarria iruditzen zaizula dirudien arren. Politikan ez du denak balio; gainditu ezin diren lerro gorri batzuk daude, etika politiko eta parlamentarioarenak. Ezin da esan eta zigorrik jaso gabe geratu, eta, berriro diot, hitzez hitz, gobernu batek "emakumeen aurkako egiturazko indarkeriari bide ematen diola". Ez dizut onartzen, eta atzera egiteko eskatzen dizut. Eta hala egin ezean, hala egin ezean, nire gaitzespena duzu, Urrea andrea. Baina, belzkeria izateaz gainera, ez da egia. Zuk jakin behar zenuke Euskadik urte asko daramatzala jada, urte asko, berdintasunaren aldeko eta emakumeen aurkako indarkeriaren aurkako neurriak eta protokoloak ezartzen. Ez etorri ikasgaiak ematera, Urrea andrea. Urteak eta urteak lanean eman ondoren, zer proposatzen duzu zuk? Egungo politikak ebaluatu eta proposamenak aurkeztuko dituen lan-mahai bat? Hori da guztia? Ez zait serioa iruditzen, Urrea andrea. Gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1746 |
10 | 35 | 07.06.2013 | GALLASTEGUI OYARZÁBAL | Interpelazioa, Miren Gallastegui Oyarzábal Euskal Sozialistak taldeko legebiltzarkideak Herri Administrazioa eta Justiziako sailburuari egina, Herri Administrazio eta Justiziako sailburuak benetako babes judiziala bermatzeko dituen asmoei buruz | Eskerrik asko, presidente andrea. Lehendakaria, sailburua, egun on. Egun on, legebiltzarkideok. Ongi, legebiltzarkideok, justizia garestia da, eta ordaindu egin behar da. Euskadik, gainera, tasa judizialen tarta horretan parte hartu nahi du. Hori da Jaurlaritzaren jarrera erreala, eta badirudi hori dela Eusko Jaurlaritzaren jarrera erreala. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1747 | |
10 | 35 | 07.06.2013 | GALLASTEGUI OYARZÁBAL | Interpelazioa, Miren Gallastegui Oyarzábal Euskal Sozialistak taldeko legebiltzarkideak Herri Administrazioa eta Justiziako sailburuari egina, Herri Administrazio eta Justiziako sailburuak benetako babes judiziala bermatzeko dituen asmoei buruz | … Res Pública aldizkarian, eta, zuek guztiok dakizuen moduan, zuzenbideko profesionalen artean zabaltzen da. Eta hori berretsi duzu zuk berriki, sailburu jauna. Legebiltzarreko galdera bati emandako erantzunean adierazi baitzenuen kontra zeundela, baina hori bai, eskatu egingo zenituztela. Eta beste elkarrizketa batean, igande honetan, erantzun hori zehaztuz, adierazi zenuen legearekin ados egon ala ez, etekin hori jaso nahi dugula. Alegia, ez dugu gustuko, baina bikainak dira guretzat haren ondorioak. Aurka nago, baina aukera baliatzen dut. Dirua bildu nahi dugu, eta, bidez batez, bestela baitakoan, funtsean herritarren kreditu-txartelaren mende dagoen justizia emango dugu. Hobeto esanda, txartela duten herritarren mende dagoena; duela gutxi esan genuen aberatsentzako justizia da. Sailburu jauna, euskal sozialistok nahi dugu argi esatea legebiltzar-egoitzan, eta ez elkarrizketetan, zer egingo duen arlo horri dagokionez Jaurlaritzak. Izan ere, egiaz Jaurlaritza babesten duen talde bakarrak, Euzko Abertzaleak legebiltzar-taldeak, ahalegin ikaragarria egiten du astero bozketak aurrera atera eta oro har legebiltzarrean gutxiengoa duenean izan ohi den bakardade hori saihesteko. Eta, askotan, bozketak salbatzeko, Jaurlaritzaren ekintzaren aurrean kontraesankorrak diren akordioak sinatzen dira. Legegintzaldi honen hasieran, sailburu jauna –gogorarazi egingo dizut, baina ziur naiz gogoan izango duzula–, hain zuzen ere bigarren osoko bilkuran, Legebiltzar hau irmo agertu zen tasen lege baten aurka, benetako babes judizialerako eskubidea arriskuan jartzen zuela ohartarazi baikenuen. Presazko ekimen bat izan zen, Legebiltzar honek une hartan bere eskuetan zegoena egin zezan kolektibo jakin batzuk eskubide horretatik kanpo geratzea saihesteko. Eta ez zen hutsala izan, bidea egin baitzuen, eta ondorio politikoak izan. Espainiako Gobernuak, erakunde honen eta beste batzuen presioari eta gizarte-kolektibo ugariren presioari esker, aldatu egin ditu hasieran aurreikusi zituen tasetako batzuk. Baina horrek ere ez du ezertarako balio izan. Izan ere, ez da entzun sakoneko mezua: tasa judizialek mugatu egiten dituzte eskubideak. Eta lehenago aipatu ditudan adierazpenen aurrean, hasieran aipatu ditudan adierazpenen aurrean, egunero eskubide horiek bermatu behar dituztenenekin geratzen naiz bereziki. Badakizue duela hamar bat egun, Euskadiko Justizia Auzitegi Nagusiren memoriaren aurkezpenean, Juan Luis Ibarra presidenteak ohartarazi zuela justiziaren kalitatea zenbat jaitsiko den, besteak beste, tasa horiengatik. Eta hau esan zuen hitzez hitz: "Tasak ez dira ongi neurtu; mekanismo hori guztiok harrapatu eta ito aurretik geratzen jakin behar da". Europako Abokatuen Federazioak ere, zeinak kontinenteko 800.000 abokatu baino gehiago ordezkatzen baititu, lege hori atzera botatzeko eskatu du berariaz, arrazoi horiengatik berengatik. Estatuko fiskal nagusiari ere gehiegizkoak iruditzen zaizkio tasak. 170.000 lagunek baino gehiagok sinatu dute alderdi eta erakunde zibilek tasa horien aurka sustatu duten dokumentua. Herri honetako gizarte-arloko epaitegiek, Euskadikoek, legearen interpretazio lasaia egin dute, langileek gizarte-arloko jurisdikzioko tasak ordaindu beharrik izan ez dezaten. Gobernu batzuek, hala nola Andaluziakoak, konstituziokontrakotasun-errekurtsoa aurkeztu dute, duela hilabete baino gutxiago. Otsailean errekurtsoa aurkeztu zion legeari Espainiako Langile Alderdi Sozialistak, eta, gero, legegintzako erregedekretuari. Bien bitartean, gure Jaurlaritza tarta horretatik zer aterako zain, sailburu jauna. Bien bitartean, gure Jaurlaritza esaten justizia garestia dela, eta ordaindu egin behar dela. Eta zer izango da ordaindu behar dugun hurrengoa? Ez al da garestia hezkuntza? Ez al da garestia osasungintza? Osasungintzatik eta hezkuntzatik ere tarta ateratzean pentsatzen ari gara? Legebiltzar honetan aurkeztu zen Euskal Goi Bilera Soziala, eta erakunde hori, askotariko sindikatu eta epaile eta fiskalen elkarteek osatua, Ganbera honi ere zuzendu zaio Tasa judizialei buruzko Legearen aurka konstituziokontrakotasun-errekurtso bat aurkeztu dezan eskatzeko. Proposamen hori, diodan moduan, legegintzaldiaren hasierako osoko bilkura hartan eztabaidatu zen, eta ez genuen adostu Legebiltzarrak konstituziokontrakotasun-errekurtsoa aurkeztu zezan, hein batean, Jaurlaritzari konfiantzazko botoa ematearren, euskal herritarren eskubideen bermatzailea den heinean. Baina hautsita dago konfiantza hori une honetan: Jaurlaritzak ez du ekintzarik egin arlo horretan, eta, azkenean, Legebiltzar honek ordeztu beharko du Jaurlaritzaren ekintzarik eza, eta euskal herritarrei gai honetan babak eltzetik ateratzeko esku hartu. Guk, orain, geure egiten dugu, geure egin nahi dugu eskaera hori, eta Ganbera osoaren babesa eskatuko dugu eskaera hori onartzeko, eta errekurtsoa aurkeztu dadin sustatuko dugu. Hori egingo dugu, sailburu jauna, Jaurlaritza honek aho txikiarekin legea baztertzen duela esaten duen bitartean kalkulagailua martxan jartzen baitu. Aho txikiarekin legea ez duela onartzen esaten du, "Ez ditugu gustuko" esaten du, baina eskua jartzen du dirua jasotzeko. Eta, bien bitartean, bada ahoa mugarik gabe irekitzen duenik ere, ordainpeko justizia aho betean defendatzeko. Espainiako Gobernu sozialistek, sailburu jauna, justiziaren babes bila konstituzio-zuzenbidera jotzeko tasak ordaintzea eragotzi zuten. Euskadiko Jaurlaritza sozialistak konstituziokontrakotasun-errekurtsoa aurkeztu zuen euskal herritarren oinarrizko eskubideei eragiten zien neurri guztien aurrean, bai osasungintzaren bai hezkuntzaren arloetan. Egungo Eusko Jaurlaritzak gauza batzuk esaten ditu batzuetan, eta beste gauza batzuk beste batzuetan; bien bitartean, berriz, kutxari begiratzen dio, sailburu jauna, osaba Gilitok bezala. Zuek "Jendea helburu" lema zuentzat hartu duzue, baina errealitateak ez du hori erakusten. Errealitateak erakusten du zuen buruan ez dagoela ez jendea ez jende hori babesten duten erakundeak. Horregatik eskatzen dizugu tartari ez begiratzeko, baizik eta justizia erabiltzen duten herritarrei, eskubideak urratu egin zaizkiela uste dutenean babesa epaileengan bilatzen duten herritarrei; hezetasun-arazoengatik kopuru jakin bateko erreklamazioa aurkeztu nahi duten herritarrei, kostu handiagoa duelako erreklamazioa aurkezteak, ongi dakizun moduan. Doako justizia irtenbidearen zati bat da, baina ez da irtenbidea. Muga bat du. Eskatzen dizugu, sailburu jauna, legeak ematen dizun gaitasuna baliatzeko, gure autogobernuaren erakundeen aukera horiek baliatzeko. Eta, aurreko Eusko Jaurlaritzak egin zuen moduan, konstituziokontrakotasun-errekurtsoa aurkezteko kasu honetan; izan ere, gaur egun, ekainaren 7an, badira benetako babes judizialerako eskubidea gauzatu ezin duten euskal herritarrak, eta eskubide hori berreskuratzeko erakundeek ahal duten guztia egin dezaten nahi dute. Sentitzen dut sailburuordearen adierazpen horiek irmo baztertu behar izatea, eta horregatik eskatzen dizugu, sailburu jauna, argitasuna, zer egin nahi duzuen esatea nahi dugu. Eta egiten dugun galdera zehatza hau da: Zer jarduera egingo ditu Eusko Jaurlaritzak Euskadin benetako babes judiziala bermatzeko Tasa judizialei buruzko Legea indarrean dela? Eskertzen dizut aurrez, sailburu jauna, zure erantzuna. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1748 | |
10 | 35 | 07.06.2013 | HERRI ADMINISTRAZIO ETA JUSTIZIAKO SAILBURUAK (Erkoreka Gervasio) | Interpelazioa, Miren Gallastegui Oyarzábal Euskal Sozialistak taldeko legebiltzarkideak Herri Administrazioa eta Justiziako sailburuari egina, Herri Administrazio eta Justiziako sailburuak benetako babes judiziala bermatzeko dituen asmoei buruz | Gracias, señora presidenta. Gallastegui andrea, nire mintzaldiaren hasieratik argi, nabarmen eta zalantzarik gabe geratzea nahi dut zein den sailburu honen, sail hau zuzentzeko ohorea duen honen jarrera indarrean den Tasa judizialei buruzko Legeari dagokionez. Nik uste nuen behar beste adierazpen egin nituela horrek inori zalantzarik ez eragiteko, baina ikusten dut badela oraindik errealitate eta prentsa-argitalpenen aztertzaile zorrotzik, oraindik ere zalantzan jartzen saiatzen denik. Begira, ez nik, Jaurlaritza honetako Administrazio Publiko eta Justizia sailburu moduan, ez zuzentzeko ohorea dudan sailak, ez dugu bermatzen, partekatzen, sinatzen, babesten indarrean den Tasa judizialei buruzko Legea, eta ez gaude ados horrekin. Ozenago esan dezaken, euskara batuan, Bermeoko euskaran, modu askotara esan dezaket, baina uste dut nahiko argi dagoela. Nire kasuan, gainera, begira, bada nire jarrera bermatzen duen datu osagarri bat ere, eta da ni Diputatuen Kongresuan nintzela legea izapidetu eta onartu zenean, eta haren aurka agertu nintzela. Ez irizpidean; izan ere, irizpideaz, ezkutatuko ez zizuten moduan, Justizia Batzordean hitz egin zen, lege-eskumen osoaz jardun zuen batzordean, eta nire legebiltzar-taldearen bozeramaile Emilio Olabarria zen han, ez ni. Baina han izan nintzen (ez ziren diputatu guztiak izan, baina ni bai), osoko bilkuran izan nintzen, osoko bilkuran, eta jardunaldi hartan proposatu ziren zuzenketa guztien alde bozkatu nuen. Gogoratzen dudanez, han ziren, ni bezala, hemizikloan, Txiki Benegas, Ramón Jáuregui, Odón Elorza… Eta haiek bezalaxe bozkatu nuen. Gauza bera, ez gehiago ez gutxiago. Aurkeztu ziren osoko zuzenketa guztien alde bozkatu genuen. Beraz, jada foro askotan esan dudan moduan, baita legebiltzar-foroan ere –uste dut oso argi utzi nuela batzordean egin nuen lehen agerraldian–, berriro esaten dut, inolako eragozpenik gabe, gaia nabarmen eta zalantzarik gabe uzteko ondorio guztietarako. Zergatik ez nagoen ados tasen lege horrekin? Begira, Tasa judizialei buruzko Legearekiko dudan desadostasuna ez da, hasiera batean, Botere Judizialera jotzeko modua nolabait kargatu dezaketen tasak ezartzearen kontrakoa. Ez, ez. Ez nago ados Tasa judizialei buruzko Lege honekin, 2012ko azaroaren 20ko 10/2012 Legearekin, baina ez nago oro har eta hasiera batean justiziarako sarreran egoera eta baldintza batzuk kargatu ditzaketen tasak batzuk ezartzearen aurka, dena justiziarako sarrera-tasa osatzeko moduaren mende baitago, eta ez dut uste, sailburu honek ez du uste justiziarako sarrera-tasak zehazteko modu guztiak baztergarriak direnik. Tasak jende guztiari, pertsona fisiko nahiz juridikoei, eska dakizkieke, edo pertsona juridikoei edo pertsona juridiko batzuei soilik; adibidez, urtean 200 milioi euroko edo gehiagoko fakturazioa duten merkataritza-entitateei. Niri, hasiera batean, ez litzaidake gaizki irudituko, adibidez, ezaugarri horiek dituen profil ekonomikoa duten pertsona juridikoei tasa bat jartzea! Tasak jurisdikzio-ordena zibilerako soilik zehaztu daitezke, baita administrazio-auziekiko ordenarako ere, edo baita lan-arlorako ere. Modu askotara osa daitezke. Eta, gainera, oso tarifa desberdinak jar dakizkieke tasei; batzuk arrazoizkoak, eta beste batzuk, berriz, erabat neurrigabeak. Beraz, pentsa daitezkeen tasa guztiak ez dira baztergarriak, hasiera batean, sailburu honentzat. Hala adierazi du, gainera, Konstituzio Auzitegiak, baita Giza Eskubideen Europako Epaitegiak ere. Azken horrek argi adierazi du, esan baitu hasiera batean bidezkoak direla Botere Judizialerako edo justiziarako tasak, baina urratu egin dezaketela..., zenbait kasutan urratu egin dezaketela epailearengana jotzeko eskubidea, baldin eta justiziarako sarrera eragozten badute zenbatekoek. Ez da jarrera originala, bestalde, nik defendatzen dudan hau. Aurkeztu diren bi konstituziokontrakotasun-errekurtsoetan berrogeita hamar diputatu sozialistak adierazi duten bera da. Lehen errekurtsoa 2012ko azaroaren 20ko Tasa judizialei buruzko Legearen kontrakoa da, eta, bigarrena, 3/2013 Legegintzako Errege Dekretuaren aurkakoa, Tasa judizialei buruzko Legearen zenbait eduki arautzen dituenaren aurkakoa. Gizarte Foroa aipatu duzu zuk interpelazioan, eta une honetan indarrean dagoen tasa-eredua osatzen duten bi arauetako edozeinen aurkako konstituziokontrakotasun-errekurtsoari buruzko eztabaidari heldu diozu berriro, izan 2012ko azaroaren 20ko, izan 2013ko otsailaren 22ko Legegintzako Errege Dekretua, bietako edozeini buruzkoa. Ez dakit, ez naiz ni jarriko Ganbera honetara etorri den Euskadiko Gizarte Foroaren aldarrikapenen aurka. Hemen formalki agertu da, eta Eusko Legebiltzarrari eskatu dio konstituziokontrakotasun-errekurtso bat sustatzeko; pentsatzen dut ez dela lehen legearen aurkakoa izango, epez kanpo baikeundeke, baina bai otsailaren 22ko Legegintzako Errege Dekretuaren aurkakoa. Ez naiz ni izango aurka jarriko dena, baina gogorarazten dizut gai hori eztabaidatu zela hemen, eta ez dut gogoan Alderdi Sozialista bereziki beligerantea izan zenik gai horretan. Bai, bai! EH Bilduk batzordean egin nuen lehen agerraldian proposatu zuen, eta gero zuzenketan, Talde Sozialistak ekarri zuen legez besteko proposamen hura eztabaidatu zenean, baina ez zuen interesik Talde Sozialistak. Deigarria iruditu dakiguke EH Bilduk, nolabait esateko, halako fede itsua izatea Konstituzio Auzitegian, ziur asko koalizioaren beraren interesen aldekoak ez diren beste ebazpen batzuk izan dituztenean. Deigarria, harrigarria, bitxia izan daiteke, eta are paradoxikoa, haiek izatea Konstituzio Auzitegiaren objektibotasun eta inpartzialtasunean halako sinesmen itsua agertu zuten bakarrak. Baina, egia esan, EH Bildu da tasa judizialei buruzko edozein legeren aurkako konstituziokontrakotasun-errekurtsoa aurkezteko eskaera formala egin duen legebiltzar-talde bakarra. Alderdi Sozialista inoiz ez da beligerantea izan. Are gehiago, are gehiago, zuk aipatu duzun osoko bilkura hartan, 2012ko urtarrilaren 31n, onartu zen erdibideko zuzenketan ez zen jaso errekurtso hori aurkezteari buruzko ezer. Zuk zure hasierako jarrerak aldatu badituzu, Gizarte Foroaren aldarrikapenari jarraikiz, bada, oso ondo iruditzen zait, eta zilegi da. Bide batez, Gobernu zentralak ez zuen irailaren 22ko Legegintzako Errege Dekretua Legebiltzar honek eskatu zuelako zuzendu. Nahiko genuke eragin nahikoa eduki Gobernu zentralak, gehiengo osoa izanik, gure gogoetak kontuan izateko! Ez, ez. Funtsean, Herriaren Defendatzaileak hori egiteko gomendio argia aurkeztu zuelako egin zuen. Dena den, tasa judizialei buruz indarrean dagoen legearekin ados egon ala ez, egia esan formalki onartu zen, argitaratu zen eta indarrean sartu, eta ondorioak izaten ari da, gustatu ala ez. Eta lege horren 11. artikuluan argi esaten da lotura bat dagoela tasa judizialetatik datorren diru-bilketaren eta doako justiziaren finantzaketaren artean. Ez da sailburu honen apeta. Ez, ez! Legeak berak esaten du. Nik ez nuen babestu Diputatuen Kongresuan onartu zen legea, baina orain ez dugu mintzagai legea gustuko dugun ala ez, baizik eta zer ondorio dituen indarrean sartu ondoren. Beraz, lege data ikuspegitik hitz egiten ari gara. Legeak dioena dio. Beraz, hau esan didazu: "Badirudi orain Eusko Jaurlaritza tasa judizialetatik dagokion zatia eskatzen ari dela, doako justizia finantzatzeko". Bai noski. Harrigarriena da Ganbera honetan norbaitek nahi izatea Eusko Jaurlaritzak doako justiziaren finantzaketa osatzeko baliabideak jasotzeko aukerari uko egitea! Izan ere, doako justizia edo finantzatu egiten da, hein batean bada ere, Euskadira itzultzen diren justizia-tasen bidez, edo euskal herritarren ekarpen orokorren bidez finantzatzen da, haien zergen bidez gastu publikoa ordainduz. Zu ez zaude ados horrekin? Harritzen nau, gauza bat berma baitiezazuket. Begira, justiziaren arloan osatzen diren askotariko aldeetako foroetan ministerioarekin batera biltzen diren autonomia-erkidegoen artean, badira sozialistek gobernatutako bi, Asturias eta Andaluzia, eta gauza bera proposatzen dute biek, e! Biek. Litekeena da euskal sozialistak salbuespen bat izatea. Litekeena da. Baina biek legean aurreikusitako mekanismoa abian jarri nahi dute. Kontuz, ez gara eta ezer asmatzen ari! Legearen 11. artikuluan zehazten da lotura hori, eta esaten da justizia-tasak biltzearen emaitza doako justizia finantzatzera bideratuko dela. Gobernu zentralari aurpegiratu zaio demagogikoa izatea planteamendu horretan; ni ez naiz puntu horretan sartuko, ez baitu axola une honetan mintzagai ditugun ondorioetarako. Baina sozialisten gobernu autonomikoak, justizia-arloan eskumenak eta transferentziak dituztenak, Eusko Jaurlaritza bezalaxe jokatzen ari dira, eta hori eskatzen, esaten dizut. Harritzen nauena da Ganbera honetan ezetz esaten didan talde bat egon ahal izatea, euskal herritarrak direla beren zergen bidez doako justiziaren gastuei aurre egin behar dietenak, tasa horiekin dirua biltzeko aukerari uko eginez, eta, beraz, tasak Madrilen gera daitezen eginez. Horrek harritzen nau, baliabide batzuei uko egitea proposatzen duen legebiltzar-talde bat eduki ahal izatea. Ezin dut ulertu zure proposamena. Bigarren mintzaldian argitzen badidazu, eskertuko dizut. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1749 | |
10 | 35 | 07.06.2013 | GALLASTEGUI OYARZÁBAL | Interpelazioa, Miren Gallastegui Oyarzábal Euskal Sozialistak taldeko legebiltzarkideak Herri Administrazioa eta Justiziako sailburuari egina, Herri Administrazio eta Justiziako sailburuak benetako babes judiziala bermatzeko dituen asmoei buruz | Eskerrik asko berriro, presidente andrea. Ikus dezagun, sailburu jauna, hitz egin dezagun serio. Ezin didazu esan ea esaten ari naizena den tasak Madrilen geratzea, ez baita hori kontua. Esan dudana da Tasei buruzko Legeak ondorio juridiko guztiak onartu eta indarrean sartzen denetik dituen moduan dituela beste edozein legek; Eusko Jaurlaritzak, ordea, konstituziokontrakotasun-errekurtsoa aurkezten du batzuetan. Kasu honetan ez dizut esaten... Gainera, tasei buruz hitz egin dezakegu. Bat nator ni esan duzunarekin. Bistan denez, tasa guztiak ez dira konstituziokontrakoak, baizik eta jendearen benetako babes judizialerako sarrera mugatzen dutenak. Eta zuk, zuk, Justizia sailburu zarenak, hau esan duzu: "Tasek epaitegietara jotzea eragozten diete jada familia pobreenei". Zein da zure egitekoa, sailburu jauna? Gertaera baten berri ematea ala irtenbideak bilatzea? Eskatzen dizuguna da, guk guri dagokigun dirubilketa egiteaz aparte, ados egon ala ez –izan ere, justizia, beste eskubide batzuk bezala, zerga bidez ordaintzen da, zerga bidez–, eskatzen duguna da ikusten baduzu euskaldunek oinarrizko eskubide batera jotzeko oinarrizko eskubide bati kalte egiten zaiola, egoera hori konpontzeko aukerak jartzeko. Ez dakit entzun didazun nire mintzaldian, baina uste dut argi azaldu dizudala zergatik geunden ziur Jaurlaritzak konstituziokontrakotasun-errekurtsoa aurkeztuko zuela, eta, beraz, ez ginen beligeranteak izan Jaurlaritzaren ekintzarik ezak ordezteko orduan. Are gehiago, hori Ganbera honek emandako konfiantzazko boto bat da, zu, sailburu jauna, eta zure Jaurlaritza, martxan jartzeko, eta euskal herritarren eskubideen alde egiteko. Esango dizut, halaber, bistan dela gertaera batez eta kaltetutako eskubide batez hitz egiten ari garela. Baina gu ez gaude hemen zuk zer egiten duzun edo egiten ez duzun aztertzeko. Ez dakit zer parte (hau Jaurlaritzari kontrola egiteko saio bat da) ez duzun ulertu, sailburu jauna. Esaten dut kontua ez dela aztertzea, baizik eta, funtsean, pentsatzea eta adieraztea Ganbera honetan zer deritzogun Jaurlaritzak, gure Jaurlaritzak –zu nire Jaurlaritza ere bai baitzara–, euskal herritarren eskubideak defendatzeko egin behar duenaz. Ongi asko dakit zer jarrera izan zenuen legebiltzar-izapidean. Ni ez naiz horri buruz hitz egiten ari. Esaten dizudan bakarra da nire ustez euskal herritarren eskubideak defendatu behar ditugula. Zuk ongi dakizu nire alderdiak, nire legebiltzartaldeak, zuekin akordioak sinatzeko konpromisoa hartu duela, herritarrek dituzten, jende jakinak dituen arazo jakinak ebazteko herri-akordioak sinatzeko konpromisoa hartu duela. Ezagutzen duzu konpromiso hori aipatzen ari natzaizun honetarako guztirako. Zailtasun ekonomiko guztien berri badakigu, gastuak ordaintzeko diru-sarrerak biltzeko gaitasun murriztuen berri badakigu. Badakigu, sailburu jauna. Badakigu zer zailtasun dauden berriro ere dirusarrerak izateko iturri horiek bilatzeko, eta zuk badakizu hori gauzatzeko bideak adosteko ahalegina egingo dugula. Badakizue hori egin nahi dugula zerga-sistema bidezkoago eta aurrerakoiagoaren bidez, gure erakunde-sareko premiarik gabeko gastuak murriztuz, bikoizketak saihestuz... Sozialistok legebiltzar-egoitza nahiz tribuna honetan hainbestetan esan ditugun gauza horiek guztiak. Eta badakizue, halaber, eskuragarri dauden baliabideak enplegua sortzeko jarduerak bideratzeko bilatu nahi ditugula, eta, bereziki, zerbitzuk publikoak blindatzeko. Badakizue ez gaituzuela aurkituko eskubideak mugatzeko, ez zerbitzu publikoen ordainketa partekaturako, ez eskubideak mugatu eta jendeari eskubide horiek gauzatzeko asmoa kentzen dieten tasen ordainketarako. Eta badakizue oinarrizko eskubideak bermatzen dituzten eta baliabide publikoekin finantzatu behar diren politika publikoetan soilik aurkituko gaituzuela. Gure tarta, sailburu jauna, guk nahi dugun tarta da zerga-sistema bidezkoagoa, zergen bidez ordaintzea hainbeste urte eta ahalegin eskatu dizkiguten zerbitzu guztiak, xaboi-burbuila bat lehertzen denean bezala lehertzen ari direnak. Eta hori ezin da. Hori dela eta, funtsean eskatzen duguna da tarta horiek ahazteko, gaur ase, bihar gose baita hori. Eta, gainera, astunak dira askotan, nahi den asmoaren aurkako ondorioa izaten baitute. Eta horregatik, horregatik, sailburu jauna, proposatzen dizugu aztertzeko aukera... La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1750 | |
10 | 35 | 07.06.2013 | HERRI ADMINISTRAZIO ETA JUSTIZIAKO SAILBURUAK (Erkoreka Gervasio) | Interpelazioa, Miren Gallastegui Oyarzábal Euskal Sozialistak taldeko legebiltzarkideak Herri Administrazioa eta Justiziako sailburuari egina, Herri Administrazio eta Justiziako sailburuak benetako babes judiziala bermatzeko dituen asmoei buruz | Gracias, señora presidenta. Gallastegui andrea, ondo da. Mintzaldia, azken hau, hasi duzu niri esanez ez dela hori gaia, gaia ez dela tasak Madrilen utzi behar ditugun ala ez. Mesedez, ez esan hori ez denik gaia! Izan ere, indarrean da legea, ondorio guztietarako. Justizia-idazkariak dagokien lana egiten ari dira jada: justizia-tasak biltzen. Diru-bilketaren estatistika-tratamendua egiten ari da jada Estatuko Zerga Agentzia; astez aste biltzen du informazioa, eta badakigu zer diru-bilketa egin den urteko lehenengo lau hilabeteetan. Beraz, hau errealitatea da. Hortik abiatuta, oinak lurrean izanik, orain egitea dagokigunaren inguruan, zer egingo dugu tasa horri dagokionez? Justizia-tasei buruzko Legearen 11. artikulua aktibatuko dugu, andaluziarrek eta asturiarrek egin duten moduan, eta, beraz, dagokigun zatia itzultzeko eskatu, ala ez? Ala hau esango diegu euskal herritarrei, zergapekoei, oro har? "Begira, guk zure ekarpena arindu dezakegu doako justizia mantentzeko tasa judizial horiekin, baina ez dugu egingo. Dirua Madrilen utziko dugu". Nire ustez, hori da kontu praktikoa, oinak lurrean izanik, eta gainerakoa teoria da. Bada, Gobernu honek egin duena, aurreko Gobernuak egin duena eta Gobernu sozialistak egin duena, azken zazpi urteetako lana, ongi ezagutzen dut. Ongi. Aurreko Gobernuak... Begira, mintzagai dugun legea azaroaren 20koa da. Gure Gobernua hilabete geroago osatu zen. Izan zenuten konstituziokontrakotasun-errekurtsoa aurkezteko denbora, baina ez zenuten egin! Ulertzen dut denboraren poderioz lege honen aurka egiteko gogo bizia sortu zaizuela, profil aurrerakoiagoa eman behar delako, edo Euskadiko Gizarte Foroaren aurrean ongi geratu behar delako. Oso ongi iruditzen zait. Ez naiz ni izango Ganbera honek errekurtso hori jartzearen aurka agertuko dena. Baina Jaurlaritza honek egin duena, eta aurrekoak, eta Zapateroren Gobernu sozialistak Espainiako Gobernuan izan zen zazpi urteetan egin zuena ongi ezagutzen dut. Bai noski! Adibidez, besteak beste, errekurtsoa aurkezteko justizia-gordailuak onartu zirela, aurretiaz ez zeudenak, eta berariaz esaten zen herritarrei errekurtsoa aurkezteko asmoa kentzeko zirela. Bide batez, 2009an esaten zen, xedapen haren zioen aurkezpenean, justizia-gordailuen bidez biltzen zen dirua Gobernu zentralaren, Estatuaren, eta justizia-arloan eskumenak zituzten autonomia-erkidegoen artean banatuko zela. 2009an! Egin zenuten horrelakorik zuek zuen Gobernuan 2011ra arte? Izan ere, aukera zegoen, Zapateroren 2009ko legeak berak jasotzen baitzuen baliabide horiek biltzeko aukera! Ni prest nago zuekin lan egiteko tasa judizialek duten eragina ahalik eta txikiena izateko mekanismoak bilatzeko justiziara jotzen duen euskaldunarengan, euskal herritarrarengan, legeak zehaztutako epailearengana jotzeko duen eskubidean. Bai noski! Baina, noski, horrela, bat-batean, Tasei buruzko Legea indarrean dela, bi aukera soilik bururatzen zaizkit, eta ez dut uste gustuko izango dituenik zure legebiltzartaldeak. Lehena da euskal botere judizial independentea sortzea, tasa ordainketaren mende ez dagoen justiziaadministrazioa. Hala, justiziara jo nahi duen euskaldunak tasarik ordaindu gabe jo ahal izango du epaileengana, epaitegietara, euskal botere judizial independentea izanik. Baina ziur asko ez duzue gustuko izango aukera hori, eta arazoren bat sortuko liguke. Ongi. Bigarren burutapena da Eusko Jaurlaritzak euskal herritarrei diru-laguntzak ematea, Eusko Jaurlaritzak emango dien diru-laguntzari esker tasa judizialak ordaindu ahal izateko, demandak edo errekurtsoak aurkezteko eskumena duen Botere Judizialaren aurrean, eskumena duen justizia-organoaren aurrean. Ziur asko, hori ere ez duzue gustuko, zentzugabekeria bat izango litzatekeela baitirudi. Justizia-tasen bidez kupo paraleloa ezartzearen modukoa litzateke, Eusko Jaurlaritzak Estatuaren karga publikoak mantentzen lagundu dezan, hain bide bitxi eta originalaren bidez: laguntzak eta diru-laguntzak ematea herritarrei, Estatuak zehaztutako tasa judizialei aurre egin diezaieten. Ni ere ez nago ados tasekin, zuek bezala. Ez nago ados justiziarako sarrera-eskubidean duen eragin negatiboarekin, zuek bezala, edo zuek baino gehiago. Nire ustez, argiak, zalantzarik gabeak eta irmoak izan dira jarrerak. Hori bai, nola neutraliza dezakegu estatuaren lege baten aplikazioa hemen, zuzenean Espainiako Gobernuaren mende dauden antolakuntzamekanismoen bidez kudeatzen eta gauzatzen denean? Nola egin dezakegu? Ordezko botere judiziala sortuz? Ez duzue gustuko, ezta? Beste erara, euskal herritarrei diru-laguntzak emanez tasa judizialak ordaindu ahal izan ditzaten? Zentzugabekeria litzateke herritarrari diru-laguntzak ematea Estatuaren tasa judizialak ordaindu ahal izan ditzan. Izan ere, bat-batean, zuk proposatzen duzunak bi aukera horietako edozeinetara narama ezinbestean, eta, nire ustez, ez da bietako inor zure legebiltzartaldearen gustukoa izango, ezta zure gustukoa ere. Beste ideiarik bururatzen bazaizu, prest nago entzuteko, eta serio ari naiz, ikuspegi eraikitzailetik, eta zurekin partekatzen dudan ikuspegi honetatik ere bai: aurrera egin behar da gizarte-eskubideetan, eta herritarrei justiziarako sarrera bermatu behar zaie. Gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1751 | |
10 | 35 | 07.06.2013 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak Ekonomiaren Garapen eta Lehiakortasuneko sailburuari egina, Euskadin turismo-tasa ezartzeari buruz | Eskerrik asko, presidente andrea. Egun on. Sailburu andrea, adierazpen ugari izan dira azken egunotan tasa turistiko deritzonari buruz, lurralde jakin batera iristen diren bisitarien ostatu-gauak zergapetzen dituenari buruz. Zuk esan duzu oraingoz ez dela tasa hori jarriko, baina, aldi berean, Kataluniarekin harremanetan izan zarela adierazi duzu, zergak nola funtzionatzen duen ikusteko, eta guri kontraesana iruditzen zaigu gutxienez. Bestalde, Gipuzkoako Foru Aldundiaren ordezkariek onartu dute denbora bat daramatela tasa ezartzea aztertzen, eta Eusko Jaurlaritzak onartzen duena onartzen duela egingo duela. Hala esan zuten. Hala ere, egia da herenegun zuzendu egin zutela, hein batean gutxienez, hasierako iritzi hori. Guk galdetzen dizugu zer asmo duen Eusko Jaurlaritzak Euskadin tasa turistikoa ezartzeari dagokionez. Bistan denez, entzun dut gai horri buruz Talde Sozialistak egindako galderari eman diozun erantzuna. Hain zuzen, adierazi duzu tasa turistikoa ezartzea ez dagoela zure agendan, eta ez duzula aurreikusten. Hala ere, onartu duzu aukera hori aztertu duzula, edo aztertzen ari zarela. Kontraesana iruditzen zaigu guri. Alegia, gobernu batek zerbaiten ezarpena aztertzeari denbora eta baliabideak eskaintzen dizkionean, kasu honetan tasa turistikoari, ezin da esan, bistan denez, tasa turistiko hori ezartzeko aukera ez denik zure agendan. Hau da, Kataluniako Generalitateari galdetu badiozu nola funtzionatzen duten, zer aukera dauden, zer erantzun izan duen, horrek, bistan denez, adierazten du Jaurlaritza honek agendan duela tasa hori ezartzeko aukera. Esaten dut, zuek denbora eta baliabideak eskaini dizkiozue; beraz, badirudi agendan dagoela, edo, gutxienez, aukera mahai gainean dela. Bada, galdera honen helburua da gai hau guztia argitzea; esaten dizut entzun dudala lehenagoko galdera bati eman diozun erantzuna, baina zalantza batzuk ditut oraindik. Bestalde, esan duzu ez litzatekeela izango, edozein kasutan, foru-aldundien eskumena. Ados gaude, baina bitxia da, foru-aldundiko gobernuaren bozeramaileak ez baitaki hori. Atzo edo herenegun, kazetariei erantzuten ari zela, esan zuen ez zekiela norena zen eskumena. Argi dirudi gutxienez Eusko Jaurlaritzak argi duela, hain zuzen, ez dela foru-aldundien eskumena. Nik galdera batzuk egiten dizkizut, zuk haiei erantzun eta agian zalantzaren bat utzi duten zenbait gai argitzeko. Kataluniako Generalitatearekin harremanetan izan zara. Bada, hitz egin iezaguzu Generalitatearekin izan dituzun harreman horiei buruz (lehengo galderan agian ez duzu denborarik izan, logikoa denez, eta agian interpelazioan egin dezakezu): nolakoak izan diren harreman horiek, ondoriorik atera duzuen, zer ondorio, ondorio horiek behin betikoak diren. Bestalde, zuk esan zenuen Eusko Jaurlaritza tasa aztertzen ari zela, neurriak sortu bide duen edo sortu dezakeen kontrako estimulua bermatuko duten datuak izateko. Badituzue kontrako estimulu hori bermatzen duten datuak? Ondoriozta daiteke tasa hori aplikatzeak kontrako estimulua duela, eta, aldi berean gaia aztertzen jarraitu? Nola doa kontua? Alegia, argi duzu tasa horrek kontrako estimulua lukeela? Eta hala izanik ere, edo ez, gaia aztertzen jarraituko duzu? Behin betikoa da zure erabakia, ala ez duzue baztertzen etorkizunean tasa bat ezartzea? Agian hau izango da galdera guztien artean garrantzitsuena. Erabat baztertuta dago, ala ez duzu baztertzen etorkizunean ezartzea? Eta aplikazio hori kontrako estimulurik ez eragitearen mende jartzen duzu? Horiek dira egin nahi dizkizudan galderak; hala ere, esaten dizut adi-adi entzun dudala, logikoa denez, aurreko erantzuna. Bestalde, homogeneizatzeaz hitz egin duzu erantzun horretan; lurralde-aldeak gainditzeaz hitz egin duzu, lurralde-aldeekin amaitzeaz; alde eta tratu diskriminatzaileekin amaitzeaz hitz egin duzu. Esan dezagun ezaguna egiten zaigula diskurtso hori, UPyDren diskurtsoa baita hein handi batean. Esan nahi dut, lurralde historikoen arteko lurralde-aldeekin amaitzea, tasak homogeneizatzea, zergak homogeneizatzea... UPyDren diskurtsoa da hein handi batean. Agian UPyDko egiten ari zara? Ez. Nire ustez, dena den, lurralde historikoen arteko aldeekin amaitzeko duzun bide zuzenena da Lurralde Historikoei buruzko Legea aldatzea. Neurri ona izango litzateke hori. Ez naiz gai zehatz honi, tasa turistikoari buruz ari, eskumena, hain zuzen, Eusko Jaurlaritzarena izango bailitzateke, baina bai, adibidez, zerga-sistemari buruz. Esan dut, orain gaizki iruditzen zaizkizun lurralde-alde horiekin amaitzeko. Eta beste urrats garrantzitsu bat izango litzateke, beraz, zerga-eskumena Legebiltzarrari eskuordetzea. Berriro diot, lurraldeen arteko alde eta diskriminazioarekin amaitzeko. Bada, galdera horiek egiten dizkizut, gaia hobeto argitzeko, interpelazioan, logikoa denez, denbora gehiago baituzu. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1752 |
10 | 35 | 07.06.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Interpelazioa, Gorka Maneiro Labayen Mistoa-UPyD taldeko legebiltzarkideak Ekonomiaren Garapen eta Lehiakortasuneko sailburuari egina, Euskadin turismo-tasa ezartzeari buruz | Gracias, señora presidenta. Señor Maneiro, como bien dice, he respondido anteriormente. Trataré de extenderme más, a ver si queda más claro. Baina, bistan denez, Talde Sozialistaren galderan esan dudana errepikatu besterik ezin dut egin mintzaldiaren hasieran, eta esan dudana errepikatzeko interesa agertu duzunez, eta hobeto azaltzeko, bada, errepikatu egingo dut. Eusko Jaurlaritzak ez du aurreikusten zerga hori ezartzea, eta ez du gaia agendan, eta argitu egin nahi dut. Euskadiko ostatu turistikoetan egiten diren egonaldien zerga bat da. Agian horregatik nahasi da pixka bat Gipuzkoako Foru Aldundiko bozeramailea, tasa esaten baitiogu zerga denari. Tasa zerbitzu publikoari jartzen zaio, eta hau ez da zerbitzu publiko bat, hau abian jarri beharko litzatekeen zerga berri bat da. Beraz, argi dago eskumena Eusko Jaurlaritzarena dela. Eta, amaiera aldera esan dudanez, ez dut UPyDkoa egiteko asmorik. Jaurlaritza honek eta nire taldeak, Euzko Abertzaleak taldeak, izan den forugobernuetan beti esan dugunari buruz soilik ari ginen, eta gure helburua da zergak harmonizatuta egotea lurralde guztietan, eta beti esan dugu hori. Kasu honetan, interpelazioaren justifikazioan esan duzu, eta ondoren ere aipatu duzu, badirudiela kontraesanen bat dagoela agendan ez izateko jarreraren eta ez ezartzearen eta, hala ere, gaia aztertzen aritzearen kasuan. Bistan denez, Jaurlaritzak duen lankidetzan (erakunde publikoen arteko lankidetza, lankidetza publiko-pribatua hainbat eragilerekin), sailaren jarduera-ardatzetako bat izanik, hainbat bilera izan ditugu maila guztietan, askotariko aholku batzordeetara, biltzarretara eta antzekotara joan gara, eta, gainera, turismoaren gaia sakon lantzen ari gara. Erakunde publikoekin (foru-aldundiak, udalak), ostalaritza-elkarteekin, ostatu turistikoekin izan gara zer egoera dugun aztertzeko, baina ez soilik gai honetan; bistan denez, Jaurlaritzaren agendan ez badago ere, iritzi publikoan dago, beste erakunde batzuen agendan dago, eta, beraz, bildu egin gara gaiari buruz agente guztien artean hitz egiteko, informazioa bildu eta alderatzeko, eta haien iritzien berri jasotzeko. Zerga turistikoa da, zalantzarik gabe, interes bereziz jarraitu dugun gaietako bat, turismoa gorantz ari den sektoreetako bat delako, eta beste une batzuetan baino ekarpen handiagoa egiten diolako BPGari. Beraz, interes berezia izan dugu ekonomia-sektore horretan. Eta interes hori dela eta –jarraian adieraziko dizut zer arlo dela eta bildu garen Kataluniako erakundeekin–, Kataluniako Turismo Zuzendaritzara jo dugu, bereziki datorren astean Bartzelonara egingo dugun bisitaren harira, han, Bartzelonan, turismoa sustatzeko egingo ditugun ekintzak direla eta, Euskadiko turismoa sustatzeko. Jakingo duzuen moduan, inolako zalantzarik gabe, datorren asteburuan, hilaren 14, 15 eta 16an aurrera eramango dugu Euskadi Basque Country Bandera, traineruen ACT ligaren hasiera; lehen proba, Mediterraneoko uretan izango da aurten, hain zuzen. Testuinguru horretan ospatu dugu lehen bilera hori. Zer datu bildu ditugu? Hasteko, ez da hasierako datuak bildu besterik egin, eta aztertzen ari gara orain. Beraz, ezin dizut une honetan ditugun datuen ekarpena besterik egin une honetan. Aztertuko ditugu, eta aipatuko dizkizuet, zalantzarik gabe, azterketa izatean. Turismo-helmuga finkatua da Katalunia, Euskadi denaz oso bestelako. Eta, datu batzuk ematearren, 2012an 14,5 milioi bisitari izan zituen, haien memorietan jasotzen denez. Datu hori 2012an Estatuan izan ziren bisitari guztien % 25 da, eta hazten jarraitzen du kopuruak. Nazioarteko turistek Katalunian egin zuten gastua 12,5 milioi eurotik gorakoa izan zen. Beraz, ez dira batere baztergarriak datuok. Jarrera horretatik, jende eta turisten etorrera hori kontuan izanik, Generalitateak turismo-zerga sortu zuen, Kataluniari helmuga lehiakortzat eta kalitatezkotzat eusteko, balio erantsiko turismo-sektorea izanik. Hori da haren helburua. Eta, horretarako, baliabide horiek, zuk, zalantzarik gabe, ongi dakizunez, turismosektore horren egoera hobetzeko, sustapen-politikak finantzatzeko, azpiegiturak zaindu eta garatzeko, eta beste hainbat gauzatarako erabiltzen dituzte. Hotz-hotzean ikusita, datu horiek soilik izanik, datu interesgarria dirudi. Baina, bistan denez, ostalaritza-establezimenduek biltzen dute zerga hori, eta haien parte hartzea, onarpena izan ezean, alegia, eragile guztien arteko lankidetzarik izan ezean, ezinezkoa da martxan jartzea, eta ez litzateke egokia izango. Euskadiri dagokionez, oso turismo-helmuga gaztea gara gu Kataluniarekin alderatuta. Urte bereko datuak, 2012koak: Estatuan izandako sarreren % 25 haiek; guk, % 2,3; alegia, 1,3 milioi pertsona. Zenbatekoa: 12,5 milioi euro haiek; guk, 732.000 euro. 2013ko lehen lauhilekoan jaitsi egin dira sarrerak pixka bat, 1,1; hala ere, Gipuzkoak, adibidez, oso bestelako datuak ditu, 12,2ko hazkundea izan baitu, eta martxoa, adibidez, azken lau urteetako martxo onena izan da. Mahai gainean jartzen ari gara datu horiek. Hala ere, gure ustez, eta esaten dugun moduan, turismo-helmuga gaztea izanik, Euskadik ez du oraindik proposatu behar une honetan halako turismotasa bat jartzea. Gure lan-ardatz nagusia da turismoa finkatzea, estatuko turismoa, eta atzerritar gehiago erakartzea; horretarako, argi definitu behar dugu zer sektoreri zuzentzen gatzaizkion, eragindako guztiekin hitz egin, eta inoiz ez jarri halako neurri bat antzeratze hutsagatik, eta haiek, egiaz, diru-kopuru garrantzitsu bat biltzen ari direlako. Baina horregatik aztertu behar da oso ongi, hain zuzen, nola egin duten, zer egin duten, zer emaitza izan dituzten, eta konparazio-azterketa bat egin, egiaz jakiteko zer ondorio dituen halako jarduera batek. Zalantza asko izan daitezke orain, eta hori da, hain zuzen, erabakirik hartu aurretik argi izan nahi duguna, baina, bereziki, eta guztiaren gainetik, ez dago dirua biltzeko nahirik gai honetan. Turismo- eta ostalaritza-sektorearekin lan egin nahi dugu, oso gaizki baitaude une honetan, asko sufritzen. Ez bada haiek eskatzen duten zerbait, eta ez da hala une honetan, sektorea kontuan izango dugu beti halako zergaren bat onartzeko. Ez dugu egingo haiek aurreikusten ez duten ezer, eta, egiaz, une honetan, estimulua ken dezakeen ezer, oso helmuga gaztea garelako eta oraindik ere lan handia dugulako egiteke, hain zuzen. Ez da unea, zalantzarik gabe, eta horregatik errepikatzen dut sakon aztertu eta sektorearekin oso ondo baloratu ondoren, haiekin lanean ari baikara, ez dugula aurreikusten une honetan zerga hori jartzea, eta ez tasa, legegintzaldi honetan zehar. Baina landu egin nahi dugu, eta oso ongi ezagutu zer gertatzen ari den beste arlo batzuetan, gobernu garen heinean, zer egin jakin behar baitugu, zer praktika dauden. Ez soilik turismo-sektorean, baita industria-politiketan, berrikuntza-politiketan eta nekazaritza-politiketan ere egiten dugun moduan. Turismoaren eta merkataritzaren arloetan ere jakin behar dugu zer egiten duten beste batzuek, praktika horiek oso ongi aztertzeko, eta kontuan izateko zer den ona, eta zer den, agian, ez hain ona, baizik eta pixka bat txarragoa Euskadiko jende eta ekonomiasektore guztientzat. Gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1753 | |
10 | 35 | 07.06.2013 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak Ekonomiaren Garapen eta Lehiakortasuneko sailburuari egina, Euskadin turismo-tasa ezartzeari buruz | Bai, eskerrik asko, sailburu andrea, zure erantzunagatik. Biziki gai interesgarria da, eta interesgarriak izan dira, halaber, zure erantzunak. Baina, dena den, Eusko Jaurlaritzaren agendan dago gai hau. Ez da ezer gertatzen esateagatik! Zuek gaiari buruz galdetu baduzue, gaiarekiko interesa agertu baduzue, eta informazioa bildu, horrek adierazten du Eusko Jaurlari- tzaren agendan dagoela, edo Eusko Jaurlaritza honen agendan egon dela tasa hori ezartzeko edo ez ezartzeko aukera, orain nahiz etorkizunean. Bestela, logikoa denez, ez zenuten denbora galduko gaiari buruzko informazioa biltzen. Nik ez dut esaten zuek ez duzuenik gaiari buruzko informazioa bildu behar, eta, bereziki, herritarrentzat interesgarriak diren gaiei buruz, baina horrek esan nahi du, bistan denez, zuen agendan egon dela, edo dagoela. Ez da ezer gertatzen onartzeagatik. Dena den, behin betiko baztertzen duzu tasa hori etorkizunean ezartzeko aukera? Ez da ezarriko sektorea ados ez badago? Kontuak argitzeko esaten dut; izan ere, onartzen dut horri guztiari erantzun diozula, baina argitu nahi dut behin betiko baztertzen duzuen, ez soilik orain, baizik eta baita etorkizunean ere, eta ezarpena baztertzen duzuen sektorea ados egongo ez balitz. Izan ere, datuak lantzen ari zaretela esan duzu, eta esan duzu oraindik ez duzuela erabakirik hartu, eta esan duzu erabakirik hartu aurretik datuak aztertu behar direla. Horregatik diot ea aurrerago, datozen urteetan, datorren urtean, datozen hilabeteetan, tasa hori ezartzea ala ez erabaki dezakezuen. Bestalde, esan dut tasa turistikoa, zerga aplikatzea defendatu zuela Gipuzkoako diputatu nagusiak, herenegun Foru Aldundiaren Gobernuaren bozeramaileak esan zuen arren ez zekiela norena zen eskumena. Zer egingo luke Jaurlaritzak Gipuzkoako Foru Aldundiak erabakiko balu tasa turistikoa ezartzea, ala erabat baztertzen duzu aukera hori? Bestalde, zuk esan duzu, dena den, turismo-tasa horren helburua ez litzatekeela diru-bilketa izango. Orduan, zer helburu izango luke? Sektorea modernizatzea, agian? Izan daiteke. Dena den, zuen proposamena tasa hori aplikatzea bada, agian etorkizunean diru-sarrera gehiago izateko, diru-bilketako arazoak ditugunez, beste bide batzuk proposatzen dizkizut nik diru-bilketa hobetzeko. Nik esaten dizut badirela beste bide batzuk, badirela beste aukera batzuk turismo-tasa hori ezarri ordez: batetik, zerga-sistema erabat aldatzea; bestetik, zergairuzurraren aurka gehiago eta hobeto borrokatzea. Bi bide horietatik baliabide gehiago lor ditzakegu, hori bada Jaurlaritza honen kezka. Baina badira, halaber, beste bide batzuk edo bideak gastuak murrizteko, eta zerga-igoeren bidez diru-sarrerak areagotzea bezain garrantzitsuagoa da, edo garrantzitsuagoa da. Eta horretarako, enpresa-sektore publikoa berriro neurtu eta arrazionalizatu egin behar da; erakundesarearen modernizazio eta eguneratzearen bidez, Lurralde Historikoen Legearen aldaketa barne, eta Euskadik oraindik ere badugun zentzugabeko gehiegizko gastua murriztuz. Hori egin beharko luke Eusko Jaurlaritzak turismo-tasaren ezarpena planteatu baino lehen. Dena den, bada, hor geratuko dira nik egin dizkizudan beste galdera batzuk, eta, dena den, eskerrik asko zure erantzunagatik. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1754 |
10 | 35 | 07.06.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Interpelazioa, Gorka Maneiro Labayen Mistoa-UPyD taldeko legebiltzarkideak Ekonomiaren Garapen eta Lehiakortasuneko sailburuari egina, Euskadin turismo-tasa ezartzeari buruz | Maneiro jauna, uste dut erantzun dizudala lehen mintzaldian, baina, tira, are hobeto azaltzen ahaleginduko naiz. Agendan dauden edo ez dauden gaiei buruz hitz egiten duzunean, turismoa oro har eta hari eragiten dion guztia gure agendan daude, zalantzarik gabe. Gaizki izendatutako tasa horren ezarpena, zergarena, ez dago gure agendan, eta argitu egin nahi dut hori. Aztertu egingo dut, eta berriro diot, zer gertatu den Katalunian, nola ezarri den, zer baldintzatan, zer ondorio izan duen, nola erantzun duen sektoreak, eta, horrekin guztiarekin, zer gertatzen ari den oso ongi ezagutu ahal izateko txostena egingo dugu. Txosten hori izanik, sektorearekin hitz egingo dugu. Dena den, Jaurlaritza honek ez du inoiz ezarriko zerga hau, txotena positiboa izan eta tasaren (gaizki izendatutako tasaren, zergaren) balizko ezarpena eragin arren ere, sektorea ados ez badago. Beraz, beti sektorearekin batera arituko gara kasu honetan ere, baina argi gera dadila: Kataluniako ezarpena nolakoa izan den ezagutzeko txostena egingo dugu, baina ez dugu ezarriko baldin eta sektorea ados ez badago, edo sektoreari kalte egiten badio. Galdetu didazu, halaber, zer egingo dugun Gipuzkoan. Bada, ulertzen dut bozeramaileak esan badu oraindik ere gaia oso berde dagoela, ez dakiela norena den eskumena, bada, oraindik bide luzea duela egiteke, eta nahiago dut hori buruz pentsatu ere egin ez. Eta, noski, diru-bilketari buruz esan dudan bakarra da zerga hau ez dela inolaz ere erabiltzen, ezta Katalunian ere, ezarri duten lekuan, dirua biltzeko. Hortik aurrera, uste dut eztabaida ez zela diru gehiago ala gutxiago biltzen dugun, edo zer politika jarri behar diren. Esan dudan bakarra da Jaurlaritza honek ez duela dirua biltzeko nahirik, eta hori ez dela une honetan mintzagai den zerga berria aztertzearen helburua, baina ez dudala baztertzen horri buruz hitz egiten jarraitzea. Zoritxarrez, oraindik ere gauzaren bat argitu behar izango baitut ziur asko. Arlo horretan beti turismo- eta ostalaritzasektorearekin batera lan egiteko dugun borondatea nabarmendu nahi dut, eta oso gertutik jarraituko diegu ekimen hauei eta beste batzuei, ez soilik Estatukoei, baizik eta baita nazioartekoei ere. Besterik gabe, eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1755 | |
10 | 35 | 07.06.2013 | LÓPEZ DE OCARIZ LÓPEZ DE MUNAIN | PV-ETP | Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, beste autonomia-erkidego batzuetako abeltzaintza-instalazioak Euskal Autonomia Erkidegorako eredutzat hartzeari buruz | Eskerrik asko, presidente andrea. Sailburuok. Sailburu andrea, duela gutxi honako hau irakurri genuen prentsan: "Euskal Autonomia Erkidegoak Salamancako abeltzaintza-instalazioak hartu ditu eredutzat". Eta esan behar dizut, sailburu andrea, Talde Popularrean oso albiste ontzat jo genuela, badirudielako sailean nolabaiteko kezka dagoela abeltzaintzaustiapen errentagarrien kudeaketa ereduak bilatzeko eta miatzeko eta gure autonomia-erkidegoan aplikatzeko aukerarik badagoen ikusteko. Horregatik, sailburu andrea, Talde Popularrean jakin nahi dugu zein izan den zure saileko pertsonalak Salamancako azoka-instalazioetara eta abeltzaintzaustiapenetara egindako bisitaren helburu zehatza eta ateratako ondorioak. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1756 |
10 | 35 | 07.06.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, beste autonomia-erkidego batzuetako abeltzaintza-instalazioak Euskal Autonomia Erkidegorako eredutzat hartzeari buruz | Gracias, señora presidenta. Une honetan jakineko kontua den arren, batez ere abeltzaintza-sektorean, lehengaien merkatua, batez ere zerealena, izaten ari den prezioen gorakada, kasu honetan 2010etik aurrera eta, batik bat, 2010-2011tik aurrera, oso egoera larria sortzen ari da zereal horien kontsumitzaile intentsiboen artean. Gainera, azpisektore zigortuenetariko bat haragitarako behi-aziendarena da. Sailburu andreak dudarik gabe jakingo duen bezala, Euskadin gaur egun hedatuen dagoen eredua pentsuarekin eta lastoarekin egiten den elikaduran dago oinarrituta, eta prozesuaren errentagarritasuna oso lotuta dago lehengai horien merkatuak duen egoerari. Beraz, Jaurlaritza honen egitekoa da sektorearen egoera larriari alternatibak bilatzea. Zentzu horretan, sailean eta Nekazaritza eta Abeltzaintza Zuzendaritzan hainbat alternatiba ari dira aztertzen, eta Ávilan egiten ari diren esperientzia aitzindari baten berri izan zen. Esperientzia horretan, pentsuarekin eta lastoarekin egiten den Euskadiko elikadura tradizionalarekin zerikusirik ez duen sistema baten aldeko apustua egin zen, hain zuzen ere, unifeed izeneko bazka-modalitatean oinarritutako sistemaren aldeko apustua. Unifeed sisteman bazka (siloratutako artoa, etab.) erabiltzen da elikadura-iturri nagusi gisa, eta pentsu-portzentaje bat erabiltzen da osagarri gisa. Horrela, pentsu-kantitatea murriztuta, elikaduraren prezioa jaistea lortuko genuke. Esnetarako behi-aziendan erabili zen arren, sistema berritzailea da haragitarako behi-aziendan eta, a priori behintzat, prezioak soilik aztertuta, onura batzuk izan ditzake. Gainera, bazka-mota horrekin elikatutako animaliek hobeko hausnartzen dutela eta, horren ondorioz, arazo sanitario gutxiago dituztela eta kostuak murrizten dituztela baloratu zen. Eta, jakina, bazka bera ere merkeagoa da. Eta bisita bat egitea erabaki zen. 2013ko apirilaren 15ean egin zen bisita. Nekazaritza eta Abeltzaintza zuzendaria Avilara joan zen abeltzain-talde batekin egoera aztertzeko helburuarekin. Bisita horren barruan hiru jarduketa egin ziren. Lehenik eta behin, Salamancako azokara joan ziren animaliak enkantean nola jartzen ziren eta sektoreak Salamancan bizi duen errealitatea aztertzeko. Ondoren, Alba de Tormesera joan ziren, eta kooperatiba bat bisitatu zuten, lehen aipaturiko unifeed izeneko produktua nola egiten zen ikusteko. Eta, azkenik, Ávila bisitatu zuten, hasierako informazioaren jatorria. Arraza jakin bateko gizendegi komunitario bat bisitatu zuten, sistema nola ezarrita dagoen ikusteko. Ateratako ondorioak, a priori behintzat, oso positiboak dira, eta esperientzia pilotu bat egin nahi dugu epe luzera ezar daitekeen aztertzeko. Gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1757 | |
10 | 35 | 07.06.2013 | LÓPEZ DE OCARIZ LÓPEZ DE MUNAIN | PV-ETP | Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, beste autonomia-erkidego batzuetako abeltzaintza-instalazioak Euskal Autonomia Erkidegorako eredutzat hartzeari buruz | Esan dizudan bezala, sailburu andrea, poz ematen digu haragitarako abeltzaintza-sektorean lan egiten dela jakiteak. Zeuk esan duzun bezala, sektoreak hainbat urte daramatza krisian, batez ere jarduerarako behar dituzten produktuak garestitu egin direlako. Baina, horrez gain, baditu beste arazo batzuk ere; esaterako, belaunaldi-berritzerik ez egotea, arazo garrantzitsua. Bestalde, nahikoa lur izanik, produkzioa handitzeko ahalmena dugunez, eta kontsumitzen dugunaren % 30 inguru ekoizten dugunez, hazteko ahalmena ere badugu. Gure iritziz, abeltzaintza-sektore askoz ahaltsuagoa egingo luke horrek, ustiapenen errentagarritasuna erraztuko luketen metodologiekin... Beraz, arlo garrantzitsua da hau. Ezagutzen ditugu ustiapenak, ezagutzen ditugu interesatuta dauden abeltzainak, seguruenik proiektu pilotua garatuko dutenak. Beste gauza batzuen artean, haien ustiapenaren zati bat nire herrian dago. Beraz, oso ondo ezagutzen ditut. Kontua da beraiek pertsona arduratsuak direla eta, egoera kritikoa jasaten ari diren arren, ez zaiela ilusiorik falta sektorean lanean jarraitzeko. Uste dut entzun egin behar zaiela, nire iritziz ideia onak dituztelako eta Espainian eta Europako beste herrialde batzuetan errealitatea ezagutzen dutelako. Leku horietan errentagarritasuna lortzen da abeltzaintza-ustiapenetan eta gure Autonomia Erkidegoan ez dugu hori lortzen, besteak beste, duela hogei urtetik gorako metodoekin eta egitura zaharrekin jarraitzen dugulako. Sektorea aldatzen ari da, baina gu ez gara ari aldatzen. Beraz, pozten naiz norabide horretan jarraitzen dutela jakiteaz eta gure taldean nolabaiteko ilusioarekin hartu dugu, urte asko daramatzagulako tribuna honetan abeltzaintza-sektorearen alde borrokan erantzunik jaso gabe. Beraz, animatu egin nahi zaituztet norabide horretan lanean jarrai dezazuen. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1758 |
10 | 35 | 07.06.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, beste autonomia-erkidego batzuetako abeltzaintza-instalazioak Euskal Autonomia Erkidegorako eredutzat hartzeari buruz | Eskerrik asko. Gauza pare bat komentatzeko bakarrik. Aurrekoan esan dudan bezala, gai turistikoetan beste komunitateekin, beste hainbat sektoreekin ari garen bezala, ariko gara bai jakiten beste lekuetan esperientzia interesgarriak baldin badira, nola ekarri Euskadira, baina betiere sektorearekin. Ez zalantzarik izan, López de Ocariz andrea, ezarri eta martxan jarri behar ditugun gauza guztiak, turismo-sektorean aipatu dudan bezala, sektorearen eskutik ezarri eta jarriko ditugula. Eta kasu honetan, abeltzain horien eskutik egin dugu bisita. Eta ahaleginak egingo ditugu sektore hau ere produktiboa izan dadin eta herrialdearen garapen ekonomikoa lortzen lagun dezan. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1759 | |
10 | 35 | 07.06.2013 | LAZAROBASTER BADIOLA | EH Bildu | Galdera, Iñaki Lazarobaster Badiola EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, nekazaritza- eta itsas arrantza eskolen kokapenari buruz | Egun on! Urte askotan zehar, nekazaritza eta itsas arrantza eskolak Nekazaritza eta Arrantza Sailean ezagutu izan ditugu, pasa den legealdian Hezkuntza Sailera pasatu ziren arte. Edonola ere, gaur egungo Jaurlaritza berriaren asmoak argi geratu ziren martxoaren 1eko dekretuarekin, eskolak Nekazaritza eta Arrantza Sailean kokatzeko lurra prestatu zuenean. Dekretu hori eztabaidagai izan zen Ekonomiaren Garapen eta Lehiakortasun Batzordean eta eskolak Hezkuntza Sailean kokatzea erabaki zen. Hori dela eta, gure galdera da zer irizpide erabiliko dituzuen dekretu hori aldatzeko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1760 |
10 | 35 | 07.06.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, Iñaki Lazarobaster Badiola EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, nekazaritza- eta itsas arrantza eskolen kokapenari buruz | Eskerrik asko, presidente andrea. Lazarobaster jauna, egia da, debatearen berri noski badugula, baina argi geratu behar da baita ere Gobernu honen zeregina legea betetzea dela, batez ere hemendik, Legebiltzar honetatik ateratzen diren legeak eta, hain zuzen ere, hau hemendik ateratako legea da. Aditzera eman nahi dizut, 81ean Eusko Jaurlaritza sortu zenetik, –como usted ha manifestado–, Nekazaritza eta Arrantza Saila izan dela nekazaritza eta itsas arrantzako prestakuntza arloko organo eskuduna. 5/2012 Dekretuak, otsailaren 24koak, funtzio eta jokaeremu horiek aldatu zituen eta, ondorioz, Nekazaritza eta Arrantza Sailaren eskumenen artean desagertu egin zen "nekazaritza eta itsas arrantzako prestakuntza", eta horren ordez jarri zen "nekazaritza eta itsas arrantzako gaitze profesionalaren sustapena". Hori horrela izan zen. Egungo egoerak –zuk aipatu duzun lehendakariaren martxoaren 1eko dekretuak eragina– nekazaritza eta itsas arrantzako prestakuntzaren gaineko eskumena sail eskudunean egotea eragiten du, hau da, Ekonomiaren Garapena eta Lehiakortasuneko Sailean, nekazaritza- eta arrantza-politika guztiaren gaineko eskumena duenean. Zergatik? Lege- eta eskumenesparru hori hala finkatzen duelako 17/2008 Legeak, abenduaren 23koak, zeinak esaten baitu hori guztia nekazaritza-politikarekin uztartuta egon behar duela. Gero irakurriko dizut. Xedapen hori 2008an argitaratu zen arte, nekazaritza-eskumena hainbat dekreturen bitartez edo saileta egitura-dekretuen bitartez gauzatu zen. Baina 2008az geroztik, honako hau dio legearen 70. artikuluan: "Nekazaritza arloan eskumena duen Euskal Autonomia Erkidegoko Herri Administrazioko Sailak, hezkuntza arloan eskumena duen Euskal Autonomia Erkidegoko Herri Administrazioko Sailarekin lankidetzan, nekazaritza- eta elikadura-arloko unibertsitateaz kanpoko prestakuntza-programak bultzatu, sustatu eta garatuko ditu. Prestakuntza-esparru horrek unibertsitateaz kanpoko arautu gabeko prestakuntza eta etengabeko prestakuntza hartzen ditu eta aipaturiko sailak zuzenean garatuko ditu" (hau da, nekazaritza-arloan eskumena duenak) "edo beste erakunde batzuek, Gobernu Kontseiluak aurrez hala erabakitzen badu. Esparru horiei uztartutako prestakuntza-eskaintza euskal hezkuntza-sisteman aurreikusitakoarekin koherentzian diseinatuko da". Beraz, hortik dator koordinazioa Hezkuntzarekin: konpetentea Nekazaritza, lankidetzan Hezkuntzarekin. Beraz, Gobernu honek egingo duena legea betetzea izango da, Legebiltzar honetan sortutako legea betetzea, ez beste inon sortutakoa. Eskumenen esparruan, Eusko Jaurlaritzaren eskumena da sailak sortzea, ezabatzea eta aldatzea. Kasu honetan, hainbat ezabatu eta batu dira, eta eskumena nik zuzentzen dudan sailean geratu da. Eskolak Ekonomiaren Garapeneko eta Lehiakortasuneko Sailera lekualdatzeko erabakia lege hori betetzearen ondorioa da, eta ez beste lege batena. Modu horretan, gainera, nekazaritza- eta arrantzasektoreen prestakuntza eta etorkizuna gure baserritarren eta arrantzaleen benetako interesei lotuta joango direla bermatzen da. Beraz, hori izango da gure helburua. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1761 | |
10 | 35 | 07.06.2013 | LAZAROBASTER BADIOLA | EH Bildu | Galdera, Iñaki Lazarobaster Badiola EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, nekazaritza- eta itsas arrantza eskolen kokapenari buruz | Zure erantzunarekin ez dugu ezustekorik hartu. Bagenekien norabide horretan pausuak emateko asmo zeneukatela. Hala eta guztiz ere, hemen zenbait kontu argi utzi nahi nituzke. Batetik, Legebiltzar honek erabakiak hartzen dituela norabide batean eta zuek gero urratsak beste norabide batean ematen dituzuela. Hau da adibide garbia daukaguna: maiatzaren 14ean Legebiltzar honetan erabaki zen nekazaritza- eta arrantza-eskolak egon behar zirela Hezkuntzan eta astebete beranduago, maiatzaren 21ean, ikastetxe hauetako irakasleei Jaurlaritzatik proposamen bat egin zitzaien, lau orritako proposamen bat. Hau berau. Leeré el título: "Nekazaritza eta itsas arrantzako eskolak Ekonomiaren Garapena eta Lehiakortasuneko Sailera lekualdatzea gauzatzeko proposamena". Orduan, ez dakit zer den berez, adar-jotze bat den edo non gelditzen den berez Legebiltzar honen zeregina. Aipatu duzu 2008ko Nekazaritza eta Elikagaigintza Politikako Legea, hor aurkitu duzue nolabait ere heldulekua. Ez ahaztu 2008koa dela, ordutik hona gauzak dezente aldatu direla, Lege hori garatu gabe dagoela oraindik eta gainera Lege horretan arrantzari buruz ez dela ezer ere ez aipatzen, eta ari gara nekazaritza- eta arrantza-eskolei buruz hizketan. Argi dagoena da EAJtik Jaurlaritzako Gobernu ezberdinetatik urte dezentetan makinatxo bat erakunde publiko eta txiringito eta horrekin batera lanpostutxo sortu direla eta gero gainera, eduki direla nolabait gotorleku bezala, nahierara bai kontratazioak, bai soldatak edo programak aurrera eramaterako orduan. Eta kasu honetan hezkuntzaz ari gara hizketan. Eta nola ulertu dezakegu hezkuntza egotea korporazio batean? Nola ulertzen da hori? Baserritar eta arrantzaleak ez gara estralurtarrak gure hezkuntza izan dadin beste hezkuntza-sistematik aparte, berezitua, ikaragarri espezializatua. Ez. Hezkuntzaz ari gara. Eta hezkuntza Hezkuntzan. Baina jarraitzen duzue tematuta nekazaritza- eta arrantza-hezkuntza hori HAZIren barruan kokatzeko eta berdin zaizue Legebiltzar honetan zer erabakitzen goazen. Eta dauzkadan galderak dira, zertara etortzen gara gu hona? Zertarako onen besteko legez besteko proposamenak, zuzenketak… | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1762 |
10 | 35 | 07.06.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, Iñaki Lazarobaster Badiola EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, nekazaritza- eta itsas arrantza eskolen kokapenari buruz | Eskerrik asko. Lazarobaster jauna, hiru gauza bakarrik. Bat. Legez besteko proposamena legearen azpitik dago eta biak Legebiltzar honetakoak dira. Zerbait aldatu nahi baldin baduzue, legea ekarri eta tramitatuko dugu, aztertuko dugu. Beraz, adar-jotzerik ez. Guk legea betetzen dugu eta legea gainetik dago. Bi. Txiringito, soldatak eta abar. Mesedez, errespetu pixka bat. Gauzak egin dira egin behar diren bezala. Eta zerbait baldin baduzu esateko, behar den lekuan esan eta ez hemen. Zerbait baldin badaukazu esateko, joan eta jarri behar den lekuan. Eta errespetu osoa, mesedez. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1763 | |
10 | 35 | 07.06.2013 | SARASUA DÍAZ | SV-ES | Galdera, Txaro Sarasua Díaz Euskal Sozialistak taldeko legebiltzarkideak Enplegu eta Gizarte Politiketako sailburuari egina, Kooperatiben Legearen aldaketari buruz | Egun on denoi. Lehendakaria, sailburuak. Atzoko bilkuran Legebiltzar honek aho batez eskatu zion Jaurlaritzari abusuzko kontratuak desagerrarazteko behar diren urratsak emateko. Azken aste hauetan Ganbera honetan esku artean dugun kasua, hau da, mendeko ekarpenetan harrapatutako 40.000 euskaldunen aurrezkien kasua, indarrean dagoen Kooperatiben Legeko 8. artikuluak jasotzen duen legezko formula da. Mendekoen ondorioak jasan dituztenek lege hori aldatzea eskatu digute etorkizunean kalteak ekiditeko, orain soluzioa eman nahi dioguna bezalakoak. Eta sozialistok Ganbera honetan behin eta berriz esan dugun bezala, gure ekimenen xedea herritarren oraingo eta etorkizuneko arazoak konpontzea da. Xedapena 1993ko jatorrizko legea egin zenetik dago gure legerian eta 2000ko erreforman berreskuratu zen. Gaur egun badakigu zer ondorio dituen. Orain Eusko Jaurlaritzaren irizpidea zein den jakin nahi dugu, eta horregatik galdetu nahi diogu Ganbera honi proposatuko al dion Kooperatiben Legea aldatzea, mendeko partaidetzak ezabatu edo arautzen dituena. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1764 |
10 | 35 | 07.06.2013 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Txaro Sarasua Díaz Euskal Sozialistak taldeko legebiltzarkideak Enplegu eta Gizarte Politiketako sailburuari egina, Kooperatiben Legearen aldaketari buruz | Bai, mahaiburu andrea. Lehendakaria, sailburuok, legebiltzarkideok, egun on guztioi. Jakinekoa den bezala, Eusko Jaurlaritzak ez du oraindik bere legegintza-programa onartu, baina esan dezakegu jada Enplegu eta Gizarte Politika Sailaren asmoa dela kooperatiben inguruan legegintza-aldaketak sustatzea. Baina gaur egun ez dago aldaketarik aurreikusita mendeko partaidetzen arloan. Haien erregulazioa 2000. urtean sartu zen legezko araudian, Ganbera honek onartutako ekainaren 29ko 1/2000 Legearen bitartez. Mendeko finantzaketek funtzio bat betetzen dute kooperatiben kapital sozialerako finantza-ekarpen gisa. Beste gauza bat da merkatuan nola eskaini eta jartzen diren. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1765 | |
10 | 35 | 07.06.2013 | SARASUA DÍAZ | SV-ES | Galdera, Txaro Sarasua Díaz Euskal Sozialistak taldeko legebiltzarkideak Enplegu eta Gizarte Politiketako sailburuari egina, Kooperatiben Legearen aldaketari buruz | Gracias, una vez más. Sentitzen dugu zu gaiaren garrantziaz ez jabetzea. Gaur badirudi mendeko ekarpenen kalteak jasan dituztenen erreklamazioez arduratzeko bidea berreskuratzen hasi dela, baina etorkizunera ere begiratu behar dugu. Lege hori zuzentzeak zuk aipatu duzun hori gertatzea ekidingo luke (batez ere beste kaltetu batzuk kontu horretan erortzea), baina kooperatibek etorkizunean beste arazo batzuk izatea ere saihestuko du, finantzaketa-arazoak izaten jarraituko dutelako, eta horiei, aurrerantzean, mesfidantza-dosi handiak gehituko zaizkielako. Baina esan nizun gure taldea sentikorra dela eta aurreikuspen hori ezabatzeko legezko proposamena ekarriko duela. Euskal sozialistok artikulu horren aurka azaldu ginen 2000. urteko legeari buruzko eztabaidan. Eztabaida hartan honako hau esan zuen, hitzez hitz, gure bozeramaileak: "Artikulu horrekin, gure ikuspegitik, arrisku handiko urratsa ematen da kooperatiba-irudia desnaturalizatzeko" –eta honela jarraitu zuen–, "bazkide ez direnen ekarpenak haren kapital sozialtzat jotzea ahalbidetzen delako, eta modu horretan kapitalerakundeak gehiegi eta modu arriskutsuan hurbiltzen direlako". Ohartarazi genuen irudi hori ez zela, berez, kooperatibei zegokiena, bankuei zegokiena baizik. Eta arrisku hori bezeroentzako egiazko kalte bihurtu da, bankuan akzioak izatea eta kooperatiba batean partaidetzak izatea berdina ezin dela izan onartu baitute. Orain, berriro diot, hutsegite hori zu- zendu behar da. Eta ez dut ur handiagoetan murgildu nahi kapitala eskuratzeko formula hau merkataritzasozietate arrunten kontzeptu desberdina duten enpresetan sartzeko ahaleginari dagokionez. Aurreikuspena okerrekoa izan zen, eta zuzentzea dagokigu. Erraz eta laster egin daiteke, borondatea besterik ez da behar. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1766 |
10 | 35 | 07.06.2013 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Txaro Sarasua Díaz Euskal Sozialistak taldeko legebiltzarkideak Enplegu eta Gizarte Politiketako sailburuari egina, Kooperatiben Legearen aldaketari buruz | Bai, nik, Sarasua andrea, errespetu handia diot Ganbera honi, eta guk legea betetzen dugu! Atzo bertan Ganbera honetan gai horri buruz hitz egin zen, eta Talde Sozialistak soilik aldatu nahi zuen legea; gainerako taldeak ez ziren iritzi berekoak. Baina etorkizunean akordioak eta adostasunak lortzen baditugu, Ganbera honek dagozkion erabakiak hartuko ditu. Hara, legearen helburua, kasu honetan, kooperatibentzako finantza-baliabideak biltzea da, kapital sozialtzat jo daitezkeen baliabideak biltzea. Horretarako, kapital sozialaren iraunkortasun bera izan behar dute. Hala ere, kapital-sozietateen partaidetzen balio bereko bermeekin ordaintzea aurreikusten da. Legean sartzearen arrazoia zioen azalpenean bertan dago jasota: "mendeko finantza-ekarpen deiturikoen erregimena arautuko da, batez ere kooperatibaren iraunkortasun-izaerako eta xedatutako baldintzak betetzen dituzten baliabide propioak (kapital sozialtzat jotakoak) jasotzen dituzten kanpoko finantzaketa –barnekoa alde batera utzi gabe– biltzeko" –hori zioen komatxo artean–. Une hartan, proposamena euskal mugimendu kooperatiboak egin zuen, zehazki MCCk, eta lehen esan dudan bezala, Ganbera honek onartu zuen behar besteko gehiengoarekin. Esan dudan bezala, funtzio bat betetzen dute; beste gauza bat da nola jartzen diren merkatuan, nola ematen diren jakitera eta nola informatzen diren. Bestalde, Euskadi izan zen mendeko finantzaketa arautu zuen aurrena, baina ez bakarra. Hala, erregulazio hori Kooperatiben estatuko legean ere jasota dago, hain zuzen ere, uztailaren 16ko 27/1999 Legeko 53. artikuluan, partaidetza bereziak izenarekin. Nolanahi ere, partaidetza-mota horiek Balore Merkatuaren Batzorde Nazionalak kontrolatzen ditu. Eta ez nuke interbentzio hau amaitu nahi Belén Greavesi nire elkartasuna, maitasuna eta errespetua azaldu gabe, egoera bidegabea jasan duela eta, berak, gure ingurunean ohikoa ez den eskuzabaltasunez erantzun diola iruditzen baitzait. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1767 | |
10 | 35 | 07.06.2013 | ITXASO GONZÁLEZ | SV-ES | Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, 2014ko lan-egutegiaren onarpenari buruz | Eskerrik asko, presidente andrea. Egun on, sailburu jauna. Gaur goizean irakurri da hemen maiatzaren 24an urriaren 25eko jaiegunari buruzko interpelazioari eman zenion erantzuna, eta esan behar dizut orduan, gaur bezalaxe, zure erantzuna zentzuzkoa eta zintzoa iruditu zitzaidala. Baina ikusten duzu, politikan zentzutasunak eta zintzotasunak ez dute saririk izaten, eta sozialistok badakigu zerbait horretaz. Gertatzen dena da zure kasuan larriagoa dela, neketsuagoa bai behintzat, eta baita esker txarrekoagoa ere, zeure alderdiak bota baitzaitu zaldien hanketara legebiltzar-taldearen bitartez, fotomatoiaren garaian zu ezeztatuta eta, ondorioz, baita Jaurlaritza ere. Hemen nire asmoa ez da gai honi buruz eztabaidatzea, horretarako denbora izango delako eta jaieguna aldatzeko lege-proposamena ekarri duen legebiltzar-taldeak minutu bakarra behar zuela esan zuelako. Beraz, ez da hori nire asmoa. Nire asmoa da… Badakizu data hauetan hurrengo urteko lanegutegiak prestatzen direla, prestatu egin behar direlako, eta beti garai honetan egiten direla, gero forualdundiak eta udalak etortzen direlako eta, jakina, Legebiltzar Talde Abertzaleak egiten duen legeproposamena urrian edo mamituko da. Beraz, urrutiko data iruditzen zaigu, ikastetxe, lan-egutegi eta abarri dagokienez, zuk edo zure sailak, datorren ekitaldirako lan-egutegia noizko prestatzea aurreikusten duzun jakiteko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1768 |
10 | 35 | 07.06.2013 | ENPLEGU ETA GIZARTE POLITIKETAKO SAILBURUAK (Aburto Rique) | Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, 2014ko lan-egutegiaren onarpenari buruz | Sí, señora presidenta. Señor lehendakari, consejeros, señorías. Itxaso jauna, benetan eskertzen dizut sailburu honen irudiagatik daukazun kezka, baina nire legebiltzar-taldearen erabateko babesa sentitzen dudala jakinarazten dizut, eta aurreko egunean tribuna honetan egin nuen interbentzioko zintzotasun berarekin esaten dizut. Nolanahi ere, edozein une da baliagarria urriaren 25ari buruz behar den beste aldiz hitz egiten jarraitzeko, gaur egutegiari buruz hitz egin behar bagenuen ere. Eta, zure baimenarekin, gai horretaz hitz egitera mugatuko naiz. 2014rako laneko jaiegunen egutegi ofiziala Gobernu Kontseiluan hil honetan onartzea aurreikusita dago. Une honetan izapidetzen ari da, eta derrigorrezko hainbat txosten jasotzeko daude oraindik, baita beste erakunde batzuenak ere, gero onartu eta Euskal Herriko Aldizkari Ofizialean argitaratzeko, uztailaren lehen hamabostaldian gerta litekeena. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1769 | |
10 | 35 | 07.06.2013 | ITXASO GONZÁLEZ | SV-ES | Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, 2014ko lan-egutegiaren onarpenari buruz | Oso ondo, sailburu jauna. Nik egindako galderari erantzun diozu. Beraz, ez dago askoz gehiago esateko. Edozein kasutan, espero dut zuk hona ekarri dituzun epeak beteko direnak izatea eta segurtasun juridikoa ematen duen laneko egutegi horretatik ondorioztatzen diren arazo guztiei bide ematea; ondorioz, ez luke egon behar horrelako eztabaiden esku, oso legezkoak eta seguruenik egokiak izanagatik behin irekitakoan egoeraren baitan eta zehaztu gabe geratzen baitira, baldin eta laneko egutegi hori ez badaukagu zuek aurreikusitako datan eta epeetan. Espero dugu epeak beteko direla. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1770 |
10 | 35 | 07.06.2013 | ENPLEGU ETA GIZARTE POLITIKETAKO SAILBURUAK (Aburto Rique) | Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, 2014ko lan-egutegiaren onarpenari buruz | Bai. Laneko egutegian sartuko diren jaiegunak zehaztutakoan laneko egutegi hori eskumenen esparruan izapidetzea, berez konplexutasun berezirik ez duen dekretua da, baina denbora behar du, kontuan hartuta, zeuk aitortu duzun bezala, hainbat erakundek eta instantziak parte hartzen dutela. Barneko elementuez gain, Lan Harremanen Kontseiluaren, Kooperatiben Goi Kontseiluaren, forualdundien eta, Egoitza Santuarekin sinatutako akordioari jarraituz, Elizbarruti arteko Idazkaritzako zuzendariaren txostenak behar dira. Hurrengo urterako lan-egutegia ezartzen duen dekretua izapidetzea saileko Lan eta Gizarte Segurantzako Zuzendaritzan hasi ohi da urte hasieran. Ekitaldi honetan maiatzaren 15era arte atzeratu da prozeduraren hasiera, Estatuko Gobernua iragartzen ari delako, bai Enpleguko Zuzendaritza Nagusiaren, Enplegu eta Gizarte Segurantzako Ministerioaren, komunitate-erkidegoei eta komunikabideen bitartez egindako jakinarazpenetan, Langileen Estatutuan aldaketak egiteko asmoa duela, Estatuko lan-egutegian eragina izango dutenak eta, ondorioz, gure lan-egutegian ere aintzat har litezkeenak. Baina aurrez esandakoak alde batera utzita, eta aldaketa horiek zehaztu gabe denborak aurrera egiten duenez, Jaurlaritza honek erabaki du 2014rako lanegutegia izapidetzen hastea gaur egun indarrean dauden arauen arabera, enpresetako lan-harremanen erregulaziorako eta lan-egutegi horrek eragiten dien beste instantzia batzuetarako ere beharrezko elementua delako. Zuk esan duzun bezala, hezkuntza-eremua edo inprimategiak edo antzeko industriak. Azkenean Langileen Estatutua aldatuko balitz eta lehen azaldu ditudan gai horren erregulazioko arau espezifikoak indargabetuko balira, egin beharreko izapideak egin ondoren Erkidego honetarako onartu den lan-egutegia lan-legeriaren aipaturiko berritzeari dagozkion baldintzetara egokitu beharko da. Halaber, Ganbera honek beste erabaki batzuk hartuko balitu, gogoan izan behar da arau-hierarkiaren printzipioak bere gainetik dagoen edozein legetara egokitzera behartzen duela dekretua. Horregatik, kasu horretan ere, sailak une horretan indarrean dagoen legeriara egokituko luke dekretua. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1771 | |
10 | 35 | 07.06.2013 | UBERA ARANZETA | EH Bildu | Galdera, Rebeka Ubera Aranzeta EH Bildu taldeko legebiltzarkideak Segurtasuneko sailburuari egina, errepidea erabiltzen duten txirrindulari eta kirolarien babesa eta segurtasuna bermatzeko neurriei buruz Legebiltzarrean onartu zen legez besteko proposamenaren inguruan | Mahaiburu andrea, lehendakaria, sailburuak, legebiltzarkideok, egun on guztioi. Maiz zoritxarrak gertatu ondoren ohartzen gara hainbat kontuez, ez dugu espabilatzen eta txirrindularien segurtasuna horietako kontu bat da. Oro har dugun mentalitateak eta egunerokotasunak eragindako presak eta bizimoduak autoaren kultura bizitzera eta autoa erdigune izatera eragin dute, pertsona oinezko albo batera utziaz. Urtero makina bat istripu izaten ditugu eta horietako asko heriotzan amaitzen dira. Azken biak kirolaren munduan erreferentziazko bi pertsona oso ezagunak eta azkenean azken heriotza maiatzean bertan izan da. Kirolarien esanetan, ez da nahikoa egiten errepidean entrenatzeko edo aisialdirako erabiltzen duten kirolariak babesteko. Horregatik, gure taldeak ekimena hartu zuen legez besteko bat aurkeztuaz eta Gobernuak sostengatzen duen taldearekin adostasun batera iritsi ginen ba txirrindulariei eta kirolariei errepidean segurtasuna hobetzeko gidaliburu bat, plangintza bat egiteko, besteak beste. Adostu genuenetik hilabete batzuk pasa dira eta jakin nahi dugu ba zein puntutan aurkitzen den Jaurlaritzak egin beharreko gida eta lanak. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1772 |
10 | 35 | 07.06.2013 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Galdera, Rebeka Ubera Aranzeta EH Bildu taldeko legebiltzarkideak Segurtasuneko sailburuari egina, errepidea erabiltzen duten txirrindulari eta kirolarien babesa eta segurtasuna bermatzeko neurriei buruz Legebiltzarrean onartu zen legez besteko proposamenaren inguruan | Gracias, señora presidenta. Señor lehendakari, consejeros, señorías. Ubera andrea, Eusko Jaurlaritza honentzat, bai Segurtasun Sailaren aldetik eta bai Trafiko Zuzendaritzaren aldetik, gure errepideen erabiltzaileen segurtasunarekin zerikusia duen guztia goreneko lehentasunekoa da. Auto-gidarien, motor-gidarien, ziklisten eta oinezkoen segurtasuna elkarlotuta dago eta ziklistak, dudarik gabe, kate-begi ahula dira. Guk arduratu behar dugu haien segurtasuna bermatzeaz eta, aldi berean, zer arriskutan ibiltzen diren kontzientziatzea lortzeaz. Bi helburu horiekin ari gara lanean eta, horretarako, Trafiko Zuzendaritzak bere gain hartu zuen, alde batetik, ziklisten eta errepidea kirola egiteko erabiltzen duten pertsona guztien segurtasun-jarraibideak markatuko dituen gida egiteko eta, bestetik, gidaren eduki horiek sentsibilizazio-kanpaina baten bitartez hedatzeko eskatzen zion legebiltzar-agindua. Egia esan, Ubera andrea, gida egina dago. Trafiko Zuzendaritzak diziplina anitzeko lantalde bat zuzendu du, ziklisten federazioei galdetu zitzaien, bai Euskadiko Txirrindularitza Federazioari eta bai lurraldefederazioei, eta horien ekarpenekin eta diziplina anitzeko talde hori osatu duten adituen lanarekin aurki aurkeztuko dugun gida egin dute. Helburua txirrindularien segurtasuna bilatzea da beti, errepidean erabiltzaile guztientzako segurtasuna izateko filosofia argiarekin; arretan eta elkarrekiko errespetuan oinarrituta, noski. Gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1773 |
10 | 35 | 07.06.2013 | UBERA ARANZETA | EH Bildu | Galdera, Rebeka Ubera Aranzeta EH Bildu taldeko legebiltzarkideak Segurtasuneko sailburuari egina, errepidea erabiltzen duten txirrindulari eta kirolarien babesa eta segurtasuna bermatzeko neurriei buruz Legebiltzarrean onartu zen legez besteko proposamenaren inguruan | Eskerrik asko, sailburu andrea zure erantzunagatik. Guk gehituko genuke ez bakarrik txirrindularien jarrera segurtasunari lotuta, baizik eta gidarien jarrera eta jokabideak hobetzeko asmoz. Kontziente gara munduko plan edota gida guztiek ez dutela lortuko zoritxar guztiak ekiditea, baina garrantzitsua deritzogu eta funtsezkoa da Administrazio publikoa eta Gobernua inplikatzea eta gaia serio hartzea. Gaia serio hartzea batez ere mentalitatealdaketa bultzatzeko autoaren kulturatik oinezkoen kulturara jausi egiteko eta horretarako ba Gobernutik egin beharreko lana jarraia, konstantea izatea, eta ez puntuala, noizbehinka kanpainak eginez, baizik eta izateko urte guztian zehar eta urteetan egiten den lana. Gainera, uste dugu garrantzi berezia daukala segurtasuna hobetzeko ba elkarlanean aritzeak eta pozten gara ba federazioarekin ba elkarlanean aritu bazarete gida hori egiteko. Eta eskatuko genizuke hemendik aurrera ere elkarlanean jarraitzea hemendik aurrera burutu beharreko lan guztietan. Beraz, gaurkoan ba Jaurlaritzari eskatu nahiko genioke, gida eginda dagoenez, plangintza eginda dagoenez, ahalik eta azkarren sentsibilizazio-kanpaina abian jartzea eta hori ez dadila izan gauza puntual bat, baizik eta lan-ildo jarrai bat izan dadila. Esan dudan bezala, ba mentalitate-aldaketa bultzatzeko, prebentzioa indartzeko, espazioak pertsonentzat errekuperatzeko. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1774 |
10 | 35 | 07.06.2013 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Galdera, Rebeka Ubera Aranzeta EH Bildu taldeko legebiltzarkideak Segurtasuneko sailburuari egina, errepidea erabiltzen duten txirrindulari eta kirolarien babesa eta segurtasuna bermatzeko neurriei buruz Legebiltzarrean onartu zen legez besteko proposamenaren inguruan | Eskerrik asko. Zuk diozun bezala, hau ez da kasu puntuala eta noizbehinkakoa; izan ere, Trafiko Zuzendaritzak aurten bertan egin ditu beste hainbat zabalkunde-kanpaina irrati-aholkuak, bideoak eta filosofia bereko mezuak panel mugikorretan, autobideetako aldakorretan eta bigarren mailako zenbait bidetan jartzeko. Halaxe da, zuk diozun bezala, badakigu txirrindulariak eta errepidea kirola egiteko erabiltzen duten pertsonak kolektibo kalteberak direla, eta horregatik da ezinbestekoa kontzientziazio-kanpaina horiek egitea. Eta ez bakarrik bideak hobetzeko eta prebenitzeko, baita batzuk zein besteak heziketa-ikuspegitik kontzientziatzeko ere. Bai txirrindulariak edo zikloturistak eta bai gidariak. Egia da, aurten izandako 62 istriputan izan dira tartean bizikleta-erabiltzaileak,eta, zoritxarrez, haietatik hirutan bizia galdu dute hiru txirrindularik. Datu horiek kontzientziazio-, sentsibilizazio- eta, zuk diozun bezala, heziketa-kanpaina gehiago egitera behartzen gaituzte. Esan dizudan bezala, hil honetan bertan aurkeztuko dugu lehen aipatu dizudan gida, eta bideo, irratiiragarki eta kartelen bitartezko zabalkunde-kanpaina oso bat. Esan dizudan bezala, irrati-aholkuen bitartez eta autobideetako eta bigarren mailako bideetako panel mugikorren bitartez egiten ari garena indartzeko modu bat da. Berriro diot, erabiltzaileen bide-segurtasunarekin zerikusia duten alderdi guztiak lantzea da helburua, kontuan hartuta errepidean denok izan gaitezkeela mehatxu edo biktima. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1775 |
10 | 35 | 07.06.2013 | LÓPEZ DE OCARIZ LÓPEZ DE MUNAIN | PV-ETP | Interpelazioa, María del Carmen López de Ocariz López de Munain Euskal Talde Popularreko legebiltzarkideak Ingurumen eta Lurralde Politikako sailburuari egina, Euskal Autonomia Erkidegoko KBEak (Kontserbazio Bereziko Eremuak) izendatzeko espedienteak egiteari eta tramitatzeari buruz | Eskerrik asko, presidente andrea. Lehendakari jauna, sailburu andrea. Sailburu andrea, Talde Popularraren izenean egingo dizut interpelazio hau. Ziurtzat jotzen dut aski ezaguna dela Habitat Naturalak eta Basa Flora eta Fauna Kontserbatzeari buruzko Europako zuzentaraua. Zuzentarau horretatik sortutakoa da Natura 2000 Sare ezaguna ere. Uste dut guztiok dakigula gure autonomiaelkarteak hegaztiak babesteko sei eremu berezi izendatu zituela (HBBE) eta Batasunaren Garrantzizko Leku gisa 52 eremu proposatu zirela. Proposamena Europako Batzordera bidali zen eta hark hainbat fasetan onartu zuen. Proposamena onartu zenetik sei urteko epea eman zen Kontserbazio Bereziko Eremuak (BBE) izendatzeko kudeaketa-planak eta -tresnak prestatzeko. Epeak aise bete ziren. Aurreko Jaurlaritzak jarri zuen abian KBE eremuak izendatzeko eta kontserbazio- eta kudeaketatresnak prestatzeko prozedura. Eusko Jaurlaritzako Biodibertsitaterako Zuzendaritzak Natura 2000 Sareko eremuak, batez ere Arabakoak, kontserbatzeko neurriei buruzko dokumentu batzuk ikusteko aukera izan dugu. Esate baterako, Entzia mendilerroa, Lautadako hariztiak eta Zadorra ibaia kontserbatzekoak. Horietako batzuk herritarrek parte hartzeko tailerretan jarri dira ikusgai, eta harridura eragiten dute hainbat alderdi juridikok eta alderdi tekniko eta ingurumenekoek, izan ere, Talde Popularrean uste dugu ez direla errespetatzen mendien arloan edo naturagune babestuen kudeaketaren arloan legez foru-aldundiei dagozkien eskumenak. Eta, bestalde, ez ditugu ulertzen eremuen ingurumen-problematikari buruzko diagnostiko desegokiak eta, etorkizunean, Natura 2000 Sareko KBE eremuan egoera ekologiko ona bermatzeko aukera emango duten kontserbazio-neurri egokirik ez egotea. Euskal Autonomia Erkidegoan naturagune babestuen arloan indarrean dagoen eskumen-banaketari erreparatzen badiogu, bai KBE eremuak izendatzeko dekretu-proiektuek eta bai kontserbazio-dokumentuek, lehen adierazi dudan bezala Biodibertsitaterako Zuzendaritzak egindakoek, ez dute aipatzen KBEn kudeaketaren gaineko eskumena eta ardura duen ingurumenorganorik. Horregatik, ezin da jakin zein den kontserbazio-neurriak egikaritzeko ardura duen eta, aldi berean, eremu babestu horietan esku hartzen duten beste agente batzuek neurri horiek betetzea bermatu behar duen administrazio-organoa. Eremu babestuen antolamendua Eusko Jaurlaritzaren eskumena dela gogorarazi nahi dut, baina eremu horien kudeaketa foru-aldundien eskumena dela. Hori guztia administrazioen arteko ezinbesteko koordinazioaren esparruan sartuta eta indarreko legeesparrua betez, hain zuzen ere, Euskal Autonomia Erkidegoko Instituzio Erkideen eta Lurralde Historikoen Foru Organoen arteko Harremanen Legeko 7. artikulua, horrenbeste aldiz aipaturiko LHL. Natura Kontserbatzeko Legeko 13. eta 25. artikuluak ere hor daude, Natura 2000 Sareko eremuak naturagune babestu izendatzeari eta horien kudeaketari buruzkoak. Eta lege bereko 26. artikulua, naturagune babestu baten (kasu honetan KBE bat) organo kudeatzailearen funtzio gisa baliabide naturalak antolatzeko planean edo, hura izendatzeko arauan, hura babesteko aurreikusten diren arauak betetzen direla zaintzea xedatzen duena, behar diren txostenak eginda eta baimenak emanda. Hortik ondoriozta daitekeen bezala, eragiten digun legeria ez betetzearen adibide argiak daude izapide horretan: dokumentu horiek egiteko forualdundiei ez zaie ezer galdetu, ez da izendatu organo kudeatzailerik eta, organo kudeatzailerik izendatu gabe, nekez egin daitezke txostenak edo baimenak eman. Biodibertsitaterako Zuzendaritzak egindako dokumentuen behaketarekin jarraituz, onura publikoko mendietan kudeaketarako irudi berri bat sartzea planteatzen dela ikus dezakegu, foru-aldundiak arlo horretan dituen eskumen esklusiboak berriro urratuz. Araban, adibidez, Natura 2000 Sarearen % 90 onura publikokotzat katalogatutako mendiak dira, duela mende bat baino gehiagoz foru-aldundiak antolatu eta kudeatu dituenak. Entziako BILean, esaterako, % 97 onura publikokoa da, eta kudeaketa iraunkor hori erabakigarria izan da natura-intereseko mendi horiek Europako natura-sare hori eratzeko Araban. Onura publikoko mendiak interes orokorreko premiak gogobetetzeko izendatzen dira, babes-, gizarte- eta ingurumen-izaerako funtzioak betetzen dituztelako. Honako hauek aipa genitzake: lurzoruak biziberritzea eta kontserbatzea; higadura saihestea; urbaliabideak hartu, babestu eta kontserbatzea; flora eta fauna babestea; oreka ekologikoak mantentzea; paisaia eta aniztasun genetikoa babestea eta landaherrietako baldintza sozioekonomikoak hobetzea. Aplikatzen diren kudeaketa-printzipioak Natura 2000 Sarea kontserbatzeko helburuetara egokitzen dira, eta dagozkien foru-arauetan jasota daude. Erabiltzaileek eta lurren jabeek foru-aldundiarekin, hau da, administrazio eskudunarekin duten ulermenak bide eman du Arabako onura publikoko mendiak bikain kontserbatzeko eta gaur egun ondare natural ekologiko eta sozial aparta eratzeko. Behatutako dokumentuetatik ondorioztatzen den bezala, administrazio kudeatzaile berri bat sartzea hutsegitea izango litzateke inolaz ere, neurri arautzaile eta kudeatzaile berriak eta justifikaziorik gabeak soilik eragingo lituzkeelako eta jabe eta erabiltzaileei baldintzak soilik sortuko lizkieketelako, eta behar ez diren gatazkak sortuko liratekeelako, eremuen eta eremuetan dauden espezieen babesari modu negatiboan eragingo lieketenak. Adibidez, Entziako KBEan egindako diagnostikoari begiratzen badiogu, kontserbazio-egoera ekologikoa txarra dela dioen balorazioa okerrekoa da, eta kontserbazio-neurri gisa, eremu horretan historikoki egin izan diren eta, neurri handi batean, gaur egun arte kontserbazio-egoera bikainean irautea ahalbidetu duten basogintza- eta artzaintza-jarduerak debekatzea, mugatzea edo aldatzea soilik proposatzen da. Bitxia bada ere, ez da planteatu tradizionalak ez diren eremuak edo kanpoko eremuak babestera zuzendutako neurririk, mugapenik edo baldintzarik. Landa-lurraren hirigintza-birkalifikazio edo –birsailkapenei buruz, garraio elektrikoko linea-proiektuei, parke eolikoei, bide-azpiegiturei eta abarri buruz ari naiz. Harrigarria da Batasunaren interesekotzat katalogatutako habitaten mosaiko bikaina sortu duten jarduera eta erabilera historikoak mugatzea eta baldintzatzea eta, aldi berean, eremu horientzako mehatxu argia izan daitezkeen planak eta proiektuak aintzat ez hartzea. Ibai-eremu bat aukeratzearren, adibidez, Zadorrako BKEren dokumentuei erreparatzen badiegu, akats nabarmenak ikusiko ditugu diagnostikoan. Ez dira ezertarako aipatzen uren kalitatearen eta egoera ekologikoaren arazoa konpontzeko neurriak, Zadorra ibaiaren arazo nagusia horixe den arren. Ez dira aipatu ere egiten ibai-ibilgura edo ibai-adarretara egindako isurien kontrola edo zaintza, araztegietako instalazioak, edo ingurunean edo ibai-ertzetan egindako indusketak. Bestalde, BIL hau neurriz kanpo handitzea planteatu da, batere ingurumen-justifikaziorik gabe eta lurren jabeei eta beste kaltetu edo interesatu batzuei ezer galdetu gabe. Harrigarria da, bestalde, Natura 2000 Sarearen finantzaketaren zati handi bat Landa Garapen Iraunkorrerako Planean oinarrituta egotea. Landa Garapen Iraunkorrerako Plana Europako Batzordeak xedatzen du nekazaritza- eta abeltzaintza-jardueraren, basogintzaren edo arrantzaren ekonomia-jarduera osagarriak sortzeko helburu nagusiarekin. Ez du zerikusirik Natura 2000 Sarearen finantzaketarekin. Helburuak guztiz desberdinak dira, aplikazio eremua bezala. Habitat Naturalak eta Basa Fauna eta Flora Kontserbatzeari buruzko Europako Direktibaren 8. artikuluak dioena da kontserbazio-neurrien aplikazioaren zenbatespen ekonomikoa aurkeztu behar dela kofinantzaketa-sistema komunitario bat definitzeko, BILetan jasotako eremuak eta espezieak babesteko betebeharrak betetzeko aukera ematen duena. LGIPk ez du ezertarako parte hartu behar finantzaketan, ikusi ditugun dokumentuetan planteatuta dagoen bezala. Sailburu andrea, informazio publikoko bi tailerretan parte hartzeko aukera izan dut, Entziakoan eta Lautadako hariztien tailerretan. Entziakoan lehen bilera egin zen, baina ez bigarrena, arazo garrantzitsu bat egon zelako, desadostasun asko zegoela. Uste dut udal batzuetatik, esaterako, ni zinegotzi nagoenetik, idatzi bat igorri genuela luzamendu bat eskatuz, ez genuelako dokumentu hura ulertzen. Hariztietakoan, proposamen batzuen aurrean sortutako nahasmenduegoera antzekoa izan zen, bigarren bilera egin zen arren eta tailerrak kudeatzen ari den enpresak txostena egin zuen arren. Talde Popularrean jakin nahi dugu zer asmo duen Jaurlaritzak dokumentu horien, KBEen etorkizunari dagokionez, eta ea Jaurlaritzaren asmoa den foru-aldundien eskumenak aldatzea, behatutako dokumentuetatik ondorioztatzen den bezala. Guk uste dugu foru-aldundien eskumen garrantzitsuak usurpatzen ari direla, eta hori galdetzen diogu Jaurlaritzari. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1776 |
10 | 35 | 07.06.2013 | INGURUMEN ETA LURRALDE POLITIKAKO SAILBURUAK (OREGI BASTARRIKA) | EA-NV | Interpelazioa, María del Carmen López de Ocariz López de Munain Euskal Talde Popularreko legebiltzarkideak Ingurumen eta Lurralde Politikako sailburuari egina, Euskal Autonomia Erkidegoko KBEak (Kontserbazio Bereziko Eremuak) izendatzeko espedienteak egiteari eta tramitatzeari buruz | Señora presidenta, señor lehendakari, consejeros, señorías, buenos días. Egun on, López de Ocariz andrea. Ondo azaldu duzun bezala, Batasunaren intereseko lekuak (BIL deritzenak) kontserbazio bereziko eremu (KBE) bihurtzeko prozesua luzea da, dokumentu teknikoak egiteak lan asko eskatzen baitu eta, batik bat, adostasun eta bateratzeko lan asko eskatzen du, bai gizarte-eragileekin eta eragile ekonomikoekin eta bai eraginpeko administrazioekin. Prozesu hori, zuk gogorarazi diguzun bezala, BILen izendapenekin hasi zen, edo Europak Euskal Autonomia Erkidegoak proposatutako BILak izendatzearekin, 52 BIL eta hegaztientzako babes bereziko sei HBBE. Hortik aurrera prozesu bat jarri zen martxan, BBE bihurtzeko prozesu luzea, oraindik irekita dagoena, beraz, martxan dagoena eta, batik bat Arabako alderdian ixteko dagoena. Eta beste noizbait ere aipatu dugun arren, gu maneiatzen ari garen egutegian, lanean ari garen bezala, 2014 bukaerarako eremu guztiak BBE izendatzea aurreikusten dugula jakinarazten dizut. Eskumeneko gaiengatiko kezkari dagokionez, edo foru-aldundiekin edo beste administrazio batzuekin lan egiteko moduagatik, badakit Eusko Jaurlaritzak dokumentu bat igorri zuela 2011ko apirilean, hain zuzen ere, akordio bat, Jaurlaritzak foru-aldundiekin egindako bilera batean hartutako erabakiak jasotzen zituen eta BBEentzako lantzen ari ziren kontserbazioneurrien inguruan jarraitu beharreko lan-ildoak ezartzen zituen dokumentu bat. Kontserbazio-neurriek pragmatikoak eta errealistak izan behar zutela, jabeak kontuan hartu behar zirela, agenteekin adostutako emaitza bilatu behar zela eta, batik bat, eskumen-esparrua eta -banaketa kontuan izan behar zirela zioten premisek. Berriro diot, hori alderdi guztiek bidali edo onartu zuten 2011ko apirilean. 2012ko abendutik aurrera, hau da, nik gaiari berriro heldu nionetik aurrera, zuk ondo dakizun bezala, eremuen ondorengo kudeaketan eskumena zuten administrazioen nahigabe-egoerarekin egin genuen topo. Administrazio horietako gehienak foru-aldundiak ziren, baina baita udalak eta beste erakunde kudeatzaile batzuk ere, esaterako, Uraren Euskal Agentzia, eta lan-ildo biziagoa eta hurbilagoa abiatu genuen foru-aldundiekin. 2013ko urtarrilaz geroztik, hainbat bilera egin dira Eusko Jaurlaritzaren eta foru-aldundien artean gai horren inguruan. Adibidez, martxoaren 22an Arabako Foru Aldundiarekin… Lan-bilerak, eh!, lan-bilerak eta elaborazio-bilerak, eta ez diputatuen eta sailburuaren edo sailburuordeen arteko bilera protokolarioak. Nioen bezala, martxoaren 22an eta maiatzaren 13an Arabako Foru Aldundiarekin, eta maiatzaren 29an hiru foru-aldundiekin Eusko Jaurlaritzaren egoitzan. Egun horretan lan-prozedura bat adostu genuen Natura 2000 Sarearen inguruan, zu aipatzen ari zinen ildotik. Maiatzean esleitu dira… Une honetan izendatuta ditugu –uste dut oso ondo dakizula, baina gogorarazi egin nahi dizut–, behin betiko onartuta ditugu hemeretzi eremu, barkatu, 2012ko urriaren 16an onartuta ditugu hemeretzi eremu; duela gutxi, hain zuzen ere, ekainaren 4ko Gobernu Kontseiluan beste hamar onartu genituen, eta falta zaizkigun gehienak Arabakoak dira, eremu biogeografiko mediterraneoa atzeratuago zihoalako, eta une honetan horiek ari gara sustatzen. Horretarako, hainbat enpresari esleitu dizkiegu oraindik gauzatu gabe dauden hamabost KBE horiek gauzatzeko behar diren lan teknikoak egiteko kontra- tuak. Maiatzean esleitu dizkiegu. 2014ko bukaerarako amaituko ditugu lanak, eta foru-aldundien eskaerak hasieratik integratzea da helburuetako bat. Eta horregatik aldatu dugu lan-prozedura indarreko legeria aplikatuz, kontuan hartuta eremuen administrazio kudeatzaileak izango direla, eta Jaurlaritzarekin eta aholkularitzekin talde mistoak osatzeko aukera eskaini diegu, KBEak arautzeko dokumentuak elkarrekin egiteko. Maiatzaren 29an elkarrekin egindako lehen bilera baten ondoren, Jaurlaritzako, foru-aldundietako eta enpresetako teknikariek osatutako lantaldeak eratu dira, prozesuen hasieratik dokumentuak elkarrekin egiteko xedearekin. Oinarrizko dinamikak web-plataforma bat elkarrekin erabiltzea aurreikusten du, informazioa, lan-dokumentuak eta materialak trukatu eta bateratzeko, aldizkako bilerak egiteko (kasuen arabera, hamabostean behin edo hilean behin, premiak kontuan hartuta), eta baita administrazioen baterako presentzia parte-hartze sozialeko prozesu guztietan eta izapidetze administratiboaren prozeduran lankidetzan aritzea ere. Zure galderara itzulita, hain zuzen ere, zure azken galderara itzulita, Ingurumen eta Lurralde Politikako Sailak eremuen kudeaketari buruzko eskumenak aldatzeko asmorik baduen galdetzen didazunera, argi eta garbi esan behar dizut ezetz. Administrazio honek erabat errespetatzen ditu gure legeek administrazio guztientzat xedatzen dituzten eskumenak, eta lanean ari gara eremuak izendatzeko prozesuak gogobetetzeko eta hobetzeko, lehenik eta behin instituzioak errespetatzeko premisa horrekin bat eginda. Gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1777 |
10 | 35 | 07.06.2013 | LÓPEZ DE OCARIZ LÓPEZ DE MUNAIN | PV-ETP | Interpelazioa, María del Carmen López de Ocariz López de Munain Euskal Talde Popularreko legebiltzarkideak Ingurumen eta Lurralde Politikako sailburuari egina, Euskal Autonomia Erkidegoko KBEak (Kontserbazio Bereziko Eremuak) izendatzeko espedienteak egiteari eta tramitatzeari buruz | Bai, sailburu andrea, nik sinetsi egin nahi dizut zuk ezetz esaten didazunean, baina ni zure sailaren orrian sartu, Biodibertsitatean begiratu eta BILak ikusten baditut, Entziako BILean, adibidez, honako hau irakurriko dut: "Kudeaketaz arduratzen den instituzioa eta organoa, Eusko Jaurlaritza". Zadorrako BILera jotzen badut, gauza bera dio: "Kudeaketaz arduratzen den instituzioa eta organoa, Eusko Jaurlaritza". Guardiako Aintzirak izeneko BILera jotzen badut, beste horrenbeste gertatzen zait. Beraz, nik ez dut uste horrela izan behar duenik. Zure erantzuna ulertzen badut ere, zure sailaren webguneak errealitatearekin bat etortzea gustatuko litzaidake. Nik ulertzen dut… Hemen ikus dezakegu, LHLk erreakzio desberdinak eragiten dituela eta eragin dituela egin zenetik. Eta nik ulertzen dut erreakzioaren lehen fasea, ezagutzakoa (askok ez genuen ezagutzen edo ez zuten ezagutzen, edo egokitzea kostatu egin zaigu), ulertzen dut auzi-iheseko fasea, administrazioek izan zutena, baina hogeita hamar urteko LHL, LHL heldua, gu denok bezala, ustez helduak baikara, uste dut errespetatu beharreko elementua dela. Eta gu ez gaitu harritzen LHL berriro urratzen duten dokumentuak jasan edo ikusi behar izateak. Eta, egia esan, batzuk hemen Autonomia Estatutuari esker eta Jaurlaritza honen legeei esker dauden arren, hura aintzat ez hartzea beraien arazoa da, baina nik uste dut ordena eta errespetua izan behar ditugula administrazio eskudunekiko, eta ez etengabe eztabaidak sortu eskuduna nor den eta nor ez den erabakitzeko. Instituzioen arteko Harremanen Legea (Eusko Jaurlaritza eta foru-aldundiak) uste dut nahiko argia dela, eta, gaur egun, oso ondo dakigu denok noraino iristen diren mugak kasu bakoitzean eta arazo bakoitzean. Eta errespetu osoz jokatu behar dugu, nire iritziz sortu beharrik ez duen eztabaidak sortzen dituelako, eta denbora asko galtzen dugulako. Beraz, gure iritziz gertatzen diren errore horiek zuzentzeko eskatzen dizut, zuen orrialdean dauden erroreak, eta bere garaian foru-aldundien edo organo kudeatzaileen ekarpenak jaso ez zituzten dokumentuak… Entzian Entziako Partzuergoa dago, esateko zerbait izango duena eta bere historia duena, eta beste toki batzuetan parke naturalen patronatuak edo horien jarduera egiten duten beste organo kudeatzaile batzuk egon daitezke, eta parte hartzen duten erakunde baten eta bestearen neurriak ez gainjartzeko zer elementu den nagusia pentsatu beharko da. Beraz, nik uste dut lana garrantzitsua dela, baina kudeatzailea zein izango den eta bakoitzari zer neurri dagozkion argitzea ere garrantzitsua da, bestela kudeaketa konplikatua izango delako, eta kontserbazio-neurriak gauzatzea ere konplikatua izan litekeelako. Beraz, nik uste dut erroreak zuzentzeko fasean gaudela, eta fasean esku hartzen duten agente guztiekin politika gardena egiteko fasean ere bagaudela. Eta egiteko geratzen zaidan galdera da… Entziaren kasuan, adibidez, ea dokumentu berri bat egongo den, jendaurrean jarriko den, zer egiteko asmoa duzuen. Adibidez, Zadorra ibaiaren kasuan bezala, dokumentua aldatuko al da herritarrek parte hartzeko tailerretan jartzeko? Hori jakitea gustatuko litzaidake. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1778 |
10 | 35 | 07.06.2013 | INGURUMEN ETA LURRALDE POLITIKAKO SAILBURUAK (OREGI BASTARRIKA) | EA-NV | Interpelazioa, María del Carmen López de Ocariz López de Munain Euskal Talde Popularreko legebiltzarkideak Ingurumen eta Lurralde Politikako sailburuari egina, Euskal Autonomia Erkidegoko KBEak (Kontserbazio Bereziko Eremuak) izendatzeko espedienteak egiteari eta tramitatzeari buruz | Bai. Nire aurreko interbentzioan esan dudan bezala, joan zen maiatzean, hain zuzen ere, duela hamar egun eskas, maiatzaren 29an, egin genuen Jaurlaritzak, forualdundiek eta enpresa esleipendunek osatutako lantaldeak sortzeko lehen bilera, eta Arabaren kasuan, dokumentu horiek guztiak berregiten hasteko. Webgunean akatsen bat badago, dudarik ez izan zuzenduko dugula. Eta, bestalde, partzuergoaren balioari dagokionez, zurekin bat natorrela adierazi nahi dizut, eta baita gure eremuen balioari buruz eta urteetan zehar eta mendeetan zehar izan duten kudeatzeko moduari dagokionez ere, gure herritarren eta gure administrazioen lan egiteko moduari eta kulturari esker baitauzkagu gure ingurunean ondare natural eta kultural berezi horiek –nire iritziz–. Beraz, erabateko errespetua dugu gauza horiekiko. Lehen esan dudanean ez direla soilik forualdundiak, baita udalak eta Uraren Euskal Agentzia ere, eten-puntuak jarri ditut. Partzuergoa eta eremu horien kudeaketan parte hartzen duten erakunde guztiak baliagarriak ez ezik, guztiz beharrezkoak direla uste dugu. Beraz, lan-ildo horri ari gara eusten. Webguneetako dokumenturen batekin desadostasunen bat egotekotan, jarri ditugun lanekin egongo da. Oraintxe bertan hori guztia eguneratzen eta martxan jartzen hasi gara, eta foru-aldundiekin eta gainerako erakundeekin osatutako lantalde horiei dagokienez aldaketak izango ditugu dokumentu horietan, dudarik gabe. Nik ez dut ezer aurreratuko orain, ez naiz harrotuko dokumentuak nola bukatuko diren asmatzeko jakinduria gorena dudala esanaz, horretarako baitaude lantaldeak, eta espero dut emango dutela euren fruitua. Uste dut ondo neurtutako egutegiak ditugula. Bestalde, ez dugu tranparik egin nahi, eta horregatik ari gara esaten erantzukizun osoz, 2014ean, 2014ko bukaeran, izango ditugula, prozesu horiek guztiak amaitutakoan, informazio publikoa, lan bateratua eta dokumentu guztiak. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1779 |
10 | 35 | 07.06.2013 | BARRIO BAROJA | PV-ETP | Galdera, Carmelo Barrio Baroja Euskal Talde Popularreko legebiltzarkideak Ingurumen eta Lurralde Politikako sailburuari egina, Bilboko portuaren terminal logistiko ferroportuarioaren kokapenari buruzko oraintsuko informazioen gainean | Eskerrik asko, presidente andrea. Goizeko saioa edo kontrol-bilkura amaitzeko, gai ezaguna denez, Bilboko portuko lehorreko portuari buruzko gaiaren eta haren ondorioen jarraipen bat da, Legebiltzarreko talde guztiok egin berri dugun agerraldi batean herrialdeko gaitzat jo duguna. Duela lau hilabete inguru, pixka bat gutxiago, sailburu andreak argi eta garbi adierazi zuen, Legebiltzarrean egindako galdera bati erantzunez: "gaur egun", une hartan, "Jaurlaritza honen borondatea da Euskadik salgaien nazioarteko garraiorako logistikanodo bihurtzeko duen ahalmena garatzea. Eta Bilboko portuaz ari garenez, hegoaldeko tren-saihesbidea eta lurralde horretan bertan dagoeneko eraikita dauden logistika-plataformen sare bat, horien artean Jundiz, Foronda eta Arasur, sustatzeko tematuta gaudela esan behar dugu". Honek aurrera jarraitu du eta kazetari-informazioak izan eta jaso ditugu, bere garaian igorriko den idatzizko informazioren bat izapidetu dugu, Atutxa jaunaren, hau da, Bilboko Portuko Agintaritzako presidentearen agerraldian izan gara, une garrantzitsuan egindako agerraldian... Zentzu horretan, Jaurlaritzaren informazioa baloratu eta biltzen jarraitu behar da, duela lau hilabete baino zerbait gutxiago egin zenuen agerraldi hartaz geroztik gauza garrantzitsuak gertatu direlako. Jaurlaritzaren informazioa garrantzitsua da. Jaurlaritza ere badago Bilboko portuaren administrazio-kontseiluan. Instituzio horretan gai honen inguruko erabakiak hartzen dira. Jaurlaritzaren jarrerak baldintzatu eta erraztu egiten du Bilboko portuak eta Portuko Agintaritzak erabakiak hartzea, eta une estrategikoa da. Une estrategikoan gaude, Bilboko portuko logistika-plataforma Euskal Herrian egon dadin eta, seguruenik, Arasurren ere egon dadin zerbait egiteko. Zentzu horretan, Eusko Jaurlaritzak gaur egun zer jarrera duen eta zer urrats ari den ematen jakin nahi dugu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1780 |
10 | 35 | 07.06.2013 | INGURUMEN ETA LURRALDE POLITIKAKO SAILBURUAK (OREGI BASTARRIKA) | EA-NV | Galdera, Carmelo Barrio Baroja Euskal Talde Popularreko legebiltzarkideak Ingurumen eta Lurralde Politikako sailburuari egina, Bilboko portuaren terminal logistiko ferroportuarioaren kokapenari buruzko oraintsuko informazioen gainean | Bai. Egun on berriro. Señor Barrio, hemen egin zenidan aurreko galderan esan nizun bezala, Bilboko portuak dituen lehorreko portuetako bat Arasur izateko aukera aztertzen ari gara, hainbat aukera baititu. Dakizun bezala, ez da instalazio bakarra, beste bat ere izan liteke, eta Bilboko Portuko Agintaritzarekin guztiz inplikatuta eta elkarlanean ari gara lanean. Zure galderan kazetaritza-informazioak aipatu dituzu. Komunikabideei nire errespetu guztia adierazten diet, baina nik hemen aipatu nituen kontuak Portuko Agintaritzarekin egiten ari ginen lana eta Portuko Agintaritzak plataforma horretan sartzeko izan ditzakeen arazo edo zailtasun teknikoak konpontzeko egiten ari den ahalegina izan ziren. Baina, nire iritziz, Arasur sustatzea edo mapan jartzea ez da Bilboko portuaren erantzukizun esklusiboa. Bilboko Portuko Agintaritza inplikatuta dago, lanean ari da, ildo horretan ari da lanean, eta harremanak ditu bai Arasurrekin eta bai administraziokontseilua osatzen dugun administrazioekin. Nik espero dut horrek bere emaitzak izango dituela, baina badira beste administrazio batzuk, zuk ondo dakizun bezala, guztiz inplikatuta daudenak, eta Bilboko portua inplikatzen ari den neurrian inplika daitezen nahiko genuke, bai Espainiako Gobernua eta bai Arabako Foru Aldundia. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1781 |
10 | 35 | 07.06.2013 | BARRIO BAROJA | PV-ETP | Galdera, Carmelo Barrio Baroja Euskal Talde Popularreko legebiltzarkideak Ingurumen eta Lurralde Politikako sailburuari egina, Bilboko portuaren terminal logistiko ferroportuarioaren kokapenari buruzko oraintsuko informazioen gainean | Eskerrik asko, presidente andrea. Eskerrik asko zure azalpenengatik, sailburu andrea. Badirudi, duela lau hilabete aipatzen zenigunaren erritmoari eusten diotela. Gu Eusko Legebiltzarrean gaude, eta guk hemen egin dezakegun kontrola Eusko Jaurlaritzari egin diezaiokegu, eta hori egiten dugu, Eusko Jaurlaritzari inplikazioa eskatu. Beste foro batzuetan, beste esparru batzuetan, beste administrazio-kontseilu batzuetan, erabakiak hartu ahal izango dira eta hor egongo dira beste administrazio batzuk, baina guri eta, zehazki, niri, Eusko Jaurlaritzaren lana kontrolatzea eta sustatzea dagokit, eta horregatik egingo dizut honako galdera hau. Eta ez dudarik izan, nik egiten ez badizut, beste kide batek edo, seguruenik, beste legebiltzar-talde batek egingo dizula denborak aurrera egin ahala; izan ere, berriro diot, une estrategiko batean gaude plataforma logistikoari buruz, Arasurri buruz eta diseinatuta eta proiektatuta dagoen eta Bilboko superportuarentzat beharrezkoa den azpiegitura berri horrek sortuko duen mugimendu ekonomiko garrantzitsuaren onura Euskal Autonomia Erkidegoak jasotzeari buruz erabaki garrantzitsuak hartzeko. Zentzu horretan, galdetu nahi dizudana da... Atutxa jaunak esandakoaren ildoari jarraituz, zeren eta, Atutxa jaunak, Portuko Agintzaritzako lehendakari jaunak, adierazi baitzuen bi plataformek zutela tokia, Arasur eta beste kontu batzuen arteko bateragarritasunak ikusten zituela... Nik jakin nahiko nuke ea Eusko Jaurlaritzari eskatu zaion tartean sartzea, ea Eusko Jaurlaritzak parte hartu behar duen, Portuko Agintaritzarekin harremanik egon den, kontu horiek guztiak gai errazak ez direlako, kontu konplexuak direlako. Eta ea Eusko Jaurlaritzak parte hartu behar duen eta zer neurritan edo zer modutan parte hartu erabaki al duen. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1782 |
10 | 35 | 07.06.2013 | INGURUMEN ETA LURRALDE POLITIKAKO SAILBURUAK (OREGI BASTARRIKA) | EA-NV | Galdera, Carmelo Barrio Baroja Euskal Talde Popularreko legebiltzarkideak Ingurumen eta Lurralde Politikako sailburuari egina, Bilboko portuaren terminal logistiko ferroportuarioaren kokapenari buruzko oraintsuko informazioen gainean | Bai, Barrio jauna, parte hartuko dugu. Ez gara parte hartzen hasiko: dagoeneko ari gara parte hartzen. Administrazio-kontseilutik hasiera-hasieratik ari gara lanean Bilboko Portuko Agintaritzarekin eta Arasurrekin. Eta guk ere, lehen aipatu ditudan beste administrazioekin gauden tokietan inplikazioa eskatzen diegu Arasurren eremu hori guztia balioztatzeko. Beraz, gure inplikazioa erabatekoa dela berretsi nahi dizut, Arasurren garapen onaren aldeko apustua ari garela egiten. Badira kontu batzuk… Bai, bateragarria dela uste dugu. Bat gatoz Bilboko Portuko Agintaritzak egiten duen hausnarketarekin: bi kontuak bateragarriak direla. Eta Arasurren konpondu beharreko kontu batzuk daude, esaterako, tren-lotura eta beste kontu batzuk, eta horretan ari gara lanean. Hori guztia mahai gainean jarrita, espero dut informazioa ematen jarraitu ahal izatea zuk eskatzen didazun neurrian. Gracias. La | eu | https://www.legebiltzarra.eus/ic2/restAPI/pvgune_descargar/default/2d167806-2703-4a30-af92-01baf9e7e610 | parl_eu_1783 |
10 | 36 | 13.06.2013 | ARZUAGA GUMUZIO | EH Bildu | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Eskerrik asko, legebiltzarburu anderea. Egun on, lehendakari jauna. Legebiltzarkideok. Euskal Herrian indar polizialen argazki ezin kaotikoagorik daukagu eta hori argitu, ordenatu behar da. Amaiurrek Gobernuari zuzendutako galdera baten erantzunean adierazten zen 4.800 guardia zibil eta 2.200 espainiar polizia zeudela Hego Euskal Herrian. Guztira 7.000 inguru. Zifra horri gehitu behar zaio hemengo indar polizial autoktonoak, beste 13.000 agente gehiago gutxi gora behera. Guztira, 19.992 2012ko datuen arabera. Horietatik % 35 espainiar agindupeko indar polizialak dira. Non egon daiteke munduan horrelako kopuru bat komunitaterik kanpoko poliziaz osatua, zer testuinguruan, protektorado edo herri kolonizatu batean ez bada? Beste ikuspegi batetik, dauden erratioak hauexek dira: 6,8 Euskal Erkidegoan eta 5,4 polizia Nafarroan mila biztanleko. Ez du parekotasunik ez Europako beste lurraldeetan ezta Espainiar Estatuko beste lurraldeekin ere. Turkia edo Ipar Irlandaren gainetik gaude polizia-tasetan. Esanguratsua ere, bertan gatazkak edo gatazketatik ateratzen ari diren testuinguruak izanik. Europar Batasuneko gomendioa hauxe da: bi polizia mila biztanleko. Pentsa. Kopuru horiek ezin dira gaur egun justifikatu, ez polizia-eskuduntzen edo -funtzioen arabera –izan ere, arrazoi edo aitzakia nagusia amaituta, ETAren kontrako borroka, gainontzeko funtzioak guztiz erresidualak dira–, ezta bizi dugun egoera ekonomikoarekin ere, atal honek, doikuntzak exigitzen dituelako, gaur egungo lehentasunak bestelakoak izanik. Ez da justifikatzen ezta gaur egun bizi dugun momentu politikoarekin ere. ETAren jardun armatuaren bukaerarekin eta bortizkeria guztiak desagertzeko ematen ari diren urratsekin, ez dago justifikatzerik indar hauek Euskal Herrian akantonatuta egotea, ez bada euren kontrol soziala eta euren presentzia armatuarekin hemen hartu behar diren erabakiak eta jorratu behar diren pausuak oztopatzea nahi dela. En el Plan de Paz y Convivencia recientemente presentado por el lehendakari no aparece ni una sola mención a la cuestión del acantonamiento o, expresado en su corolario positivo, el necesario repliegue de los cuerpos y fuerzas de mando instalado en Madrid. Sí se hace una referencia al compromiso social de la Ertzaintza por la convivencia y los derechos humanos. Quiero entender que no mencionar a las fuerzas de seguridad del Estado no es un mero olvido; quiero pensar que no es que se evite por una mera cuestión técnica, por falta de competencia en la materia, porque sí que hay otras menciones dentro de ese plan, recomendaciones o iniciativas que se abordan sobre las que se carece de una competencia directa. Quiero leer entre líneas que es porque el lehendakari se hace eco de un arraigado sentimiento popular de que esos grupos policiales no están ni invitados ni se les espera en un proceso de normalización, porque lo realmente normalizado sería su desaparición. Su única lógica es el repliegue, más aún en un escenario en el que carecen de funciones que pretendan justificar su presencia, más aún en un momento en que solo arrojan gasolina a un fuego que ya resulta ser rémora del pasado. En el plan presentado por el lehendakari se apela al principio de realidad. Lamentablemente, esa realidad todavía viene condicionada por algunos que se muestran hoy enemigos de la paz, por quienes desde el inmovilismo dan pasos hacia la involución. Hoy hacemos este debate con dos personas bajo detención incomunicada, dos personas que fueron sacadas de sus domicilios de noche y a punta de pistola para serles aplicado un régimen que viene aparejado a malos tratos y a autoincriminaciones forzosas. No voy a recurrir a la retahíla de recomendaciones internacionales que han señalado el binomio "Guardia Civil-tortura" –el más reciente, el dictamen del Comité de Derechos Humanos que, 19 años más tarde, reconoce las secuelas crónicas que el mal trato dejaron en Maria Atxabal–. Asteartean, Urnietan eta Andoainen izandako atxiloketek ez dute betetzen hiru printzipio minimo. Ez legitimitatea, ez duelako lortu hiritargoaren segurtasun handiagoa. Onartzen delako pertsona hauek bizitza guztiz normala egiten zutela eta nolabait ETAren harreman batean desaktibatuta zeudela, ezta ere ez dira atxiloketak egiten justiziaren onuran. Bigarrenik nago legea ere ez dela betetzen. Izan ere, gertakariak izan ostean, biak Estatuaren gatibu egon dira eta horrelako akusazioak eta kausak ez ziren inondik ere agertu. Bi aldiz atxilotuak antzeko gertakizunengatik. Amaitzeko, operazio horrek ez du betetzen oportunitate politikoaren printzipioa, egiten diren mo- mentu politikoan traba eta oztopoa baino ez direlako. Ez bazen hori, hain zuzen ere, bilatzen zena, kontraprogramazio bortitza, bakerako plana... | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1784 |
10 | 36 | 13.06.2013 | ARZUAGA GUMUZIO | EH Bildu | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Kontraprogramazioa esaten nuen, bakerako planak eta normalizaziorako jarrerak blokeatzeko, dinamitatzeko. Konponbide-prozesu guztietan azaltzen da desmilitarizazioa funtsezko elementua bezala, bake-, normalizazio- eta bizikidetza-prozesu bat garatzeko. Orain dela gutxi ospatu den foro sozialak ere heldu dio gaiari. Testualki esaten du: "Estatuaren segurtasun-indar eta -kideen kopurua eta eginkizuna berriro dimentsionatzea gomendatzen dugu eta errealitatera moldatzea". "Errealitatera moldatzea". Berme bat da hau. Hemen, gainera, aldarrikapena ondo errotuta dago gizartean, are gehiago arrazoiak eta aitzakiak gero eta txikiagoak direnean. Badakigu euskal gizarteak nahi eta behar duen errepliege horrek Madrileko Gobernuaren jarrerarekin topo egingo duela. Fernández Díaz barne-ministroak argi esan zuen Segurtasun Batzordean ez dela poliziaren irteteaz hitz egingo –"Irteteaz" hitz egiten zuen–. Dudarik gabe, bere hemengo ordezkariarekin kontatzen du, Carlos de Urquijo lugartenientearekin, Estatuaren interesen defentsan. Horretarako helduko dio Estatutuaren 17.6.b artikuluan esaten denari, "Estatuaren interes orokorra larriki konprometituta" dagoen horietan. Edonola ere hau ulertuta, edonola ere izanda ere hau interpretatzeko modua: "Estatuaren interes orokorra larriki konprometituta" dagoenean. Baina ezin dugu bertan geratzerik onartu; gaur egungo testuinguruan, ezin dugu bertan geratzerik onartu. Herrialde honek ez du hori merezi. Nik neuk diodalako, Barrio jauna. Oinarrizko eskubideak betetzeko etengabeko muga izateaz gain, herri honetan bakea eta elkarbizitza hezurmamitzeko prozesuaren behaztopagarri nagusia ere badirelako. Horrexegatik, hain zuzen. Eztabaidagai ekarri dugun legez besteko proposamen honen lehen bi puntuek Beltrán de Heredia sailburuaren adierazpenak jasotzen dituzte hitzez hitz. Por eso precisamente. EAJren argudioetan ere jasota dago ideia hori; horregatik, gure proposamenaren alde egiteaz gain, alderdi horrek aurkeztutako zuzenketaren alde ere egingo dugu. Nada más. Muchas gracias. Besterik gabe. | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1785 |
10 | 36 | 13.06.2013 | MANEIRO LABAYEN | Mixto-UPyD | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Eskerrik asko, presidente andrea. Egun on guztioi. Guk, noski, kontrako botoa emango diogu ETAren interesei zilegitasuna eta babesa ematen jarraitzen dutenek aurkeztutako ekimenari, eta gure osoko zuzenketaren alde egingo dugu. Honetan datza, zehazki, gure osoko zuzenketan jaso dugun proposamena: Lehenik, eskatzen dugu Legebiltzarrak urtero omenaldia egin diezaiela Estatuko segurtasun-indar eta -kidegoei, urte hauetan guztietan Euskadiko eta Espainiako herritarren babesle izan baitira, ETAri eta haren laguntzaileei –aurrez aurre hementxe– men egin nahi ez zieten herritar guztiek jasan behar izan duten beldur, heriotza, estortsio eta jazarpen gupidagabeen doilorkeriaren aurrean. Beraz, Eusko Legebiltzarrak Estatuko segurtasun-indar eta -kidegoei eskerrona adieraz diezaiela jendaurrean, herritarren eskubideak eta askatasuna bermatzeko egin duten lan bikaina eskertzeko eta ordaindu behar izan duten prezio ikaragarria gogoratzeko. Bestalde, eskatzen dugu Legebiltzarrak atzera bota dezala Guardia Zibila eta Polizia Nazionala erretiratzeko proposamena –gaur gure artean dugun segurtasun-sailburuak berak ere aurreko batean azaldutakoa–, polizia-kidego horiek beharrezkoak izaten jarraitzen dutelako eta Euskadi Espainia delako –ETAren lagunek gustuko izan ez arren–. ETA –ez da desagertu– eta haren ordezkari politikoak –hementxe ditugun gaur egun– betidanik saiatu izan dira Estatuko segurtasun-indar eta -kidegoak gure erkidegotik aterarazten; horretarako, bere jardun terroristaz baliatzen zen ETA; haren laguntzaileek, berriz –hementxe, egun–, gizarte-presioa erabiltzen zuten, talde armatu horri lagun eginez eta haren hilketak zurituz; hala, lehenik, laidotu eta seinalatu egiten zituzten ETAren biktimak, eta, ondoren, erail ondoren ere, haiek iraintzen jarraitzen zuten. ETAk, gure osoko zuzenketan jasotzen den moduan, 230 guardia zibil hil ditu, 183 polizia nazional, 103 militar, 15 ertzain, 30 udaltzain, 58 enpresaburu, 68 ordezkari politiko, 9 epaile, espetxeetako 7 langile eta 3 kazetari, bai, halaber, unibertsitateko irakasleak eta beste herritar anonimo asko ere. Gizonak, emakumeak eta haurrak hil ditu ETAk. Erretiratuak, langabeak, etxekoandreak, taxilariak… Alegia, bere tiroen eta bere proiektu politiko totalitarioaren artean egokitutako oro hil du ETAk, eta, gaur egun, oraindik ere, talde terrorista horren ordezkari politikoak –hementxe bertan ditugunak– haren jarduna babesten aritzen dira. Hilketa horiek ezin izango ziratekeen gertatu, ezker abertzaleak ETAri babes politiko eta soziala eman izan ez balio. Berriz ere esango dut, argi eta garbi gera dadin: hilketa horiek ezin izango ziratekeen gertatu, ezker abertzale osoak hamarkadaz hamarkada ETAri babes politiko eta sozial hori eman izan ez balio. Egun, hementxe dugu ezker abertzale hori, askatasunaren etsaia; orain, beren hogeita bat eserlekuetatik babesten dute betidanik babestu izan duten proiektu politikoa, eta proiektu politiko horrek hemendik kanpo behar ditu, ezin bestela, Estatuko segurtasun-indar eta -kidegoak. Horregatik proposatzen dute segurtasun-indar horiek kanporatzea. Horixe nahi zuen ETAk, bere proiektu totalitarioa indarrez ezartzeko, bere gogora jardun ahal izateko, askatasuna suntsitzeko eta bere proiektu totalitarioa inposatzeko. ETAk, zeina ez baita desagertu eta mehatxu egiten jarraitzen baitu, bonbaka eta tiroka kanporatu nahi izan zituen Estatuko segurtasun-indar eta -kidegoak. Ezker abertzaleak, gaur, ETAren betekizun horrekin jarraitu nahi du, erakundeak baliatuz, nahiz eta ETA gaitzetsi gabe jarraitzen duen eta, hortaz, ez lukeen hemen egon behar. Gainera, proposamen hau ekartzeko ausarkeria lotsagabea dute, zeren aitzakiapean eta dirua aurrezteko, bikoiztasunak murrizteko eta Gernikako Estatutua betetzeko aitzakiapean! Lotsagabekeria galanta zuena, ekimen hau hona ekarrita, mozorro horren pean, gainera. Guk, noski, ezetz esaten dizuegu; izan ere, Euskadi Espainia da, eta, beraz, Guardia Zibilak eta Polizia Nazionalak hemen jarraitu behar dute; gainera, ETA –zuen lagunak, alegia– ez da desertu, eta mehatxu egiten jarraitzen du. Atzo bertan, Guardia Zibilak atxiloketak egin zituen. Horixe izan da Guardia Zibilak Euskadiko herritarroi egindako azken zerbitzua: gaizkileak atxilotzea, hots, ETA talde terroristako kideak atxilotzea. Eskerrak eman nahi dizkiegu, beraz, eta bide horretan jarrai dezaten eskatu, lur hau beren etxea delako eta ezinbestekoak direlako justizia ezartzeko eta askatasuna defendatzeko. Hortaz, laburbilduz, guk ezetz esaten diogu EH Bilduri. "Ez" esaten diogu beraren proposamenari, eta Estatuko segurtasun-kide eta -kidegoei, berriz, hau beren etxea dela, hemen behar ditugula eta hemen egoten jarraitu behar dutela. "Alde hemendik" oihukatzen dute haiek; "Geratu hemen" guk. Gera daitezela hemen, ezinbestekoak ditugulako, beharrezkoak ditugulako eta hau beren etxea dutelako. Hortaz, utikan ETA, eta utikan Legebiltzar honetatik ETAren zerbitzupean jarraitzen dutenak, alegia, EH Bilduren hogeita bat legebiltzarkideak. Estatuko segurtasun-indar eta -kidegoak hemen geratzea nahi dugu; alde egin dezala ETAk eta alde egin dezatela ETAren ordezkariek. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1786 |
10 | 36 | 13.06.2013 | UNZALU HERMOSA | SV-ES | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Eskerrik asko presidente andrea. Sailburuak, legebiltzarkideok, egun on guztioi. Berbaldi honi hasiera emateko, lehenik eta behin, gure osoko zuzenketaren lehen puntuan bezalaxe, eskerrak emango dizkiet bai Ertzaintzari bai Estatuko segurtasun-indar eta -kidegoei, azken hamarkadetan ETA garaitzeko egin duten lanarengatik; izan ere, demokrazian gaudenetik, Euskal Sozialistok polizia horietako bat ere ez dugu sobera izan; polizia-kidego horien guztien arteko ekimenez, nazioarteko laguntzaz eta Euskadiko gizartearen gehiengoaren bultzadaz lortu dugu azkenik herri honetan guztiz errotuta egon den indarkeria horrek, alegia, bereizgarri zehatz eta nahastezineko indarkeria horrek bere jardun terrorista bertan behera utzi behar izatea. Izan ere, demokrazia ezarri zenez gero, Guardia Zibileko eta Polizia Nazionaleko kideek bizitza jokoan jarri dute estatu demokratikoa defendatzeko eta herri hau diktadura totalitario bilakatu nahi zutenei aurre egiteko. Gaur, EH Bilduk, bere legez besteko proposamenaren azalpenean, sinetsarazi nahi izan digu bere ekimena arrazionala dela, teknikoa ia, Estatutuaren esparrua bera ere aipagai hartuta –nork esango luke!– ; baina ez diogu ziria sartzen utziko, ondotxo dakigulako zein den beraren asmoa, hots, beste urrats bat egitea poliziak –polizia guztiak, bai Estatu osoan dihardutenenak, bai erkidego honetan soilik diharduena– hondoratzeko kanpainan. Eztabaidagai dugun proposamen honetako zioen azalpenean, betiko "alde hemendik" horretatik, Gernikako Estatutuaren 17. artikulura igaro dira –egia da hori–; are gehiago, Estatutuak Estatuko segurtasunkidegoei esleitzen dizkien eskumenen zerrenda ere jaso dute –zeharo harrigarria, berriro ere–. Baina, gaurkoan, inork zalantzaren bat bazuen ere, EH Bilduko bozeramaleak argi eta garbi utzi du zein diren beren benetako asmoak. Betiko "alde hemendik" hori lelopean hartu, eta zuzenbide-estatu honetan diharduten Estatuko segurtasun-indar eta -kidegoak gutxiesteko erretolikari heldu dio, ostera ere. Argi dago, beraz: herri honetako indarkeria amaiarazteko halako lan eskerga egin dutenei zilegitasuna kentzeko beste saiakera bat baino ez da hau. Euskal Sozialiston iritziz, Estatuko segurtasunindarrak erretiratzea ez da lehentasunezkoa, are gutxiago kontuan izanda gure herrietan, berriki ikusi dugun moduan, oraindik ere ETAko kideak daudela, jardunean izan zein ez. Eta segurtasun-sailburuak, bete-beteko propaganda-jardunean, Estatuko segurtasun-indarrak erretiratzeaz hitz egin zuenean ere, halaxe adierazi genuen. Une horretan, sailburua kritikatu genuen, ez zuelako bere eginkizuna bete; hau da, ez zen arduratu Ertzaintza nola antolatuko zuen pentsatzeaz, eta ez zuen Segurtasun Batzorderako gorde bere iritzia, Estatuko segurtasun-indarrek Euskadin izan behar duten lekua dela eta. Berriz ere diot: Estatuko segurtasun-indarrek erretiratu behar ote duten ez da lehentasunezko erabakia; gure iritziz, hori baino auzi garrantzitsuagoak ditugu erabakitzeke herri honetan –bide batez, gogora ekarri nahi dut Euskadiko diru-kutxatik ez dela euro bakar bat ere jartzen Estatuko segurtasun-indarretarako–. Gure ustez, premiazko gaiak beste batzuk dira: nola hitzartu krisialditik ateratzeko neurriak, zer neurri hartu ekonomia suspertzeko eta enplegua sortzeko, nola aurre egin ongizate-estatuari ezarri nahi dizkioten murrizketei... Hori espero dute gure herritarrek gugandik. Nolanahi ere, legebiltzarkideok, zaudete ziur: sozialistok begirunez hartu eta ontzat joko ditugu Segurtasun Batzordean hartzen diren erabakiak. Izan ere, gure ustez batzorde horretan jorratu behar da gai hau, propaganda-asmoetatik urrun, erronka jotzen alferrik aritu gabe, begirunez jokatuz eta arrazoibide sendoak azalduz. Gernikako Autonomia Estatutuaren 17. artikulua da negoziazio horretan ardatza. Ondorioz: Zuzenbide-estatua defendatzen duten poliziek ez digute traba egiten, eta Euskadiko herritarren segurtasuna bermatzen laguntzea eta elkarrekin lan egitea eskatzen diegu guk. Gure taldeak, izatez, erdibideko akordioa hitzartu nahi zuen Jaurlaritza sostengatzen duen taldea- rekin, ikusirik talde horren zuzenketaren ardatzak, funtsean, Autonomia Estatutua eta indarrean den ordenamendu juridikoa zirela. Alabaina, ezin izan da, Euzko Abertzaleek uko egin diotelako Euskadin indarkeria amaiarazteko lan egin duten polizia guztien lana aintzatesteari. EAJk, oraingo honetan, nahiago izan du EH Bilduren botoa jaso, gurekin erdibidekoa hitzartu baino, bi ardatz proposatzen baikenituen guk erdibideko horretan: Estatuko segurtasun-indar eta -kidegoen lana aitortzea, eta negoziazioa Segurtasun Batzordera eramatea, betiere ordenamendu juridikoa eta Gernikako Autonomia Estatutua oinarri hartuta. Besterik ez. Mila esker. | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1787 |
10 | 36 | 13.06.2013 | ITURRATE IBARRA | EA-NV | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Señora presidenta, señorías. Gernikako Autonomia Estatutuaren 17.1 artikulua: "Konstituzioaren lehen erabaki gehigarrian aurreikusten denez, erregimen forala gaurkotzeko prozesuaren bitartez, Euskadiko erakundeei, estatutu honetan zehazten den moduan, zera dagokie, pertsonak eta ondasunak babesteko eta lurralde autonomoaren barruan ordenu publikoa gordetzeko Polizia Autonomoaren erregimena, Estatuaren segurtasun-indarren eta -gorputzen eskuetan, komunitatez kanpotik edo gainetik gertatuko diren polizia-zerbitzuak geratzen direlarik, hala nola portuak, aireportuak, kostak, mugak eta aduanak zaintzea, lurralde nazionalean sartu-irteten diren espainol zein atzerritarren kontrola, erbestetasun, estradizio eta espultsioaren erregimen orokorra, emigrazio eta immigrazioa, pasaporteak, nortasundokumentu nazionala, arma eta lehergailuak, Estatuaren agiri fiskala, kontrabandoa eta Estatuari egindako iruzur fiskala." Por tanto, contamos con una policía propia, derivada de los derechos históricos reconocidos en la disposición adicional primera de la Constitución, y constituida como policía integral, en virtud del Estatuto y de la Ley de Policía del País Vasco; reconociéndoseles, por su parte, a las fuerzas de seguridad del Estado, todas aquellas competencias extracomunitarias o supracomunitarias, en estricto cumplimiento de la ley. Se trata, por tanto, de una disposición que conlleva necesariamente un repliegue de la Guardia Civil y la Policía Nacional. Espainiako estatuak, legebiltzarkideok, Europako polizia-ratio handiena dauka. Datuen arabera, Poliziaren Sindikatu Bateratuaren azken datuen arabera, zehazki esateko, Espainian 5,4 polizia daude 1.000 biztanleko; Euskal Autonomia Erkidegoan, berriz, are handiagoa da ratioa, 6,9 polizia baitaude 1.000 biztanleko. Europar Batasuneko proportziorik handiena da, baita mundukoa ere, gure egoerarekin nekez alderatu daitezkeen salbuespen batzuk kenduta. Are gehiago, bikoiztu egiten du Europako estatukide gehienen batezbestekoa. Esate baterako, Alemaniako ratioa 2,9 poliziakoa da 1.000 biztanleko, Frantziakoa 3,5ekoa, Irlandakoa 2,6koa, Belgikakoa 3,7koa eta Finlandiakoa 1,4koa, bakar batzuk aipatzearren. Según el último recuento oficial, en la Comunidad Autónoma Vasca tenemos 7.975 ertzainas, 3.060 guardias civiles y 1.520 policías nacionales. Los informes de los Gobiernos no ofrecen datos concretos sobre el total de policías municipales, pero, teniendo en cuenta únicamente las tres capitales vascas, el número de policías municipales es ya superior a los 1.700 agentes. Según los últimos datos ofrecidos por el Ministerio de Interior, en nuestra comunidad autónoma se encuentran destinados 4.580 miembros de las fuerzas de seguridad estatales, repartidos de la siguiente manera: en Álava, 598 miembros de la Guardia Civil y 350 de la Policía Nacional; en Bizkaia, 1.337 miembros de la Guardia Civil y 651 de la Policía Nacional, y, en Gipuzkoa, 1.125 miembros de la Guardia Civil y 528 de la Policía Nacional. A tenor de las informaciones publicadas esta misma semana, entre 2009 y 2012 se ha producido un aumento de un % 7 en el porcentaje de miembros de las fuerzas de seguridad estatales en nuestro territorio, precisamente en un momento en que la necesidad de ajustar la presencia de estas fuerzas policiales resulta más imperiosa que nunca, ya que la principal competencia de estas fuerzas policiales era la actividad armada de ETA, por lo que, tras el cese definitivo de su actividad, esta competencia ha quedado invalidada. Dado que la Ertzaintza está constituida como policía integral, el proceso de adaptación responde conceptualmente a un modelo policial de sustitución, dentro del marco estatutario. De hecho, en la Comisión de Seguridad celebrada el 29 de agosto de 1990, el Delegado del Estado lo definía de la siguiente manera: "Euskadiko poliziak, pixkanaka, Estatuko segurtasun-indar eta -kidegoak ordezkatu behar ditu berari dagozkion eginkizunetan; horrenbestez, ezinbestekoa da Estatuko segurtasun-indar eta -kidegoek Euskadin dituzten giza baliabideen eta baliabide materialen andana egokitzea". Esa era la opinión del Gobierno de España hace ya 23 años. Por tanto, habiéndose ya concretado la idea central, debían especificarse los criterios a seguir, entre los que destacaban la concreción de las competencias correspondientes a cada policía, una coordinación operativa eficaz, la supresión de las duplicidades y la eliminación definitiva de todas las inercias improductivas. Al poco tiempo, se planteó la integración del modelo de policía vasca en la arquitectura de seguridad europea, basada en el Acuerdo de Schengen –un proceso, dicho sea de paso, que se encuentra aún muy lejos de verse plenamente cumplido–. Alabaina, legebiltzarkideok, Estatuko poliziaindarrak erretiratzeko edo doitzeko auzia tabu bilakatu zaigu, batetik, duela hilabete batzuetara arte ETAren eskutik jasan dugun etengabeko jarduera terroristarengatik, baina, bestetik, zergatik ez esan, Ertzaintza polizia integrala dela onartzeak dakartzan ondorio politikoei aurre egin nahi ez izateagatik. Gaur bertan ikusten ari garenez, ezinezkoa da gai honi buruz eztabaidatzea, baten batzuek, konponbidea eman beharrean, betiko kontuak hizpide hartu gabe –ETAk eraildako biktimak direla, "Alde hemendik" edo "Que se vayan" horiek direla edo abertzaleen ustezko obsesioak direla–, betiere betikoen ahotik, jakina. Bazterrak nahasteko seta horren bidez, izatez, auziaren funtsa saihesten saiatu nahi da –eta kasu honetan, bide batez, sailburuari astindua eman–; izan ere, auzi honen funtsa legezkotasunari begirunea erakustea da, Ertzaintza polizia integrala dela leialki onartzea eta gure autogobernuaren esparrua defendatzea. Hau da, batzuek Gernikako Autonomia Estatutua defendatzeko eta oso-osorik betetzeko konpromisoa saihestu nahi dute berriro ere. EAJk, aldiz, gai horri heldu nahi dio; horixe da gure osoko zuzenketaren xedea eta edukia. Ez gara hona etorri "Alde hemendik" oihu egitera, eta are gutxiago, noski, ETAk eraildako 230 guardia zibilen eta 183 polizia nazionalen heriotzak zuritzen saiatzera; gizarte honek eta Legebiltzar honek askotan aintzatetsi ditu biktima horiek. Aski da, beraz, legebiltzarkideok! Ezin da gai hau erabili "baldosinín" garbigarria balitz bezala, jokabide guztiak zuritzeko balio duelakoan, Gernikako Estatutuarekiko konpromiso-falta ere barne. ETAk izugarri baldintzatu ditu –kalterako, jakina– Ertzaintzaren eguneroko jardunbidearen zenbait alderdi garrantzitsu; egia da hori. Baina, hala ere, Ertzaintza bete-beteko errealitatea da gaur egun, eta halaxe erakusten dute haren hedadurak, eraginkortasunak eta zerbitzuak. Izan ere, gertuko polizia profesional eta integralari dagozkion hedadura geografikoa eta garapen profesionala ditu, bai giza baliabideetan, bai baliabide teknikoetan. Zailtasunak zailtasun, bide luzea egin du Ertzaintzak ia 31 urte hauetan; hala, bete-beteko errealitatea da egun. Eta errealitate hori ikusi, hauteman eta erabili egiten da: Euskadiko geografia-esparru osoan estrategikoki kokatutako 25 ertzainetxe eta 7.975 ertzain ditugu, polizia integralari dagozkion ekintzaeremu guztiak jorratzeko. Ertzain izateko prestakuntza, eliteko unitateen eraketa, zerbitzuka antolatutako unitateak, ikerketa, polizia zientifikoa, inteligentzia… Kontzeptu horiek guztiek egituratzen eta bermatzen dute polizia integralaren zerbitzuari dagokion egitura operatiboa. Hori guzti hori lortu da, ETAren terrorismoaren presio exogeno eta irrazionala jasan arren eta ETAren jardunen ondorioz ezarritako murriztapen politikoak gainditu behar izan arren. Nuestra demanda es exactamente la que se especifica en nuestra enmienda: "la adecuación de las fuerzas de seguridad a su estricto ámbito competencial, conforme a lo establecido en el Estatuto de Autonomía de Gernika y en el ordenamiento jurídico vigente". Asimismo, instamos a la Junta de Seguridad "a trabajar de cara a la implantación de los criterios de repliegue de las fuerzas y cuerpos de seguridad del Estado, de conformidad con las necesidades reales de seguridad y las competencias atribuidas por el Estatuto de Autonomía de Gernika". Es decir, que la ley se cumpla. Ya el 29 de abril de 1999, el entonces ministro de Interior, Jaime Mayor Oreja, efectuaba las siguientes declaraciones: "Poliziak Euskadin duen hedadura ETAren jardunak baldintzatzen du". Y en una pregunta parlamentaria respondía lo siguiente respecto a su repliegue: "Horregatik, segurtasun-indarretako taldeak doitu egiten dira etengabe, eta, doikuntza hori egiteko, zenbait faktore hartzen dira kontuan, hala nola gizartegatazka eta zenbait delinkuentzia-modu larri –terrorismoa, horien artean–. Hortaz, terrorismoa desagertutakoan –halaxe zioen Mayor Orejak–, faktore hori kontuan hartuko da doikuntza horretan". Gaur egun, erakunde publiko guzti-guztien eraginkortasuna jartzen da eztabaidagai, eta formula erraz-erraz baten bidez neurtzen da eraginkortasun hori, hain zuzen, erakunde horrek herritarrei eskaintzen dien zerbitzua emateko zer baliabide ekonomiko erabiltzen dituen aztertuta. Eta segurtasun-arloan ere berdin-berdin jokatu behar da. Hautematen den segurtasuna eta benetan dagoen segurtasuna ongizate-gizartearen adierazleetako bi dira. Hala, esparru horretan hasi behar da lantzen Estatuko segurtasun-indarrak doitzeko eta erretiratzeko prozesua. Jarduera terrorista jakin baten aitzakia, zorionez, iragana da jada. Gaur egun gizarteak hautematen eta eskatzen dituen segurtasun-premiak beste jarduera-parametro eta -eremu batzuei dagozkie. Duela ia hemezortzi urte burutu zuen Ertzaintzak gure lurraldean barrena hedatzeko prozesua. Ertzaintzaren funtzioak garatzeko prozesua osatzeko, gure autonomia-erkidegoan ziren Estatuko segurtasunindarrak pixkanaka doitzea gomendatzen zen, elkarrekin bateratutako irizpide tekniko erreal batzuetan oinarrituta, prozesua dinamikoki ixteko agiriaren ardatz izan zitezen, hartara, egun dugun polizia-inflazioa, bikoiztasunak eta, Maneiro jaunak esan ohi duenez, xahubidea eragozteko. Han transcurrido ya veinte meses desde el cese definitivo de las actividades terroristas; por lo que, en este momento en el que la gran mayoría de esta sociedad se ha despedido ya de ETA, creo que ha llegado la hora de abordar este tema con seriedad. El Gobierno Vasco insta al Gobierno español a que convoque la Comisión de Seguridad –y por ello resulta el debate de hoy de absoluta actualidad–, a fin de acordar un reajuste policial, partiendo de criterios objetivos compartidos, basándose en la ley y, sobre todo, reconociendo a la Ertzaintza su carácter de policía integral. Muchas gracias. La | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1788 |
10 | 36 | 13.06.2013 | LLANOS GÓMEZ | PV-ETP | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Eskerrik asko, presidente andrea. Tira, Legebiltzar honetan bertan iaz izan genuen eztabaida errepikatzen ari gara gaurkoan –errepikatzen bai, ez, ordea, berregiten–. Orduko hartan, Guardia Zibila erretiratzea eskatu zen; gaur, berriz, Estatuko segurtasun-indar eta -kidego guztiak erretiratzea eskatu da, alegia, Guardia Zibilaz gain, Polizia Nazionala ere erretiratzea. Gure argudioak berdin antzekoak izango dira; talde proposatzailearenak, ordea, ezta hurrik ere. Gauza bat eskertu behar zaizu gaurkoan, Arzuaga jauna, gutxienez egiazkoa izan baitzara zure berbaldian. Lotsagaldua eta lotsagarria, bai, baina egiazkoa. Izan ere, proposamena bi ardatzetan egituratzen saiatu zinen: batetik, ikuspegi tekniko, ekonomiko eta legezko batean oinarrituta, eta, bestetik, betebeteko eremu politikoari helduta. Alabaina, gaurkoan, proposamena defendatzeko orduan, zuri interesatzen zaizun ikuspegi bakarra jorratu duzu, hots, ikuspegi politikoa, adierazpide guztiz lotsagarriak erabilita, gainera. Euzko Alderdi Jeltzalea ere arrazoi ekonomikoak argudiatzen saiatu da, baina argi ikusi da argudio horiek, izatez, ke-hesi hutsak direla eta bere benetako gurariak ezkutatzeko baliatu nahi izan dituela. Zalantza guztiak uxatzeko eta Guardia Zibila eta Polizia Nazionala Euskadin egotea legezkoa eta guztiz bidezkoa dela argi azaltzeko, labur eta zehatz helduko diot gaiari, nahiz eta beste batzuek ere dagoeneko zenbait argigarri eman dituzten. Konstituzioa (104. artikulua), Segurtasun Indar eta Kidegoei buruzko Lege Organikoa (1. eta 3. artikuluak), Gernikako Estatutua (17. artikulua), Segurtasun-indar eta -kidegoen arteko zerbitzu-mugaketari buruzko 1989ko martxoaren 13ko Akordioa… Horiek guztiek gure lurraldean egoteko legezko bermea ematen diete Estatuko segurtasun-indar eta -kidegoei. Eta horixe bera esan nion sailburu andreari lehen agerraldi hartan; izan ere, bere sailak jorratuko zuen bide politikoaren lerro nagusiak azaldu beharrean, bazirudien bere asmo nagusia Estatuko segurtasun-indar eta -kidegoak Euskaditik ateratzeko betiko lelo abertzale bera aldarrikatzea zela. Eta bi premisa faltsutan oinarritu zen horretarako: batetik, ETA desagertu egin dela –eta ez da egia–, eta, bestetik, Estatuko segurtasun-indar eta -kidegoak hemen aritzeko arrazoi bakarra ETA dela. Esan bezala, baina, batetik, ETA ez da desagertu, eta bestetik, Guardia Zibilak eta Polizia Nazionalak nazio-lurralde osoan dituzte eskumenak, eta, beraz, lurralde osoan egon behar dute. Eta, Euskadi, batzuek gustuko izan ez arren, nazio-lurraldearen barruan dago; hortaz, Guardia Zibila eta Polizia Nazionala erabateko zilegitasunez daude hemen. Ez dute inork gonbidatzerik behar! Ez dute inor haien esperoan egoterik behar! Berezkoa dute herri honetan egoteko eskubidea. Nolanahi ere eta Bilduk proposatutako ekimenari helduz, zuen ikuspegitik ulertzekoa izan daiteke Estatuko segurtasun-indarrek Euskadi uztea nahi izatea. Izan ere, zuei –zertarako ukatu– polizia-kidego guztiek egiten dizuete traba! Guzti-guztiak dituzue sobera, baita Ertzaintza bera ere! Aguazil gisa arituko den polizia-eredua ezarri nahi duzue zuek, okerrenera ere isunak jartzera mugatu dadin –eta, eskuarki, horretara ere ez–. Izan ere, zuen ustez, poliziak –dela Polizia Nazionala, dela Guardia Zibila, dela Ertzaintza–, herritarren eskubideak eta askatasunak bermatu beharrean, probokatzen baino ez dira aritzen. Askotan entzun izan dizuegu. Terrorismoari gorazarre egiten zaionean ere erantzunik ematen ez duen polizia-eredua nahi duzue zuek; hau da, ETA goresten dutenen aurrean beste aldera begiratzen duen polizia; mehatxua, estortsioa eta hilketak egiten dituztenak jazartzen ez dituen polizia; bestela esanda, demokraton eskubideak eta askatasunak urratzea beste helbururik ez dutenen aurrean tolerantzia eta permisibitate guztiz jokatzen duen polizia. Eta zuen polizia-filosofiaren barruan lekurik ez duen guztia, arestian esan bezala, erabateko probokazioa da, zuen ustez. Bilduk ez du nahi delituak jartzen dituen polizia, baizik eta gaizkileak babesten dituen polizia. Horregatik, erdeinuzko berbak erabili izan ditu sarri askotan poliziari buruz aritzean, eta seguru nago zuetako batek baino gehiagok abestu izan duela inoiz "Presoak kalera. Txakurrak barrura", eta badakigu, noski, "txakurrak" nor ziren zuen iritziz. Laxo jokatzen duen polizia-eredua nahi duzue zuek; laxo jokatzen duena, ez bakarrik gorazarreekin, baita makinatxo bat aldiz abestu izan den "Jo ta ke, irabazi arte" lelo hori betetzeko ekintzekin. Begi-bistakoa da, lehen ere esan dizuedan moduan, abertzaletasun guztia bat datorrela oinarrizko planteamendu horretan, planteamendu historiko horretan. Eta planteamendu hori –ez dezagun gure burua engainatu, Iturrate jauna, ez gaitezen engainatu– primeran egokitzen da jaietako dantzaldi guztietan abestu ohi zen "Que se vayan, se vayan" horrekin. Eta planto egingo dut hor. Horregatik, planteamendu horren aurrean, Talde Popularrak beste planteamendu hau egiten du: lehenik eta behin, ETAren terrorismoaren aurka zuzenzuzenean borrokatu diren polizia-indar guztiei hementxe gelditu daitezela eskatzea, eta, gainera, gure aintzatespena adieraztea, justizia moralak eta duintasun etiko eta demokratikoak hala eskatzen dutelako, nahiz eta batzuek ez dakiten berba horiek zer diren ere. Gure eskerrona eta aintzatespena dute poliziakidego guzti-guztiek, baina ekimen honen oinarri diren kidegoak hartuko ditugu bereziki hizpide, hots, Guardia Zibila eta Polizia Nazionala. Aurretik ere esan den moduan, 230 guardia zibil eta 183 polizia nazional hil ditu ETAk. Horietako asko, egia da, Espainiako beste lurralde batzuetatik etortzen ziren gurera, eta adin-nagusitasuna bete berri zutela erailtzen zituzten; hona etorri, eta hilkutxetan itzultzen ziren etxera, atzeko atetik aterata, gainera. Tamalez, Euskadiko gizartearen zati batek ez du bere buruaz harro egoteko inolako arrazoirik. Erakundeek erakutsitako babesgabetasunak ez du justifikaziorik, ezta gizarteak hainbat eta hainbat urtez terrorismoaren biktima izandako polizia nazionalen eta guardia zibilen aurrean azaldutako axolagabekeriak ere. Zenbait sektorek hoztasunez, axolagabekeriaz eta, areago, erdeinuz ere agurtzen zituzten pertsona horiek, gure herriaren historiak izan duen garairik bihozgabeenean. Eta ezin da berba egin, ezin da gai honi buruz berba egin, eskubideak eta askatasunak defendatzearren hil direla esan gabe. Hau ez da "baldosinín" garbigarria. Uste dut, gainera, adierazpen horrek, Iturrate jauna, ez dizula inolaz ere ohore egiten. Sumingarria da. Berbaldi hau prestatzeko orduan, ETAren atentatuak ekarri ditut gogora, bai, gogora ekarri behar dira eta. Gogora ekarri behar dira. Latza da, mingarria, baina gogora ekarri behar dira. Irudi horiek betebeteko beldurraren adierazpide latzak dira, terrorismoaren bidegabekeriaren isla. Eta, gaur egun, oraindik ere, 800 hildako baino gehiago eragin ondoren, batzuek ekintza horiek ez gaitzesteaz gain, ekintza horiek zuritzen saiatzeko lotsagabekeria dute. Eta horrexek, Arzuaga jauna, horrexek eragiten du erabateko sumindura Euskadiko gizartean. Guztiz sumingarria da batzuk –zuek zuen proposamenean bezala– elkarrekin alderatzen saiatzea ETAren jardun armatua, batetik –eta aurrerago hartuko dut berariaz hizpide jarduera armatu hori–, eta, bestetik, Guardia Zibilak eta Polizia Nazionalak Euskadiko herritar guztien eskubideak eta askatasuna bermatzeko betetzen duten lana. Sumingarria da zuek atentatu horiek gaitzetsi gabe jarraitzea. Esan bezala, bada, ETAren "jarduera armatuari" buruz hitz egin duzue zuek, hizkuntza zuen gogara moldatzen maisu baitzarete; hala, manipulazio horren bidez, ETAren ekintzak ez gaitzesteaz gain, ekintza horien larritasuna leuntzen saiatzen zarete. Bada, guk ez dugu halako hizkuntza-manipulaziorik onartuko. Ez ziren jarduera armatuak. Terrorismoa zen! Bete-beteko terrorismoa, hitzaren bere-berezko zentzuan. Ulertzen dut, aspaldi honetan demokrata mozorroa janzten saiatzen ari bazarete ere –nahiz eta gero eta nabarmenagoa duzuen mozorroa–, nekez deitu ahal izatea "terrorismo" horrenbeste urtez txalotzen aritu zareten horri. Horixe zen baina. Terrorismoa! Eta, tamalez, esan dizuedan moduan, ETAren mehatxuak hortxe jarraitzen du, gordean bada ere, azken komunikatutik ezin baita ondorioztatu behin betiko desagertzeko asmo txikiena ere duenik, betiko mehatxu-kutsuari eusten baitio argi ohartarazita zer ondorio ekarriko lukeen Gobernuak bere xantaiari men egin gabe tinko jarraitzeak. Ez dugu saiakera txikiena ere egin, osoko zuzenketa egiteko, ez baitugu zuengan erruduntasunaren sentipen-izpirik ere sumatu; ez dugu damua adierazteko asmo txikiena ere hauteman, nahiz eta gizakiak bere-berezko sentimendua duen damua. Ez dugu halakorik hauteman, ez ETArengan, ez zuengan. Zuengan ere ez. Eta demokrata izatea, askotan esan izan dizut, paperean hitz hori idaztea baino askoz gehiago da. Ez nuke nahi, noski, Iturrate jauna, zuk nire berbak "baldosiníntzat" jotzea, baina, nire ustez, zauri latzak eragin ditu terrorismoak, eta batzuek sasijosturekin josi nahi dituzte zauri latz horiek. Batzuek kontagailua zeron jarri nahi dute, eta bake "abertzale" hori ezarri, alegia, ahanztura eta amnesia kolektiboan oinarritutako bakea, memoriarik gabeko bakea, duintasun-eza, doilorkeria eta gainbehera morala oinarri dituen bakea, hots, terrorismoaren biktimak aintzatesten ez dituen bakea. ETAren ekintzak ahaztuko dituen bakea nahi dute. Demokratok alzheimer kronikoa izatea nahi dute, baina Talde Popularra ez duzue eginkizun horretan lagun izango. Terrorismoaren amaierak memorian, duintasunean eta justizian sustraitua behar du. Distantziakidetasunik gabe. Gertatutakoa fideltasun osoz jasoko duen amaiera nahi dugu, eta, amaiera horretan, noski, Guardia Zibilari eta Polizia Nazionalari hemendik alde egitea eskatu beharrean, berariaz aitortzea eta aintzatestea bi polizia-kidego horiek Euskadiko herritarren eskubideen eta askatasunaren alde egin duten lana. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1789 |
10 | 36 | 13.06.2013 | ARZUAGA GUMUZIO | EH Bildu | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Eskerrik asko. Tira, alderdirik epiko eta zaharminduenari heldu diozue zuek, bestelako garai eta lekuei dagozkien guda-sufrikarioei gorazarre eginez. Bide beretik jo genezakeen guk ere, eta gogora ekarri kidego horien bitartez egindako judizioz kanpoko hilketak, torturak eta GAL berdea zein urdina. Horiek denak hor daude, eta izango dugu horiei buruz ere luze eta zabal jarduteko aukera. Unzalu jauna, "zure iragana ezagutzen dut" esan zidan atzo zure jesarleku-kide Ares jaunak. Ez dakit zer esan nahi zuen; ez dakit adierazpen horrekin zer edo zer bizkarreratu nahi ote zidan, baina ni ondo harro nago ni nire iraganaz. Nork esango lizuke zuri segurtasun-kidego horien kontra borroka egitetik haiei lagun egitera eta erabateko babesa ematera igaroko zinenik, nahiz eta nabarmen igartzen den betiko toki berean jarraitzen dutela, jatorrizko kokagunetik milimetro txiki bat ere mugitu gabe. Estatutuaren 17. artikulua hartu dut oinarri, bai, legedia ezagutzen dudalako eta esparrua ezagutzen dudalako, harekin ados egon ez arren. Betidanik egon naizen tokitik mugitu gabe, eztabaida bare eta lasaia irekitzen saiatu nahi nuen nik, eta eztabaida birkokatzen saiatuko naiz berriro ere. Helburua ez da polizia-indar jakin batzuk gure lurraldetik ateratzea; eztabaida honen muina, izatez, beste bat da, gizarte honek bestelako polizia-eredu bat ezartzea eskatzen baitu, herriaren zerbitzura egon dadin eta gizarteak gaur egun dituen premiei erantzun diezaien. Eztabaida honetan indar batzuek ez dute lekurik; ez da jatorri kontu hutsa –nahiz eta hori ere baden–; arazoaren funtsa beste bat da, polizia-kidego horiek gizarteak nahi duen polizia-ereduaren kontrakoa baitira, herritarrek errotik arbuiatzen dituzten balio guztiak ordezkatzen dituztelako, hots: hierarkia militarra, gizarte-kontrola, jardun errepresiboa eta erreaktiboa, distantzia, akantonatzea, lausotasuna, nagusikeria eta hantustea; alegia, zuek zeuek, oharkabean bada ere, primeran zerrendatu dituzuen ezaugarriak. Demagun polizia-kidego horiek gure lurraldetik atera direla baina bertako poliziak ere haien modu eta jardunbide berberak bereganatzen dituela; orduan, herritarrek berdin-berdin errefusatuko lukete bertako polizia hori ere. Ez genuke ezertxo ere aurreratuko. Halaxe da, herritarren gehiengoak errefusatu egingo luke polizia-kidego hori, hain zuzen ere, herritarren gehiengoaren aurka jardun duelako. Se trata de cuerpo policial o dos, Guardia Civil y Policía Nacional, que afectan a esta sociedad y que, según datos del Departamento de Seguridad, el año pasado llevaron a cabo 4.000 controles de carretera, bajo un pretexto ficticio: el antiterrorismo; puesto que la verdadera razón consiste en ejercer un control social y en poner en constante manifiesto su presencia y su superioridad armada. Cada año esta policía para a cerca de 50.000 ciudadanos en sus controles. Gizartea afektatzen duen gorputz polizial bat edo bi, Guardia Zibilak eta espaniar poliziak 4.000 errepide-kontrol egin zuten pasa den urtean, Segurtasun Sailaren arabera. Arrazoi fiktizioa, antiterrorismoa; arrazoi erreala, kontrol soziala eta euren presentzia eta nagusitasun armatua agerian uztea behin eta berriro. Urtero 50.000 hiritar inguru gelditzen dituzten haien kontroletan. Zein du helburua? Gizarte osoari eragitea. "Terrorismo" hitza erabili da hemen. Bai, horixe bera: euren presentzia armatuarekin terrorismoa eragin. Pentsa liteke hego-haizeak jota nagoela, baina Poliziaren Sindikatu Bateratuak XX. mendeko segurtasun-ereduari buruz egindako txosten bat da: "Un modelo de seguridad para el siglo XXI. Asociación Unificada de Guardias Civiles, Sindicato Unificado de Policía" txostena, hain zuzen. Zein mingarria den ikustea guardia zibilek eta polizia nazionalek zuetako batzuek baino jarrera zentzuzkoagoak eta arrazoizkoagoak izan ditzaketela. Iraganera jotzen duzue, iraganean katigatuta baitzaudete, atzerako ispiluaren teknika esaten zaion horretan. Egunen batean, baina, laster, aurki, poliziakidego horiek atzerako ispilutik ikusiko ditugu, errepideko kontrolean geldiarazi ostean gure bidean jarraitzen uzten digutenean bezala, gero eta urrutiago, gero eta txikiago. Nada más. Muchas gracias. Besterik ez, eskerrik asko. | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1790 |
10 | 36 | 13.06.2013 | MANEIRO LABAYEN | Mixto-UPyD | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Gracias presidenta. Berriz ere esango dut: EH Bilduren ekimena eta arrazoibideak zaharminduta daude, eta guztiz lotsagarriak dira. Guztiz onartezina eta eramanezina da haiek Ganbera honetan esan ohi dituzuen gauzak esan ahal izatea; izan ere, Euskadin bizi gara, eta ondo dakigu zer gertatu den hemen eta zer-nolako basakeriak entzun behar izan ditugun. Zuek, ordea, basakeria horiek proposatzen eta babesten jarraitzen duzue. Lehen bezala orain ere guztiz lotsagarria iruditzen zaigu zuek ETA gaitzetsi gabe jarraitzea –eta kontu egin ETAk errealitate izaten jarraitzen duela, ez baita desagertu–. Guztiz lotsagarria iruditzen zaigu oraindik ETAri desager dadin eskatu gabe jarraitzea zuek. Guztiz lotsagarria iruditzen zaigu zuek, demokratak ez zareten arren eta zuzenbide-estatua errespetatzen ez duzuen arren, gainerako legebiltzarkideoi –demokratak gu– irakaspenen bat ematen saiatzea. Guztiz lotsagarria iruditzen zaigu hizkuntza darabilzuen moduan erabiltzea; alegia, talde terrorista bati "talde armatu deitzea", eta terrorismoari –hots, gizon, emakume eta haurrak erailtzeari– "ekintza armatu" deitzea. Hori dena guztiz lotsagarria da, onartezina eta eramanezina edozein legebiltzarretan. Guztiz lotsagarria da zuek ETAren ekintza kriminalei zuribidea ematen jarraitzea. Guztiz lotsagarria, onartezina eta eramanezina da zuek gaizkileak atxilotzearen kontra egitea, gaur egin duzuen moduan, atzo egin zenuten moduan eta bihar-etzi egingo duzuen moduan. Guztiz onartezina eta antidemokratikoa da alderdi politiko batek gaizkileen atxiloketak zalantzan jartzea eta atxiloketa horiek deitoratzea. Eta guztiz onartezina eta lotsagarria da, halakoak esateaz eta egiteaz gain, antzezpen zalapartatsuak antolatzea ETAren laguntzaileak atxilotu ez ditzaten saiatzeko. Hori dena guztiz onartezina eta lotsagarria da gizarte demokratiko batean. Guztiz onartezina da, 10.000 pertsonaren babesa izan zein 300.000 pertsonaren babesa izan. Ez digu axola zenbat boto jasotzen duzuen; solas horri eusten eta ETAren ekintza kriminalak babesten jarraitzen duzuen heinean, ez duzue kalitate demokratikorik izango. Hortaz, irakaspenik ez besteoi. Guztiz lotsagarria da oraindik ere ETAk bere historian barrena egin dituen torturak gaitzetsi gabe jarraitzea zuek, eta guztiz lotsagarria, onartezina eta antidemokratikoa da oraindik ere ETAk egindako hilketak gaitzetsi gabe jarraitzea zuek. Gizonak, emakumeak eta haurrak hil ditu ETAk, eta zuek erabateko erdeinua adierazten diezue heriotza horiei. Tira, bada, horri guztiari erantzuten dio gure zuzenketak, eta hauxe gure eskaera: Estatuko segurtasun-indar eta -kidegoei omenaldia egin dakiela, urte luzez bete duten lan bikainarengatik; Estatuko segurtasun-indar eta -kidegoei –Ertzaintza ere barnean dela, noski– esker ona adieraz dakiela jendaurrean, Euskadiri eman dizkioten zerbitzu guztiengatik, hots, Euskadiko herritarroi eman dizkiguten zerbitzuengatik; eta, jakina, erabateko errefusa adieraz dakiola "alde hemendik" horri. Hemen egoten jarraitu behar dute, bi arrazoirengatik: batetik, Euskadi Espainia delako eta, bestetik, ETA ez delako desagertu, baina, batez ere, Euskadi Espainia delako, eta, beraz, hau beren etxea delako. Estatuko segurtasun-indar eta -kidegoen etxea ere bada hau. Horregatik, guk, noski, gure osoko zuzenketaren alde bozkatuko dugu. Besterik ez. Mila esker. | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1791 |
10 | 36 | 13.06.2013 | UNZALU HERMOSA | SV-ES | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Eskerrik asko. Arzuaga jauna, beste inoiz ere esan dizut: berme demokratikoak gogara erabiltzetik zuzenbideestatua bete-betean onartzera igaro behar da demokratizaziorako bidean; hel iezaiozue, bada, bide horri. Eta horretarako, demokrazian, aurreko mintzaldian esan dudan moduan, ezinbestekoa da legea defendatzea eta legea betetzen dela bermatzen duten pertsonak defendatzea. Horixe da; hori baino ez. Hori da demokraziaren funtsa: legeak onartzea. Eta demokrazian, beste guztiaren gainetik, pertsonen bizitza defendatu behar da, poliziena ere bai. Tira, berriro ere eztabaidagaiari helduta, Autonomia Estatutuaren 17. artikuluari kontu eginez gero, polizia-kidego horiek erretiratzeko eskatzea baino, zuzenena izango litzateke polizia-kidegoak doitzeko eskatzea, eta, norabide horretatik, baliteke elkarrekin ados jarri ahal izatea. Nire ustez, kontraesana da polizia-kidego horiek atera daitezen eskatzea eta horretarako Gernikako Estatutuaren 17. artikulua irakurtzea. Estatutuaren 17. artikuluan oinarrituta –EH Bilduk azalpenean egin duen moduan– edo artikulu hori irakurrita –Iturrate jaunak egin duen moduan–, ezin dugu kidego horiek erretiratzez hitz egin, doitzeaz baizik. Euskal Sozialistok, bestalde, Ertzaintzaren izaera integrala defendatu, defendatzen eta defendatuko dugu beti. Horregatik, hasierako mintzaldian esan dudan moduan, Segurtasun Batzordean lortutako edozein akordiorekin bat egingo dugu guk; izan ere –eta arestian esandakoak errepikatuko ditut berriro–, eremu horretan erabaki behar da Estatuko segurtasun-indar eta -kidegoak nola doitu behar diren eta zer leku hartu behar duten gure autonomia-erkidegoan, betiere 17. artikuluaren arabera eta egungo inguruabar orokorrak kontuan hartuta. Alabaina, lehen esan dudan moduan, une honetan, gure ikuspegitik, ez da bidezkoa doiketari buruz bakarrik hitz egitea edo doiketaren gaia Segurtasun Batzordera eraman behar dela soilik esatea, hartara ez baitzaie polizia horiei zor zaiena aitortzen, horrenbeste urtean herri honetako indarkeria jasaten aritu ostean eta beren bizitza gure askatasunaren alde –demokrata guztien askatasunaren alde– eman ostean. Horregatik, berriro azpimarratu nahi dut hasieran esan dudana. Guk akordioa lortu nahi genuen Alderdi Jeltzalearekin, oinarrizkotzat jotzen ditugun bi ardatzetan oinarrituta: batetik, horrenbeste urtez herri honetako askatasuna defendatzen aritu direnei zor zaien aitortza egitea, eta, ondoren, Estatutuaren 17. artikuluaren arabera edo hartan oinarrituta, Segurtasun Batzordearen barruan Estatuko segurtasun-indar eta -kidegoek gure erkidegoan duten lekua doitzea. Guk ez dugu Euzko Alderdi Jeltzalearen zuzenketaren alde bozkatuko, esan bezala, ez duelako jasotzen guk funtsezkotzat dugun alderdi bat, ezinbestekoa iruditzen baitzaigu Estatuko segurtasun-indar eta -kidegoei merezi duten aitortza egitea urte luzez bete duten lanarengatik. UPyDren zuzenketan, berriz, abstenitu egingo gara, eta, beraz, gure zuzenketaren alde egingo dugu bakarrik. Eskerrik asko. | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1792 |
10 | 36 | 13.06.2013 | ITURRATE IBARRA | EA-NV | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Señora presidenta. Banekien nik, azkenik, betikoari buruz hitz egiten amaituko genuela –edo amaitu baino, hobeto esanda, horretan hasiko ginela–; eta, berdin dit nola deitu nahi diozun zuk; berdin dit "baldosinín" deitu nahi diozun edo "txipiroi-tinta", Llanos andrea, kontua da beti heltzen diozuela argudio berari; egia da horixe izan dela Estatutua ez betetzeko –hau da, Estatutuaren puntu hori ez betetzeko– arrazoi nagusia, baina zurigarri ederra ere izan da, eta, gaurkoan ere, zurigarri modura erabiltzen ari zarete betiko argudio hori, hartara benetako eztabaidagaia saihesteko. Nahi bezain ozen hitz egin dezakezu, Llanos andrea; plantak egiten jardun dezakezu, eta nahi beste imintzio egin; ez duzue lortuko zuek nahi duzuen hori esan dezagun, ezta zuen esanetan guk esaten omen dugun hori esan dezagun ere. Ni ez naiz etorri hona ezer abestera, ez "que se vayan", ez "alde hemendik" ezta "que se queden" ere. Norberak bereari hel diezaiola, eta legezkotasuna errespeta dadila; alegia, "zapatero a tus zapatos" esango nizueke gaztelaniaz, zapatero hitzak halako ondoeza egingo ez balizue. Horrexeri buruz ari gara. Zuk, baina, nahiago duzu beste horri buruz hitz egin, hartara ez duzulako zeure burua agerian jarri beharrik, alegia, hartara ez duzulako Estatutua osorik betetzearen alde egin beharrik. Ederki, bada; badakigu zein den zure estrategia, baina ez gu tartean sartu, eta, batez ere, ez ezazu horren zital jokatu, eta ez ezazu nahasi Euzko Alderdi Jeltzaleak ETAren aferan eta herri honetako bakegintzaren arloan duen estrategia, beste talde batzuek edo ezker abertzaleak izan dezaketen estrategiarekin. Izan ere, zure esanetan, bake abertzalea –gure bakea, beraz, Euzko Alderdi Jeltzalea alderdi abertzalea denez gero– memoriarik gabeko bakea da, duintasunik ezean oinarritutako bakea, harresiz inguratutako bakea. Zuk badakizu, baina, gezurra dela hori. Ondo baino hobeto dakizu gezurra dela hori. Ondo jabetzen zara zu horretaz. Horregatik ez dut kontuan hartuko. Horregatik eta makina bat adierazpen sinatu ditugulako zuekin batera, Legebiltzar honetan eta Legebiltzar honetatik kanpo. Gogoetak eta ondorioak adostu izan ditugu zuekin batera Legebiltzar honetan, horietako berrienak, aurreko legegintzaldiko Bakerako eta Elkarbizitzarako Lantaldearen ondorioak, legegintzaldi honetan berretsiak. Eta ez dakit zuen ustez zer den ahoz zein idatziz konpromisoa hartzea, baina badakit zer den konpromisoa Euzko Alderdi Jeltzalearentzat. Euzko Alderdi Jeltzalearentzat emandako hitza eta sinatutako agiriak legea dira. Hortaz, Llanos andrea, imintzioak imintzio, horrek ez dizu baimenik ematen gai honi buruz guk esandakoak zalantzan jartzen saiatzeko; ez dizut halakorik onartzen –dialektikoki noski–. Esan bezala, hamaikatxotan aritu gara elkarrekin pankarta berari eusten; hamaikatxotan hitzartu izan ditugu elkarrekin Legebiltzar honetan terrorismoaren aurkako adierazpenak eta akordioak. Areago, gure alderdi honek zuenak baino lehenagotik ekin zion bide horri, Espainiako Konstituzioa bera egon aurretik eta Autonomia Estatutua edo gaur hizpide dugun 17. artikulua egon aurretik, hain zuzen. Izan ere, 1978ko urrian, alderdi honek, Euzko Alderdi Jeltzaleak, ETAren aurka kalera ateratzeko deia egin zien herritarrei, Llanos andrea, alegia, zure alderdiak –gaur egungo Alderdi Popularraren jatorri izandako alderdiak– Autonomia Estatutuaren kontra bozkatu aurretik. Horrenbestez, Llanos andrea, ulergarria iruditzen zait zuk arrazoibide horietara jotzea, baina ez ezazu imintzio sobera egin. Onartzen dizut esatea nik argudiatutako arrazoi ekonomikoak eskasak direla –ni ziur nago arrazoi sendoak direla–. Onartzen dizut gu despistatzeko ahaleginak egitea eta, horretarako, argudio modura esatea Estatuko segurtasun-indar eta -kidegoek Euskadin egoteko euskarri juridikoa dutela –nik ez dut, baina, euskarri hori zalantzan jarri–. Hortaz, berriz ere esango dizut: ez dugu esango zuen esanetan guk esaten omen dugun hori. Esan dudan horixe esan dut nik, eta idatziz ere ekarri dut lehen berbaldi horretan esandakoa; gero emango dizut, beraz, zuk zeuk ikus dezazun. Unzalu jauna, berdin dit nola deitu; berdin dit erretiratzea den, doitzea den edo, Espainiako Gobernuak 1990eko Segurtasun Batzordean esaten zuen moduan, "pixkanaka ordezkatzea edo egokitzea" den. Berdin dit. Berdin dit katu zein mixin, baina saguak harrapa ditzala; alegia, gurera ekarrita, legezkotasuna bete dadila eta gai hau ez dadila erabili konpromisoak saihesteko, hots, Autonomia Estatua osorik bete dadin saihesteko. Estatuko segurtasun-indar eta -kidegoek eskumen batzuk dituzte, hain zuzen ere Gernikako Autonomia Estatutuaren 17. artikuluan zorrotz zerrendatutako eta zehaztutako eskumenak, eta gogoan izan dezagun Autonomia Estatutua lege organikoa dela. Nik ez dut esan-eta alde egin behar dutenik. Badakit zer kantatzen zen Euskadiko herrietan eta kaleetan; badakit hori kantatzen zela eta beste gauza asko ere bai –elkarrekin hitz egin izan dugu horri buruz zuk eta biok–, eta badakit, halaber, zuen boto-emaile askok ere kantatu izan dutela, bai hori, bai "voló, voló" baita beste kanta asko ere. Legebiltzar honetan, baina, ez gaude erromerian, Llanos andrea, nahiz eta zu erromeria antolatzen tematu, auziaren muinari ez heltzeko. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1793 |
10 | 36 | 13.06.2013 | LLANOS GÓMEZ | PV-ETP | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Hasteko –eskerrik asko berriro presidente andrea– aditzera emango dut zeren alde eta zeren kontra bozkatuko dugun. Baiezkoa emango diogu Maneiro jaunaren zuzenketari, hots, UPyDren zuzenketari, eta baiezkoa emango diogu, halaber, Alderdi Sozialistarenari, bat gatozelako, noski, haren lehen puntuarekin baita bigarren puntuarekin ere, egungo inguruabarrak aipatzen baititu eta, arestian esan dudan bezala, egungo inguruabarrak eta lehengoak berdintsuak baitira; beraz, aldeko botoa emango diogu. Eta, orain, Euzko Alderdi Jeltzalearekin hasiko naiz –Arzuaga jaunari gero erantzungo diot–. Iturrate jauna, ezusteko ederra hartu dut zurekin, eta ez ezusteko atsegina. Izan ere, arrazoi ekonomikoak aipatu dituzu, jakina; normalizazioa aipatu duzu, eskumenak aipatu dituzu... Ke-hesiak, denak. Tira, gutxienez, zuk ez duzu esan Martínez jaunak aurreko batean esandakoa: "Joan egingo dira, bai edo bai". "Joan egingo dira, bai edo bai". Zuk, gutxienez, saihestu egin duzu hori gaurkoan. Sinets iezadazu: memoriarik gabeko bakea aipatu dudanean, ez nintzen zuei buruz ari. Zu zeu sartu zara multzo horretan; zuk zeuk sartu duzu Euzko Alderdi Jeltzalea talde horretan. "Bake abertzaleari" buruz ari nintzenean, jaun-andre horiei begira ari nintzen, memoriarik gabeko bake horri buruz ari nintzen. Zu zeu sartu zara talde horretan; zuk jakingo duzu zergatik. Nik ez dut plantarik egin. Aspaldi-aspalditik ezagutzen nauzu, eta badakizu gai hauei buruz ari garenean irmotasun berarekin aritzen naizela beti. Eta ez dizut inondik inora onartuko, ez dizut onartuko esatea ETAren iragan terrorista edo ETAren biktimak aitzakia direla, "baldosinín" delako hori direla edo "txipiroitinta" direla. Ez, hori ez dizut inolaz ere onartuko. Ezin zaio iraganari uko egin, batzuek nahi duten bezala. Eta zuek, luzaroan, urte askoan, Guardia Zibileko eta Polizia Nazionaleko hildakoei hala moduz esa- ten zenieten agur. Erakunde-ikuspegitik erabat ahaztuta izan zenituzten zuen gobernupeko erakundeetan. Gerora aldatu edo eboluzionatu egin zenutela? Bai. Baina izugarri kezkatuta nauka, sinets iezadazu, zuen arrazoibideetan eta zuen ikuspuntuetan hautematen ari garen atzerakada horrek, eta gaurkoa adibide garbigarbia da. Izan ere, terrorismoaren biktimak "baldosinín" modura erabiltzen ditudala esatea, zurigarritzat erabiltzen ditudala esatea kezkagarria da benetan. Ez dut esango, zuk niri buruz esan duzun bezala, zitalki jokatu duzunik, baina, sinets iezadazu: kezkagarria da. Eta Arzuaga jauna, azter ezazue, arren, hizkuntza-terminoekin duzuen arazo hori, benetan. Azter ezazue, mesedez; izan ere, eztabaida lasaia baldin bada esatea Guardia Zibilak eta Polizia Nazionalak Euskadin itzaltzen ari den sua pizten dihardutela, jendea gauez eta pistolaz mehatxatuta eramaten dutela… Hori eztabaida lasaitzat jotzen baduzue eta adierazpide horiek erabiltzen badituzue eztabaida lasaia eratzeko asmoz, esandako moduan, aztertu beharreko moduko arazoa duzue. Euskadiko gizarteari buruz ari zaretenean, betiko moduan, badirudi Euskadin dagoen gizarte bakarra, bakar-bakarra, zuen koalizioari bozkatzen dion hori dela. Baina sinets iezadazue: Alderdi Popularreko boto-emaileek ez dute nahi Guardia Zibila eta Polizia Nazionala joaterik. Eta horiek ez al dituzu Euskadiko gizartetzat jotzen? Ez al dira Euskadiko gizartea? Hori da zuen malgutasuna? Hori da aukera guztiak onartzeko duzuen modua? Hori da zuen pluraltasun politikoa? Hizkerarekin duzuen arazo horretaz gain, kontzeptuekin duzuen arazoa ere aztertzeko modukoa da, benetan. Eta lehen ere esan dizut polizia-ereduaren gainean: zuek ez duzue nahi, ez Polizia Nazionala, ez Guardia Zibila, eta nahi duzuen ertzaintza-eredua beste aldera begiratzen duen Ertzaintza da. Zure iraganaz harro omen zaude. Ez dakit nik, bada. Zer iraganez? ETA txalotzen aritzen ziren eta gaur hor eserita dauden batzuen iraganaz? Iragan horretaz harro zaude zu? Sinets iezadazu; ni ez nintzateke harro egongo. Ni ez nintzateke harro egongo. Eta, benetan, lehen berbaldian ere esan dizuet: zuek ez zaudete inondik inora zuen iraganaz harro, ezin zaitezketelako harro egon; horregatik, estali egin nahi duzue iragan hori, edo, bestela, berridatzi, guztiok ahaztu dezagun. Gertatu ez den zerbait kontatu nahi duzue; baina hemen, batetik, terroristak eduki ditugu, bonbak jartzen eta jendea hiltzen aritu ziren terroristak, eta, bestetik, garondoan tiroa jota edo bonbek harrapatuta hiltzen ziren polizia nazionalak eta guardia zibilak. Horixe izan da iragana, eta ez da harro egoteko modukoa. Eta, hara, ez uste ihes egin nahi dudanik. Gauza bat esango dizut: Talde Popularrekook torturak gaitzesten ditugu, eta argi esaten dugu torturak jasaten dituzten guztiek –baina benetako torturak, ez terrorista onaren esku-liburuan datozenak, baizik eta benetako torturak– salatu egin behar dituztela eta torturak egin dituzten guztiak zigortu egin behar direla, guk gaitzetsi egiten ditugulako torturak. Irmotasun berberaz gaitzetsi al ditzakezu zuk ETAren ekintza terrorista guztiak? Hala egiten duzuenean, orduan hasi ahal izango zara demokrazia-irakaspenak emateko pentsakizunetan. Ordura arte, irakaspen bakar bat ere ez. Besterik ez. Mila esker. La | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1794 |
10 | 36 | 13.06.2013 | REYES MARTÍN | SV-ES | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Eskerrik asko presidente andrea. Egun on guztioi. Duela 15 egun, interpelazioa egin nion Ekonomiaren Garapen eta Lehiakortasuneko sailburuari euskal I+G+Bari buruz dituen asmoen gainean, eta esan nion sozialistok oso kezkatuta gaudela langabeziagatik, egoera ekonomikoagatik eta sare industriala ahuldu egin delako. Sailburuak erantzun zidan, eta horregatik gaude hemen berriro ere, ea Ganbera honetako talde politiko guztien artean lortzen dugun Euskadiko I+G+Ba behar adina bultzatzen jarraituko duen zerbait proposatzea, sailburu andrearen erantzunetatik argi eta garbi ondorioztatzen baita aurten gelditu egingo dela bultzada hori. Eta hori da justu behar ez duguna, lehiakorrak izan behar baitugu nahitaez enpleguari eta enpresen jarduerari eusteko, eta, horretarako, ezinbestekoa da I+G+Baren garapena bultzatzea, balio erantsi handiko produktuak dituen industria lehiakorra lortzearren. Gauden testuingurua azaltzeko, aurreko legealdiko datu batzuk gogoraraziko ditut –lehengo egunean ere aipatu nituen–. Jaurlaritza sozialistak programa batzuk jarri zituen martxan, eta helburu bera zuten beste batzuk indartu zituen; 2010-2013 aldiko Enpresa Lehiakortasuneko Plana onartu zen, baita 2015erako Zientzia, Teknologia eta Berrikuntza Plana ere, 2015ean BPGaren % 3ko inbertsioa –publikoa zein pribatua– lortzeko helburuarekin. Ezagunak dira legealdi hartako aurrerapenak. I+Gari dagokionez, adibide batzuk jartzearren, 15en Europar Batasunean I+Gan batez beste gastatzen dena berdindu genuen 2010ean; hain zuzen, BPGaren % 2,08. 3 I+G estrategia aplikatu zen –berrikuntza, garapena eta nazioartekotzea sartzen dira horren barruan–, eta sailaren 10 eurotik 6 bideratu ziren 3 I+Gra. Esparru Programaren bitartez, I+Grako Europako funtsak eskuratu genituen, hain justu, Espainia osoan jasotako funtsen % 16,16, nahiz eta gure BPGa Espainiakoaren % 6 bakarrik izan. Etorgaik, I+Gan lankidetza publiko-pribatua sustatzeko programa nagusiak, zeinak ETEek esku har dezaten errazten baitu, 42 milioi bideratu zituen 2012tik 2014ra bitartean. Kontuan izan behar da programa horretako euro publiko bakoitzak 2,5 euro pribatu mobilizatzen dituela; alegia, 105 milioi euro. Orain, guk espero dugu bide horretatik jarraituko duzuela, hori behar baitugu. I+G+Ba eta gure enpresak nazioartekotzea bultzatzen jarraitu behar dugu, etorkizuna izan dezagun. Eta, egia esan, gisa horretako adierazpenak egin ditu Jaurlaritzak, baina kontrako ekintzak egiten ditu, murriztu egiten baitu politika horietarako finantzaketa. Begira, Jaurlaritzak atzera bota zuen 2013ko aurrekontu-proiektuan, sailerako funtsak, industriaalorrerako funtsak, % 25,9 murriztu ziren, hau da, 99 milioi euro, aurrekontu baten eta bestearen alderdi homogeneoak alderatuz. 2013rako aurrekontu hartan, nabarmen murriztu zen zientzia, teknologia eta berrikuntzaren euskal sareko eragileei ematen zaien laguntza, eta baztertu egin ziren enpresen I+G+Bari estaldura ematen zioten programak. Eta hori da eztabaidaren eta, batez ere, herrialdearen arazoa. Lehendakariak zein sailburuak iragartzen dute lagundu egingo diotela industria- eta lehiakortasun-politikari, baita berrikuntza bultzatzeari ere, baina Jaurlaritzak 2013rako aurreikusi zituen aurrekontuetan kontrakoa egiten dute. Ikus dezagun kasu adierazgarriren bat. Ekonomia Garapenaren Sailak I+G+Bari buruz dituen programa guztiek 88 milioi gutxiago dituzte 2012an baino. Hor daude enpresen eta zentro teknologikoen I+G+Ba bultzatzeko ohiko programa guztiak. Hori guztia hiru atal nagusitan banatzen da. PESI, IKTak garatzen eta berritzen dituena, % 60,3 jaitsi da; teknologiarena, industriaren I+Ga sostengatzen duena, % 28,4 murriztu da; eta berrikuntza eta lehiakortasunestrategiarena, % 62,68 jaitsi da. Teknologian bakarrik, 44 milioi kendu dira. Beraz, garrantzitsua den horretara bideratutako diru guztia izugarri murriztu da. Eta nik galdetzen nion sailburu andreari zer egingo duen Jaurlaritzak. Bere erantzunean, ez zuen konpromisorik hartu gai horietarako gutxienez 2012ko finantzaketa osoari eusteko. Funtsezko beste kasu bat berrikuntza-funtsarena da, eta erdira jaitsi da, 31 milioi galdu baititu. Funts horretan daude, hain justu, oinarrizko ikerketa, OIBZak eta IKTak, eta ikerketa estrategikoaren zati bat, Etortek eta Etorgai. Gaitek programan ere, produktu berriak garatzeko proiektuak egitea sustatzen duenean, % 43 murriztu da. Halaber, hondamendi osoaren tamaina ikustearren, komeni da ohartzea atzera botatako aurrekontuaren memoriaren helburuetako bat zela 2015erako Zientzia, Teknologia eta Berrikuntza Plana egitea. 2015ean, BPGaren % 3ra iritsi nahi da inbertsio publikoaren eta pribatuaren artean. Baina nola lortuko da hori, aurten 70 milioi –eta, ondoren, gehiago– izan behar zituen berrikuntzaren estrategia-funtsari 35 esleitu bazaizkio? Sekulako kontraesana da. Esaten duzu helburuari eusten diozula, eta ia erdira jaitsi duzu hel- buru horretarako oso garrantzitsua zen funtsa, inbertitutako euro publiko batetik hiru euro pribatu inbertitzea sustatzen baitu. Gainera, murrizketak bakarrik ez, programak ere baztertu dira. Adibidez, Etortek programa, enpresen lehiakortasuna hobetzeko ikerketa estrategikoa sustatzen duena, eta zientzia, teknologia eta berrikuntzaren sareko eragileei zuzenduta dagoena, eta kendu egin duzue. Bai, kendu egin duzue. Sailburuak ziurtatu zuen mantendu egingo zuela, baina mantentzen duen gauza bakarra da arrastaka daramatzan konpromisofuntsekiko deialdia, baina datorren urterako ez du aurrekonturik egin. Nahaste bat dela pentsatu nahi dut. Edozein kasutan, zer ebaluaziotan oinarritu zara murrizketa edo baztertze hori egiteko? Bestalde, Saiotek dugu, enpresen I+G+Ba finantzatzen zuena –ez berak bakarrik, ordea–. Enpresen I+G unitateei eta enpresa-irizpidea duten unibertsitate-jarduerei zuzenduta dago. Panorama horrekin, beste arazo handi bat da badirudiela sailak ez dakiela edo ez duela guztiz esaten zer ari den egiten eta zein diren bere asmoak. Duela 15 egun, sailburuak erantzun zidan iruzurtiarena egiten dugula pixka bat. Badirudi aurrekontuluzapenari esker 2012ko I+G+Bko gastuari eusteari buruz eman nituen argudioez ari zela. Sailburu andrea, erabaki politiko bat besterik ez da; lehentasunak jartzea da. Baina sailburuak gaineratu zuen: "Ez da luzatu 2012ko aurrekontua; 2012ko gastatutako aurrekontua luzatu da –esaten zuen–". Bada, ez, sailburu andrea. Irakur ezazu aurrekontuak arautzen dituen legea; gero, behar izanez gero, irakurriko dizut artikulua. Aurrekontu eguneratua luzatzen da, gastatuta egon ala ez. Aurrekontu eguneratua. Hau da, diru-sailen artean dagozkien transferentzia guztiak eta aurrekontu-aldaketa guztiak egin ondoren geratzen den aurrekontu eguneratua, ez gastatua. Ez zenuen baliozko argudio ona eman. Nolanahi ere, argi zegoen zein zen zure asmoa esan zenuenean "sailak gehienez ekitaldi honetan" –gauden ekitaldian– "gastatuko du aurrekontuan esleituta zeukan gastu-zenbatekoa, 2013an aurkeztu genuen" –Jaurlaritzak pentsatzen da– "aurrekontuaurreproiektuan esleituta zeukana". Hau da, argudio okerrak emanda ere, aitzakiak jarrita ere, eta hori egiteko Ganbera honen oniritzia eskatu ez baduzu ere –atzera bota baitituzue aurrekontuak–, Jaurlaritzak murriztu egingo du I+G+Bko gastua, atzera bota zuen aurrekontu-proiektuan zeukan irizpideari eutsiko baitio. Eta deigarria da hori justifikatzen saiatzea esanez aurreko Jaurlaritzak ez zuela % 100 gastatu. Beraz, nik galdetzen dut ea sailburua prest dagoen esan zuena betetzeko, eta iaz I+G+Ban gastatutakoa aurten inbertitzeko. Haren erantzunagatik, ez da hala izango, eta horregatik eskatzen diet talde guztiei egin dezatela mozio honen alde, ezinbestekoa baita gure maila teknologikoa igotzea eta hori ez baita lortzen ikerketan murriztuz. Lehiakortasuna hobetzeko modu bakarra da, gertatzen ari den bezala ez bada I+Gan inbertitzen, soldatak jaistea, ez eraginkortasun handiagoz ekoiztea. Horretaz guztiaz gain, beste arazo handi bat dago murrizketa horiekin: zientzia, teknologia eta berrikuntzaren euskal sareko eragileak kaleratzeko arriskuan daudela, esaten nizun bezala. Edozein kasutan, aurreko Jaurlaritzak gastatutako aurrekontua urte honetarako irizpide gisa erabiltzeaz ari zen sailburua, eta nik esan nahi dizut I+G+Baz ari garela zehazki, eta helburu horri dagozkion 2012ko deialdietan –Gaitek, NETs, Etorgai, Hedatu, Saiotek, Emaitek eta Etortek– 160 milioi eman ziren guztira –zehazki, 199.981.000 euro–; deialdi horien aurrekontua, ordea, 158,6 milioikoa zen. Alegia, deialdi horietan aurrekontuan ezarritakoa baino 1,4 milioi gehiago gastatu ziren, guztira. Prest zaude zure hitza bete eta aurten gastatutakoa aplikatzeko, eta gastatzeko ez zuek atzera botatako aurrekontuproiektuan proposatzen zenutena, baizik eta iazko aurrekontua baino 1,4 milioi euro gehiago? Prest zaudete? Beteko du sailburuak bere hitza? Ez legoke gaizki. Gaurko mozio honetan eskatzen dugu –eskertzen diot EH Bilduri bere babesa– aurrekontu eguneratuan zegoena finantzatzea gutxienez, nahi baduzu 2012koan –horrekin konformatzen gara–, ez 2013an gastatutakoa edo proiektatutakoa, gutxienez 2012an zegoena, I+G+Baren abiadura ez moteltzeko. Hori, gutxienez. Aurrekontu luzatuarekin egin dezakezu, zure eskura baitituzu iazko diru-sail guztiak. EH Bildurekin adostu dugun erdibidekoan sartu dugu, orobat, finantzaketa horri eutsiz I+G+Brako diru-laguntza horiei lotutako lanpostuei euts dakiekeela. Euzko Abertzaleak taldeak eta euskal Talde Popularrak sinatu duten erdibidekoari dagokionez, esan behar dizuet erdibideko egokia dela formalki, baina ez du konpromisoa hartzen ekitaldi honetarako gastuari eusteko; beraz, guk ezin dugu jarrera hori onartu, argi eta garbi esaten baitu "aurrekontu luzatua ahalik eta gehien gastatzea I+G+Baren esparruan". "Ahalik eta gehien" horrek atea zabalik uzten du Jaurlaritzari egoki iruditzen zaiona egiteko; % 50 bada, 50; 60 bada, 60. Hau da, ez du bermatzen gutxienez iaz gastatu zena, inbertitu zena, gastatzea. Ez du bermatzen hori beteko denik. Dena den, EH Bilduk eta Euskal Sozialistok adostu dugun erdibidekoan, Alderdi Popularraren zuzenketaren testua sartzen da, arrazoizkoa iruditzen baitzaigu, ekarpen ona iruditzen baitzaigu. Beraz, uste dut nahikoa elementu daudela beste taldeek ere aurkezten dizuegun erdibideko honekin bat egin dezaten, baita oraingo bozketan ere. Hori onartuta zerbait egingo genuke, Jaurlaritzak hilabeteotan egin duenaren aurkakoa, murrizketa handiak iragarri baitituzte I+G+Ban, ez baitute ezer berririk egin eta oraindik zehaztu ez dutena iragarri baitute. Baina, EAJko jaun-andreok, ekitaldiaren erdian gaude, eta Jaurlaritza ez bada mugitzen, ez du denborarik izango egingo duela esaten duena egiteko ere. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1795 |
10 | 36 | 13.06.2013 | SEMPER PASCUAL | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Mila esker, presidente andrea. Sailburu andrea, legebiltzarkide jaunandreok, egun on. Egia esan, momentu zail batean gaude suspertze-politika aktiboetarako, egia, suspergarri ekonomiko publiko gisa ezagutza behin betiko sortzeko eta erabiltzeko. Hainbat tresna ditugu. Gobernuek hainbat tresna dituzte, zuzeneko diru-laguntzez gain. Tresna batzuek, hala nola fiskalitateak, zuzeneko laguntza bat izan gabe ere, lagundu egiten diote suspertze horri, baita, esaterako, teknologia berritzailearen erosketa publikoak ere. Baina, aldundietako jarrerak ikusirik, adibidez, fiskalitatean –eta ez gara xehetasun askotan sartuko, baina hitz egin genezake, adibidez, Gipuzkoari buruz–, tresna horietako bat ere ez bada erabiltzen, eta ez bada zuzeneko suspergarri publikoaren tresna erabiltzen, arazoa eta egoera larriagotu egiten dira, jakina. Bistan denez, arazoa handitu egiten da. Legez besteko proposamen honen mami diren zuzeneko diru-laguntza publikoei dagokienez, Talde Popularrarentzat oso kezkagarria da Eusko Jaurlaritzak I+G+Baren politiketan egin duen murrizketa izugarria. Gogorarazi behar da, Reyes jaunak esan duena ez errepikatzearren, Eusko Jaurlaritzak duela oso hilabete gutxi planteatzen zigula –eta espero dugu egoera hori zuzentzea– batez beste eta termino absolututan % 30 murriztea I+G+Bra bideratutako funtsak. Horren ondorioz, guztiok dakizuenez, 220 milioi euro inguru sortzeko aukera galduko genuke, hots, Euskadiko BPGaren % 0,33. Gainera, txosten eta ikerketa batzuen arabera, kualifikazio altuko 1.800 lanpostu inguru sortu gabe geratuko lirateke. Eta aipatu ditudan azken datu horiek bakarrik Gaitek programari aplikatutako murrizketarekin –% 37koa, gutxi gorabehera–. Bada, Eusko Jaurlaritzaren erabaki horrekin, politika ekonomiko estrategikoei kalte egiten dieten eta ezinbestekoak ez diren politikei eustearen alde egin duen apustuarekin, urrundu egingo gara, zoritxarrez, I+G+Baren inbertsioan –inbertsio publiko-pribatua, egia– BPGaren % 3ra iristeko helburutik. Gure ustez, Eusko Jaurlaritzak jarrera horri eusten badio, urrundu egingo genuke gure Autonomia Erkidegoa lehiakortasunetik eta enplegua sortzetik. Urrundu egingo ginateke ezagutza ekoizpen-sarera lekualdatzetik, eta urrundu egingo ginateke, beraz, emaitzak aplikatzetik. Eusko Jaurlaritzaren jarrerarekin, I+G+Ban murriztuz, urrundu egingo ginateke gaitasunak batzetik, eta Jaurlaritzak berak lidergoa galduko luke, eta konfiantza galduko luke inbertitzaile pribatuen artean, eta hori ere arazo bat da. Gogorarazi behar da 2010-2013 aldiko Enpresa Lehiakortasuneko Planaren eta 2015erako Zientzia, Teknologia eta Berrikuntza Planaren helburua zela, esan dudanez, 2015ean BPGaren % 3ra iristea inbertsio publiko-pribatuan. Eta gogorarazten dut, aginte publikoek beren ekarpena horrenbeste murrizten dutela ikusirik partikularrek, pribatuek eta enpresek konfiantza galtzeak eta estimulua galtzeak ez liekeelako pizgarririk emango enpresei eta ez litzatekeelako akuilua izango % 3 hori lortzeko. Horregatik, esaten nuen murrizketak nabarmen eragiten diola aipatu berri ditudan planetan adierazitako helburu hori betetzeari. Gaur egun, urrun gaude helburu horretatik; urrunegi gaude, baina garaiz gabiltza. Garaiz gabiltza zuzentzeko, eta Eusko Jaurlaritza garaiz dabil akats hori bideratzeko. Horregatik iritsi gara erdibideko akordio batera Jaurlaritza sostengatzen duen alderdiarekin, eta konpromisoa hartzen du aurreikuspenak betetzeko, 2012koak behintzat, eta, ahal izanez gero, haiek areagotzeko. Adostu dugun erdibideko akordioan aipatzen da, erabaki horretan oinarrituta, balitekeela defizit publikoa arintzea hori lortzeko, baina esan behar dizuet, halaber, ez dugula uste aukera bakarra denik. Zenbait gauza egin daitezke. Gehiegizko gastua murriztu daiteke I+G+Baren politika publikoen aldeko apustua egiteko. Uko egin dakioke ezinbestekoa ez den horri, uko egin dakioke eta uko egin behar zaio, eta Eusko Jaurlaritzak apustu irmoa egin behar du produktiboa ez den gastu publikoa nabarmen murrizteko. Batetik, gastu publiko produktiboa dugu, eta, bestetik, produktiboa ez den gastu publikoa, eta hor jarri behar dute arreta Eusko Jaurlaritzak eta Euzko Alderdi Jeltzaleak, produktiboa ez den gastu publikoa murriztean. Eta I+G+Bari egiten zaizkion ekarpenak murriztuz, gastu publiko produktiboari egiten zaio kalte. Eta hor zelatan egongo gara. Gaur, konfiantza dugu zuen konpromisoan, konfiantza dugu Jaurlaritza sostengatzen duen alderdiak adierazitako konpromisoan, baina bihar –eta espero dugu hau egin behar ez izatea– salatu egingo dugu ez dela bete, hala gertatzen bada. Uste dut une honetan denok norabide berean egin behar dugula arraun, eta bakoitzak dituen aukerekin, ezagutzarekin eta posizio politikoarekin ekarpenak egin behar ditugula, kasu zehatz honetan, I+G+Baren aldeko apustua egiteko, funtsezko tresnetako bat izan dadin konfiantza sortzeko, lanpostu kualifikatuak sortzeko, eta Euskadik kokapen nabaria izan dezan krisitik ateratzeko eta etorkizuneko apustu gisa I+Garen aldeko apustua egiten duten autonomiaerkidegoen mapan eta Europako erkidegoen eta eskualdeen mapan. Eskerrik asko. | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1796 | |
10 | 36 | 13.06.2013 | ISASI BALANZATEGI | EH Bildu | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Legebiltzarreko mahaiburua anderea, sailburu andereak, legebiltzarkideok egun on. Begi bistakoa da gai garrantzitsua dela, baina ez dugula lortzen halako pasiorik eta halako debate handirik ez dugu izaten. Baina garrantzitsua da, dudarik gabe. 2015eko Zientzia, Teknologia eta Berrikuntza Planeko txostenean esaten da, aipatu egin da dagoenekoz, esaten da 2013. urtean ikerketa eta garapena, I+D alorreko gastua barne-produktu gordinarekiko, oro har, % 2,35era iritsi behar dela. Eta berrikuntzaren gastua barne-produktu gordinarekiko ere % 5eraino eraman behar dela aurten. Kontua da Euskal Herrian ekonomia uzkurtzen ari dela oraindik eta segur asko barne-produktu gordina ere uzkurtuko da. Hala ere zalantzan gaude, benetan zalantzan gaude, 2015eko Zientzia, Teknologia eta Berrikuntza Planaren helburuak beteko diren. 2009. urtearen hasieran, urtarrilean hain zuzen ere, argitaratu zen errege-dekretuan, zehazteko ikerketa, garapen zientifikoa, teknikoa eta berrikuntzaren funtzioak eskualdatzea Estatuaren Administrazioetatik Autonomia Erkidegora. Garapen zientifikoa, ikerkuntzaren sustapena eta berrikuntzaren planifikazioa, ikerketa proiektuen programak, haien jarraipena, kontro- la, garapena eta berrikuntzarako aplikazioak. Denak koordinatu eta ebaluatu. Horiek dira, besteak beste, eskualdatutako eskumenak. Lorpena izan zen, dudarik gabe. Hala ere, lau urte igaro ondoren, ikuspegi legegiletik, behinik behin, ez da aurrerapen handirik egin. Ez dakigu gai hau herri-itunaren negoziazio horietan mahaiaren gainean dagoen ala ez, gaiak behintzat badu funtsa. Euskal Herria Bildu koalizioarentzat I+G+b gai estrategikoa da ere. Garrantzitsua da krisialditik ateratzeko, bai, industria ehunerako pizgarria delakoa. Eta hemen esan da behin eta birritan. Garrantzitsua ere kalitatezko enplegua sortzeko eta ondo baino hobeto prestaturik dauden gazte bakan batzuei aukeraren bat eskaintzeko. Baina batez ere –gure ikuspegitik– estrategikoa da Euskal Herriaren garapenerako eta biziraupenerako. Euskal Herria Bilduren ustez, errebisatu behar da zientzia, teknologia eta berrikuntza alorrean jarritako helburuak eta lehentasunak, ez baitago, gure ustez, argi xedea eta helburuak zeintzuk diren. Bi ardatz nagusi erabili behar dugu edo erabili behako genuke horretarako. Alde batetik, "Europa 2020 garapen adimentsua, iraunkorra eta integratzailea" dokumentuan zedarritzen diren helburuak berrirakurri behar ditugu gure errealitatea egokitzeko. Beste aldetik, sakon aztertu behar ditu Euskal Herriaren behar izanak eta gaitasunak zeintzuk diren. Gure ustez, energiaren kontsumo iraunkorrean, uraren eta ingurumenaren kudeaketa eta zaintza, enplegu berdearen sustapenean, hezkuntzaren eta berrikuntza sozialean gehiago egin behar dugu egiten ari garena baino. Mozioaren eztabaida beharbada ez da une egokia gaia sakonki jorratzeko. Egia da. Baina azaldutakoak balio du mozio honen aurrean gure jarrera argitzeko. Sozialistekin adostu dugu joan den urteko gastu mailari aurten eustea. Adostu dugu iruditzen zaigulako egindako ahaleginak jarraikortasuna behar duela. Ez dugu ikusi orain arte Jaurlaritzak lehentasunak non jartzen dituen. Ari gara pixkanaka ikusten, egia da. Irakurri dugu hedabideetan datorren urtean, 2014. urtean, aurkeztu nahi dela hezkuntzaren eta lanbide heziketaren plana. Urte horretarako aurreikusita dago zientzia eta teknologiaren eta ingurumenaren plan berriak, hain zuzen. Berandu. Berandu dela iruditzen zaigu. Gure ekarpenak eta iradokizunak egin ahal izateko eztabaida prozesua irekitzea eskatu nahi dugu. Ikerketa, garapena eta berrikuntza horren garrantzitsuak badira, ezin izan daitezke epe laburreko interes politiko alderdikoien baitako zerbait. Bistan da gaien izaeragatik luzera begira aztertu behar direla. Orain egiten dugunak edo, okerrago, egiteke uzten dugunak herri honen geroa markatuko du, onerako edo txarrerako. Araban, Bizkaian eta Gipuzkoan dauzkagun eskumenak eraginkortasunez erabili behar ditugu. Bien bitartean, abiatutako ikerketa-proiektuak, programak eta hartutako konpromisoei eutsi behar zaiela uste dut. Horregatik, adostu dugu erdibideko zuzenketa eta hari emango diogu gure botoa. Gure ustez, lehiakortasuna berrikuntzari zuzenean lotu egiten baldin bazaio, baina hori baino garrantzitsuagoa da, gure ustez, zientzia, teknologia eta berrikuntzari lotu egiten zaiona da pertsonen ongizatea eta, batez ere, iraunkortasunez bizi ahal izatea gure herri honetan. Hori da gure planteamendua eta horri lotuko gatzaizkio gatozen hilabeteotan. Eskerrik asko. | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1797 |
10 | 36 | 13.06.2013 | ETXEBERRIA ARANBURU | EA-NV | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Con su permiso, señora presidenta. Señorías, buenos días. "I+Ga gelditu egingo da", horixe aldarrikatu du Reyes jaunak; arrisku hori dugula aurrean, edo hemen bertan. Nik ezetz uste dut. Nik uste dut Eusko Jaurlaritzak konpromiso irmoa duela I+Garekin. Europako funtsak aipatu dizkiguzu. Hitz egingo dut gai horretaz aurrerago. Esan duzu aurrekontua % 25 murriztu dela aurkeztu zen aurreproiektuarekiko. Egia izango litzateke aurrekontuekin alderatzen badugu; % 9 izango litzateke gastatutakoarekin alderatzen badugu (kontuan izan Industria Sailak gastatu zuela gutxien iaz). PESIz hitz egin diguzu. Eta gogorarazi nahi dut, halaber, PESI, Industria Sailak aurkeztu zuen 2015erako Agenda Digitalaren Plana, Eusko Jaurlaritzaren planen historia osotik murrizketa handiena izan duen plana dela, nire ustez. Eta, oker ez banago, iazko uztailean onartu zen. Aurrekontu eguneratua dela eta ez dela. Baina, adibidez, teknologia-arloan, funts teknologikoentzako eta sormen teknologiko berriko enpresa berriak sustatzeko ziren 14 milioi gastatu gabe geratu ziren. Sailburuordetza beraren barruan, eta arlo beraren barruan. Esan diguzu Alderdi Popularrarekin sinatu dugun zuzenketak ez duela konpromisorik hartzen. Baina deigarria egin zait zure hitzaldi osoan behin ere aipatu ez izana I+G+Baren euskal sistemak eguneratzeko eta hobetzeko dituen beharrak. Alderdi Popularrak adierazi du produktiboa ez den gastu publikoa murriztu behar dela. Uste dut Eusko Jaurlaritzak konpromiso argia duela, bai beharrezkoak ez diren gastuak murrizteko, bai egiturak murrizteko, baina betiere euskal ongizate-ereduari eutsiz, gure ekonomia susperrarazi duen hori bultzatuz, eta euskal ongizate-ereduari eutsi ahal izateko behar adina baliabide emanez euskal sistema ekonomiko osoari. Bildu, usted, señor Isasi, ha sido el único que se ha mostrado preocupado por el sistema. Y coincido con usted. Creo que la sostenibilidad de nuestro sistema debería preocuparnos. En los próximos días, creo que tendremos ocasión en este Parlamento de hablar sobre ese tema, porque ya tenemos oportunidad de hablar de ello en la Comisión de Desarrollo Económico. Y también tendremos ocasión de conocer la opinión de diversos expertos y de los que han analizado nuestro sistema, así como de conocer las intenciones del Gobierno con respecto al sistema. Gure iritziz, ikerketaren, garapenaren eta berrikuntzaren aldeko apustua "euskal lehiakortasuneredua" delakoaren oinarrietako bat eta eusko jaurlaritzek azken 30 urteetan eutsi dioten ezaugarrietako bat da. Beti izan da Euzko Alderdi Jeltzalearen apustua. Euskadik aktiboki lagundu dio azken 30 urteetan eskualdeko berrikuntza-estrategia bati; ziurrenik, Europako beste edozein eskualdek baino gehiago. Izan ere, orain nazioarteko erreferentzia-puntu bat da eskualdeko industria-berrikuntzarako, ELGAren 2011ko txosten batek zioenez. Eskualdea eraldatzean arrakasta izan zuen historia gisa deskribatzen da. Eta I+G-aren aldeko apustuak zerikusi handia du horretan. Alderdi politiko baten gobernuaren helburu nagusia ezin da izan iragana ospatzea eta iraganeko arrakastetan lokartzea. Euskal alderdiek eta gobernuek ebaluatu behar dute ea euskal berrikuntza-sistema egokia den garai berrirako, hots, espezializazio adimendunaren garairako. Baliteke garai horrek gogorrago astintzea Euskadiko zientzia- eta teknologiasistemaren ahuleziak. Eta, sinets iezadazue, gure sistemak ahuleziak ditu. Eso es así. En nuestro caso, al menos, tanto si estamos en el gobierno como en la oposición, vamos a impulsar eso, porque nuestro objetivo es sacar Euskadi adelante, para, finalmente, gozar de un mayor bienestar, ser más competitivos y desarrollar mejores productos, porque es imprescindible mejorar nuestro sistema de desarrollo y conocer sus debilidades. En la última legislatura, cuando gobernaban los socialistas, hemos conocido varios informes donde se identifican dichas debilidades, y no hemos visto que el Gobierno haya hecho mucho al respecto. Aurreproiektuak ez zuen aurrera egin, eta une honetan luzapenean gaude. Gogorarazi zuen bere garaian sailburuak; Reyes jaunak ere berriro gogorarazi du. Aurrekontu bat luzatuta egoteak esan nahi du une honetan 2012ko azken egunean onartutako kredituak daudela aktibo –uste dut hori esan zuela sailburuak–. Beste gauza bat da Eusko Jaurlaritzak aurrekontu horri guztiari ekiteko behar adina baliabide edukitzea, eta badirudi ez dituela. Era berean, Patxi Lópezen Jaurlaritzak ez zuen gastatu Industriako aurrekontu osoa. Lehen ere esan dizut, aurrekontuaren % 80an geratu zen. Garapen Ekonomikoaren Sailak eztabaidagai dugun arlorako dituen ikuspegia eta helburuak azaldu ditu jada sailburuak zenbait agerralditan. Lehenengo agerraldian bertan, I+Garen aldeko apustua egin zuen sailak; ondoren, Legebiltzar honetako erantzun batean, I+Garen sistema monitorizatu eta ebaluatu beharraz hitz egin zuen, sistema hobeto ardazteko eta eraginkorragoa izateko. Legebiltzar honetako ekimen batzuek Eusko Jaurlaritzari eskatzen zioten egin zezala berrikuntzarako espezializazio adimendunaren estrategia bat, beharrezkoa baita Europako laguntza horietara edo zuk aipatu dituzun Europako funts horietara jo ahal izateko. Ez badugu berrikuntzarako espezializazio adimendunaren estrategiarik, ezingo dugu laguntza horietara jo, eta uste dut denok gaudela ados haietara jotzen jarraitu behar dugula. Aste honetan bertan, Unibertsitate eta Ikerketako sailburuordeak, Ikerbasquek zientziari buruz egindako txosten baten harira, sistemaren eraginkortasuna hobetu beharra azpimarratzen zuen. Eragile eta esparru guztietako txosten ugarik adierazten digute edo ondorioztatu dute euskal zientzia- eta teknologia-sistema hobetu beharra dagoela. Une honetan, dokumentu hori lantzen ari da Jaurlaritza, eta laster ekarriko du Legebiltzarrera; beraz, haren ildo nagusi eta zehatzak aztertu ahal izango ditugu. Eta horixe ari da egiten une honetan Eusko Jaurlaritza: dagoenari eutsi, sistema hobetzeko idatzi behar diren dokumentuak idatzi, eta orain arte egin dugunaren aldeko apustua egin. Argi dago berriro aztertu beharko dugula ea zientzian oinarritutako eredu berritzaileen aldeko apustua egin behar den ala esperientzian oinarritutako ereduen aldekoa; ea berrikuntza-eredu disruptiboagoen ala ebolutiboagoen aldeko apustua egin dezakegun edo egin behar dugun, sortzen ditugun produktuei balio erantsi handia- goa gehitzeko eta ekonomia handiagoa sortzeko. Berrikuntza-mota orekatzea eta proiektu posibleak gure ekoizpen-indarguneekin lerrokatzea izango dira euskal ekonomiaren etorkizuneko arrakastaren zati handi bat. Uste dut ados gaudela hein handi batean I+G+Baren helburuekin eta garrantziarekin. Esan dugu une honetan badirudiela I+G+Ba geldirik dagoela. Gogorarazi nahi dut, adibidez, 2011n aurrekontu txikiagoa izan zutela Reyes jaunak bere mozioan aipatu dituen programa horiek guztiek. 2011ko aurrekontua 2010ekoa eta 2009koa baino txikiagoa izan zen, eta, gero, 2012an, igo egin zen berriz. Hori horrela izan da, eta espero dut hala jarraitzea. Baina ez da bakarrik funtsen edo kopuruen kontu bat; funtsak ikertzaileek behar dituzten neurrian eman behar dira. Ez da bakarrik kopurua, baita nola eta zer kalitaterekin ematen diren ere. Muchas gracias. La | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1798 |
10 | 36 | 13.06.2013 | MANEIRO LABAYEN | Mixto-UPyD | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Eskerrik asko, presidente andrea. Zure baimenarekin, eserlekutik, labur-labur. Bakarrik esan nahi dut Reyes jaunak planteatutako mozioaren alde bozkatzeko asmoa genuela. Ados gaude haren diskurtsoarekin eta hitzaldiarekin, eta ados gaude, halaber, Talde Popularrak planteatutako zuzenketarekin. Izan ere, Talde Popularra ere ados zegoen Talde Sozialistak planteatutako mozioarekin, Talde Popularrarena zuzenketa gehigarri bat baitzen. Pentsatzen genuen, hain zuzen, akordio bat lor zitekeela bi taldeen artean, eta guk erdibideko zuzenketa horren alde bozka genezakeela. Azkenean, Euskal Sozialistak taldeak erdibideko bat sinatu du EH Bildurekin, eta eskubidea du horretarako. Hori dela eta, ez dugu erdibideko zuzenketa horren alde bozkatuko, baizik eta abstenitu egingo gara. Bestalde, Euzko Abertzaleak taldeak eta Talde Popularrak sinatutako zuzenketari dagokionez, iruditzen zaigu, Ganbera honetako gehiengoari bezala, ez dela inola ere nahikoa, eta horregatik bozkatuko dugu aurka, kontuan izanik, gainera, Jaurlaritza honek murrizketak bultzatu dituela I+G+Ban, Espainiako Gobernuak azken urteotan egin duen bezala, hain justu. Tira, ezin dugu ahaztu I+G+Ba beharbeharrezkoa dela krisitik ateratzeko. Arrazoi horiengatik, eta ondorioz, abstenitu egingo gara Talde Sozialistak eta EH Bilduk sinatutako erdibidekoan, eta aurkako botoa emango diogu, ez baita inola ere nahikoa, Talde Popularrak eta Euzko Abertzaleak taldeak sinatutako erdibidekoari, uste dugulako ez duela ezer ekartzen eta ez diola ezer eskatzen Jaurlaritzari. Beraz, aurka bozkatuko dugu. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1799 |
10 | 36 | 13.06.2013 | REYES MARTÍN | SV-ES | EH Bildu legebiltzar-taldeak egindako legez besteko proposamena, Espainiako Estatuko segurtasun-indarren erreti- ratzea galdegiteko. Eztabaida eta behin betiko ebazpena | Eskerrik asko, presidente andrea. Asko poztu nau ikusteak eztabaida honetan tonuari eusteaz gain, taldeek arrazionaltasun handiz azaldu dutela euskal I+G+Barentzat beharrezkoak diren funtsei dagokiena, eta, gainera, nire ustez, akordio garrantzitsu bat lortu dela hari eusteko eta hura bultzatzeko, herrialde honetan izan ditugun gobernuen tradizioari jarraikiz. Hori ondo dago. Arazoa da ekitaldi honetan eta hurrengoetan hori ez dela gauzatuko ustez ados gauden irizpide horri jarraikiz. Horixe da arazoa. Eta horretaz ari gara hizketan. Ez gara ari hitz egiten aurkeztuko diren programez, edo hobetu behar diren alderdietan bilatu behar diren sinergiez –lehengo egunean nire interpelazioari erantzunez sailburuak esan zuen bezala–. Ez, ez gara horretaz ari. Esaten ari gara ez badiogu eusten gutxienez I+G+Baren gastuari, hau da, aurreko ekitaldikoari berari, zientzia, teknologia eta berrikuntzaren euskal sare osoak sufritu egingo duela. Enpresen I+G unitateek sufrituko dute, baliteke langileak kaleratu behar izatea, eta, batez ere, ez genuke bultzatuko gure enpresen lehiakortasuna krisialdi honetan. Hori horrela da, eta horixe ari gara eztabaidatzen. Nik ulertzen dut, Etxeberria jauna, birak eman behar direla; azken finean, marjinetan zehar paseatu behar dela, ez baitago beste ezertarako daturik. Esaten didazunean ez zela gastatu… Lehen esan dizut, eta errepikatu egingo dizut, I+G+Ban –horretaz ari gara eztabaidatzen gaur–, I+G+Bari zuzenean eragiten dieten programetan (Gaitek, NETs, Etorgai, Hedatuz, Saiotek, Emaitek eta Etortek), guztira, aurrekontuan ezarritakoa baino 1,4 milioi gehiago gastatu zirela. Gehiago. Ez dizut eskatzen 1,4 milioi gehiago gastatzeko ere, baizik eta 2012koa. Esaten duzue enpresek eskatzen dutenari egin behar ziola benetan jaramon. Jakina. Begira, aipatu berri dizkizudan programa horietan, azken deialdian, guztira, 1.885 eskaera aurkeztu ziren, 1.188 onartu ziren, eta 559 ukatu ziren. Alegia, kontua ez da enpresek ez dutela joan nahi, kontua ez da ez garela ari gastatzen. Aizu, gastatzen dira dirua kobratzeko ziurtatu egin behar dutelako behar bezala erabili dutela ezarritako baldintzei jarraikiz! Hau da, 559 ez ziren sartu. Batzuk ez ziren nahikoak izango, eta beste batzuk ez ziren sartuko baremoan, mugan. Alegia, enpresek nahi dituzte eta behar dituzte programa horiek; kontua ez da bakarrik politikoki eta tradizionalki nahikotzat jo izan direla Euskadin. Esan duzu ez dagoela arriskurik I+G+Barentzat. Bada, ez badituzue gastuak nonbaitetik murrizten, eta ez baduzue funtzionamendua hobetzen –eta ez duzu azaldu nola–, funtzionamendugastuak izugarri arrazionalizatu baitziren aurreko Legealdian, ez baduzue hori egiten, esango didazu nola estaliko duzuen sare horrek aurten joan den urtearekiko duen 88 milioi euroko desfasea. Ez da milioi bat, bi edo hiru; 88 milioi euro dira. Ziur naiz Garapen eta Lehiakortasun Saileko norbaitek lortzen badu funtzionamendua hobetuz 88 milioi euroko inbertsio-defizita konpentsatzea Ekonomiaren Nobel saria emango diotela, edo, behintzat, Kudeaketarena, ezinezkoa baita. Gogoraraziko dizut urte-bukaeran, horretarako konpromisoa hartzen dut, ea zer esaten didazun, ea nola konpentsatu dituzuen 88 milioi horiek, ea gastatu ahal izan duzun lortu duzulako gastua hainbeste arrazionalizatzea, non 88 milioi horiek… Tira. Hara, esan duzue I+G+Ba Jaurlaritza honen apustu bat dela. Bada, nik esan behar dizuet uste dudala egin nahi duzuela, baina ez dituzuela lehentasunak behar bezala jartzen, eta, politikan, gobernatzen denean, lehentasunak ezarri behar dira, eta ondorioak norberaren gain hartu, eta zuek lehentasunak ezarri dituzue, I+G+Ban murriztea erabaki duzue. 88 milioiengatik esaten dut. Astearte honetan, urrutira joan gabe, Jaurlaritzak 2013-2016 denboraldirako dituen plan estrategikoak onartu dira Gobernu Kontseiluan. Zientzia, Teknologia eta Berrikuntza Plana onartuta dago, martxan dago, urte hauetarako guztietarako agintekoadro bat du, eta plangintzaren aldi baterako aurreikuspena 2014ra pasatzen da, ez 2013ra, baizik eta 2014ra, Jaurlaritzaren esanetan. Aizu, martxan dago! Bete egin behar duzu! Sekulako arazoa duzue, eta ez diozue ekiten: funtsak murrizten ari zarete, programak murrizten ari zarete, eta planak aldatu egin nahi dituzue –oraindik ez dakigu nola–. Hori egiten ari zarete horren ordezkoa martxan eduki gabe; izan ere, sistema batean pieza bat ken daiteke norbaitek pentsatzen badu sistemak hobeto funtzionatzea lagunduko duen beste bat sar dezakeela, baina piezak kentzea eta berririk ez jartzea, pieza zaharrak kentzea pieza berriak eduki baino lehen, hori gaizki gobernatzea da. Eta, gaurko gaiari lotuta, kaltegarria da euskal I+G+Barentzat. Beraz, bukatzeko, bakarrik esan nahi dut herritarren bizitzarako irtenbideak sortzen dituzten eta guztien ongizatea eta Euskadiko aurrerapena hobetzen dituzten ekimenak adosten dituela, sinatzen dituela beste taldeekin eta babesten dituela Talde Sozialistak. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/a8fc6381-acf9-4395-b734-f75614d03e4d | parl_eu_1800 |
Subsets and Splits
No community queries yet
The top public SQL queries from the community will appear here once available.